Copyright © 2005 Dan H Constantinescu Toate drepturile rezervate 1 2 PREFAŢĂ PREFAŢĂ Are nevoie o lucrare cu destinaţia şi de dimensiunile celei de faţă de o prefaţă? La o primă apreciere, s-ar părea că nu Chiar dacă n-am merge atît de departe ca Goethe, care, considerînd că „autorii şi publicul sînt despărţiţi printr-o prăpastie enormă”, admitea inutilitatea absolută a prefeţelor „căci cu cît vrei să-ţi lămureşti mai bine intenţia cu atît dai naştere la mai multe confuzii”, caracterul popularizator şi volumul redus al broşurii prezente par a face superflue precizările de poziţie şi sublinierile de limitări care se cer, în principiu, exprimate într-o prefaţă Dacă, totuşi, autorul ţine să înceapă dialogul cu cititorul în cadrul unei prefeţe, este pentru că, socotind că există oarecare şanse ca ea să fie citită, vrea să-i încredinţeze un mesaj propriu, ce nu-şi găseşte locul în expunerea altor mesaje, acelea ale Pămîntului, care constituie obiectul prezentării din paginile următoare Mesajul conţine, pe de-o parte, o informaţie privind modul în care s-a ajuns la scrierea şi publicarea acestei lucrări şi semnificaţia pe care autorul i-o atribuie şi, pe de alta, o justificare a titlului ei şi a stilului adoptat pentru prezentarea problemelor tratate Scrierea de faţă a rezultat din interferenţa preocupărilor Editurii Ştiinţifice de a cuprinde în sfera activităţii sale aspecte cît mai actuale ale cercetărilor şi realizărilor din domeniul ştiinţelor Pămîntului cu intenţia mai veche a autorului de a face cunoscute unui public larg principalele probleme de interes general şi cu prelungiri pe plan social-cultural ale unei ştiinţe, în acelaşi timp vechi şi noi, asupra conţinutului şi poziţiei căreia ideile nu sînt clare nici chiar pentru unii care lucrează în domeniul geoştiinţelor: geofizica Evident, dată fiind anvergura lor, este greu ca amintitele preocupări ale editurii să-şi poată găsi materializarea completă în cadrul unei singure cărţi, de volumul celei de faţă Plecînd de la recunoaşterea faptului că ele s-ar putea încorpora, fără distorsionări care să le facă să nu corespundă scopului urmărit, doar în mai multe asemenea scrieri, dedicate diverselor activităţi desfăşurate pentru cunoaşterea planetei noastre, autorul acestei cărţi s-a gîndit la o suită de lucrări de largă informare ştiinţifică În concepţia sa, acestea ar urma să prezinte Pămîntul, actualitatea vie a geoştiinţelor în imagini cît mai conforme desfăşurărilor reale, dar într-o formă garantîndu-le accesibilitatea În eventualitatea că interesul publicului şi preocupările editurii s-ar dovedi convergente cu gîndul autorului, lucrarea prezentă ar putea să apară ca „deschizătoare de drum” în dialogul dintre „Noi şi Pămînt” Fără o structurare rigidă, cartea este destinată să satisfacă simultan publicul, editura şi pe autorul care s-a gîndit la ea, prin elementele ei constitutive Această poziţie potenţială a lucrării de faţă îi impune obligaţia de a face o prezentare generală a mijloacelor moderne de investigaţie din domeniul geoştiinţelor 3 PREFAŢĂ Cum aceste mijloace sînt, în esenţă, cele geofizice — iniţial fizico-matematice, ele au devenit geofizice prin obiectul căruia i-au fost aplicate —, se întîmplă că, ipso facto, rolul broşurii de faţă corespunde şi intenţiei amintite mai sus, a autorului În felul acesta, semnificaţia lucrării este pusă clar în lumină: ea urmează să servească simultan ca introducere şi ca prezentare de ansamblu pentru aproape întregul domeniu al eventualei serii, destinată să asigure condiţiile de cunoaştere a cadrului conceptual şi a mijloacelor moderne de cercetare a structurii şi fenomenologiei Pămîntului, de la interiorul profund cercetat prin intermediul undelor seismice pînă la limitele exterioare ale magnetosferei, sondate geomagnetic Extinderea şi la alte discipline care studiază Pămîntul a unora dintre consideraţiile ce se vor impune în această perspectivă geofizică nu se va putea face prin simplă extrapolare, fără adaptare, dar va fi uşurată de o împrejurare cu totul semnificativă din punctul de vedere care ne interesează acum: problemele de mare actualitate care preocupă pe cercetătorii celor mai variate domenii ale ştiinţelor Pămîntului sînt legate, nu numai la scară planetară ci chiar sub aspecte locale, de concepţii fundamentate şi elaborate în context geofizic Nu afirma, recent, un stratigraf-paleontolog că „s-a născut o nouă geologie bazată pe geofizică?” Titlul broşurii, care poate părea curios la prima vedere, îşi are justificarea în faptul că, spre deosebire de alte mijloace de cercetare utilizate în geoştiinţe, metodele geofizice nu se aplică direct obiectului de cercetare propriu-zis, ci unor efecte ale lui, reprezentînd autentice mesaje trimise de acesta, fie de la sine, fie la solicitarea cercetătorului Asemenea mesaje, cum sînt, de exemplu, deformările cîmpului magnetic terestru legate de unele particularităţi ale structurii subsolului, undele seismice provenind din focarele cutremurelor de pămînt sau radiaţiile emise de formaţiuni radioactive ale crustei terestre, au un conţinut informaţional bogat dar ascuns El poate fi pus în evidenţă numai în cadrul unor operaţiuni complexe de prelucrare a datelor de observaţie, care reprezintă forme de detectare a lor, comparabile cu transpunerea în termeni general inteligibili a unui mesaj cifrat De aici rezultă titlul broşurii de faţă, care urmăreşte să prezinte cititorului principalele mesaje ale Pămîntului, modul în care se face descifrarea lor în prezent şi informaţiile ale căror purtătoare sînt Accentul pus chiar în titlu pe actualitatea descifrărilor ce urmează a fi înfăţişate pare a fi în contradicţie cu un anumit aspect al modului de prezentare adoptat Întradevăr, utilizarea, fie ca motto pentru diversele părţi ale scrierii, fie ca puncte de sprijin în text, a unor citate, de natură preponderent literară, din opera unor scriitori sau, în general, oameni de artă şi cultură, nu numai de azi ci şi din trecutul nu foarte apropiat nu este de natură să susţină caracterul de actualitate atribuit descifrărilor de mesaje cu care sînt puse în legătură Lăsînd, însă, la o parte faptul că, fără a fi recente, cele mai multe dintre ele rămîn, totuşi, actuale, aceste citate pot îndeplini, în opinia autorului, importanta dublă misiune de a formula lapidar dar elocvent şi sugestiv idei utile pentru contextul în care apar şi de a contura o imagine vie, chiar dacă ea rămîne 4 PREFAŢĂ uneori schematică, a generalităţii interesului prezentat de ideile respective pentru orice om care gîndeşte Cititorului, avizat sau neavizat, interesat de conţinutul broşurii de faţă, nu-i poate rămîne indiferentă împrejurarea că variate aspecte ale problemelor abordate în ea au atras şi atenţia unor oameni care au fost departe de a fi specialişti Preocupări legate de structura şi dinamica crustei terestre sau reflexii asupra interiorului Globului au ajuns la expresie literară în scrieri ale lui Lucian Blaga, George Călinescu sau I L Caragiale, Walt Whitman s-a entuziasmat pentru tainele ascunse de Pămînt, Blasco Ibañez a avut intuiţia a ceea ce azi numim „tectonica plăcilor” şi a rolului oceanelor în viaţa planetei noastre, Tudor Arghezi şi Marin Sorescu au găsit prilej de meditaţie sau imagini artistice în unele manifestări geodinamice, Mihail Sadoveanu reuşeşte acoperirea perfectă a adevărului ştiinţific cu descrierea literară în prezentarea unui cutremur de pămînt, Tolstoi a gîndit în context literar asupra formulării legii gravitaţiei universale, care a reţinut şi atenţia lui Voltaire şi a fost ilustrată cu imagini plastice de Longfellow, fapte încadrate astăzi în ceea ce se cheamă izostazie au constituit preocupări pentru Leonardo da Vinci, informaţii legate de concepţii din trecut asupra magnetismului terestru sau de aplicaţii ale lui au avut ecouri în operele lui Dante şi Rabelais, iar în teatrul lui Shakespeare s-a găsit loc pentru încadrarea literară a modului în care se înţelegea în epoca elisabetană mecanismul de producere al undelor seismice Înşirarea aceasta, deja lungă, s-ar putea continua Continuarea nu este, însă, necesară căci simplele menţionări de mai sus, limitate la cîteva cazuri — dintre care unele vor fi reluate în paginile ce urmează —, ilustrează convingător pentru cititorul luminat dar nespecialist interesul cunoaşterii şi înţelegerii principalelor probleme ale anatomiei şi fiziologiei planetei noastre Ele nu sînt dintre cele mai puţin importante ale contemporaneităţii căci privesc însuşi cadrul care asigură omenirii viaţa şi desfăşurarea activităţii Ilustrarea este convingătoare atît prin cazul scriitorilor şi umaniştilor din trecut, care, prin prezenţa în opera lor a ecourilor ştiinţifice trezite de probleme ale geoştiinţelor, scot în relief semnificaţia enciclopedismului vremii lor, cît şi prin acela al literaţilor de azi, a căror permeabilitate la esoterismul acestor ştiinţe se înscrie în tendinţa actuală, tot mai marcată, de integrare nu numai multidisciplinară ci chiar larg culturală a specialităţilor restrînse În cadrul cuprinzător al acestor vederi, autorul scrierii de faţă îşi exprimă speranţa că, prin conţinut ca şi prin forma de prezentare, ea va putea reţine atenţia unui public larg, dornic să nu stea departe de preocupările majore ale epocii sale, şi-i va suscita interesul şi pentru informaţiile mai bogate pe care sînt destinate să le aducă broşurile ce vor urma în seria inaugurată acum Mai mult decît atît: fără a se face vinovat de o prezumţie nejustificată, autorul se simte îndreptăţit să creadă că nu este exclus ca şi unii specialişti, cu preocupări mai mult sau mai puţin directe în domeniul ştiinţelor Pămîntului, să găsească oarecare interes într-o lucrare care, dacă nu le aduce 5 PREFAŢĂ informaţii cu totul necunoscute, le-ar putea oferi, totuşi, puncte de vedere noi şi prilejuri de reflexie asupra unor probleme ce le sînt eventual familiare Şi-apoi, este recomandabil ca, cel puţin din cînd în cînd, să ne oprim pentru a mai vedea şi pădurea, ai cărei copaci ne împiedică adesea, cînd le acordăm prea multă atenţie, să o contemplăm în perspectiva largă a ansamblului Autorul însuşi a constatat, cu ocazia scrierii acestei broşuri, atît utilitatea cît şi plăcerea unei asemenea experienţe Putînd fi, în principiu, folositoare şi agreabilă ambelor categorii de cititori menţionate mai sus, expunerea celor cîteva „mesaje ale Pămîntului în descifrări actuale”, care constituie obiectul lucrării de faţă, va putea aduce servicii chiar şi geoştiinţelor, cîştigîndu-le prietenii printre oamenii de cultură ţinuţi departe de ele de esoterismul unor prezentări cifrate — adeseori dar nu totdeauna — prin forţa lucrurilor Aspirînd să servească, în ciuda modestiei dimensiunilor şi cuprinsului ei, şi interesele publicului şi pe acelea ale ştiinţelor Pămîntului, în primul rînd, desigur, ale geofizicii, care merită să aibă cît mai mulţi prieteni atît printre nespecialişti, cît şi pentru specialiştii altor geoştiinţe, această primă broşură dintr-o suită proiectată într-o perspectivă mai largă speră să contribuie, în măsura redusă compatibilă cu caracterul ei, şi la achitarea unei datorii faţă de planeta noastră, care ne suportă şi ne asigură condiţiile de viaţă Este vorba de datoria de a avea o cît mai bună cunoaştere şi înţelegere a structurii şi dinamicii Pămîntului, în vederea formării unei concepţii corecte despre lume, a unei mai judicioase utilizări a resurselor oferite de Pămînt omului şi a unei mai înţelepte comportări a acestuia faţă de ceea ce astăzi se desemnează preferenţial prin termenul de „mediu ambiant”, în special cînd se fac referiri la atitudini lipsite de cuminţenie faţă de Pămîntul considerat — în ansamblu sau în părţi ale sale — ca mediu ambiant al omului Formula „Noi şi Pămîntul”, utilizată pentru a denumi suita de lucrări pe care o inaugurează cartea de faţă, este împrumutată de la Lucian Blaga, în a cărui operă ea apare de două ori, servind la reperarea unei poezii şi a unui aforism Ea constituie un întreg program Realizarea lui va însemna, la scara modestei întreprinderi pe care o schiţează, şi îndeplinirea unei obligaţii, îndreptarea unei greşeli, chiar expierea unei crime, după cuvintele lui Caius Plinius Secundus Căci, spunea acesta acum două mii de ani, după ce enumera blestemăţiile de care se fac vinovaţi oamenii faţă de „mama Terra”, care le dă totul, „printre crimele ingratitudinii aş vrea să număr şi pe aceea că noi încă nu sîntem familiarizaţi cum ar trebui cu natura Pămîntului” Autorul adresează cititorului o cordială invitaţie de a participa la încercarea de realizare a unei asemenea familiarizări, pe care o reprezintă scrierea de faţă 6 INTRODUCERE INTRODUCERE „Pămîntul e aspru, tăcut, de neînţeles la început, Nu vă descurajaţi, mergeţi înainte; în faţa voastră se află lucruri divine, ascunse bine, Vă jur că în faţa voastră se află lucruri divine, mai minunate decît ar fi cuvintele-n stare s-o spună ” WALT WHITMAN (trad Mihnea Gheorghiu) Preocupat de tragicul existenţei omeneşti, Albert Camus crede că absurdul, care are un rol însemnat în determinarea lui, se naşte din confruntarea dintre apelul omului şi tăcerea exasperantă a lumii Că omul adresează lumii nu unul ci numeroase apeluri, în cele mai variate direcţii şi sub cele mai variate forme, este în afară de orice îndoială Să fie, însă, tot atît de sigură şi tăcerea lumii? Nu este, cumva, numai o aparenţă, rezultată din absenţa unui receptor adecvat semnalelor pe care le trimite lumea, ca răspuns la solicitările omului, poate şi independent de ele? Considerînd — şi nu fără justificare — că acesta este cazul şi că, mai mult decît atît, după ce sunt detectate, semnalele se mai cer şi descifrate pentru ca tăcerea să dispară nu numai pe planul recepţionării ci şi pe acela al înţelegerii, scrierea de faţă încearcă să pună la dispoziţia omului luminat al zilelor noastre, preocupat şi de „dincolo de cotidian”, cîteva din elementele ce pot conduce la limitarea dacă nu chiar la înlăturarea completă a acelei părţi din absurdul lui Camus care provine din confruntarea dintre om şi fracţiunea din lume reprezentată de planeta pe care el trăieşte „Noi” şi „Pămîntul” — iată părţile în confruntare, ale căror raporturi reciproce ne interesează din punctul de vedere al cunoaşterii şi înţelegerii Terrei, ca structură şi fenomenologie Urmărind dublul scop al cunoaşterii nu numai în privinţa alcătuirii statice ci şi pentru manifestările dinamice ale planetei sale, omul se străduieşte să utilizeze toate mijloacele ce îi stau la dispoziţie pentru a trece peste aparenta tăcere a Pămîntului (căci numai de o tăcere aparentă poate fi vorba) De altfel, problema depăşirii acestei pseudotăceri se pune doar atunci cînd se urmăreşte ceva dincolo de un contact direct cu Pămîntul Într-adevăr, cunoaşterea şi înţelegerea Pămîntului, cel puţin în anumite perspective, sînt posibile, în primul rînd, pe baza informaţiilor „directe”, rezultate din contactul nemijlocit cu obiectul cercetării prin care se urmăreşte a se ajunge la cunoaştere şi înţelegere Ştiinţele Pămîntului care utilizează asemenea metode directe, de o mare varietate — ceea ce a condus la o varietate corespunzătoare de informaţii, constituind sisteme de cunoştinţe care pun în lumină anumite faţete ale structurii şi fenomenologiei terestre — sînt cele care s-au 7 INTRODUCERE dezvoltat mai întîi, şi au un caracter precumpănitor descriptiv Geografia, geologia, paleontologia, mineralogia, petrologia, geochimia, sînt geodiscipline majore rezultate din cercetări directe, avînd ca obiect anumite aspecte sub care se prezintă Pămîntul sau elemente constitutive ale lui, la diferite scări Aceste aspecte sînt considerate din diferite puncte de vedere şi abordate cu mijloace de investigaţie de o mare diversitate conceptuală, metodologică şi interpretativă dar cu caracterul comun al contactului direct cu obiectul cercetării O a doua posibilitate de a obţine informaţii despre Pămînt, în ansamblu sau privind părţi ale lui, chiar depărtate de locul investigaţiei, este oferită de calea indirectă a utilizării mesajelor emise de Pămînt, ca tot sau ca parte, şi recepţionate la distanţă Acesta este cazul în care apare problema tăcerii, de care vorbeşte Camus la scară cosmică, pseudotăcere credem noi, cel puţin în cazul Pămîntului Fapt este că Pămîntul nu numai că răspunde la apelurile ce-i sînt adresate dar lansează şi nesolicitat semnale purtătoare de mesaje Aduse de semnale-răspuns sau de autosemnale, mesajele Pămîntului sînt reprezentate de modificări provocate în spaţiu de prezenţa Pămîntului sau a unor părţi ale lui pe care le avem în vedere şi de manifestări diverse ale eliberărilor de energie care însoţesc anumite fenomene ce-şi au sediul în părţile considerate, adică de cîmpuri fizice — deci geofizice — în primul caz, şi de unde şi particule, în al doilea Studiul unor asemenea mesaje îl întreprinde geofizica, ştiinţă cu un accentuat caracter fizico-matematic, cantitativ Acest caracter este manifest în cadrul conceptual folosit pentru considerarea structurii şi fenomenelor terestre, în utilizarea de aparate şi metode de măsurare, în tratamentul foarte elaborat al datelor de observaţie obţinute precum şi în interpretarea acestora, pentru stabilirea unei legături cît mai clare între semnalele-efecte studiate şi sursele-cauze ascunse care le-au provocat Categoric distinctă, prin metodele de investigaţie, de celelalte geoştiinţe, geofizica li se alătură prin comunitatea obiectului căruia le aplică: Pămîntul Astfel, în geofizică se studiază, în vederea descifrării, mesajele Pămîntului: se măsoară cîmpuri, se înregistrează unde sau se detectează particule provenind de la surse care pot fi mai mult sau mai puţin depărtate de locul operaţiei respective şi aducînd informaţii privitoare la sursa însăşi şi, uneori, la cele întîlnite pe drumul parcurs Pe cînd geograful, geologul, paleontologul, mineralogul, petrologul, geochimistul, sînt în contact direct cu suprafaţa terestră, formaţiunea geologică, fosila, mineralul, roca, sistemul geochimic, care constituie obiectul cercetării lor, geofizicianul foloseşte drept material iniţial de observaţie particularităţi ale cîmpului gravităţii sau ale cîmpului geomagnetic, o înregistrare de furtună magnetică, date definind un curent teluric, parametri ai unei unde elastice prinse pe o seismogramă, caracteristici ale unui flux de particule constituind un curent electric care circulă în subsol, o emisiune de particule de origine radioactivă, variaţii ale unor mărimi termice etc Toate acestea reprezintă semnale-efecte ale unor surse-cauze care sînt departe de a fi accesibile direct geofizicianului cercetător şi asupra cărora acesta încearcă să obţină, prin descifrarea mesajelor transmise, informaţii cît mai complete şi mai sigure: 8 INTRODUCERE eterogenităţi în distribuţia maselor terestre, un dom de sare sau un anticlinal petrolifer, un zăcămînt de minereu de fier, perturbaţii în ionosferă şi în electricitatea subsolului, un focar de cutremur de pămînt sau o discontinuitate majoră în interiorul Globului, o ridicare a fundamentului cristalin sub cuvertura sedimentară, un zăcămînt de minereu de uraniu, neomogenităţi de proprietăţi termice în crusta terestră sau în mantaua superioară a Pămîntului etc Pămîntul este, deci, departe de a fi tăcut El trimite omului numeroase şi variate mesaje, pe care acesta trebuie să le detecteze, să le identifice şi să le descifreze Emise spontan sau transmise ca răspuns la apelul omului, ele au totdeauna un bogat conţinut informaţional, a cărui exploatare în scopul cunoaşterii şi înţelegerii anatomiei şi fiziologiei planetei noastre constituie probleme vaste şi complexe Reprezentînd efecte naturale sau provocate, aceste mesaje conduc, pe baza unei valorificări judicioase în cadrul unui proces de interpretare cu numeroase complicaţii de ordin fizico-matematic şi cu importante implicaţii larg geonomice sau mai restrîns geologice, la obţinerea de informaţii privind cele mai variate domenii ale Pămîntului, de la porţiunile adînci din nucleul interior la crusta terestră de sub picioarele noastre şi de aici pînă la zonele de mari altitudini în care limita exterioară a magnetosferei se estompează în trecerea spre spaţiul interplanetar Atît detectarea şi identificarea cît şi descifrarea şi interpretarea mesajelor Pămîntului reprezintă operaţii dificile, prin problemele fizico-matematice, tehnicoinstrumentale şi geonomico-conceptuale pe care le pun şi le cer rezolvate Cele mai delicate şi complicate dintre acestea sînt, în particular, două: problema raportului dintre semnalul util şi zgomotul perturbant, de care se leagă operaţia detectării şi identificării mesajelor Pămîntului, şi problema inversă a geofizicii, în ansamblu, care se pune în cadrul operaţiei de descifrare şi interpretare a acestora Obiectul primei probleme apare clar din înşişi termenii folosiţi pentru a o formula Semnalul util, reprezentat de mesajul pe care dorim să-l detectăm şi să-l identificăm, este însoţit, de cele mai multe ori, de efecte neinteresante din punctul de vedere al scopului urmărit, acestea constituind un zgomot perturbant Înainte de a fi supus descifrării, mesajul trebuie identificat cu certitudine, după detaşarea lui din fondul de perturbaţii, ceea ce constituie o operaţie cu atît mai puţin dificilă cu cît raportul dintre mesaj (semnal) şi fond (zgomot) este mai avantajos, cu cît semnalul este mai puternic faţă de zgomotul în mijlocul căruia apare Se înţelege că îmbunătăţirea raportului semnal/zgomot reprezintă un obiectiv important în cadrul metrologiei geofizice, a cărui atingere implică nu numai performanţe instrumentale ci şi un tratament îngrijit al datelor de observaţie Cît de importantă este această problemă, care se pune preponderent în primele etape ale procesului de cercetare geofizică, rezultă şi din faptul că, nu de mult, un mare congres i-a fost consacrat în întregime 9 INTRODUCERE Cea de-a doua problemă menţionată ca intervenind cu pondere însemnată în investigaţia geofizică, în etapele centrale şi finale ale descifrării mesajelor fizice ale Pămîntului, se pune mai întîi în termenii unei subtile dar răspicate provocări adresate de Pămînt omului La apelul acestuia, sau chiar în absenţa unui asemenea apel, Pămîntul îşi trimite mesajele într-o formă care nu este totdeauna elocventă, aşa încît ele trebuie să fie descifrate Această descifrare se face, de regulă, în condiţii grele căci mesajele reprezintă manifestări parţiale (efect) ale unui sistem (cauză) asupra căruia urmează să se obţină informaţii cît mai complete, prin parcurgerea în sens invers a drumului de producere a lor: de la efect la cauză În acest sens se vorbeşte despre problema ce se cere rezolvată ca despre o problemă inversă Ea este nedeterminată, adică nu are o soluţie unică: pe cînd, dacă se cunoaşte bine cauza, se poate determina fără echivoc efectul, cunoaşterea oricît de precisă şi amănunţită a acestuia nu asigură caracterizarea completă, cantitativă, a cauzei Este nevoie de tratamente speciale ale datelor de observaţie care constituie mesajele fizice terestre, de completarea lor cu informaţii obţinute în alt cadru decît cel de detectare a lor, pentru a se putea limita ambiguitatea — fără certitudinea eliminării ei complete — Astfel, procesul de interpretare, de stabilire a legăturii dintre efectele detectate şi cauzele ascunse, de descifrare a mesajelor Pămîntului rămîne totdeauna afectat de un oarecare grad de nesiguranţă, rezultat din această ambiguitate reziduală Deosebit de utile în aceste etape ale investigaţiei printr-o anumită tehnică geofizică sînt rezultatele obţinute prin alte metode ale studiului fizic al Pămîntului, date furnizate de alte geoştiinţe şi chiar contribuţiile altor domenii Uneori paralele, alteori complementare, asemenea informaţii venite din afară reprezintă totdeauna un ajutor preţios în finisarea descifrării mesajelor Pămîntului Recunoscînd utilitatea ambelor categorii de date, paralele şi complementare, este de subliniat, totuşi, contribuţia mult mai eficace, în sensul limitării ambiguităţii în procesul de interpretare, pe care o au cele cu caracter complementar în raport cu conţinutul informaţional al mesajului supus descifrării Această afirmaţie, în formulare cu totul generală, pentru moment încă vag conturată, urmează să fie concretizată şi exemplificată în cazurile particulare care vor fi discutate ulterior, cînd se va arăta efectiv cum ies la lumină lucrurile „ascunse bine” în mesajele Pămîntului, „aspru, tăcut, de neînţeles la început” Aceasta se va face în paginile următoare, pentru diversele mesaje fizice ale Pămîntului, a căror descifrare este întreprinsă cu mijloace variate, adecvate caracterului mesajului şi planului pe care se pune în valoare conţinutul lui de informaţii, după ce, în prealabil, se vor fi precizat cîteva caracteristici importante ale mesajelor fizice ale Pămîntului Cu această indicaţie, care schiţează, în linii mari, structura scrierii de faţă — pusă, de altfel, în evidenţă şi de tabla de materii —, cititorul se poate considera introdus, în termeni generali, şi în problemele pentru care i se solicită atenţia în cele ce urmează, după ce, în prealabil, a fost informat asupra modului în care se va face abordarea lor 10 INTRODUCERE Se poate porni, deci, la drumul pe care îl are în vedere Whitman în îndemnul cuprins în versurile citate la începutul aceestei introduceri împreună cu asigurarea că la capătul lui se află lucruri minunate Că sînt lucruri minunate ne-o spune şi Caragiale, în cuvinte cu atît mai surprinzătoare cu cît vin din partea unui scriitor în a cărui operă intervine aproape cu exclusivitate omul, referirile la „lume” sau la partea ei care este Pămîntul fiind cu totul accidentale: „Lumea toată, din miezu-i care e pretutindeni, şi pînă-n fundurile fundurilor, care nicăieri nu se află, este minune, minune şi iar minune” Cum se dezvăluie această minune, prin descifrarea mesajelor fizice ale Pămîntului, iată ce-şi propun să prezinte paginile ce urmează 11 1 MESAJE FIZICE ALE PĂMÎNTULUI 1 MESAJE FIZICE ALE PĂMÎNTULUI „Tăcere-apăsătoare stăpînea Pămîntul şi-o întrebare mi-a căzut în suflet, pînă-n fund N-avea să-mi spună nimic Pămîntul? Tot Pămîntu-acesta neîndurător de larg şi-ucigător de mut, nimic?” LUCIAN BLAGA „Natura vorbeşte cu sine însăşi şi cu noi prin mii de fenomene Pentru cel atent ea nu este nicăieri moartă, nici mută ” GOETHE În evidente raporturi de discordanţă cronologică, cele două citate aşezate în fruntea acestui capitol sînt, totuşi, mai puţin distonante decît par la prima vedere Receptivitatea celor doi poeţi faţă de felul în care se manifestă Pămîntul nu este atît de diferită: cuvintele lui Lucian Blaga, scoase dintr-un context poetic destinat a sugera cu totul altceva decît aşteptarea unor mesaje obiective, nu afirmă atît muţenia Pămîntului cît exprimă o îndoială în această privinţă, iar ale lui Goethe, extrase din proza lui referitoare la probleme ştiinţifice, lasă deschisă problema proporţiei în care elocvenţa naturii se manifestă ca „autodialog” sau în monolog fără destinaţie şi în dialogul cu noi Asocierea unora cu celelalte a fost făcută aici numai pentru a schiţa, în linii generale, aspectul acestei etape a drumului pe care l-am început: de la aparentă tăcere la locvacitate debordantă din partea Pămîntului Ideea principală, expusă deja mai înainte şi care urmează acum să fie dezvoltată, precizată şi exemplificată, este că, departe de a fi mut, Pămîntul ne vorbeşte prin numeroase manifestări, mai mult sau mai puţin evidente, unele naturale (continue sau discrete, periodice sau sporadice), altele provocate (deci cu apariţii şi distribuţii în timp impuse de noi), şi unele şi altele purtătoare de mesaje bogate în informaţii Pentru a ajunge la aceste informaţii este nevoie, însă, ca mesajele Pămîntului să fie detectate şi descifrate, ceea ce nu este prea simplu în toate cazurile Se înţelege că, din punctul de vedere pe care l-am adoptat, nu toate manifestările Pămîntului ne interesează Din miile de fenomene ale lui Goethe (şi este semnificativ faptul că el foloseşte în acest context cuvîntul „natură”!) vom reţine numai pe cele fizice, referitoare, deci, la natura neînsufleţită şi comportînd intervenţia unor agenţi care afectează starea şi mişcarea unor elemente constitutive ale Pămîntului fără a determina modificări profunde şi ireversibile, care ies din domeniul propriu-zis fizic De asemenea, vor fi excluse din sfera atenţiei noastre fenomenele care, rămînînd fizice 12 1 MESAJE FIZICE ALE PĂMÎNTULUI prin natura lor, intră, prin scara şi condiţiile de desfăşurare, în domeniul altor ştiinţe Va fi vorba, aşadar, numai de mesajele fizice ale Pămîntului, în sensul clasic, convenţional, al adjectivului (care la început însemna „natural”: physis = natură), mesaje accesibile studiului cantitativ, fizico-matematic, întreprins de geofizică În mod natural, cunoaşterea Pămîntului — ceea ce înseamnă, în acelaşi timp, mai mult şi mai puţin decît natura — a început cu părţile direct accesibile ale Globului terestru, cele de la suprafaţa lui, şi a rămas mult timp limitată la ele, conducînd la constituirea primelor geoştiinţe: geografia şi geologia În ceea ce priveşte accesul direct al omului la părţile de „deasupra” şi de „dedesubtul” suprafeţei terestre, el a fost şi este încă foarte îngrădit Dacă drumul „în sus” a fost deschis prin explorarea directă a atmosferei şi continuat prin aceea a ionosferei, a exosferei şi, în fine, a spaţiului cosmic, drumul „în jos” n-a fost încă parcurs — cu excluderea celor cîţiva kilometri străbătuţi de foraje şi reprezentînd numai cu ceva mai mult decît o miime din raza Pămîntului — decît de imaginaţia lui Jules Verne Tentaţia de a întreprinde drumul în jos, spre adîncimi cît mai mari, nu a lipsit Nu demult s-au făcut pregătiri foarte înaintate pentru executarea unui foraj care să străpungă crusta terestă (proiectul Mohole), alegîndu-se, în acest scop, o zonă marină, unde grosimea crustei Pămîntului este mai redusă şi pe unde voia şi George Călinescu să întreprindă o călătorie în interiorul Pămîntului: „De-aş fi avut putere, Desigur pe sub mare mergeam spre Centro Terrae ” Dar „puterea” a lipsit şi oamenilor de ştiinţă şi tehnicienilor, nu numai poetului Proiectul nu s-a realizat deocamdată şi prea mult în jos nu se va putea merge niciodată Totuşi, cercetarea avînd ca obiect atît părţile de sus cît şi cele de jos ale Pămîntului a fost posibilă pe cale indirectă şi a permis cunoaşterea structurii şi fenomenologiei acelor părţi precum şi înţelegerea lor pînă la detalii şi cu o precizie de multe ori surprinzătoare Metodele fizico-matematice folosite în acest scop s-au dovedit deosebit de eficace Prin adaptarea lor la obiectul studiat, la natura, dimensiunile şi cadrul lui, ca şi prin ansamblul rezultatelor obţinute, s-a ajuns la constituirea unui grup coerent de discipline, fizice prin metodă şi „geo” prin obiect, care reprezintă astăzi ştiinţa cantitativă a Pămîntului: geofizica Manifestările fizice ale planetei noastre sînt numeroase şi extrem de variate ca natură, ca ordin de mărime, ca distribuţie în spaţiu, ca evoluţie în timp Gravitatea, magnetismul terestru, radioactivitatea Pămîntului, fenomenele legate de căldura degajată de Glob, cutremurele de pămînt şi cortegiul de fenomene asociate, toate acestea prezintă o mare varietate în felul în care se fac perceptibile omului şi în care sînt accesibile studiului cantitativ specific disciplinelor geofizice: gravimetria, 13 1 MESAJE FIZICE ALE PĂMÎNTULUI geomagnetismul, geoelectricitatea, georadioactivitatea, geotermia, seismologia, tectonofizica, prospecţiunile geofizice O examinare mai de aproape a substratului fizic al acestor manifestări, atît de diverse, permite, totuşi, să se recunoască oarecare unitate în varietate şi să se simplifice modul de abordare a cunoaşterii şi înţelegerii lor Oricît de diferite ar fi fenomene ca oscilaţia unui pendul şi orientarea unui ac magnetic, degajarea de căldură din subsol într-o regiune termală şi efectele unui cutremur de pămînt, sau manifestările radioactive deasupra unor formaţiuni conţinînd uraniu şi furtunile magnetice legate de perturbaţiile din ionosferă, ele prezintă, totuşi, ceva comun în mecanismul fizic al producerii lor: în prima pereche de fenomene se manifestă efecte de cîmp, în a doua se recunosc efecte de unde, în a treia apar efecte de particule Cu aceasta am ajuns în miezul problemei ce ne preocupă şi care se poate enunţa acum în termeni expliciţi: mesajele fizice ale Pămîntului se încadrează în cele trei tipuri de entităţi ale lumii materiale: cîmpuri, unde şi particule Mai întîi, Pămîntul posedă cîmpuri proprii (cîmpul gravităţii, cîmpul geomagnetic) şi este supus acţiunii unor cîmpuri de natură comparabilă dar de origine extraterestră (cîmpurile gravitaţionale ale Lunii şi Soarelui şi, la ordine de mărime mult mai reduse, ale planetelor din sistemul solar) Apoi, el eliberează energie sub formă de unde, fie electromagnetice (radiaţiile gama emise de formaţiunile geologice radioactive şi radiaţiile infraroşii care se manifestă în fenomenele geotermice), fie elastice (diversele unde seismice care pleacă din focarele cutremurelor de pămînt) sau primeşte din afară unde electromagnetice, fie de la Soare (o gamă întreagă de radiaţii, dintre care cele mai importante pe plan geofizic sînt razele X şi razele ultraviolete, situate de o parte a spectrului vizibil, şi razele infraroşii, purtătoare ale căldurii solare, de cealaltă parte), fie din spaţiul interplanetar sau chiar de mai departe (radiaţii cosmice) În fine, Pămîntul emite particule (radiaţiile alfa şi beta, care-şi au originea în aceleaşi formaţiuni radioactive ca şi radiaţiile gama, de natură electromagnetică), este străbătut de fluxuri de electroni (curenţi telurici din interiorul adînc al Globului, responsabili de producerea cîmpului geomagnetic principal şi a unor variaţii geomagnetice sau a unor părţi ale lor) sau este bombardat de fluxuri de particule purtătoare de sarcini electrice de ambele semne („vîntul solar”) Cîmpurile, undele şi particulele se pot manifesta pînă la distanţe mari de sursa lor şi reprezintă mesajele fizice naturale ale Pămîntului Ele aduc, în locul în care sînt detectate, informaţii despre condiţiile din locul de origine (respectiv din locul unde au suferit modificările detectate, în cazul mesajelor de origine extraterestră) Adesea, în conţinutul de informaţii al cîmpurilor, undelor şi particulelor se pot identifica şi descifra elemente privind mediul dintre sursă şi locul detecţiei, respectiv informaţii despre fenomene ce au avut loc de-a lungul drumului parcurs (reflexii şi refracţii şi cauzele lor, absorbţii şi mecanismul lor fizic etc ) 14 1 MESAJE FIZICE ALE PĂMÎNTULUI Pe lîngă aceste mesaje naturale, Pămîntul ne poate comunica altele, ca răspuns la solicitări pe care i le-am adresa sub aceleaşi trei forme, deci mesaje provocate El este în stare să reacţioneze, părţile lui supuse solicitării devenind sediul unor surse de cîmpuri, unde şi particule, să le zicem secundare Astfel, de exemplu, se pot provoca în subsol curenţi electrici, ale căror particularităţi, legate de condiţiile din subsol, se pot studia fie prin intermediul cîmpului magnetic produs, fie cu ajutorul parametrilor ce definesc însuşi fluxul de particule reprezentat de curenţi De asemenea, este posibil să se provoace artificial unde elastice — cazul atîtor explozii subterane, nucleare sau „convenţionale” — sau unde electromagnetice, în particular în domeniul hertzian, cu care să se exploreze interiorul Globului (sondaje seismice), respectiv zonele din afara lui (de exemplu, sondaje electromagnetice ionosferice) În fine, se utilizează procedee artificiale şi pentru provocarea unor emisiuni de particule, reprezentînd, de asemenea, mesaje purtătoare de informaţii asupra porţiunilor Pămîntului afectate de ele, în locul de producere sau pe parcursul străbătut de acolo pînă la locul punerii lor în evidenţă Astfel de investigaţii, pe baza mesajelor provocate, se pot efectua într-o gamă întreagă de situaţii, de la scară cu totul locală (ca în studiul radioactiv al găurilor de sondă) pînă chiar la scară planetară (ca în cazul injectării de electroni în ionosferă, pentru provocarea unor perturbaţii în sistemul de curenţi de acolo şi în cîmpul perturbaţiilor geomagnetice corespunzătoare) Mesajele provocate prezintă marele avantaj al eliminării unor parametri dintre cei care intervin în determinarea fenomenului corespunzător, ceea ce aduce simplificări remarcabile în procesul descifrării şi interpretării lor Există, astfel, cele două categorii de mesaje fizice ale Pămîntului: mesaje naturale şi mesaje provocate, în fiecare din ele găsindu-se cele trei tipuri: cîmpuri, unde şi particule Fără a intra în prea multe detalii, este, poate, cazul să scoatem în evidenţă principalele caracteristici ale celor trei tipuri de mesaje care ne pot veni din partea Pămîntului, fie în mod natural, fie prin provocare Noţiunea de cîmp poate fi conturată, într-o primă aproximaţie, cu ajutorul unuia din elementele care o definesc: prezenţa unei anumite proprietăţi fizice într-un domeniu al spaţiului De exemplu, în spaţiul din jurul unei mase materiale se manifestă acţiunea ei atractivă, caracterizată cantitativ de legea lui Newton Atracţia nu poate fi pusă în evidenţă decît prin intermediul unei alte mase, asupra căreia să se exercite acţiunea celei care „produce cîmpul” Se presupune, totuşi, că, potenţial, proprietatea există şi în absenţa masei atrase, care îndeplineşte rolul de martor, pentru punerea în evidenţă a cîmpului caracterizat de această proprietate Masa atractivă imprimă, deci, spaţiului din jurul ei proprietatea respectivă, transformînd domeniul spaţial în care acţiunea ei se resimte într-un cîmp — în acest caz, cîmp gravitaţional —, ea constituind, astfel, sursa cîmpului La fel, în jurul unui magnet sau al unui corp magnetizat ori al unui circuit electric străbătut de un curent continuu, spaţiul se bucură de proprietăţi speciale: în fiecare punct al lui un ac magnetic este supus unei acţiuni de orientare, anumite substanţe se magnetizează, un circuit conductor deplasat 15 1 MESAJE FIZICE ALE PĂMÎNTULUI în anumite condiţii devine, dacă este închis, sediul unui curent electric etc Toate aceste acţiuni caracterizează un cîmp magnetic; deci magnetul, corpul magnetizat sau curentul electric continuu în jurul căruia se constată asemenea acţiuni reprezintă surse de cîmp magnetic Spaţiul dotat cu proprietăţi fizice va reprezenta, aşadar, un cîmp Cele două exemple amintite mai sus corespund celor două principale cîmpuri geofizice: cîmpul gravităţii (care nu este, însă, pur atractiv) şi cîmpul geomagnetic, de asemenea cu o structură mai complicată, fiind determinat de cauze complexe Considerarea lor ca mesaje implică descifrări care constau, în esenţă, în rezolvări de probleme inverse Conţinutul noţiunii de undă este mai uşor de pus în evidenţă în cazul unei unde elastice Dacă într-un mediu elastic, caracterizat prin tendinţa pe care o are ca, deformat fiind, să revină — după încetarea cauzei deformării — la condiţiile iniţiale, se produce deplasare unui punct, revenirea acestuia în poziţia iniţială afectează şi punctele vecine din mediu, legate „elastic” de punctul deplasat Deformarea corespunzătoare deplasării se propagă, din aproape în aproape, în mediu, dînd naştere unei „unde”, entitate fizică cu o dublă periodicitate: în spaţiu, caracterizată prin lungimea de undă, şi în timp, caracterizată prin perioadă (sau inversul ei: frecvenţa) Dacă în mediul elastic în care se propagă o undă se consideră, pe dreapta coincidentă cu direcţia de propagare, puncte a căror mişcare se face în condiţii comparabile la un moment dat — puncte care sînt în aceeaşi fază —, distanţa dintre două asemenea puncte vecine reprezintă chiar lungimea de undă Pe de altă parte, intervalul de timp după care un anumit punct din mediul elastic, în care se propagă unda, se găseşte în aceeaşi „stare de mişcare”, definită ca „fază”, este perioada iar numărul de perioade dintr-o secundă este frecvenţa mişcării ondulatorii Mutatis mutandis, cu tot substratul fizic diferit, cele spuse despre undele elastice se pot extinde şi la undele electromagnetice; în ceea ce priveşte simbolismul matematic în care se exprimă fenomenul, el este identic în cele două cazuri În legătură cu cea de-a treia categorie de mesaje, reprezentată de particule, ne vom limita să spunem că, în mod curent, este vorba, în geofizică, de principalele particule elementare care intră în alcătuirea materiei: electroni, protoni şi neutroni, la care se adaugă şi unii ioni pozitivi, în particular particula alfa Ele se manifestă prin energia lor, corespunzătoare caracteristicilor lor şi particularităţilor cîmpului în care se propagă; în special acesta este cazul pentru particulele cu sarcină electrică Particulele încărcate electric sînt supuse şi acţiunii de deviere pe care o exercită cîmpul magnetic asupra lor, lucru care se manifestă într-o serie întreagă de fenomene geomagnetice, cu prelungiri în procesele asociate lor; deviaţiile în cîmp electric nu vin în vedere decît cu totul excepţional în context geofizic Pentru toate particulele este importantă, în scopul descifrării mesajelor geofizice pe care le reprezintă, interacţiunea lor cu mediul, în special manifestarea influenţei mediului asupra lor, aşa cum apare ea în fenomenele de absorbţie 16 1 MESAJE FIZICE ALE PĂMÎNTULUI Potenţialul informaţional al mesajelor fizice ale Pămîntului este în general ridicat şi nu totdeauna exploatat în întregime Bogăţia de informaţii cuprinse în datele de observaţie reprezentate de cîmpuri, unde şi particule, ca obiect de studiu în cercetările geofizice, este legată de extinderea spaţială a domeniului la care se referă aceste informaţii — depăşind cu mult, de regulă, regiunea sursei lor — şi, uneori, şi de extinderea în trecut a conţinutului lor documentar Cîmpul gravităţii are ca sursă întreaga distribuţie de mase care formează Pămîntul, cuprinzînd suplimentar şi efectul rotaţiei terestre precum şi influenţele atracţiei gravitaţionale a Lunii şi Soarelui, iar cîmpul geomagnetic este determinat, în partea lui principală, de cauze situate în interiorul adînc al Globului terestru şi, în părţile variabile în timp, de fenomene complexe din ionosferă şi magnetosferă Ca atare mesajele pe care le constituie aceste cîmpuri conţin informaţii privind domenii spaţiale de mare extindere, cu părţi foarte îndepărtate de locul măsurării sau înregistrării, în general chiar în principiu inaccesibile observaţiei directe Deşi fenomenologia este cu totul diferită, situaţia se prezintă cu multe asemănări, în privinţa capacităţii de informare, şi pentru categoria de mesaje fizice reprezentată de unde Aşa, de exemplu, undele seismice care provin din focarul unui cutremur de pămînt pot fi înregistrate în diverse puncte de pe Glob, pînă la antipodul epicentrului, după ce au străbătut întregul interior al Pămîntului, suferind reflexii şi refracţii la suprafeţele şi în zonele de discontinuitate a proprietăţilor elastice ale acestuia Ele aduc, în consecinţă, informaţii asupra condiţiilor în care au fost generate ca şi asupra acelora întîlnite pe traseul propagării lor, într-o suprapunere a cărei complexitate este accentuată de adăugarea influenţelor locale ale înregistrării Exploatarea acestui bogat conţinut de informaţii rămîne de cele mai multe ori parţială, atît datorită complexităţii intrinsece a ansamblului cît şi caracterului invers al problemelor ce trebuie rezolvate În privinţa mesajelor aduse de undele electromagnetice se poate constata aceeaşi bogăţie de conţinut, asociată cu o şi mai mare varietate şi cu o extindere spaţială care depăşeşte cu mult limitele exterioare ale Globului terestru Dacă undele electromagnetice emise de Pămînt, adică radiaţiile infraroşii prin intermediul cărora acesta îşi radiază căldura internă, conţin numai informaţii privitoare la interiorul Globului, cele venite de la Soare, în particular radiaţiile X şi cele ultraviolete, mijlocesc informaţii asupra atmosferei înalte, unde ele suferă modificări şi provoacă fenomene cu efecte accesibile determinărilor cantitative: ionizări şi curenţi electrici în ionosferă, variaţii ale cîmpului geomagnetic, curenţi telurici Particulele, pe de altă parte, pot aduce informaţii asupra condiţiilor în care au fost emise şi asupra fenomenelor care au loc în mediul în care se propagă Aceste informaţii sînt interesante mai mult prin natura lor — complementară faţă de aceea a datelor furnizate de cîmpuri şi unde — decît prin domeniul la care se referă, aproape totdeauna restrîns, datorită puterii de pătrundere reduse a lor (cazul particulelor alfa şi beta) Considerate, însă, global sub forma de curenţi electrici în interiorul Globului sau în ionosferă, particulele (de astă dată electroni) îşi ridică potenţialul informaţional 17 1 MESAJE FIZICE ALE PĂMÎNTULUI în mod sensibil, atît prin bogăţie şi varietate cît şi prin extinderea spaţială Despre posibilitatea unor investigaţii privind trecutul Pămîtului, pe care am amintit-o mai înainte pentru a sublinia amploarea conţinutului informaţional al mesajelor fizice ale acestuia, va fi vorba în capitolele viitoare, în legătură cu paleomagnetismul şi cu geocronologia Pentru moment vom menţiona numai că determinarea cantitativă a magnetizării rocilor, ca orientare şi ca intensitate, poate furniza date asupra cîmpului geomagnetic din epoca formării rocilor respective, iar studiul produşilor rezultaţi din dezintegrările radioactive, deci ca urmare a emisiunii de particule (dar în trecut), este în stare să conducă la informaţii cantitative asupra lungimii intervalelor de timp în care aceşti produşi s-au format, deci asupra vîrstei formaţiunilor geologice corespunzătoare În rezumat, deci, mesajele fizice ale Pămîntului, reprezentate de cîmpuri, unde sau particule, fie naturale fie provocate, ne aduc informaţii privind pînă şi cele mai depărtate zone ale Globului terestru, de la părţile centrale ale nucleului interior, care nu vor putea fi niciodată cercetate direct, pînă la limitele magnetosferei, recent atinse de vehicule spaţiale dotate cu instrumente în stare să furnizeze informaţii discrete asupra regiunilor străbătute, informaţii complementare în raport cu datele globale ale mesajelor geofizice Mesajele Pămîntului, pe care trebuie să le descifreze geofizica, extind, astfel, considerabil în spaţiu raza sferei noastre de investigaţie Mai mult decît atît, în unele cazuri este posibil să se opereze, cu ajutorul lor, şi o extindere în trecut a investigaţiei Dacă mai ţinem seama şi de faptul că, uneori, se poate face şi o extrapolare pentru viitor a unor situaţii constatate ca stadii permanente ale unei evoluţii urmărite în trecut, rezultă că mesajele fizice ale Pămintului, bine descifrate, ne pot deschide cele trei porţi de acces la cunoaştere, despre care vorbeşte Dimitrie Cantemir În cuvintele lui, citate de Nicolae Iorga, „în trei chipuri şi ca prin trei porţi înlăuntrul palaturilor cunoştinţei lucrurilor a întra putem: prin pildele celor trecute, prin deprinderea cestor de acum şi prin bună socoteala celor viitoare” Trebuie, totuşi, să recunoaştem că, dacă poarta prezentului este — în cazul de care ne ocupăm — larg dată înapoi, cea a trecutului este doar parţial deschisă, iar a viitorului de-abia întredeschisă, şi numai cu intermitenţe În încheiere, să mai facem o precizare, în continuarea ideii deja exprimate că mesajele fizice ale Pămîntului au fost şi mai sînt încă numai parţial exploatate A recunoaşte bogăţia lor de informaţii nu înseamnă, neapărat, a afirma că ea ne este efectiv accesibilă, în întregime Chiar bine prinse şi înregistrate, mesajele acestea mai trebuie descifrate Progresele mari, realizate în ultimul timp în domeniul metrologiei geofizice, au permis tot mai fidele înregistrări, în urma îmbunătăţirii raportului semnal/zgomot, şi chiar descifrări din ce în ce mai eficace, prin tratamentul adecvat al datelor de observaţie S-au obţinut rezultate foarte bune în privinţa asigurării unui material de 18 1 MESAJE FIZICE ALE PĂMÎNTULUI observaţie de încredere, bogat şi precis, acoperind spaţial şi temporal domenii suficient de ample pentru ca gradul lor de semnificaţie să fie ridicat De asemenea, descifrarea mesajelor pe care acest material le reprezintă s-a făcut în condiţii mereu îmbunătăţite, limitate, totuşi, de caracterul de problemă inversă al procesului de descifrare-interpretare Din conţinutul bogat şi variat al informaţiilor cuprinse în mesajele fizice ale Pămîntului, mult a fost, deci, scos deja la lumină Mai rămîne, însă, desigur, încă mult de valorificat Ţinînd seama de bogăţia lor de conţinut informaţional şi de caracterul limitat al valorificărilor realizate pînă acum, prin descifrare şi interpretare, aproape că am putea atribui acestor mesaje calitatea eresurilor lui Eminescu: „abia-nţelese, pline de-nţelesuri” 19 2 MANIFESTĂRI TERESTRE ALE ATRACŢIEI UNIVERSALE 2 MANIFESTĂRI TERESTRE ALE ATRACŢIEI UNIVERSALE „ Tot ce-a chinuit altădată Mintea-nţelepţilor vechi şi tot ce frămîntă zadarnic Şcolile noastre cu lărmuitoare dezbateri, în faţă Astăzi privim, căci ştiinţa lui Newton împrăştie norii Cerul înalt îl ajungem cu mîna ş-acuma se vede Tainiţa oarb' a Pămîntului ” EDM HALLEY (trad Teodor A Naum) „Cînd Newton a formulat legea gravitaţiei el n-a spus că Soarele ori Pămîntul ar avea proprietatea de a atrage; el a spus doar că orice corpuri, de la cele mai mari pînă la cele mai mici, par a avea proprietatea de a se atrage reciproc, adică lăsînd la o parte problema cauzei mişcării corpurilor, a formulat o proprietate comună tuturor corpurilor, de la cele infinit de mari, pînă la cele infinit de mici ” TOLSTOI Este un fapt de observaţie banală că orice corp din natură cade spre Pămînt dacă, nefiind susţinut, este liber s-o facă De aici rezultă că el este supus unei forţe şi, cum aceasta se manifestă peste tot în spaţiul terestru, înseamnă că sîntem în prezenţa unui cîmp, în sensul indicat în capitolul precedent Forţei acesteia, care nu este altceva decît greutatea corpului respectiv şi este proporţională cu masa lui, îi corespunde o acceleraţie egală cu intensitatea cîmpului, mărime care se numeşte gravitate (de la cuvîntul latin gravitas, care înseamnă greutate; a nu se confunda cu termenul gravitaţie, derivat din cuvîntul latin gravitatio, cu sensul de atracţie) Greutatea, deci forţa sub acţiunea căreia corpul tinde să cadă — luînd, în „cădere liberă”, o mişcare uniform accelerată, definită fără ambiguitate de gravitate —, este rezultanta a două forţe: forţa de atracţie (de gravitate), exercitată asupra corpului de ansamblul maselor terestre, şi forţa centrifugă, căreia îi este supus corpul în virtutea participării lui la rotaţia Pămîntului în jurul propriei axe Cîmpul corespunzător, adică domeniul spaţial în care se resimte această influenţă complexă a atracţiei maselor terestre şi a mişcării de rotaţie a Pămîntului, influenţă datorită căreia corpurile de pe Pămînt sînt grele, este unul din cîmpurile fizice principale ale Pămîntului, numit cîmp gravific sau cîmp al gravităţii El reprezintă — în terminologia pe care am convenit s-o adoptăm — un mesaj de prim ordin al planetei noastre Partea cu mult cea mai importantă a greutăţii este componenta ei gravitaţională Componenta corespunzătoare forţei centrifuge este, evident, nulă la pol pentru a 20 2 MANIFESTĂRI TERESTRE ALE ATRACŢIEI UNIVERSALE atinge la ecuator, unde este maximă, abia o treime de procent din partea atractivă Se înţelege, astfel, că practic nu se face o eroare prea mare considerîndu-se greutatea ca datorită atracţiei Pămîntului, neglijîndu-se deci intervenţia forţei centrifuge, cu alte cuvinte confundîndu-se cîmpul gravific cu cîmpul gravitaţional De altfel, în geofizică, în particular în utilizarea variaţiilor gravităţii la studiul structurii subsolului, adică în prospecţiunile gravimetrice, se elimină prin calcul, în cadrul tratamentului datelor de observaţie, efectul corespunzător rotaţiei terestre, aşa încît mărimile cu care se operează sînt elemente ale cîmpului gravitaţional şi nu ale celui gravific Totuşi, cîmpul real este acesta de pe urmă şi, la precizia atinsă astăzi în măsurători, se prinde nu numai efectul rotaţiei terestre ci şi chiar acela al atracţiei Lunii şi a Soarelui Atracţia exercitată de Pămînt asupra corpurilor din spaţiul care-l înconjoară — asimilabilă, în condiţiile indicate mai sus, cu greutatea lor — reprezintă un caz particular al unui fenomen cu totul general, atracţia universală Într-adevăr, în mişcarea Lunii în jurul Pămîntului şi a acestuia în jurul Soarelui, se manifestă de asemenea acţiunea unor forţe, căci mişcările respective nu se efectuează pe traiectorii în linie dreaptă cum ar trebui să se întîmple în absenţa oricărei forţe Luînd în considerare căderea corpurilor la suprafaţa Pămîntului şi privind şi abaterea constantă a traiectoriilor Lunii şi planetelor de la linii drepte tot ca o continuă cădere spre Pămînt, respectiv spre Soare, „marele Newton” — cum îl numeşte Voltaire — a avut puterea de sintetizare şi abstracţie necesară pentru a vedea în toate aceste fenomene intervenţia unei cauze unice: atracţia dintre corpul care cade (corpul atras) şi acela spre care cade (corpul atractiv) Mai mult decît atît: deşi observaţia curentă, cu mijloacele care ne stau în mod obişnuit la îndemînă, nu arată că ar exista forţe de atracţie între corpurile de dimensiuni mai reduse — deci de mase mai mici — de pe Pămînt, Newton a avut şi intuiţia generalităţii fenomenului, postulînd universalitatea lui, adică existenţa atracţiei între toate corpurile din Univers, la orice scară Faptul că atracţia se constată direct numai cînd cel puţin unul din corpuri este „mare” — numai pentru asemenea corpuri sîntem îndemnaţi să facem, într-o primă etapă, distincţie între corpul „atractiv” şi corpul „atras”, atracţia fiind, de fapt, în toate cazurile, reciprocă — se datoreşte valorii foarte mici a „constantei gravitaţiei universale” Această mărime intră, în expresia matematică a legii lui Newton, ca factor de proporţionalitate între forţa de atracţie şi raportul dintre produsul maselor corpurilor ce se atrag şi pătratul distanţei care le separă Extinderea legii lui Newton la atracţia dintre corpuri oarecari — după ce ea fusese stabilită şi verificată pentru corpuri cereşti — reprezintă o generalizare cu vaste implicaţii teoretice şi practice, confirmată a posteriori de concordanţa tuturor concluziilor deduse din ea cu realitatea Atunci cînd au fost asigurate condiţiile necesare pentru verificări, la scări adecvate ordinului de mărime al fenomenelor de pe 21 2 MANIFESTĂRI TERESTRE ALE ATRACŢIEI UNIVERSALE Pămînt, s-au obţinut rezultatele aşteptate, cu precizie impresionantă În această ordine de idei este indicat să amintim o descifrare de mesaj gravitaţional al Pămîntului care, fără a fi recentă, rămîne permanent actuală, situînduse pe primul plan al informaţiilor geofizice asupra Pămîntului ca planetă; această informaţie a fost reliefată, de altfel, prin determinări moderne care au confirmat rezultatele celor de acum aproape trei secole Este vorba de mesajul pe care îl reprezintă valoarea medie a gravităţii la suprafaţa Globului, valoare care asociată cu aceea a constantei gravitaţiei conduce la stabilirea valorii numerice a masei Pămîntului Pe această cale s-a reuşit să se „cîntărească” Pămîntul, determinîndu-i-se masa (circa şase sixtilioane de tone) Ţinîndu-se seama de dimensiunile Pămîntului, furnizate de geodezie, rezultă de aici o valoare medie a densităţii maselor terestre de 5,51 g/cm³ Cum stratele superioare ale scoarţei terestre au o densitate medie de circa 2,7 g/cm³, urmează că în interiorul Pămîntului trebuie să existe densităţi mult mai mari, concluzie oarecum naturală şi confirmată de seismologie Pregătită de cunoştinţe destul de precise cu privire la căderea corpurilor şi la mişcarea planetelor, ca şi de măsurători directe ale gravităţii în diverse puncte de pe Glob, legea gravitaţiei universale a jucat un rol primordial în dezvoltarea ştiinţei, în particular în aceea a mecanicii cereşti şi a gravimetriei, disciplina geofizicii care se ocupă cu variatele aspecte ale manifestărilor terestre ale atracţiei universale Cît de mare a fost „impactul” nu numai ştiinţific dar general cultural al „descoperirii” atracţiei universale se vede şi din faptul că ea a trezit ecouri şi în opere literare şi filozofice Să amintim, fără a intra în amănunte, că Voltaire, care a fost cel mai fervent propagator al ideilor lui Newton în Franţa, le-a îmbrăcat în haine literare, că Bergson a considerat că însăşi „viziunea pe care o avem despre lumea materială este aceea a unei greutăţi care cade”, că Longfellow este impresionat de faptul că „orice săgeată care zboară simte atracţia Pămîntului”, că George Călinescu îşi compară propria stabilitate sentimentală cu aceea a aştrilor ţinuţi pe orbite de atracţie: „Din osie să scoţi Încerci, Til, în zadar Sistemul planetar Să mă abaţi nu poţi Aştrii mereu mă trag ” Este interesant şi important de semnalat că legea atracţiei universale este o lege pur descriptivă Enunţată în termeni sobri de Newton, ea nu explică nimic, nu se referă — aşa cum remarcă şi Tolstoi în citatul din „Război şi pace” pus în fruntea acestui capitol — la cauza atracţiei Tocmai în legătură cu aceasta a formulat Newton celebrul său „Hypotheses non fingo”, cuprins în următorul context: „ pînă acum nu am putut încă afla cauza acestor proprietăţi ale gravităţii şi nu imaginez ipoteze Căci 22 2 MANIFESTĂRI TERESTRE ALE ATRACŢIEI UNIVERSALE orice nu se deduce din fenomene trebuie numit ipoteză; şi ipotezele fie metafizice, sau fizice, sau ale calităţilor oculte, sau mecanice, nu au loc în filozofia experimentală ” ● Din punctul de vedere al obiectivelor urmărite de noi, atracţia universală interesează prin manifestările ei terestre, cu funcţiunea lor de mesaje fizice ale Pămîntului Acestea intervin în diverse fenomene, în forme afectate şi de rotaţia terestră, deci sub aspectul lor de efecte ale cîmpului gravităţii Viziunea pur geometrică a cîmpului trebuie întregită, în vederea conturării prelungirilor lui fenomenologice, cu un element fizic important, legat de energia potenţială corespunzătoare masei unitare situate într-un punct anumit din cîmp, numit pe scurt potenţial al punctului respectiv Noţiunea de potenţial are o importanţă deosebită în studiul cîmpului gravităţii (ca şi în al altor cîmpuri „potenţiale”, cum sînt cîmpul gravitaţional şi cîmpul geomagnetic), pentru sensul fizic care-i corespunde şi, mai ales, pentru o proprietate remarcabilă a expresiei lui matematice, aceea că, într-un punct dat, valoarea potenţialului are o legătură determinată cu intensitatea cîmpului în acel punct Cum intensitatea cîmpului se numeşte pe scurt „cîmp” (în cazul pe care-l considerăm este chiar gravitatea) şi cum legătura este una de deducere a acestei mărimi din potenţial (pentru cazul gravităţii: geopotenţial), se spune simplu: cîmpul derivă din potenţial Termenul „derivare”, care pentru nespecialist sugerează doar descendenţă, indică de fapt şi (sau mai ales) o operaţie matematică prin care se trece de la expresia potenţialului la aceeea a cîmpului, de la geopotenţial la gravitate Mărimea fundamentală a cîmpului gravităţii, care intervine sub aspecte variate în numeroase manifestări ale acestuia privitoare la Pămînt, este chiar gravitatea Derivată teoretic din potenţialul corespunzător, numit — cum am spus — geopotenţial, ea se măsoară practic direct şi este mărimea primordială a gravimetriei, chiar prin această accesibilitate directă la determinarea cantitativă precisă — în special pentru variaţiile ei — ca şi prin sensul fizic şi rolul ei în toate manifestările cîmpului gravific Conţinînd ca parte principală, în valoarea măsurată, influenţa atracţiei ansamblului maselor terestre dar, suprapuse peste aceasta, şi influenţele ce-i drept mult mai reduse ale rotaţiei Pămîntului şi ale atracţiei Lunii şi Soarelui, gravitatea poate fi eliberată, prin calcul, de aceste influenţe secundare, considerate ca „zgomot” O asemenea eliberare se face, bineînţeles, numai în cazul că se urmăreşte exclusiv punerea în evidenţă a unor particularităţi ale distribuţiei cîmpului, legate de distribuţia de mase din interiorul Globului Descifrarea conţinutului informaţional al mesajului complex al Pămîntului pe care-l reprezintă gravitatea se face în acord cu scara cercetării şi cu scopul urmărit, după un prealabil tratament adecvat al datelor de observaţie Nu este cazul să intrăm în detalii de ordin tehnic privind acest tratament dar putem semnala că el oferă posibilitatea de a se pune în evidenţă un efect sau altul, din ansamblul conţinut în 23 2 MANIFESTĂRI TERESTRE ALE ATRACŢIEI UNIVERSALE mesajul global, trecînd în fondul de zgomot şi eliminînd ca atare ceea ce nu interesează cercetarea întreprinsă Astfel, atracţia luni-solară se elimină ca efect perturbant dacă se urmăreşte, în prospecţiunile gravimetrice de înaltă precizie, cunoaşterea structurii subsolului dar este detectată şi înregistrată ca semnal util în cercetările privind mareele terestre, fenomen asemănător, ca manifestare şi prin cauzele lui, cu fluxul şi refluxul mării De asemenea, în cadrul prospecţiunilor gravimetrice avînd ca obiectiv cunoaşterea structurii crustei terestre sub un anume nivel de referinţă, se înlătură prin calcul partea din variaţiile gravităţii ce se constată în măsurătorile executate la suprafaţa Pămîntului, deci pe un teren variabil, la diverse altitudini şi cu un substrat geologic diferind de la un punct la altul, parte care corespunde influenţelor de suprafaţă Aceste influenţe, efecte ale reliefului şi ale compoziţiei maselor crustale de deasupra nivelului de referinţă adoptat, sînt menţinute, însă, în valorile gravităţii care urmează să se folosească în studii privind echilibrul general al crustei Pămîntului, căci ele reflectă tocmai participarea maselor respective la realizarea sau la deranjarea acestui echilibru Pregătite printr-un astfel de tratament adaptat scopului urmărit de cercetare şi, de cele mai multe ori, comparate cu valori teoretice corespunzătoare unui model adoptat convenţional ca „normal”, deci prezentate ca abateri de la aceste valori sau — cum se zice în mod curent — ca „anomalii gravimetrice”, datele de observaţie reprezentate de variaţiile gravităţii urmează să fie descifrate pentru punerea în evidenţă a informaţiilor conţinute în mesajul pe care ni-l aduc din partea Pămîntului Această punere în evidenţă şi valorificarea gnoseologică ulterioară se fac pe planuri, la scări şi cu scopuri diferite Schematizînd puţin situaţia dar subliniind că limitele dintre domeniile ce vor fi indicate nu sînt nete ci rezultă din idealizarea unor zone de tranziţie, adeseori largi, putem distinge trei categorii de descifrări ale mesajelor Pămîntului reprezentate în fond de gravitate, chiar dacă formele sub care se înfăţişează ea sînt foarte diferite: (1) pe plan geofizic-geodezic, la scară planetarăcontinentală, în scopul obţinerii de informaţii asupra formei Pămîntului şi asupra proprietăţilor fizice globale ale maselor care îl alcătuiesc; (2) pe plan geofizicgeodinamic, la scară continentală-regională, pentru cunoaşterea stării de echilibru în care se găsesc masele terestre sau a manifestărilor eventualei absenţe a echilibrului; (3) pe plan geofizic-geologic, la scară regională-locală, în vederea stabilirii structurii porţiunilor de suprafaţă ale Pămîntului, în particular a crustei terestre ● Problema formei Pămîntului este de fapt, în primul rînd, o problemă a geodeziei, care a abordat-o iniţial cu mijloace pur geometrice Treptat, metrologia geodezică a căpătat un substrat tot mai bogat în elemente fizice, ceea ce a condus la o geodezie gravimetrică (uneori numită chiar gravimetrie geodezică), avînd ca obiect studiul formei Pămîntului pe baza măsurătorilor gravităţii, ca principal element de caracterizare a cîmpului gravific 24 2 MANIFESTĂRI TERESTRE ALE ATRACŢIEI UNIVERSALE Dat fiind că problema formei Pămîntului urmează să constituie subiectul unei alte broşuri din seria „Noi şi Pămîntul”, vom lăsa pe seama acesteia expunerea evoluţiei istorice şi a detaliilor mai semnificative care caracterizează principalele etape ale rezolvării ei, limitîndu-ne aici doar la indicarea descifrării actuale a mesajului gravimetric corespunzător Reprezentat, în esenţă, de ansamblul valorilor care definesc distribuţia geografică a gravităţii, acest mesaj are un conţinut de informaţii privitoare la forma planetei noastre care poate fi intuit relativ uşor Într-adevăr, este de ajuns pentru aceasta să ne gîndim că geometria formei nu poate fi independentă de conţinutul fizic al Globului terestru şi că acest conţinut fizic se manifestă, printre altele, prin cîmpul gravific Cum partea acestui cîmp corespunzătoare rotaţiei este cea care determină forma generală a Pămîntului, într-o primă aproximaţie forma unui elipsoid de rotaţie turtit, urmează că structura fină a formei reale a Pămîntului, reprezentată de abateri de la elipsoid, trebuie să se manifeste în partea gravitaţională a cîmpului şi că, prin urmare, studiul amănunţit al acestei părţi va putea conduce la informaţii preţioase asupra formei Pămîntului, cu grade de detaliere corespunzătoare măsurii în care se iau în considerare particularităţi mai de amănunt ale distribuţiei cîmpului gravitaţional terestru Considerînd dintr-o perspectivă mai îndepărtată istorică problema formei Pămîntului, vom constata că, după ce s-a recunoscut izolarea în spaţiu a planetei noastre, pentru reprezentarea formei ei generale s-au folosit succesiv — în acord cu date de observaţie tot mai numeroase, mai variate şi (în etapele mai recente) cu un conţinut fizic tot mai bogat — sfera, elipsoidul de rotaţie turtit, sferoidul şi geoidul Primele două sînt forme care, legate prin dimensiuni de corpul real pe care urmează să-l reprezinte ideal, pot fi definite în cadru pur geometric prin condiţiile, exprimabile şi analitic, ce trebuie satisfăcute de punctele suprafeţei lor Depăşite de mult, ca reprezentînd aproximaţii prea depărtate de realitate, ele ies din sfera de interes a prezentării noastre, care pune accentul pe descifrarea actuală a mesajului de care se ocupă Celelalte două forme ne vor reţine, însă, atenţia prin satisfacerea condiţiei de a reprezenta aproximaţii mai bune ale formei Pămîntului, rezultate din descifrarea pe plan geofizic-geodezic a distribuţiei cîmpului gravităţii Pe lîngă aceasta, ele satisfac şi condiţia de a fi legate de actualitate prin pregătirea, respectiv prin reprezentarea fazei prezente a imaginii generale, idealizate, a formei planetei noastre Faţă de un elipsoid de rotaţie care se potriveşte cît mai bine dimensiunilor şi turtirii Pămîntului real şi îşi menţine totodată proprietăţile geometrice ce-l definesc, sferoidul terestru se caracterizează prin faptul că, tangent la acest elipsoid atît la poli cît şi la ecuator, el se ridică cu cîţiva metri deasupra lui în porţiunile intermediare, ridicarea maximă (de circa 17 metri) avînd loc la latitudinea de 45° Deşi reprezentabil matematic printr-o ecuaţie de gradul 14 — elipsoidul avînd, evident, ca echivalent analitic o ecuaţie de gradul 2 —, sferoidul rămîne încă o suprafaţă relativ simplă, destul de netedă dar constituind un suport mai bine adaptat realităţii pe care să se 25 2 MANIFESTĂRI TERESTRE ALE ATRACŢIEI UNIVERSALE sprijine imaginea suprafeţei reale a Pămîntului, în toată complexitatea ei Spre deosebire de sferoid, geoidul nu poate fi exprimat analitic El reprezintă o idealizare mai puţin simplificatoare a suprafeţei fizice a Globului, obţinută prin dubla condiţie, în aparenţă geometrică dar de fapt cu conţinut preponderent fizic, ca în fiecare punct el să aibă nivelul mării şi fiecare element al suprafeţei lui să fie ortogonal faţă de direcţia gravităţii în punctul corespunzător Asimilat prin aceasta cu o suprafaţă de nivel a cîmpului gravităţii, geoidul ar fi reprezentat de forma pe care ar lua-o suprafaţa liberă a mării liniştite care ar acoperi întreg Pămîntul, cu menţinerea distribuţiei actuale a cîmpului gravităţii Elementul fizic determinant pentru geoid este reprezentat de faptul că direcţia gravităţii este impusă de distribuţia de mase din interiorul Pămîntului, cele mai apropiate de punctul considerat avînd, bineînţeles, influenţa covîrşitoare Faţă de normala pe sferoid, aşa-numita „verticală geodezică” (nu foarte diferită de normala pe elipsoidul de referinţă, nici în punctele de maximă abatere a sferoidului în raport cu acesta), direcţia gravităţii, reprezentînd „verticala fizică”, se poate abate în puncte faţă de care distribuţia de mase terestre prezintă asimetrii, cu un unghi numit deviaţie a verticalei Deviaţia verticalei poate fi cauzată de asimetrii vizibile ale reliefului sau de neregularităţi ascunse ale constituţiei subsolului Astfel, în apropierea unui masiv muntos verticala este deviată înspre acesta, datorită atracţiei maselor lui, a căror acţiune nu este compensată de intervenţia unei atracţii corespunzătoare în sensul opus Pe de altă parte, într-o zonă de cîmpie se poate produce o deviaţie a verticalei dacă există eterogenităţi în structura subsolului: o ridicare a fundamentului cristalin mai dens determină o abatere a verticalei în direcţia ei, pe cînd prezenţa unui dom de sare, de densitate mai mică decît a formaţiunilor geologice adiacente, are ca efect o deviaţie a verticalei în sens opus: un exces de masă (primul caz) „atrage” verticala, iar un deficit (cazul al doilea) o „respinge” Ţinînd seama, pe de o parte, de condiţia de definire a geoidului prin perpendicularitatea fiecărei mici porţiuni din suprafaţa lui pe direcţia verticalei fizice în punctul în jurul căruia se consideră suprafaţa elementară şi, pe de alta, de cele două categorii de cauze ale deviaţiilor verticalei, putem ajunge la o primă apreciere a gradului de complicaţie a suprafeţei definite ca geoid Mai simplu decît suprafaţa fizică a Pămîntului în zonele muntoase, unde el reprezintă ondulaţii care reproduc, în trăsături mari, variaţiile reliefului (mult atenuate, însă, ca amplitudine şi fără asperităţile tuturor accidentelor acestuia), dar de aspect, evident, mai complicat decît suprafaţa plană din zonele de cîmpie, cu structuri complicate în subsol, unde suprafaţa îi este ondulată din cauza acestora, geoidul este, totuşi, o suprafaţă de o mare complexitate Forma lui reflectă simultan, suprapuse, elementele geometricotopografice ale reliefului şi elementele fizico-geologice ale structurii subsolului Determinarea formei geoidului este o problemă de determinare, punct cu punct, 26 2 MANIFESTĂRI TERESTRE ALE ATRACŢIEI UNIVERSALE a unei suprafeţe neregulate, relativ uşor de definit fizic dar fără un echivalent analitic simplu Ea se poate face şi pe baze astronomico-geodezice, prin aşa-numitul nivelment astronomic Acesta reprezintă o operaţie analogă cu nivelmentul geometric, elementul fizic intervenind aici doar mascat, legat de orizontalizarea aparatelor (ceea ce înseamnă raportarea orientării lor la verticala fizică) în diferitele staţiuni ale traseului de-a lungul căruia se determină, din aproape în aproape, deviaţiile verticalei Importantă este, însă, în contextul mesajelor fizice ale Pămîntului — ca avînd o semnificaţie deosebită — metoda de determinare a geoidului fundamentată pe măsurători gravimetrice Ea utilizează distribuţia valorilor gravităţii pe întregul Glob pentru a obţine, prin intermediul unei celebre formule stabilite de Stokes la mijlocul secolului trecut, informaţii privitoare la geoid într-un singur punct Se înţelege ce bogăţie de date gravimetrice, reprezentată de variaţiile gravităţii pînă la antipodul punctului considerat, este implicată în această operaţie Pe cînd în cazul nivelmentului astronomic imaginea ondulaţiilor geoidului rezultă indirect din variaţia deviaţiilor verticalei de-a lungul unor profile, în cazul determinării gravimetrice cu ajutorul formulei lui Stokes ea este furnizată în forma direct intuitivă a deviaţiilor nivelului, adică a coborîrii sau ridicării geoidului în raport cu sferoidul în punctele considerate Acestea pot avea o distribuţie în suprafaţă, cu o densitate corespunzătoare necesităţilor de definire mai mult sau mai puţin detaliată a geoidului, în acord cu gradul de complexitate a lui în zona respectivă Se înţelege astfel, din însuşi modul de determinare, că geoidul reprezintă o completare prin detaliere a imaginii generale conturate de sferoidul terestru Caracterizată la scară planetară prin turtirea elipsoidului de referinţă, identică cu aceea a sferoidului, şi regional-local prin ondulaţiile geoidului, forma Pămîntului stabilită gravimetric constituie, în cadrul schiţat în capitolul anterior, un important mesaj al Pămîntului, din a cărui descifrare este de aşteptat să rezulte informaţii privitoare la distribuţia generală a maselor terestre în interiorul Globului, la starea lor de echilibru şi la structura părţilor lor apropiate de suprafaţă Trebuie să precizăm, însă, că, deşi în principiu aşa este, de fapt descifrarea mesajului gravimetric al formei Pămîntului se face numai pentru prima categorie de informaţii În celelalte două direcţii, valorificarea datelor gravimetrice, culese sub forma de variaţii ale gravităţii la suprafaţa Pămîntului, se efectuează mai nemijlocit, supunîndu-se descifrării mesajul reprezentat de hărţi gravimetrice care reprezintă distribuţia geografică a valorilor acestei mărimi, după un tratament adecvat scopului urmărit Principala mărime care caracterizează forma Pămîntului la scară planetară este turtirea sferoidului — de fapt a elipsoidului de referinţă care serveşte pentru a-l defini —, suprafaţă în raport cu care se face reperarea deviaţiilor nivelului, adică la care se raportează ondulaţiile geoidului Atît în legătură cu valoarea turtirii Pămîntului cît şi privitor la ondulaţiile cu caracter regional ale geoidului sînt de semnalat în ultimul deceniu contribuţii importante, aduse de cercetările efectuate asupra datelor furnizate de rachete şi de sateliţii artificiali ai Pămîntului Este vorba de utilizarea, în scopul 27 2 MANIFESTĂRI TERESTRE ALE ATRACŢIEI UNIVERSALE cunoaşterii cît mai precise a valorii turtirii precum şi pentru completarea imaginii ondulaţiilor geoidului pentru regiuni cît mai întinse ale Globului — îndeosebi în zone de accesibilitate redusă — a informaţiilor care rezultă din studiul traiectoriilor reale ale sateliţilor artificiali Precalculată teoretic, pe baza datelor iniţiale — condiţii de lansare şi distribuţia, cunoscută în linii mari, a cîmpului gravitaţional în spaţiul viitorului său traseu —, traiectoria unui satelit artificial al Pămîntului este în realitate diferită Traiectoria prezintă abateri de la cea teoretică tocmai datorită deosebirilor dintre distribuţia admisă pentru cîmpul gravitaţional terestru şi cea pe care acesta o prezintă în realitate, care nefiind cunoscută în toate detaliile ei n-a putut fi luată în considerare în calculele iniţiale Plecînd de la imaginea sugestivă a lui Perpessicius, proiectată în viitor dar corespunzînd şi situaţiei actuale: „ rachetele şi sateliţii artificiali Vor continua să-nfăşoare cu traiectoriile lor Pămîntul cu sacre bandaje, ca pe-o mumie”, vom face constatarea că traiectoriile reale pun în evidenţă, cu fidelitate, particularităţi ale formei Pămîntului în reprezentarea geoidului — corespunzătoare variaţiilor cîmpului gravitaţional terestru —, aşa cum bandajele, mulîndu-se pe mumie, lasă să i se vadă formele Imaginea poate fi exploatată şi mai mult, remarcîndu-se că prin comparaţia făcută se poate sugera şi atenuarea, la nivelul traiectoriilor sateliţilor artificiali, a ondulaţiilor prea locale ale geoidului, netezirea structurii fine corespunzătoare acestora şi scoaterea în evidenţă a caracteristicilor lui regionale Implicit, din particularităţile mişcării reale a sateliţilor rezultă şi informaţii asupra turtirii terestre Cunoscută astăzi cu o foarte bună precizie, pe baza datelor mutual concordante ale măsurătorilor gravimetrice terestre şi ale determinărilor cu ajutorul sateliţilor artificiali, turtirea Pămîntului a fost descifrată în privinţa conţinutului ei fizic şi a condus la informaţii valoroase Satisfăcînd aşteptările, această descifrare a deschis în acelaşi timp şi perspective nebănuite în direcţia cunoaşterii unor condiţii din interiorul Globului care depăşesc simpla distribuţie, la un moment dat, a maselor terestre pentru a sugera posibilităţi de adaptare la evoluţia în timp a rotaţiei Pămîntului, ceea ce este de o importanţă excepţională din punct de vedere geodinamic Se ştie că acţiunea atractivă a Lunii şi Soarelui asupra Pămîntului se manifestă, datorită abaterii acestuia de la forma sferică, nu numai printr-o forţă exercitată asupra centrului de masă, ci şi printr-un cuplu aplicat „umflăturii” lui ecuatoriale şi avînd ca efect precesia echinocţiilor; evident, cupluri egale şi opuse sînt exercitate şi de Pămînt asupra Lunii şi Soarelui, efectul asupra Lunii fiind apreciabil În mod analog, şi 28 2 MANIFESTĂRI TERESTRE ALE ATRACŢIEI UNIVERSALE Pămîntul turtit exercită, prin umflătura ecuatorială, un cuplu asupra sateliţilor artificiali, ale căror mase sînt prea mici, însă, pentru a influenţa sensibil mişcarea Pămîntului Sub acţiunea acestui cuplu, orbitele sateliţilor artificiali iau forme care reprezintă cele mai evidente dovezi ale abaterii planetei noastre de la forma sferică şi oferă, implicit, posibilitatea determinării cantitative a acestei abateri, cu alte cuvinte a măsurii ei care este turtirea Această mărime, care în principiu poate fi definită în termeni pur geometrici, legaţi de dimensiunile Pămîntului, are de fapt un conţinut fizic cu semnificaţie de mesaj al Pămîntului: ea este legată atît de distribuţia de mase cît şi de rotaţia terestră Întrucît date precise asupra ultimului fenomen ne sînt puse la dispoziţie de către astronomie, iar informaţii asupra distribuţiei de mase ne furnizează distribuţia cîmpului gravitaţional la suprafaţa Pămîntului, rezultă că legătura menţionată — exprimată cantitativ de o teoremă fundamentală a geodeziei gravimetrice, dedusă acum două secole şi jumătate de Clairaut — poate conduce la indicaţii asupra turtirii terestre, stabilită, în ultimă instanţă, pe baze gravimetrice De fapt valoarea „gravimetrică” a turtirii Pămîntului este adoptată în prezent pentru această mărime ca fiind mai precisă şi tocmai modalitatea stabilirii ei este cea care îi sugerează utilizarea ca mesaj fizic al Pămîntului După o descifrare adecvată, în cadrul conceptual actual privitor la dinamica terestră şi la constituţia fizică a interiorului Globului, se poate ajunge la o mai bună cunoaştere a distribuţiei generale a maselor care alcătuiesc planeta noastră Mai mult decît atît: în ultimul timp s-a arătat că descifrarea mesajului fizico-geometric reprezentat de valoarea numerică a turtirii sferoidului terestru furnizată de datele gravimetrice poate conduce şi la informaţii privind proprietăţile fizice ale interiorului Globului care caracterizează posibilităţile de adaptare a distribuţiei maselor ce-l compun la condiţii dinamice în evoluţie Acesta ar fi cazul Pămîntului, a cărui rotaţie este încetinită, extrem de lent dar continuu: lungimea zilei scade dar cu cantităţi atît de mici că din însumarea lor abia rezultă la o sută de mii de ani o micşorare a duratei zilei cu una pînă la două secunde De aici urmează că, pentru menţinerea permanentă a echilibrului, Pămîntul trebuie săşi ajusteze continuu distribuţia de mase, deci şi forma generală, la solicitări din ce în ce mai reduse din partea forţelor centrifuge generate de rotaţia mereu încetinită Se întrevede, astfel, că este posibil ca din descifrarea mesajului privitor la forma Pămîntului să rezulte şi indicaţii asupra proprietăţilor fizice determinante pentru această ajustare-adaptare, caracterizată global prin viscozitatea maselor din interiorul Globului Contribuţia gravimetriei în această problemă are o semnificaţie deosebită şi merită să fie examinată ceva mai de aproape, atît pentru că ea ilustrează o posibilitate interesantă de descifrare a unui mesaj foarte compact al Pămîntului — mesaj care, la 29 2 MANIFESTĂRI TERESTRE ALE ATRACŢIEI UNIVERSALE prima vedere, nu ar părea să aibă un conţinut prea bogat în informaţii de ordin fizic — , cît şi pentru valoarea intrinsecă a datelor astfel obţinute cu privire la proprietăţile fizice ale interiorului inaccesibil direct al planetei noastre De altfel, tocmai în acest context se manifestă în modul cel mai pregnant şi caracterul de actualitate al descifrărilor respective, cele mai recente în domeniul datelor gravimetrice şi cu rezultate de o natură neaşteptată, ce-i drept pentru moment de un grad relativ redus de certitudine, datorită cadrului conceptual al descifrării, care conţine şi unele elemente ipotetice Cea mai importantă particularitate a turtirii gravimetrice a Pămîntului este că valoarea ei numerică (1/298,25), bine stabilită atît din determinări terestre cît şi din studiul sateliţilor artificiali, este diferită de aceea calculată pentru un Pămînt ideal, în echilibru hidrostatic în condiţiile de solicitare puse în evidenţă astronomic, prin precesia echinocţiilor, valoare să-i zicem „astronomică” a turtirii (1/300) În prealabil se pun două întrebări în legătură cu această diferenţă dintre cele două valori numerice, cea gravimetrică reală şi cea astronomică teoretică: (1) Această diferenţă, atît de mică (circa 0,5%), este ea reală? şi (2) Are ea o semnificaţie specială aşa ca, indicată — cum este — de o comparaţie avînd un termen rezultat din măsurători gravimetrice, să i se atribuie un alt substrat fizic decît celorlalte anomalii gravimetrice? Răspunsul la prima întrebare este categoric pozitiv Toată lumea de specialitate este de acord că, deşi mică, diferenţa se ridică deasupra erorilor de determinare a celor două valori între care ea apare Nu mai este cazul, însă, în privinţa răspunsului la cea de-a doua întrebare Aceasta conduce la două descifrări diferite ale mesajului turtirii Pămîntului, corespunzătoare celor două modalităţi de a considera diferenţa dintre valorile ei numerice obţinute gravimetric şi astronomic: ca avînd o semnificaţie deosebită, legată în primul rînd de dinamica Pămîntului, sau ca încadrîndu-se între anomaliile gravimetrice planetare-continentale, legate primordial de distribuţia maselor terestre În cadrul primei concepţii, se admite că turtirea reală de azi corespunde condiţiilor dinamice din „timpurile geologice”, cînd Pămîntul se rotea mai repede Încetinirea rotirii Pămîntului ar implica o reducere a turtirii, ceea ce ar avea, însă, loc cu o întîrziere corespunzătoare viscozităţii maselor din interiorul Globului, a căror adaptare la condiţiile dinamice variabile nu se poate face prompt Reajustarea turtirii Pămîntului la noua viteză de rotaţie s-ar face cu o întîrziere pentru care s-a estimat o valoare de ordinul a zece milioane de ani Turtirea constatată astăzi prin măsurătorile gravimetrice şi cu ajutorul sateliţilor artificiali ai Pămîntului ar fi, aşadar, cea corespunzătoare condiţiilor geodinamice din Pliocen Valoarea mare a întîrzierii cu care forma generală a Pămîntului, caracterizată de turtire, se adaptează variaţiei de viteză a rotaţiei terestre implică o viscozitate enormă a materiei din mantaua Pămîntului — căci nucleul, cu proprietăţi de fluid, nu ar 30 2 MANIFESTĂRI TERESTRE ALE ATRACŢIEI UNIVERSALE interveni în acest proces —, mult mai mare decît tot ce se cunoaşte la suprafaţa Pămîntului, de ordinul a 1026 poise; pentru a ne face o idee despre viscozitatea astfel indicată, să ne gîndim că viscozitatea apei este de o sutime din unitatea de viscozitate dinamică reprezentată de 1 poise Valoarea foarte mare astfel rezultată pentru viscozitatea interiorului Globului trebuie să fie reprezentativă pentru ansamblul mantalei terestre şi exclude atît posibilitatea existenţei unor zone de dimensiuni mari în care să se poată produce curenţii de convecţie postulaţi pe baze geotermice şi geotectonice cît şi o variaţie apreciabilă a orientării axei de rotaţie a Pămîntului, pe care o sugerează unele considerente paleoclimatice şi pe care o susţine şi paleomagnetismul Cea de-a doua concepţie privitoare la interpretarea discrepanţei constatate pentru valoarea turtirii reale a Pămîntului faţă de cea teoretică admite că ar fi vorba numai de o manifestare a distribuţiei de mase care prin ordinul ei de mărime se situează printre celelalte anomalii prezentate de cîmpul gravitaţional terestru ca efecte ale acestei distribuţii de mase Abaterea de la echilibrul hidrostatic pe care o pune în evidenţă diferenţa dintre turtirea gravimetrică şi cea astronomică n-ar fi, în această concepţie, mai semnificativă decît celelalte abateri de la echilibrul hidrostatic manifestate, prin intermediul anomaliilor gravimetrice planetare-continentale, de repartiţia maselor din interiorul Globului Ca atare, interpretarea ei pe baze diferite de cele adoptate pentru ansamblul acestor anomalii gravimetrice n-ar fi justificată Desigur trebuie admis ca Pămîntul se comportă, în ansamblu, ca un corp cu o viscozitate ridicată dar nu se poate ignora condiţia impusă de considerente mecanice că rotaţia lui trebuie să se facă în jurul unei axe astfel orientate încît momentul de inerţie al Pămîntului faţă de ea să fie maxim Adaptarea Pămîntului la condiţiile dinamice în evoluţie — şi această evoluţie este marcată nu numai de încetinirea rotaţiei ci şi de deriva continentelor — s-ar manifesta, astfel, în primul rînd, în reorientări ale axei de rotaţie, deci în migrări ale polilor la suprafaţa Pămîntului În cadrul acestei concepţii, nu mai este necesar să se apeleze la constanta de timp rezultată din micşorarea vitezei de rotaţie a Pămîntului În locul intervalului de timp de circa zece milioane de ani, care ar asigura reajustarea turtirii terestre la rotaţia încetinită şi care indică valori colosale ale viscozităţii interiorului Globului, se utilizează o constantă de timp dedusă din migraţia polilor geografici Dacă aceştia sînt asociaţi — cum se pare — cu cei geomagnetici, pentru care datele paleomagnetice arată deplasări de ordinul a zece kilometri într-un milion de ani, nu mai trebuie invocată decît o viscozitate cu două ordine de mărime mai mică decît cea rezultată în cadrul primei concepţii Încă foarte mare, această valoare a viscozităţii este în acord ceva mai bun decît cealaltă cu ordinul de mărime pe care-l indică reajustările izostatice, despre care vom vorbi imediat, în legătură cu descifrarea mesajelor gravitaţionale ale Pămîntului privitoare la echilibrul maselor terestre De asemenea, concepţia care aliniază variaţia turtirii gravimetrice terestre printre celelalte anomalii 31 2 MANIFESTĂRI TERESTRE ALE ATRACŢIEI UNIVERSALE gravimetrice planetare-continentale, fără a-i acorda o semnificaţie specială, nu exclude — ca cealaltă — posibilitatea existenţei unor curenţi de convecţie în zonele adînci ale mantalei Pămîntului În schimb, lanţul pe care ea-l reprezintă nu este mai solid decît cea mai slabă verigă a lui: informaţia de origine paleomagnetică a migraţiei polilor tereştri, despre ale cărei slăbiciuni va fi vorba în capitolul următor Descifrarea mesajului fizic al Pămîntului pe care-l reprezintă anomaliile gravimetrice planetare-continentale, destul de bine conturate astăzi atît de măsurătorile gravimetrice propriu-zise cît şi de informaţiile rezultate din studiul traiectoriilor reale ale sateliţilor artificiali, în special pentru cazul celor „geodezici”, lansaţi anume în astfel de scopuri, a furnizat şi ea date importante asupra interiorului Globului terestru Important este că, independent de concepţia în care se face această descifrare — cea care acordă diferenţei dintre turtirea gravimetrică şi cea astronomică privilegiul unei semnificaţii speciale şi, deci, impune ca suprafaţă de referinţă pentru anomaliile gravimetrice elipsoidul cu turtirea 1/298,25 sau cea care îi contestă acest privilegiu, obligînd să se facă referirea anomaliilor la elipsoidul cu turtirea de 1/300 —, particularităţile cîmpului gravităţii constituite de anomaliile lui planetare-continentale nu prezintă nici o corelaţie cu distribuţia uscatului şi oceanelor pe Glob (Din acest punct de vedere, termenul de „continental”, utilizat în asociaţie cu cel de „planetar” pentru a le desemna este lipsit de sensul de referire la o masă terestră exondată şi nu vrea să spună mai mult decît să sugereze extinderi în suprafaţă ale anomaliilor, comparabile cu dimensiunile continentelor ) Absenţa de corelaţie dintre ondulaţiile largi ale geoidului, respectiv dintre anomaliile gravimetrice de mari extinderi geografice — cu imagini şi repartiţii la suprafaţa Globului aproape identice în cazul celor două concepţii amintite — şi distribuţia continentelor şi oceanelor indică, cu toată claritatea, un fapt: anomaliile de densitate care dau naştere acestor anomalii n-au nimic a face cu continentele sau cu marile bazine oceanice Ele nu sînt asociate cu distribuţia de mase crustale ale cărei neregularităţi sînt puse în evidenţă de ridicările şi coborîrile acestora în raport cu nivelul mării, ci trebuie să-şi aibă originea mai adînc, în interiorul mantalei Pămîntului Mai putem anticipa aici că aceeaşi absenţă de corelaţie dintre anomaliile menţionate şi repartiţia maselor terestre vizibile constituie o dovadă suplimentară în favoarea constatării, făcute iniţial pe alte baze, a satisfacerii generale a condiţiilor de echilibru izostatic — despre care urmează să vorbim mai încolo — pentru ansamblul Globului terestru Tot în cadrul descifrării mesajului reprezentat de anomaliile planetare-continentale ale cîmpului gravităţii, se mai obţine o indicaţie asupra substratului lor fizic şi asupra interiorului planetei noastre, rezultată ce-i drept şi pe baza luării în considerare a unor date seismologice Se ştie, anume, că la trecerea de la manta la nucleu densitatea prezintă o creştere de la circa 6 g/cm³ la circa 10 g/cm³ şi aceasta într-o zonă căreia datele seismologice îi atribuie o grosime redusă, de ordinul a 32 2 MANIFESTĂRI TERESTRE ALE ATRACŢIEI UNIVERSALE 5 kilometri S-ar putea, astfel, ca tocmai în acest strat subţire de tranziţie dintre manta şi nucleu să se situeze anomaliile de densitate responsabile de producerea anomaliilor gravimetrice de mare extindere constatate la suprafaţa Pămîntului De altfel, şi rapiditatea cu care amplitudinea acestor anomalii descreşte cu altitudinea — indicată tot de rachete şi de sateliţii artificiali ai Pămîntului — sugerează surse adînci pentru ele Încheind aici expunerea privitoare la mesajul pe care-l reprezintă forma Pămîntului determinată gravimetric şi la descifrările actuale ale lui, mai putem aminti că o completare interesantă a fost adusă în acest domeniu de o informaţie, furnizată şi ea de particularităţile traiectoriilor reale ale sateliţilor artificiali, în legătură cu aspectul general al geoidului Aceste traiectorii au arătat că suprafaţa de nivel de altitudine zero (corespunzătoare, deci, nivelului mării), cu care este asimilat geoidul, prezintă o depresiune inelară în emisfera boreală, la latitudini mijlocii, întinzîndu-se în sensul paralelelor geografice, şi o ridicare corespunzătoare în emisfera australă De valori relative foarte mici (de ordinul a 40 sau 50 de metri, faţă de cei peste şase mii de kilometri ai razei terestre), denivelările „geoidului satelitic” în raport cu sferoidul terestru ar face ca suprafaţa simplificată a Pămîntului astfel reprezentată să poată fi comparată — cum s-a şi făcut — cu forma pe care o are o pară, cu partea mai „umflată” în emisfera sudică Desigur, o astfel de particularitate a formei generale a planetei noastre — pentru care s-a propus numele de terroid sau telluroid — constituie o manifestare a distribuţiei de mase din interiorul Globului şi, în consecinţă, descifrarea mesajului pe care-l reprezintă, operaţie în curs de efectuare, este susceptibilă de contribuţii noi în legătură cu problema atît de veche a formei Pămîntului ● Un fenomen cu totul deosebit de cele considerate pînă acum, amintit doar în treacăt mai înainte, este constituit de aşa-numitele maree terestre Reprezentînd o altă manifestare terestră a atracţiei universale, acest fenomen îşi are cauzele situate în afara Globului dar o desfăşurare la care participă ca erou principal Pămîntul; caracterul de purtător de mesaje din partea planetei noastre, pe care-l au mareele terestre, este, astfel, evident Deşi în realitate fenomenul prezintă mari complicaţii, care-şi au ecoul şi în simbolismul matematic al teoriilor elaborate pentru descrierea cantitativă a desfăşurării lui ca şi a mecanismului de producere, conturarea lui se poate face, în principiu, relativ simplu Atracţia gravitaţională exercitată de Lună şi de Soare asupra maselor terestre produce deformări elastice periodice ale Pămîntului „solid”, cu totul analoage acelora ale oceanelor, cunoscute în general sub numele de flux şi reflux Evoluţia lor în timp şi lungimea perioadelor care intervin pentru a o caracteriza corespund deplasărilor relative ale celor trei corpuri, amplitudinea deformării, la un 33 2 MANIFESTĂRI TERESTRE ALE ATRACŢIEI UNIVERSALE moment dat şi într-un loc dat, fiind determinată de poziţia mutuală în spaţiu a Pămîntului, Lunii şi Soarelui ca şi de poziţia pe Glob a punctului considerat De un ordin de mărime sensibil mai redus decît al celor oceanice, mareele terestre se manifestă atît în schimbări ale formei Pămîntului, prin variaţii ale nivelului şi ale înclinării suprafeţei lui, cît şi în variaţii ale gravităţii Şi unele şi altele din aceste manifestări sînt înregistrate şi evaluate cantitativ şi descifrarea mesajului pe care ele îl reprezintă poate furniza informaţii asupra rigidităţii planetei noastre, în ansamblu, aşa cum rezultă din comportarea ei faţă de solicitările extraterestre variabile în timp, cărora le este supusă Pe această cale s-au obţinut deja date interesante dar ele reprezintă relativ puţin în raport cu ceea ce este de aşteptat Mai sînt necesare atît completări ale materialului de observaţie cît şi dezvoltări teoretice, care să asigure contribuţii într-adevăr semnificative ale acestui domeniu la cunoaşterea unor aspecte importante ale dinamicii Pămîntului În particular trebuie dezvoltat cadrul teoretic prin luarea în considerare a contribuţiei complexului reprezentat de masele continentale şi oceanice, la suprafaţă, şi de întregul ansamblu al părţilor mai adînci la producerea unui fenomen cumulativ, cu manifestări globale complicate ca morfologie precum şi ca substrat fizic În continuarea a ceea ce s-a făcut pînă acum, descifrarea mesajului corespunzător trebuie să conducă la indicaţii mai precise cu privire la variaţia în timp a rotaţiei Pămîntului, afectată de mareele terestre şi oceanice, care acţionează ca o frînă Se înţelege că, deocamdată, cantitatea de date de observaţie de care dispunem este prea redusă faţă de complexitatea fenomenului Nu este vorba numai de cantitatea propriuzisă ci şi de distribuţia geografică a locurilor în care materialul faptic a fost cules ca şi de intervalul de timp la care el se referă, mult prea scurt în raport cu ordinul de mărime al timpului în care desfăşurarea fenomenului poate duce la efecte observabile Totuşi, chiar de pe acum, indicaţiile semicantitative care rezultă sînt concordante ca ordin de mărime cu cele, statistic semnificative, furnizate de „ceasornicele fosile” reprezentate de resturile unor organisme marine de altădată — un altădată geologic — care prin compoziţia izotopică a părţilor lor solide, păstrate pînă astăzi, pun în evidenţă intervale diurne, lunare şi anuale corespunzătoare condiţiilor din timpul vieţii fiinţelor respective, indicînd, cu un grad rezonabil de certitudine, valori mai mari decît cele actuale ● Considerate la scară continentală-regională, particularităţile cîmpului gravităţii care se manifestă ca anomalii gravimetrice sau ca deviaţii ale verticalei prezintă anumite regularităţi în raport cu caracterele generale ale regiunii în care apar: zonă continentală sau oceanică, altitudine medie, tip de relief etc Ţinînd seama de faptul că aceste particularităţi indică abateri ale distribuţiei reale a cîmpului gravific — ca 34 2 MANIFESTĂRI TERESTRE ALE ATRACŢIEI UNIVERSALE intensitate, respectiv ca orientare — de la distribuţia ideală a cîmpului normal, corespunzător stării de echilibru a Pămîntului în imaginea sferoidului terestru, se înţelege că ele pot furniza informaţii asupra condiţiilor de echilibru în care se găsesc efectiv masele terestre, în particular cele din porţiunile Globului mai apropiate de suprafaţă, în zona respectivă Deşi nu constituie propriu-zis anomalii gravimetrice, în sensul obişnuit al expresiei, deviaţiile verticalei scot, totuşi, în relief un anumit aspect al lor Lucrul este clar pus în evidenţă atît de caracterul lor de măsură a abaterii orientării reale a gravităţii de la direcţia pe care ar avea-o această mărime în cazul Pămîntului normal, idealizat de sferoid, cît şi de strînsa lor legătură cu deviaţiile nivelului, adică cu ondulaţiile geoidului De altfel, dacă anomaliile gravimetrice propriu-zise reprezintă particularităţi în sensul abaterii de la „normal” ale intensităţii cîmpului gravific, deviaţiile verticalei constituie autentice anomalii ale direcţiei lui De aceea, considerarea deviaţiilor verticalei apare cu totul naturală în legătură cu problema echilibrului maselor terestre, în special cînd este vorba de masele crustale, cu acelaşi titlu ca şi considerarea anomaliilor gravităţii Deşi ar fi interesant să examinăm problema echilibrului maselor crustale în perspectiva ei istorică, cu diversele etape ale dezvoltării ei, ne vom limita să indicăm aici numai fundamentarea ei faptică şi cadrul conceptual utilizat azi pentru interpretarea datelor de observaţie Cu alte cuvinte, vom contura forma mesajului pe care-l primim din partea Pămîntului în această privinţă şi modalitatea descifrării lui actuale, indicaţiile de ordin istoric fiind sporadice şi limitate la cele cu oarecare semnificaţie pentru situaţia de astăzi Mai întîi să remarcăm că, în ciuda marilor diferenţe de altitudine pe care le prezintă uneori chiar pentru puncte nu prea depărtate geografic, crusta terestră este, în general, în echilibru Chiar în zonele cu manifestări de instabilitate, ca cele reprezentate de erupţiile vulcanice sau cutremurele de pămînt, deranjările vizibile de echilibru se produc sporadic şi pentru durate limitate Starea aceasta de echilibru general — echilibru care nu este hidrostatic, date fiind diferenţele de altitudine —, în care par a se găsi de regulă masele crustale, a fost desemnată prin termenul de izostazie, amintit deja sub forma adjectivului corespunzător, în două contexte anterioare De altfel, cuvîntul „izostazie” a fost destinat iniţial să indice ceva cu mult mai general, anume „condiţia de echilibru spre care tinde un corp planetar, omogen sau neomogen” (Dutton, creatorul cuvîntului) Informaţii mai precise în legătură cu echilibrul izostatic decît simplele sugestii ale constatărilor făcute pentru zone de mari neregularităţi ale reliefului precum şi indicaţii asupra modalităţii de realizare a acestui echilibru rezultă tocmai din particularităţile continentale-regionale deja amintite, ale cîmpului gravific, manifestate în deviaţiile verticalei şi în anomaliile gravimetrice În privinţa deviaţiei verticalei este bine să 35 2 MANIFESTĂRI TERESTRE ALE ATRACŢIEI UNIVERSALE reamintim aici că ea reprezintă unghiul dintre normala pe geoid (verticala fizică sau astronomică, materializată pe direcţia firului cu plumb) şi normala pe sferoidul terestru, respectiv pe elipsoidul de referinţă cu care acesta este adus la tangenţă în regiunea considerată (verticala geometrică sau geodezică) Considerînd numai cazul neregularităţilor vizibile ale distribuţiei de mase terestre care pot produce deviaţii ale verticalei, mai reamintim că, în apropierea unui masiv muntos, este de aşteptat ca verticala să fie deviată către acesta, cu un unghi determinat de forma şi de dimensiunile ca şi de densitatea masivului precum şi de distanţa pînă la el a punctului considerat Pe de altă parte, în legătură cu anomaliile gravimetrice este necesar să completăm cele spuse mai înainte cu precizarea că ele au, într-o bună măsură, un caracter convenţional şi pot avea semnificaţii diferite, după felul în care s-a făcut reducerea datelor de observaţie şi după modelul adoptat ca termen de comparaţie pentru cîmpul măsurat Dacă din valorile măsurate ale gravităţii se elimină numai partea corespunzătoare variaţiilor de altitudine, fără luarea în considerare a influenţei reliefului şi a „stratului intermediar” de rocă dintre punctul de măsurare şi nivelul de referinţă, în raport cu care se ia altitudinea şi la care se „reduc” toate valorile în vederea comparării lor, se obţine, prin compararea cu valoarea normală în punctul respectiv, o anomalie numită „anomalie în aer liber” Fără a fi chiar corect, termenul este justificat de faptul că influenţa altitudinii se elimină ca şi cînd între punctul de măsurare şi cel de reducere (adeseori, dar nu totdeauna, la nivelul mării) n-ar fi rocă ci „aer liber” Dacă, dimpotrivă, se ţine seama şi de efectul neregularităţilor reliefului şi de acela al stratului intermediar, după luarea în considerare a influenţei altitudinii, anomalia la care conduce compararea valorii, astfel reduse, cu valoarea cîmpului normal va fi, evident, diferită de cea în aer liber Această anomalie gravimetrică, numită anomalie Bouguer, are o evidentă semnificaţie geologică, legată de structura subsolului de sub nivelul de referinţă adoptat, căci efectele provocate de ceea ce se găseşte deasupra lui au fost în prealabil înlăturate prin reduceri În schimb, anomalia în aer liber, de semnificaţie preponderent geodezică, arată abaterea valorii măsurate a gravităţii de la cîmpul normal, după ce valoarea a fost adusă în stare de comparabilitate, din punctul de vedere al nivelului, cu celelalte valori din alte puncte ale regiunii, reduse şi ele la acelaşi nivel, menţinîndu-se însă în aceste valori toate celelalte influenţe, afară de aceea a altitudinii, considerată pur geometric Iată acum principalele date de observaţie furnizate de gravimetrie în legătură cu echilibrul maselor terestre crustale, date care constituie importante mesaje ale Pămîntului în această direcţie şi din a căror descifrare sînt de aşteptat informaţii asupra mecanismului fizic de realizare a echilibrului izostatic Sînt, în esenţă, două categorii de fapte: unele în legătură cu deviaţia verticalei, altele privind anomaliile gravităţii De mult se constatase că deviaţia verticalei măsurată efectiv în apropierea unui 36 2 MANIFESTĂRI TERESTRE ALE ATRACŢIEI UNIVERSALE munte este mai mică decît cea calculată pe baza caracteristicilor lui (volum, densitate, formă şi aşezare faţă de locul avut în vedere) cu ajutorul legii lui Newton Bouguer, care a făcut această observaţie pe la mijlocul secolului al XVIII-lea în Peru, în vecinătatea muntelui Chimborazo care prin forma lui geometrică aproape regulată permitea o evaluare relativ uşoară şi cu şanse de a fi şi precisă a valorii „teoretice” a deviaţiei verticalei, a încercat să explice faptul considerînd că muntele prezintă goluri în interior, care n-au fost luate în seamă la efectuarea calculelor Problema influenţei masivelor muntoase asupra verticalei a reapărut, după circa un secol, cu ocazia triangulaţiei de mare precizie a Indiei, cu acelaşi rezultat că valorile observate pentru această mărime sînt mai mici în apropierea masivului Himalaya (circa 5”) decît cele calculate în ipoteza că efectul s-ar datora exclusiv părţii vizibile a masivului (aproximativ 15”) De atunci, numeroase determinări de acest fel au fost făcute în diferite locuri, cu precizie tot mai mare şi cu acelaşi rezultat general: apare în toată claritatea că, în toate cazurile, valorile deviaţiei verticalei furnizate de observaţii sînt sistematic mai mici decît valorile calculate pe baza atracţiei neregularităţilor reliefului, care par a le provoca Acest rezultat reprezintă un important fapt de observaţie cantitativă, independent de orice ipoteză El sugerează că atracţia părţilor vizibile ale maselor topografice este parţial „neutralizată” de distribuţia de mase din subsol: totul se petrece ca şi cînd sub masivele muntoase, care reprezintă la suprafaţă excese vizibile de masă, ar exista deficite invizibile de masă, cu efect de compensare parţială a influenţelor celor dintîi În ceea ce priveşte anomaliile gravimetrice, lucrurile importante, din punctul de vedere care ne interesează acum, sînt următoarele Anomaliile în aer liber, puse în evidenţă prin compararea valorii gravităţii observate şi reduse la nivelul mării, cu valoarea gravităţii normale, nu sînt in general prea mari, aşa cum ar fi de aşteptat judecînd după excesele şi deficitele vizibile de masă Mai mult chiar: ele au acelaşi ordin de mărime în regiunile continentale şi oceanice nu prea accidentate — fără munţi, respectiv fără insule — si, în orice caz, semnul lor nu corespunde sistematic neregularităţilor evidente de distribuţie a maselor crustei terestre (este vorba de semnul pozitiv sau negativ al diferenţei dintre valoarea în aer liber şi valoarea normală a ei) Pe de altă parte, anomaliile Bouguer, rezultînd — cum am spus — din compararea valorii Bouguer a gravităţii, care nu mai cuprinde nici influenţa stratului intermediar de roci pînă la nivelul de reducere şi nici pe a neregularităţilor geomorfologice, prezintă un caracter sistematic în distribuţia lor în regiunile muntoase, pe de o parte, şi în regiunile oceanice, pe de alta: ele sînt puternic negative în zonele muntoase ale Globului şi, invers, puternic pozitive în cele oceanice Mai mult decît atît: valorile lor absolute sînt cu atît mai mari cu cît este vorba de înălţimi, respectiv de adîncimi, mai mari 37 2 MANIFESTĂRI TERESTRE ALE ATRACŢIEI UNIVERSALE Şi aceste două categorii de regularităţi, prezentate de anomaliile în aer liber şi de anomaliile Bouguer, sînt fapte de observaţie, bine stabilite, cu totul independente de orice ipoteză Implicaţia lor în legătură cu distribuţia maselor din interiorul nu prea adînc al Pămîntului este aceeaşi ca pentru deviaţiile verticalei, chiar cu o generalizare corespunzătoare adăugării cazului regiunilor oceanice la acela — singurul considerat privitor la deviaţiile verticalei — al regiunilor muntoase Pentru a se putea explica întregul ansamblu de date de observaţie, trebuie să se admită că sub nivelul la care sînt ele raportate, masele terestre sînt mai „uşoare” sub zonele de altitudini mai mari ale continentelor şi mai „grele” sub zonele de adîncimi de asemenea mai mari ale bazinelor oceanice Atît deviaţiile verticalei cît şi anomaliile gravimetrice arată, deci, că efectul surplusurilor exterioare de masă, constituite de blocurile continentale care se ridică deasupra nivelului mării, ca şi efectul lipsurilor relative de masă, datorite prezenţei în depresiunile oceanice a unui strat de apă în locul stratelor mai dense ale crustei terestre, trebuie să fie compensate de efecte contrarii, avîndu-şi origina în deficite interioare de masă, în primul caz, şi în excese interioare de masă, în al doilea Cu alte cuvinte, faptele amintite indică existenţa unei compensări între porţiunile de suprafaţă şi cele de adîncime ale Globului: unui surplus suprageoidic de masă — cum este un bloc continental de altitudine mai mare, în particular un masiv muntos — îi corespund porţiuni subgeoidice de masă mai mică iar unui defect de masă ca acela reprezentat de o depresiune oceanică îi corespund în interior porţiuni de masă mai mare Rezultatul ar fi că în conuri de deschidere egală cu vîrful în centrul Pămîntului ar fi conţinute mase egale, oricare ar fi altitudinea şi forma suprafeţei topografice În felul acesta s-ar realiza echilibrul maselor terestre desemnat prin termenul de izostazie Mesajul transmis de Pămînt sub forma regularităţilor semnalate în distribuţia deviaţiilor verticalei şi a anomaliilor gravimetrice la scară continentală-regională este descifrat, astfel, în termeni de echilibru izostatic Dacă se trece dincolo de simpla descifrare şi se încearcă imaginarea mecanismului de realizare a compensării izostatice, se păşeşte pe un teren mai puţin sigur, alături de fapte intervenind ipoteze interpretative, adeseori suprasimplificatoare şi numai parţial justificate Pentru schiţarea concepţiei actuale, în cadrul căreia este considerat astăzi echilibrul izostatic, este recomandabil să amintim pe scurt cele două concepţii, apărute aproape simultan, la mijlocul secolului trecut, care încearcă explicarea mecanismului compensării izostatice Ele au reuşit să introducă oarecare ordine în acest domeniu, sistematizînd faptele şi polarizînd ideile, şi au contribuit cu elemente importante la elaborarea concepţiei actuale, ea însăşi încă departe de a fi perfect coerentă intrinsec şi în acord desăvîrşit cu toate datele de observaţie Plecîndu-se de la ideea că este necesar ca efectele gravimetrice datorite neregularităţii distribuţiei maselor terestre superficiale să fie neutralizate de efectele 38 2 MANIFESTĂRI TERESTRE ALE ATRACŢIEI UNIVERSALE unor neregularităţi antagoniste în distribuţia maselor mai profunde, s-a admis (Pratt) că aceasta s-ar realiza prin variaţii de densitate, în sensul şi de amploarea care ar asigura compensarea Imaginea aluatului, care are o densitate cu atît mai scăzută cu cît el creşte mai mult, a fost transpusă în domeniul orogenezei, considerîndu-se că formarea munţilor este asociată cu o micşorare corespunzătoare a densităţii maselor care îi formează ca şi a celor de sub ei; invers, fundului oceanelor, care ar reprezenta o coborîre a suprafeţei Pămîntului în urma „tasării” crustei, i-ar corespunde densităţi crescute În această concepţie izostatică, densitatea formaţiunilor de sub munţi ar trebui să fie mai mică decît a celor de sub cîmpiile vecine pe cînd a celor de sub bazinele marine trebuie să fie mai mare, pînă la o adîncime la care este realizată condiţia de a avea pentru toate compartimentele aceeaşi presiune Sub suprafaţa corespunzătoare acestei adîncimi, numită suprafaţă de compensare şi situată la ceva mai mult de o sută de kilometri sub nivelul mării, echilibrul din interiorul Pămîntului devine hidrostatic sau cvazihidrostatic (dacă este vorba de mase cu proprietăţi vîscoase), după ce deasupra el fusese izostatic Potrivit acestei concepţii, ceea ce este variabil de la un compartiment la altul al crustei terestre ca şi în porţiunile corespunzătoare de sub crustă, pînă la suprafaţa de compensare, este densitatea Ea scade pentru compartimentele continentale şi creşte pentru cele oceanice, cu accentuări ale variaţiei, în sensul indicat, după altitudinile, respectiv adîncimile ce vin în vedere Elementul constant pentru toate compartimentele este adîncimea suprafeţei de compensare Cu acelaşi punct de plecare, cealaltă concepţie izostatică (Airy) foloseşte o imagine intuitivă diferită: aceea a unei plute pe apă, cu trunchiurile care o formează nu prea strîns legate aşa ca fiecare să-şi ia echilibrul corespunzător dimensiunilor şi greutăţii sale Se admite că masele crustale, de aceeaşi densitate medie oricare ar fi compartimentul considerat — continental sau oceanic —, plutesc pe mase subcrustale, de densitate mai mare, în care se afundă mai mult sau mai puţin, după cum se şi ridică mai mult sau mai puţin, la suprafaţă, realizîndu-se astfel în mod „arhimedian” echilibrul izostatic Ceea ce este variabil, în cadrul acestei concepţii izostatice, de la un compartiment crustal la altul, este grosimea crustei terestre, mare sub masivele muntoase, care au „rădăcini”, şi mică sub depresiunile oceanice, unde sînt prezente „antirădăcini” Mărimea care rămîne constantă este densitatea medie Deşi cu totul deosebite în privinţa mecanismului pe care-l atribuie compensării izostatice, concepţiile Pratt şi Airy sînt echivalente din punctul de vedere al indicării unei posibilităţi principiale de realizare a ei Ele conduc la rezultate aproape identice în calculele deviaţiilor verticalei şi ale anomaliilor gravimetrice, cu condiţia ca valori potrivite să fie adoptate pentru densităţile diverselor compartimente crustale şi pentru adîncimea suprafeţei de compensare, în cazul celei dintîi, respectiv pentru diferenţa de densitate medie dintre materialul subcrustal şi crustal şi pentru grosimea crustei terestre în compartimentul continental de altitudine zero, în cazul celei de-a doua 39 2 MANIFESTĂRI TERESTRE ALE ATRACŢIEI UNIVERSALE Nu pentru aprecierea plauzibilităţii lor — căci ele nu mai sînt acceptate astăzi, dat fiind schematismul lor excesiv — ci pentru a înţelege felul în care s-a ajuns la vederile actuale asupra izostaziei, vom supune cele două concepţii izostatice unei sumare analize critice, pe baza criteriului reprezentat de acordul dintre premisele şi consecinţele lor, pe de o parte, şi realitatea geofizică şi geologică, pe de alta Să mai amintim însă, înainte de aceasta, că amîndouă au fost utilizate şi pentru a se aplica aşazisele „reduceri izostatice” datelor gravimetrice, urmărindu-se eliminarea efectelor care ar putea masca existenţa echilibrului izostatic sau abaterea de la el Anomaliile izostatice, rezultate din compararea valorilor gravităţii, astfel reduse, cu valoarea normală au o semnificaţie geodinamică importantă pentru aprecierea stabilităţii crustei terestre în regiunea considerată Concepţia Pratt, remarcabilă pentru comoditatea calculelor pe care le permite în vederea determinării efectelor compensării izostatice şi a reducerilor corespunzătoare, are o fundamentare fizico-geologică foarte modestă Pe lîngă un caracter evident prea schematic, justificarea geologică iniţială a ei se limitează la imaginea, discutabilă ea însăşi, a „dilatării” munţilor, provocată de încălziri locale ale maselor crustale Ulterior a fost pusă în evidenţă şi adusă ca un argument în sprijinul acestei concepţii diferenţa de compoziţie a compartimentelor continentale, formate din roci mai acide, şi a celor oceanice, unde se accentuează bazicitatea rocilor Diferenţele de densitate corespunzătoare nu sînt, însă, de un ordin de mărime care să explice, cu exclusivitate, mecanismul compensării izostatice Totuşi, constatarea că pentru unităţi geologice mari densitatea medie a rocilor eruptive care aflorează variază invers proporţional cu altitudinea la care apar ca şi aceea că vitezele de propagare ale undelor seismice sînt mai mari sub oceane decît sub continente indică, amîndouă, variaţii sistematice ale proprietăţilor maselor crustale cel puţin calitativ în sensul cerut de concepţia Pratt Prezentînd dificultăţi mai mari de ordin matematic, în transpunerea ei în termeni cantitativi, concepţia Airy apare mai îndreptăţită din punct de vedere geofizic şi geologic Variabilitatea grosimii crustale, cu rădăcini pentru masivele muntoase şi antirădăcini pentru zonele oceanice — postulat fundamental al acestei concepţii — nu a ridicat obiecţii categorice din partea geologiei şi a primit confirmări cantitative din partea seismologiei şi a geofizicii în general Valorile îngroşării crustale, corespunzătoare munţilor, calculate pe baza acestei concepţii, concordă bine cu cele care rezultă din observaţiile seismologice şi din datele sondajelor seismice adînci, în diverse zone ale Globului Cercetările făcute în ultimul deceniu, în cadrul aşanumitului „Proiect al mantalei superioare”, au condus la ample evidenţe geofizice şi geologice care arată că nu numai înrădăcinarea munţilor ci şi subţierea crustei sub oceane trebuie considerate ca realităţi indiscutabile Rezerve în legătură cu concepţia Airy există numai în privinţa ignorării proprietăţilor elastice ale crustei la scară continentală-regională, care impun compensării izostatice să aibă un caracter corespunzător, adică să se realizeze pentru unităţi tectonice mari şi nu local, pentru 40 2 MANIFESTĂRI TERESTRE ALE ATRACŢIEI UNIVERSALE fiecare neregularitate geomorfologică cum cere schematismul suprasimplificator pe care îl are şi această concepţie S-ar părea astfel că acceptabilă în prezent ar fi concepţia izostatică Airy Întradevăr, în vederile actuale asupra echilibrului izostatic se recunosc principalele trăsături ale ei, cu corectivul adus în legătură cu rezervele amintite mai sus Deosebit de interesant este faptul că, în esenţă, deşi nu în toată claritatea, aceleaşi trăsături se găsesc într-o pagină din preistoria izostaziei, care conţine opiniile lui Leonardo da Vinci în această privinţă Fără suportul obiectiv faptic al unor informaţii de felul celor rezultate din studiul deviaţiilor verticalei şi al anomaliilor gravimetrice continentale-regionale, marele geniu al Renaşterii, despre ale cărui preocupări de ordin ştiinţific marele public ştie relativ puţin, a avut intuiţia a ceea ce numim azi echilibru izostatic şi chiar a încercat o explicaţie Iată ce notează el în jurnalul său: „Acea parte de la suprafaţa oricărui corp greu se va depărta mai mult de centrul lui de greutate care va deveni mai uşoară De aceea, porţiunea Pămîntului pe care rîurile erodează pantele munţilor şi le cară la vale este locul de pe care este îndepărtată o asemenea greutate; ea va deveni mai uşoară şi, în consecinţă, mai depărtată de centrul de greutate al Universului care totdeauna este coincident cu centrul de greutate al Pămîntului Vîrfurile munţilor se ridică în continuu în decursul timpului ” Astăzi, evident, problema se pune altfel şi descifrarea mesajului Pămîntului pe care îl reprezintă particularităţile deviaţiilor verticalei şi ale cîmpului gravităţii, legate de echilibrul maselor terestre în imaginea compensării izostatice, se face, bineînţeles, în termeni mai precişi, care oferă şi posibilitatea unei transpuneri pe plan cantitativ, într-o încadrare matematică adecvată Precedată de anticipări ingenioase ca aceea schiţată de cuvintele oarecum vagi dar sugestive ale lui Leonardo da Vinci şi pregătită de vederile lui Airy printr-o conturare mai apropiată de realitatea geofizică-geologică, concepţia actuală asupra fenomenelor izostatice se poate caracteriza printr-o mai fidelă şi mai detaliată reflectare a situaţiei reale şi o sintetizare a ideilor şi a concepţiilor ce au precedat-o, care s-au dovedit a fi conforme cu datele de observaţie Preluînd din concepţia Airy postulatul variaţiei grosimii crustei terestre, confirmat de ansamblul datelor geofizice, şi admiţînd, în acord cu concepţia Pratt, şi o variaţie a densităţii, pe care observaţiile de asemenea o confirmă, vederile actuale depăşesc stadiul simplelor ipoteze Concepţia izostatică de azi, legată mai ales de numele lui Vening Meinesz, întregeşte elementele transmise de cele precedente cu ideea fundamentală, care îi este specifică, anume regionalitatea compensării După această concepţie, în care — fără a fi complet înlăturat — schematismul celor anterioare este mult atenuat, crusta terestră are faţă de sarcina constituită de un masiv muntos comportarea unei plăci elastice: ea se deformează sub acţiunea sarcinii dar nu local ci pe o întindere laterală care depăşeşte dimensiunile acesteia cu atît mai mult cu cît reacţiunea elastică este mai puternică În concluzie, variabilitatea grosimii 41 2 MANIFESTĂRI TERESTRE ALE ATRACŢIEI UNIVERSALE crustei terestre rămîne elementul de bază şi în concepţia izostatică actuală dar i se impune un grad de regionalitate care să asigure realizarea compensării izostatice nu pentru fiecare element topografic ci pentru ansamblul căruia el aparţine În încheierea prezentării informaţiilor şi comentariilor privitoare la mesajele gravitaţionale ale Pămîntului, descifrabile în termeni izostatici, făcută mai sus nu fără proiectarea situaţiei actuale pe fondul trecutului, merită să se menţioneze — fie şi numai în treacăt — două probleme conexe: anizostaziile şi acţiunile antiizostatice Deşi, în ansamblu, crusta terestă este în echilibru izostatic — cum o demonstrează în modul cel mai convingător absenţa de corelaţie dintre anomaliile gravimetrice planetare-continentale şi distribuţia maselor de uscat şi a oceanelor — există totuşi unele zone pe Glob unde observaţiile arată că acest echilibru nu este realizat în prezent În asemenea zone se manifestă precumpănitor fie tendinţa de restabilire a unui echilibru care, realizat în trecut, a fost deranjat prin schimbarea condiţiilor de atunci, fie acţiunea unor agenţi care lucrează în prezent împotriva echilibrului izostatic Absenţa echilibrului izostatic se pune în evidenţă — aşa cum am menţionat deja — prin anomaliile izostatice, numite şi anizostazii Supuse nu numai reducerilor obişniute ci şi celor „izostatice”, care ţin seama de compensarea efectelor gravitaţionale ale distribuţiei de mase terestre superficiale prin distribuţii corespunzător „antagoniste” în subsolul mai mult sau mai puţin adînc, datele gravimetrice prezintă în unele regiuni abateri sistematice, într-un sens sau altul, de la modelul ales convenţional ca „normal” Evident, ţinîndu-se seama de modul în care se aplică reducerile izostatice, anomaliile astfel stabilite au semnificaţia unor abateri de la compensarea postulată de concepţiile izostatice: anoizostaziile pozitive indică exces de masă în adîncime (supracompensări) pe cînd cele negative constituie simptome de deficite subgeoidice de masă (subcompensări); se înţelege că este vorba aici despre excese şi deficite în raport cu ceea ce în subsol ar asigura compensarea situaţiei de la suprafaţă Exemple sînt relativ puţine, dar elocvente Vom cita cazul nordului continentului european, unde regiunea numită de geoştiinţe Fennoscandia s-a găsit în echilibru izostatic atunci cînd era acoperită cu un strat de ghiaţă de grosime între 2 şi 2,5 kilometri Acest echilibru a fost, evident, deranjat prin topirea gheţii În prezent o anizostazie negativă arată că în zona respectivă crusta terestră este afundată în masele subcrustale mai mult decît este necesar pentru echilibru în condiţiile actuale şi că ea trebuie să se ridice pentru a se ajunge la restabilirea echlibrului Lucrurile stau întradevăr aşa, cum arată şi observaţiile directe asupra liniilor de ţărm şi, în special, măsurătorile geodezice de mare precizie ale nivelmentului repetat, care dau şi valoarea vitezei de ridicare: circa 9 milimetri pe an în partea centrală a golfului Bothnia, cu scăderi treptate spre sud-est pînă la valoarea zero în regiunea Leningrad 42 2 MANIFESTĂRI TERESTRE ALE ATRACŢIEI UNIVERSALE Această ridicare postglaciară a Fennoscandiei este un exemplu tipic de reajustare izostatică la condiţii noi Cum am spus deja, în legătură cu diferenţa dintre valoarea gravimetrică şi cea astronomică a turtirii Pămîntului, şi acest fenomen de restabilire a echilibrului izostatic deranjat poate conduce, dacă este caracterizat prin parametri cantitativi, la indicaţii asupra vîscozităţii maselor din interiorul Globului Evident, în acest caz este vorba de zonele mantalei superioare terestre Anizostazii pozitive au fost puse în evidenţă în regiunile deltelor marilor fluvii, unde încărcarea continuă a crustei terestre cu depozite aluvionare nu este compensată de deficite interioare de masă în ritmul desfăşurării ei În consecinţă, crusta din regiune trebuie să se afunde în masele subcrustale, tinzînd spre stabilirea echilibrului izostatic În prezent, în asemenea zone, se manifestă o supracompensare, căci masele subcrustale de densitate mai mare se găsesc prea aproape de suprafaţă, în porţiuni în care ar trebui să se găsească (şi se vor găsi în viitor) mase crustale mai puţin dense Vorbind despre anizostazii, am amintit implicit şi acţiunile antiizostatice Există fenomene din a căror desfăşurare rezultă efecte de deranjare a echilibrului izostatic, cum sînt cele active în Fennoscandia şi în zonele de deltă Să mai amintim, ca agenţi antiizostatici importanţi, cu desfăşurare destul de lentă în timp, fenomenele de eroziune şi sedimentare, care lucrează, în sensuri inverse, împotriva echilibrului izostatic Cînd aceste două fenomene au loc în zone apropiate geografic, efectele contrarii pe care le produc pot contribui la creşterea instabilităţii crustei terestre: ridicarea regiunilor de eroziune activă şi subsidenţa celor de sedimentare se pot manifesta printr-o acţiune de forfecare care să ducă şi la efecte tectonice Dacă mai este vorba şi de o zonă cu activitate seismică legată de alt substrat fizic, se înţelege că instabilitatea crustei terestre poate fi mult accentuată prin suprapunerea acţiunii, lente şi fără manifestări acute dar îndelungată, a eroziunii şi sedimentării în regiuni nu prea depărtate Acesta pare a fi cazul în nordul Indiei, unde la seismicitatea ridicată datorită convergenţei plăcilor indiană şi euroasiatică — fenomen despre care se va vorbi în capitolul privitor la imaginea dinamică a structurii Pămîntului — se adaugă efectele asociate ale eroziunii relativ intense a masivului himalayan şi ale depunerii produselor ei în zonele foarte apropiate ale bazinului Gangelui Regiunile care nu sînt în echilibru izostatic prezintă, astfel, cele mai interesante particularităţi geofizice Din punctul de vedere care ne interesează în mod deosebit, trebuie să remarcăm că mesajele transmise de Pămînt sub forma anizostaziilor oferă dificultăţi destul de mari încercărilor de descifrare a lor, dificultăţi legate atît de caracterul convenţional al modului de stabilire a anomaliilor izostatice cît şi de partea ipotetică a concepţiei în cadrul căreia se efectuează descifrarea Ele pot conduce, însă, la informaţii dintre cele mai preţioase privind cauzele şi mecanismul deranjării echilibrului precum şi tendinţa de restabilire a lui şi mecanismul reajustării izostatice Se poate ajunge chiar la mai mult, obţinîndu-se indicaţii asupra unor proprietăţi fizice (în particular vîscozitatea), caracteristice pentru materialul din mantaua Pămîntului 43 2 MANIFESTĂRI TERESTRE ALE ATRACŢIEI UNIVERSALE De asemenea rezultă şi informaţii de mare importanţă pentru geotectonică, în legătură cu comportarea elastică sau plastică a crustei terestre, în anumite condiţii Măsura în care mesajele gravitaţionale-izostatice ale Pămîntului vor putea fi descifrate în termeni mai precişi, pentru ca informaţiile astfel obţinute să-şi aducă contribuţia la cunoaşterea structurii şi dinamicii crustei terestre şi a mantalei superioare, precum şi a proprietăţilor fizice ale materialelor care le constituie, depinde mai puţin de progrese intrinsece ale metodelor gravimetrice şi mai mult de ameliorarea tehnicilor de cercetare interdisciplinară, în particular de ritmul în care procedeele şi informaţiile seismologice — şi, în general, geofizice — vor încadra pe cele gravimetrice ● Trecînd acum la ultima categorie de mesaje ale Pămîntului din cele pe care le-am desemnat, în ansamblu, prin însuşi titlul acestui capitol, luînd adică în considerare anomaliile gravimetrice regionale-locale, vom face de la început observaţia că, dacă în estimări comparative acordăm prioritate criteriului practic-economic, acestea apar ca fiind — cel puţin în prezent — cu mult cele mai importante dintre toate particularităţile cîmpului gravităţii Avînd ca substrat fizico-geologic neregularităţile distribuţiei de densitate din zonele superioare ale crustei terestre, detectarea şi descifrarea mesajului transmis de ele conduc la informaţii asupra acestor neregularităţi, care pot fi structuri geologice, accidente tectonice sau acumulări de substanţe minerale de tot felul În majoritatea cazurilor, acestea au implicaţii directe de primă importanţă pe plan economic Atît detectarea cît şi descifrarea mesajelor gravitaţionale ale Pămîntului la scară regională-locală constituie obiectul uneia din tehnicile cele mai importante ale cercetării geofizice a subsolului: prospecţiunile gravimetrice Tehnica aceasta constă, în etapa ei pur metrologică şi de tratare a materialului de observaţie, în a evalua cu mare precizie variaţiile gravităţii în cît mai multe puncte din regiunea studiată, a elimina din valorile observate influenţele nesemnificative din punctul de vedere al structurii subsolului, a trece valorile astfel „reduse” pe harta regiunii şi a uni prin linii continue punctele ce prezintă aceeaşi variaţie a gravităţii în raport cu un anumit nivel de referinţă Imaginile astfel obţinute — hărţi gravimetrice — scot în evidenţă felul în care variază densitatea în subsol Astfel, zonele în care formaţiuni de densitate mai mare se găsesc în apropierea suprafeţei se vor manifesta prin valori ridicate ale gravităţii pe cînd cele în care formaţiuni mai puţin dense se apropie de suprafaţă vor prezenta nivele mai joase ale valorilor acestei mărimi Prezenţa sării, care de regulă are o densitate mai redusă decît a formaţiunilor ce o găzduiesc se va trăda pe o hartă gravimetrică prin minime relative a căror situare şi formă indică amplasarea şi conturul aproximativ al masivului de sare Dacă în subsolul unei regiuni se află o falie (o discontinuitate într-o formaţiune 44 2 MANIFESTĂRI TERESTRE ALE ATRACŢIEI UNIVERSALE de o anumită densitate, diferită de a celor din jur), cu unul din blocuri mai apropiat de suprafaţă decît celălalt, cartarea gravimetrică o va putea pune în evidenţă chiar dacă este acoperită, cu condiţia ca efectul în variaţiile gravităţii provocate de acest accident să fie măsurabil De asemenea, se va manifesta în harta gravimetrică un anticlinal (o cută pozitivă a straturilor din subsol, formată din două pante ce coboară lateral dinspre o axă mijlocie comparabilă cu culmea unui deal alungit), care aduce, în general, mai aproape de suprafaţă formaţiuni cu densităţi mai mari Cum de asemenea particularităţi structurale sînt adeseori legate acumulări de petrol, prospecţiunile gravimetrice pot servi, pe această cale indirectă, la detectarea zăcămintelor respective, punînd în evidenţă nu petrolul ci condiţiile favorabile acumulării lui In cazul zăcămintelor de minereuri, prospecţiunile gravimetrice pot da de asemenea rezultate bune cînd nu numai contrastul de densitate ci şi volumul mineralizaţiilor prezintă valori mari pentru o adîncime relativ mică În toate cazurile se manifestă, astfel, şi intervenţia acestor caracteristici geometrice ale formaţiunii din subsol: volumul şi adîncimea, pe lîngă parametrul fizic care este contrastul de densitate Se înţelege că prospecţiunile gravimetrice pot furniza informaţii preţioase asupra structurii subsolului, indicînd modul în care sînt distribuite densităţile Directe, ca pentru sare şi minereuri, ori indirecte, ca pentru petrol şi gaze, prospecţiunile gravimetrice contribuie într-o măsură importantă la detectarea zăcămintelor şi la conturarea lor Din prezentarea care precedă, s-ar părea că tehnica prospecţiunilor gravimetrice s-ar limita la faza de detectare a mesajului pe care îl reprezintă anomaliile gravimetrice, constituind obiectul lor, şi că acesta ar fi atît de elocvent prin el însuşi că n-ar mai comporta nici o descifrare De fapt lucrurile stau cu totul altfel Etapa de măsurare şi tratare a datelor gravimetrice este totdeauna urmată de o laborioasă etapă de interpretare a rezultatelor obţinute În cadrul acestei etape, anomaliile gravimetrice cartate la suprafaţă (mesajul detectat) sînt legate de cauzele lor necunoscute din subsol, cărora se încearcă să li se determine cît mai mulţi parametri de definire geometrică şi fizico-geologică (descifrarea mesajului) Interpretarea fizică sau analiza cantitativă a datelor gravimetrice şi interpretarea lor geologică duc astfel la valorificarea finală, din punctul de vedere al cunoaşterii şi înţelegerii structurii subsolului, a rezultatelor studiului anomaliilor regionale-locale ale cîmpului gravităţii Ţinînd seama de scopul pe care-l urmărim aici, ne-am putea limita la cele de mai sus Este bine, totuşi, să le mai adăugăm observaţia cu totul generală că descifrarea actuală a mesajelor gravitaţionale ale Pămîntului care pot fi transpuse în termeni fizico-geologici de definire a alcătuirii subsolului se caracterizează prin progrese remarcabile în cele două direcţii majore de creştere a eficienţei operaţiei: îmbunătăţirea 45 2 MANIFESTĂRI TERESTRE ALE ATRACŢIEI UNIVERSALE raportului semnal/zgomot şi restrîngerea ambiguităţii problemei inverse pe care o reprezintă interpretarea rezultatelor O exemplificare, în această privinţă, ar fi interesantă şi convingătoare dar ne-ar duce prea departe, căci ea nu se poate face fără detalii de ordin tehnic ce ar depăşi cu siguranţă cadrul pe care ni l-am impus ● Cu aceasta am ajuns la capătul expunerii care a avut ca obiect prezentarea manifestărilor terestre ale atracţiei universale, considerate ca mesaje ale Pămîntului Drumul pe care a trebuit să-l parcurgem pentru a face cunoştinţă cu aceste mesaje şi cu modalităţile de descifrare a lor n-a fost, desigur, lipsită de asperităţi dar nici de interes Particularităţile variate ale distribuţiei cîmpului gravităţii, manifestate în majoritatea cazurilor prin partea cu mult cea mai importantă a acestuia, cea gravitaţională, s-au dovedit a fi purtătoarele unor mesaje bogate în înţelesuri din partea planetei noastre De la indicarea valorii pe care o are masa totală a Pămîntului şi pînă la localizarea unei structuri petrolifere, datele gravimetrice sînt susceptibile de a da variate informaţii asupra felului în care este realizată, la toate scările, distribuţia maselor terestre ca şi asupra unor proprietăţi fizice ale lor Forma Pămîntului şi mareele terestre la scară planetară-continentală, echilibrul maselor crustale la scară continental-regională şi structura mai mult sau mai puţin de suprafaţă a crustei Pămîntului la scară regională-locală reprezintă principalele domenii în care se înscriu performanţele informaţionale ale mesajelor gravitaţionale terestre Interesînd, în general, ansamblul geoştiinţelor, informaţiile care rezultă din descifrarea acestor mesaje ale Pămîntului au strînse contingenţe, în particular, cu geodezia, cu geodinamica, respectiv cu geologia şi arată că, dacă gravimetria nu spune totul despre Pămînt, ea spune, totuşi, mult 46 3 PĂMÎNTUL CA MAGNET 3 PĂMÎNTUL CA MAGNET „Acele experienţe care au fost demonstrate cu ajutorul Terrellei, privitoare la felul în care corpurile magnetice se comportă faţă de Terrella, sînt toate sau cel puţin cele principale şi mai importante dintre ele prezentate de Globul terestru Pămîntul însuşi este un mare magnet ” WILLIAM GILBERT „Personaj totdeauna puţin comunicativ chiar pentru intimii săi, cîmpul magnetic terestru are o solidă reputaţie de a fi complicat şi enigmatic Dacă nu ar fi oferit tuturor, aşa cum o face, un mijloc de orientare desigur imprecis dar atît de comod, el ar fi ignorat de marele public pentru care ştiinţa magnetismului terestru se reduce la capitolul busolei Şi totuşi, ce varietate în manifestările sale, ce bogăţie de înrudiri adeseori neaşteptate cu atîtea fenomene aparţinînd tuturor ramurilor geofizicii, precum şi geologiei şi astrofizicii ” ÉMILE THELLIER În vederea abordării problemelor care constituie obiectul capitolului de faţă, cititorului i se oferă, ca termeni iniţiali de referinţă, imaginile sugerate de cele două citate de mai sus: o structură a cîmpului magnetic al Pămîntului asemănătoare cu aceea a cîmpului unei sfere magnetizate uniform, reprezentînd un model redus al Terrei — de aici numele de Terrella —, şi o mare complicaţie şi varietate în manifestările acestui cîmp, produs printr-un mecanism încă incomplet elucidat şi legat de multe alte fenomene terestre şi extraterestre Pentru a evita o eventuală interpretare derutantă a titlului adoptat pentru acest capitol şi a citatului din celebra carte a lui Gilbert — contemporanul lui Shakespeare —, considerată ca primul tratat de geomagnetism, şi pentru a asigura în orice caz utilitatea efectivă a acestor imagini, sînt necesare cîteva precizări preliminare Trebuie subliniat, mai întîi, că sugestia ale cărei purtătoare sînt cuvintele lui Gilbert urmează să fie acceptată cu corectivul indicat de titlul capitolului: Globul terestru nu este, de fapt, „un mare magnet” ci doar se comportă, în privinţa structurii spaţiale a cîmpului lui magnetic, ca şi cînd ar fi aşa ceva, deci numai din acest punct de vedere putem considera „Pămîntul ca magnet” Cîmpul unui magnet, aproximativ echivalent cu acela al unei sfere uniform magnetizate — cum este Terrella —, reprezintă apoi o modelare idealizatoare a cîmpului geomagnetic, acceptabilă numai într-o primă aproximaţie La o examinare mai de aproape se constată că o asemenea modelare este de fapt o suprasimplificare a realităţii, căci anatomia cîmpului geomagnetic prezintă abateri, care nu sînt nici puţine nici neglijabile, de la imaginea astfel rezultată Trebuie, deci, ca chiar pentru distribuţia în spaţiu a cîmpului geomagnetic să avem în vedere avertismentul tacit din cuvintele celui de-al doilea 47 3 PĂMÎNTUL CA MAGNET citat: complicaţie şi varietate Adevărata complicaţie şi varietate a cîmpului geomagnetic se manifestă, însă, din plin în evoluţia în timp a lui Tot în acest domeniu apare pregnantă şi bogăţia de înrudiri cu alte fenomene, nu numai terestre ci şi extraterestre, în particular solare Cîmpul magnetic al Pămîntului este variabil în timp, schimbările lui avînd o mare varietate şi complicaţie în formele de prezentare ca şi în mecanismul de producere şi manifestînd paralelisme cu diverse fenomene geofizice şi heliofizice Corelarea acestor fenomene pe baza substratului lor fizic s-a dovedit deosebit de utilă pentru lămurirea multor probleme privind fiziologia cîmpului geomagnetic În fine, pare indicat să completăm acest preambul schematic al capitolului asupra magnetismului terestru cu încă o anticipare: partea din cîmpul geomagnetic care are o structură mai simplă şi care îi determină în mod hotărîtor distribuţia în spaţiu este datorită unor cauze situate în interiorul Pămîntului, pe cînd cea care îi complică sensibil atît anatomia cît şi fiziologia, privind în particular schimbările în timp, are cauze externe Prezente în manifestările distribuţiei în spaţiu ca şi în acelea ale evoluţiei în timp, complicaţia şi varietatea de manifestări ale cîmpului geomagnetic sînt, aşadar, preponderente în a doua categorie de fenomene, reprezentate de variaţiile în timp, suprapuse peste fondul general al cîmpului principal Ce este oarecum surprinzător este faptul că, în ciuda unei relative simplităţi a imaginii repartiţiei geografice — şi chiar, în general, spaţiale —, tocmai cîmpul geomagnetic de origine internă este cel care rămîne încă, în mare măsură, „enigmatic”, mecanismul fizic al producerii lui fiind imperfect explicat la ora actuală În schimb, deşi de un grad de complicaţie morfologică şi fenomenologică mult mai ridicat, cîmpul extern apare ca rezultat al unei înlănţuiri de procese fizice încadrate în concepţii explicative coerente şi în bună parte verificate direct, prin confruntare cu realitatea La capătul acestor consideraţii preliminare, putem face observaţia că marea complexitate şi diversitate a fenomenologiei geomagnetice, caracterizate în ansamblu prin numeroase particularităţi ale dublei variaţii în spaţiu şi în timp a cîmpului, se reflectă în mulţimea şi varietatea mesajelor magnetice ale Pămîntului şi, de asemenea, în dificultăţile legate de descifrarea acestora Remarcînd acest lucru, atragem ipso facto atenţia asupra interesului prezentat de domeniul geomagnetismului pentru cunoaşterea şi înţelegerea interiorului şi exteriorului planetei noastre, de la procesele din nucleu responsabile de producerea cîmpului principal pînă la fenomenele din ionosferă şi din magnetosferă ale căror efecte apar în variaţiile şi în perturbaţiile geomagnetice Aceeaşi observaţie subliniază, simultan, necesitatea de a se face apel, pentru detectarea şi descifrarea mesajelor geomagnetice, la mijloace de investigaţie instrumentale şi conceptuale cît mai eficace, adecvate naturii fizice a fenomenelor din a căror suprapunere şi înlănţuire complexă rezultă cîmpul geomagnetic, ordinului de 48 3 PĂMÎNTUL CA MAGNET mărime a acestuia şi scării de cercetare ● Cum se ştie, existenţa unui cîmp magnetic se manifestă, printre altele, prin acţiunea de orientare exercitată asupra unui ac magnetic liber, acesta luînd, în fiecare punct din domeniul spaţial în care există un astfel de cîmp, o direcţie bine determinată Sensul orientării este de asemenea determinat: totdeauna acelaşi capăt al magnetului se orientează spre aceeaşi parte a dreptei reprezentative a direcţiei date Observaţiile arată că în orice punct de pe Pămînt, la suprafaţă ca şi în puţuri adînci sau la altitudini mari, deasupra continentelor ca şi deasupra oceanelor, în apropierea ecuatorului ca şi în regiunile polare, un magnet liber să se orienteze oricum — adică suspendat în centrul lui de masă şi sustras acţiunii oricărui cîmp magnetic artificial sau altor factori perturbanţi — ia, la un moment dat, o orientare determinată Astfel este pusă în evidenţă omniprezenţa unui cîmp magnetic al Pămîntului Se obişnuieşte ca proprietatea planetei noastre de a provoca acest fenomen să fie desemnată prin termenul de magnetism terestru, iar pentru disciplina geofizicii care îi studiază diversele manifestări şi mecanismul de producere a proceselor care constituie substratul lor, urmărindu-le totodată şi explicarea, s-a impus numele de geomagnetism Aplicaţiile ştiinţei geomagnetismului la studiul structurii subsolului se numesc în mod curent prospecţiuni magnetice, reprezentînd una din tehnicile eficace ale geofizicii aplicate Magnetismul terestru nu se manifestă prin nici un efect direct care să aibă o acţiune imediată asupra vreunui simţ al omului, cum se întîmplă în cazul celuilalt cîmp natural al Pămîntului, cîmpul gravific Într-adevăr, simpla cădere a unui corp şi, apoi, ridicarea lui indică existenţa acestui cîmp şi, măcar în mod vag, unele caracteristici ale lui ca direcţia şi mărimea forţei corespunzătoare, legată de senzaţia de efort muscular Apoi, cum spune Marin Sorescu: „Ştim precis Că nu poate sări nimeni Mai sus decît tavanul Să fie şi Dumnezeu, Asta din cauza gravitaţiei Care ne trage mereu în jos Încă din cele mai vechi timpuri” În schimb, nici un fenomen din viaţa de toate zilele nu scoate la iveală realitatea prezenţei permanente a cîmpului geomagnetic, după cum nu se cunoaşte nici vreun echivalent sensorial al unei eventuale influenţe a lui asupra omului Acţiunea de orientare exercitată asupra unui ac magnetic nu este singura 49 3 PĂMÎNTUL CA MAGNET modalitate de manifestare a cîmpului geomagnetic Ca pentru orice cîmp magnetic, existenţa lui mai poate fi revelată cu ajutorul corpurilor în stare să se magnetizeze puternic — corpuri care au, cum se spune, o susceptibilitate magnetică ridicată — care devin, în cîmpul geomagnetic, în mod temporar sau permanent, magneţi mai slabi sau mai puternici Cîmpul geomagnetic îşi mai trădează existenţa prin faptul că el provoacă într-un circuit închis, fără sursă de curent dar în rotaţie, curenţi electrici mai slabi sau mai intenşi, exceptînd doar cazul cînd axa de rotaţie a circuitului are chiar direcţia cîmpului Aceste trei posibilităţi de manifestare calitativă a existenţei cîmpului geomagnetic pot fi transpuse în cadrul mai amplu al fenomenologiei căreia aparţin şi încorporate instrumental şi metodologic în tehnici de măsurare În asemenea forme, foarte îngrijit elaborate, cele trei categorii de fenomene sînt folosite pentru determinarea cantitativă a cîmpului geomagnetic, atît ca valori absolute cît şi ca variaţii în spaţiu sau în timp, cu o precizie remarcabilă Pe ele se bazează măsurătorile tradiţionale ale geomagnetismului şi ale prospecţiunilor magnetice, măsurători al căror ansamblu de instrumente şi tehnici formează magnetometria clasică Acţiunea exercitată de cîmpul geomagnetic asupra unui magnet duce, cum am spus, la o orientare determinată a acestuia, care coincide cu orientarea cîmpului doar cînd magnetul nu este supus nici unei constrîngeri străine Magnetul suferă numai o rotaţie — fără translaţie —, ceea ce pune în evidenţă intervenţia exclusivă a unui cuplu de forţe, fără posibilitatea existenţei unei forţe izolate Acest cuplu se manifestă static prin starea de echilibru impusă magnetului, echilibru care se poate realiza cu axa magnetului în direcţia şi sensul cîmpului geomagnetic, cînd alt cuplu este absent, sau într-o altă poziţie sub acţiunea combinată a cuplului magnetic şi a unui cuplu antagonist, care poate fi un cuplu gravitaţional, un cuplu elastic sau unul de torsiune Cuplul exercitat de cîmpul geomagnetic asupra unui magnet se mai poate manifesta şi dinamic, prin transpunerea acestuia în oscilaţie Studiul ambelor categorii de „acţiuni pondero-motrice”, prin reperarea poziţiei de echilibru sub acţiunea exclusivă a cîmpului geomagnetic sau sub acţiunea cuplului generat de el şi a unor cupluri de altă natură dar cunoscute, şi prin determinarea perioadei de oscilaţie, constituie importante mijloace de evaluare cantitativă a direcţiei şi intensităţii cîmpului geomagnetic Magnetizarea corpurilor cu susceptibilitate ridicată, adică fenomenul de inducţie magnetică, a condus de asemenea la construirea unor aparate şi la punerea la punct a unor tehnici de măsurare adecvate care au jucat un rol important în dezvoltarea metrologiei geomagnetice, atît terestre cît şi aeriene, şi chiar în măsurătorile efectuate cu ajutorul rachetelor şi sateliţilor artificiali ai Pămîntului Repartiţia direcţională a efectelor de inducţie magnetică după dimensionarea relativă a părţilor din aparate reprezentate de corpurile supuse magnetizării şi amplificarea convenabilă a acestor efecte au asigurat excelente condiţii pentru prinderea cantitativă, foarte precisă, a 50 3 PĂMÎNTUL CA MAGNET cîmpului geomagnetic, ca direcţie şi ca mărime, în toate particularităţile evoluţiei lui în timp ca şi, poate mai mult încă, în acelea ale distribuţiei lui în spaţiu Cel de-al treilea fenomen al magnetometriei clasice, inducţia electromagnetică, deşi principial mai versatil, a avut şi are o contribuţie mai modestă pe plan metrologic Bobine rotitoare au fost folosite încă din prima jumătate a secolului trecut, fie pentru măsurarea intensităţii componentelor cîmpului geomagnetic, fie pentru reperarea orientării lui În primul scop, trebuia, evident, ca axa de rotaţie a bobinei să fie ortogonală faţă de direcţia cîmpului şi să se măsoare curentul indus în aceste condiţii, pe cînd pentru cel de-al doilea se căuta orientarea axei pentru care rotirea bobinei rămînea fără efect în privinţa producerii unui asemenea curent, ceea ce însemna paralelism între axă şi direcţia cîmpului Folosite şi la începuturile aeromagnetometriei, procedeele bazate pe inducţia electromagnetică nu s-au dovedit competitive cu celelalte tehnici de măsurare şi astăzi nu se mai menţine decît vechea metodă de zero pentru reperarea orientării cîmpului geomagnetic Caracteristic pentru măsurătorile geomagnetice tradiţionale, bazate pe utilizarea celor trei categorii de fenomene amintite, este faptul că ele conduc la cunoaşterea cîmpului geomagnetic prin intermediul unor unghiuri care îi definesc orientarea şi a unor componente ale intensităţii lui după direcţii legate de amplasamentul pe Glob al locului de măsurare Raportat la un sistem local de referinţă, definit de planul orizontal şi de direcţia nord, deci la un sistem de axe trirectangulare orientate după direcţia nord, direcţia est şi direcţia verticală, cîmpul geomagnetic este determinat, fără ambiguitate, dacă se cunosc trei mărimi (numite elemente geomagnetice): fie două unghiuri şi intensitatea (sau o componentă a ei), fie două componente ale intensităţii şi un unghi, fie trei componente ale intensităţii Prima modalitate de definire a fost cea exploatată mai întîi şi mai este folosită şi azi în unele determinări de valori absolute Elementele geomagnetice măsurate pe această cale sînt: 1) declinaţia magnetică D, reprezentată de unghiul format de proiecţia cîmpului pe planul orizontal cu direcţia nord; 2) inclinaţia magnetică I, adică unghiul dintre direcţia intensităţii cîmpului şi această proiecţie a ei pe planul orizontal şi 3) componenta orizontală H a cîmpului, deci tocmai această proiecţie pe planul orizontal A doua modalitate este utilizată în particular în înregistrările geomagnetice de observator, în cadrul cărora se urmăresc variaţiile declinaţiei ΔD, ale componentei orizontale ΔH şi ale celei verticale ΔZ În aceste două categorii de determinări se utilizează preponderent efectele ponderomotrice; numai inclinaţia este măsurată prin metoda de zero a inducţiei electromagnetice În fine, determinarea cîmpului prin trei componente rectangulare, după cele trei axe indicate: componenta nord X, componenta est Y şi componenta verticală Z se face cu aparatele bazate pe inducţia magnetică, cu barele care se magnetizează orientate corespunzător (Se poate menţiona aici că utilizarea celor trei componente rectangulare este preferată şi în cercetările teoretice ) Cu aproximativ un deceniu şi jumătate în urmă, au început a fi luate în 51 3 PĂMÎNTUL CA MAGNET considerare în scopurile metrologiei geomagnetice, pentru a fi apoi efectiv introduse şi utilizate pe o scară tot mai largă în măsurători, alte două fenomene capabile să pună în evidenţă existenţa cîmpului geomagnetic şi să servească, asigurînd precizia necesară, la evaluarea cantitativă a lui: precesia nucleară şi „pomparea optică” În ambele fenomene au loc procese intraatomice, guvernate ca atare de legile mecanicii cuantice Folosite pentru măsurarea indirectă a cîmpului geomagnetic, care intervine într-un mod cunoscut cantitativ în desfăşurarea lor, împreună cu alte mărimi determinabile, ele au condus la construirea unor aparate şi la elaborarea unor metode constituind, în ansamblu, partea modernă a metrologiei geomagnetice, desemnată prin termenul de magnetometrie cuantică În primul caz, prin aplicarea unui cîmp magnetic auxiliar intens, cu aproximativ două ordine de mărime mai puternic decît cel al Pămîntului, şi de direcţie transversală faţă de a acestuia, nucleele posedînd un moment magnetic ale unor atomi — în metrologia geomagnetică este vorba, în mod curent, de hidrogen, al cărui nucleu este chiar protonul, de unde termenul de precesie (sau rezonanţă) protonică, frecvent folosit în acest domeniu — sînt orientate cu axele lor magnetice după această direcţie, impusă de cîmpul auxiliar (cîmp de polarizare) Cînd se suprimă acest cîmp, micii magneţi reprezentaţi de nucleele cu moment magnetic (în cazul hidrogenului: protonii) rămîn sub influenţa exclusivă a cîmpului geomagnetic, spre a cărui orientare tind Revenirea de la direcţia cîmpului magnetic de polarizare la aceea a cîmpului geomagnetic are loc printr-o mişcare de precesie, a cărei frecvenţă este proporţională cu intensitatea acestuia Astfel, determinarea frecvenţei de precesie şi cunoaşterea constantei de proporţionalitate, furnizată de fizică, asigură determinarea intensităţii totale a cîmpului geomagnetic Cazul al doilea, al pompării optice, utilizează indirect efectul Zeeman, care din cauza ordinului de mărime foarte redus al cîmpului geomagnetic nu poate servi direct la determinarea intensităţii acestuia, prin măsurarea „despicării” liniilor spectrale emise de atomii supuşi influenţei lui Iradiindu-se anumiţi vapori alcalini cu o lumină monocromatică, de frecvenţă strict corespunzătoare energiei unui subnivel dat dintre acelea între care sînt distribuiţi electronii unui nivel energetic din atomii respectivi, sub influenţa cîmpului geomagnetic, electronii acestui subnivel sînt ridicaţi la un nivel superior De aici ei „cad” înapoi la nivelul inferior iniţial, distribuindu-se între subnivelele lui Continuîndu-se iluminarea vaporilor cu radiaţia de frecvenţă optică determinată, electronii subnivelului ce-i corespunde sînt mereu ridicaţi la nivelul superior, de unde iarăşi revin la cel inferior, în care nu pot, însă, rămîne decît pe alte subnivele decît cel de pe care au plecat În cele din urmă, toţi electronii subnivelului avut în vedere sînt „pompaţi optic” de pe acest subnivel pe celălalt subnivel sau pe celelalte subnivele ale nivelului inferior, prin ocolul reprezentat de trecerea pe nivelul superior, corespunzător energiei radiaţiei optice de pompare În acest moment, radiaţia de pompare nu mai este absorbită şi „celula de gaz”, în care se găsesc vaporii iradiaţi, devine transparentă pentru ea Celula redevine opacă dacă intervine din nou 52 3 PĂMÎNTUL CA MAGNET absorbţia, ceea ce este posibil numai dacă apar din nou electroni pe subnivelul în cauză Redistribuirea electronilor între subnivelele nivelului inferior se poate realiza prin excitare cu o radiaţie de frecvenţă mai mică, corespunzătoare diferenţei de energie dintre subnivele Frecvenţa acestei radiaţii de excitare este proporţională cu intensitatea cîmpului geomagnetic şi, astfel, această mărime se poate determina pe baza măsurării frecvenţei radiaţiei de excitare, care reopacizează celula cu vapori alcalini În ambele categorii de determinări, prin precesie protonică sau prin pompare optică, ceea ce se măsoară direct este o frecvenţă — măsurare care necesită un aparataj electronic complicat dar care se poate efectua cu mare precizie — iar ca rezultat geomagnetic se obţine valoarea cîmpului total Precizia determinărilor este foarte ridicată şi aparatele, care cu un deceniu în urmă aveau volume şi greutăţi incompatibile cu transportul şi determinările pe teren, au ajuns astăzi la dimensiuni reduse, departe de a mai fi prohibitive în această privinţă Metrologia geomagnetică, ale cărei probleme generale au fost discutate în cele ce preced, este cea mai variată şi mai complicată dintre toate metrologiile geofizice Această împrejurare — care a determinat şi trecerea în revistă de mai sus — se datoreşte, fără îndoială, marii variaţii şi complicaţii a fenomenelor în care intervin mărimile ce trebuie măsurate şi problemelor grele puse de variaţiile nu numai de la un loc la altul ci şi de la un moment la altul ale cîmpului geomagnetic Determinarea valorilor absolute ale acestui cîmp într-un loc şi la un moment dat, pe de o parte, şi evaluarea variaţiilor lui în spaţiu şi în timp, pe de alta, reprezintă operaţii delicate de detectare şi de identificare a unor mesaje importante ale Pămîntului Trimise din regiuni foarte îndepărtate, din nucleul terestru ca şi din ionosferă şi din magnetosferă, adică de la adîncimi şi de la altitudini de mii de kilometri, ele aduc informaţii complexe şi deosebit de preţioase, într-o formă care trebuie prinsă cu fidelitate, adeseori în condiţii mult îngreuiate de valoarea relativ redusă a semnalului util şi de intervenţia a numeroşi agenţi perturbanţi, care ridică în mod considerabil nivelul „zgomotului” Îmbunătăţirea raportului semnal/zgomot este neapărat necesară pentru a se asigura descifrarea mesajelor corespunzătoare cu un grad rezonabil de certitudine Condiţie necesară, ridicarea preciziei determinărilor prin amplificarea fără distorsionare a semnalelor — cînd acest lucru este posibil — şi prin mărirea sensibilităţii aparatelor nu este, totuşi, suficientă Pentru a se garanta condiţiile unei bune descifrări a mesajelor geomagnetice, detectarea şi identificarea lor trebuie completate cu cît mai multe informaţii geofizice extramagnetice Numai pe această cale se poate reduce ambiguitatea fatal legată de operaţia de descifrare, care implică rezolvarea unei probleme inverse: identificarea şi caracterizarea cauzelor pe baza cunoaşterii efectelor lor 53 3 PĂMÎNTUL CA MAGNET ● Din cele cîteva anticipări privitoare la marea varietate şi complicaţie a fenomenelor geomagnetice şi din informaţiile, oricît de sumare, asupra modului în care se abordează studiul lor cantitativ rezultă clar necesitatea de a se examina ceva mai de aproape structura complexă a cîmpului magnetic al Pămîntului O vom face în cadrul unei prezentări inevitabil schematice, care va încerca, totuşi, să cuprindă nu numai o simplă înşirare a principalelor caracteristici ale cîmpului geomagnetic şi ale variaţiilor lui spaţiale şi temporale ci şi cîteva indicaţii asupra mecanismului fizic al substratului lor fenomenologic În felul acesta vom putea considera, ulterior, mesajele geomagnetice ale Pămîntului într-o perspectivă care, asigurînd prinderea coerentă a ansamblului, nu va împiedica recunoaşterea cîtorva detalii semnificative Observaţiile efectuate asupra cîmpului geomagnetic, cu ajutorul mijloacelor de investigaţie instrumentală amintite mai înainte, reuşesc să scoată în evidenţă — uneori direct, alteori după un tratament mai pretenţios al datelor obţinute — principalele trăsături ale lui şi chiar să furnizeze informaţii asupra originii lui, cel puţin ca amplasare spaţială dacă nu ca mecanism fizic Cea mai generală informaţie rezultă din faptul că dacă observaţiile sînt făcute în diferite locuri de pe Pămînt, la o aceeşi „epocă”, respectiv dacă sînt repetate la diferite momente, într-un acelaşi loc, apare în toată evidenţa că magnetismul terestru are o distribuţie în spaţiu determinată şi o evoluţie în timp caracteristică Dubla variabilitate a cîmpului geomagnetic, cu locul şi cu timpul în care se fac observaţiile, cu alte cuvinte structura lui spaţio-temporală, reprezintă un mesaj deosebit de complex al Pămîntului, a cărui descifrare a ridicat în faţa cercetătorilor numeroase dificultăţi, numai în parte depăşite la ora actuală Un prim pas spre rezolvarea problemelor legate de lămurirea structurii complexe a cîmpului geomagnetic a fost făcut prin discriminarea între partea perisistentă a lui, cu tendinţe de menţinere la orientări şi la valori aproape constante pentru durate lungi, de ordinul de mărime al lunilor şi chiar al anilor, şi partea trecătoare a cîmpului, reprezentînd abateri într-un sens şi altul de la valorile medii corespunzătoare cîmpului persistent, unele periodice, altele cu totul neregulate, desfăşurate în decursul unei zile, respectiv în intervale şi mai scurte de timp (ore, minute şi chiar mai puţin) Trebuie notat că partea persistentă a cîmpului prezintă o distribuţie caracteristică în spaţiu, corespunzătoare într-o primă aproximaţie distribuţiei cîmpului unei sfere uniform magnetizate, şi are şi o lentă evoluţie în timp, numită variaţie seculară În privinţa părţii trecătoare, caracteristic este faptul că prezentînd, pe de o parte, variaţii calme şi periodice şi pe de alta schimbări agitate şi sporadice, ea manifestă şi o repartiţie spaţială a intensităţii ambelor categorii de exteriorizări morfologice ale evoluţiei în timp a cîmpului, evidente de altfel şi în unele regularităţi ale distribuţiei în timp a momentelor de apariţie 54 3 PĂMÎNTUL CA MAGNET Cele două părţi constitutive ale cîmpului geomagnetic astfel puse în evidenţă — cea persistentă prin medieri pentru intervale lungi de timp, cea tranzitorie prin abateri momentane de la mediile obţinute în felul acesta — se prezintă în proporţii relative de complet dezechilibru: partea persistentă, totdeauna prezentă, reprezintă aproape în întregime cîmpul geomagnetic pe cînd cea trecătoare, de valori foarte mici, care uneori se pot chiar anula, abia dacă se ridică, în perioadele de maxim de intervenţie a ei, la cîteva promile pentru variaţiile calme şi este, de regulă, de acelaşi ordin de mărime şi pentru perturbaţii; numai în epoci de agitaţii extreme ale cîmpului — agitaţii desemnate atunci prin termenul de furtuni magnetice — perturbaţiile pot atinge ordinul de mărime al cîtorva, puţine, procente Se înţelege că, pentru aceste motive, partea persistentă a cîmpului geomagnetic a putut fi numită cîmp geomagnetic principal, termen pe care îl vom folosi şi noi de acum înainte pentru a o desemna Atît cîmpul geomagnetic persistent, deci cel principal, cît şi cîmpul tranzitoriu au fost supuse aşa-numitei analize armonice sferice Este vorba de o operaţie matematică pur formală dar care are un substrat fizic nu numai pentru încadrarea ei conceptuală ci şi pentru rezultatele la care conduce Ea utilizează nişte funcţii matematice de cele trei variabile care asigură reperarea poziţiei unui punct pe o sferă: raza sferei, longitudinea şi latitudinea Aceste funcţii, reprezentînd autentice instrumente de cercetare şi numite funcţii sferice, sînt caracterizate prin două proprietăţi remarcabile: posibilitatea de a reprezenta o distribuţie oarecare de valori, oricît de complicată, pe o sferă şi caracterul lor de funcţii „armonice”, satisfăcînd, deci, cunoscuta ecuaţie a lui Laplace, căreia trebuie să i se supună valorile unui cîmp care „derivă dintr-un potenţial” (în sensul indicat în capitolul precedent) Forma funcţiilor sferice fiind dată, li s-au determinat coeficienţii numerici pe baza valorilor cîmpului, măsurate în cît mai multe puncte de pe Glob, de amplasament cunoscut, deci pentru valori cunoscute ale celor trei variabile Independent de orice ipoteză — afară de premisa aproximării suprafeţei terestre printr-o sferă şi de aceea a caracterului potenţial al cîmpului geomagnetic —, s-a procedat la analizarea cîmpului astfel reprezentat matematic, plecîndu-se de la constatarea că la suprafaţa Pămîntului, unde se efectuează determinările, nu există surse de cîmp magnetic În felul acesta, fără a se imagina vreun mecanism căruia să i se atribuie producerea cîmpului, se admitea numai că sursele lui pot fi situate în interiorul sau în exteriorul Pămîntului, ori atît în interior cît şi în exterior Pentru partea persistentă a cîmpului geomagnetic, numeroasele analize efectuate în ultimul secol şi jumătate, pe baza unui material de observaţie satisfăcînd din ce în ce mai bine exigenţele principale ale operaţiei — ca număr de staţiuni de măsurare, ca distribuţie geografică a lor şi ca precizie a determinărilor — au arătat că ea este datorită aproape în întregime unor cauze situate în interiorul Pămîntului După ultimele analize armonice sferice, mai mult de 99% din cîmpul geomagnetic principal rezultă a fi de origine internă S-au confirmat, astfel, cu o precizie mai ridicată decît în 55 3 PĂMÎNTUL CA MAGNET trecut, rezultatele unei întregi serii de analize — cea dintîi datînd din prima jumătate a secolului trecut —, stabilindu-se cu toată certitudinea, ca sediu al fenomenelor fizice responsabile de producerea cîmpului geomagnetic principal, interiorul Globului terestru A trebuit astfel să se renunţe la vechea concepţie, nu lipsită de rezonanţe poetice, a evului mediu, după care magnetismul terestru ar fi fost provocat de cauze externe şi care, în consecinţă, atribuia stelei polare forţa de orientare spre nord a acului busolei Este adevărat că experienţele lui Gilbert cu Terrella zdruncinaseră serios această concepţie, al cărei ecou se găseşte şi într-o terţină din „Paradisul” lui Dante: „Din miezu-unei lumini din noua roată un glas ţîşni şi m-am întors grăbit, ca acul către steaua-n cer cătată” (trad Eta Boeriu) Fundamentată cantitativ pe măsurători ale cîmpului geomagnetic şi nu pe analogii sugerate de un model, rezultatele analizei armonice sferice înlăturau definitiv ideea originii externe a cîmpului principal Tot în legătură cu cîmpul geomagnetic principal, trebuie să mai adăugăm că a fost efectuată şi analiza variaţiei seculare a lui, care prezintă şi ea o distribuţie geografică determinată Pe aceeaşi cale şi cu acelaşi grad de certitudine, s-a dovedit că şi acest fenomen este datorit tot unor cauze interne Înainte de a relata rezultatele furnizate de analiza armonică sferică pentru partea trecătoare a cîmpului geomagnetic, este bine să precizăm că distincţia între cele două categorii de schimbări care o constituie, abia sugerată în cele de mai sus, este bine făcută astăzi, atît ca morfologie cît şi ca fenomenologie a lor Schimbările tranzitorii ale cîmpului geomagnetic sînt puse în evidenţă prin înregistrările continue ale elementelor lui, efectuate la observatoarele magnetice Pe magnetogramele obţinute se pot distinge clar, pe de o parte, perioade de „calm magnetic”, caracterizate prin variaţii lente, regulate şi previzibile ale elementelor geomagnetice înregistrate, de aspect cvasisinusoidal, în orice caz periodice, şi, pe de alta, intervale de timp de „agitaţie magnetică”, în care cîmpul prezintă abateri cu caracter neaşteptat, de o formă capricioasă şi cu o distribuţie neregulată în timp, cu amplitudini cu totul inegale ale elementelor lui, în raport cu mersul lor în intervale de calm magnetic Efectuîndu-se analize armonice sferice atît pentru variaţiile calme cît şi pentru perturbaţiile geomagnetice — şi unele şi altele avînd o distribuţie geografică determinată a parametrilor care le caracterizează, ceea ce a permis calcularea coeficienţilor numerici din funcţiile sferice reprezentative ―, s-a găsit că de astă dată responsabile de producerea fenomenelor sînt atît cauze interne cît şi cauze externe În ambele cazuri circa două treimi din cîmpul respectiv sînt datorate unor cauze situate în exteriorul suprafeţei terestre şi numai restul de o treime are sediul cauzelor în 56 3 PĂMÎNTUL CA MAGNET interiorul ei Rezultatele furnizate de analiza armonică sferică sînt de o importanţă deosebită, în ciuda caracterului lor destul de general Fără a aduce vreo informaţie asupra naturii fizice a cauzelor care produc cîmpul geomagnetic principal sau schimbările geomagnetice tranzitorii, ele arată — bazîndu-se pe caracterul potenţial al cîmpului şi pe distribuţia geografică a valorilor care îi caracterizează structura şi evoluţia — unde urmează să fie căutat mecanismul fizic de producere a lui Din punctul de vedere pe care l-am adoptat în această scriere, se conturează acum care sînt categoriile de mesaje geomagnetice ale căror descifrări se urmăresc, ce direcţii sînt de explorat în scopul efectuării descifrărilor şi de ce natură sînt informaţiile ce pot rezulta din aceste operaţii Iată, într-o sumară trecere în revistă, aceste categorii de mesaje, pe care urmează să le examinăm ceva mai de aproape în paginile următoare Evident, o primă categorie de mesaje transmise de Pămînt prin intermediul cîmpului său magnetic este ansamblul de mesaje legate de cîmpul geomagnetic principal şi de variaţia lui seculară Accentul cade aici pe distribuţia geografică, fără, însă, ca interesul pentru evoluţia în timp să fie absent În al doilea rînd, vin în vedere mesajele purtate de cîmpul variaţiilor calme, cu ponderea de interes în ceea ce îi este specific: evoluţia în timp În fine, privind preponderent tot evoluţia în timp dar avînd şi importante particularităţi în distribuţia spaţială, într-o ultimă categorie se situează mesajele reprezentate de ansamblul aspectelor atît de variate ale cîmpului perturbaţiilor Încheind aici această prezentare schematică, vom întreprinde, pe rînd, în cele ce urmează, aducerea cîtorva informaţii suplimentare, necesare pentru obţinerea unei imagini dacă nu complete în orice caz nedistorsionate a ceea ce rezultă din descifrările actuale ale mesajelor magnetice ale Pămîntului Vom vedea că, pe această cale, se obţin informaţii variate şi numeroase asupra unui vast domeniu spaţial, reprezentat nu numai de întregul Pămînt ci şi de zone ale spaţiului interplanetar Aceste informaţii aruncă lumină şi asupra mecanismului fizic al unor fenomene din interiorul adînc al planetei noastre, pe de o parte, şi din exteriorul înalt al ei, pe de alta, precum şi asupra relaţiilor fizice dintre Pămînt şi Soare ● Caracteristica de căpetenie a cîmpului geomagnetic principal este asemănarea distribuţiei lui spaţiale cu aceea a cîmpului unei sfere magnetizate uniform Pusă în evidenţă calitativ, prin modelare fizică, încă de Gilbert — care, urmărind orientarea unui mic ac magnetic în diverse puncte de la suprafaţa Terrellei (sferă de oţel, uniform magnetizată), a explorat spaţiul din jurul ei din punctul de vedere al structurii lui de cîmp magnetic —, această asemănare a primit ulterior suportul cantitativ al modelării matematice 57 3 PĂMÎNTUL CA MAGNET Asimilarea cîmpului geomagnetic principal cu cîmpul sferei uniform magnetizate, echivalent cu acela al unui dipol magnetic — care, la rîndul lui, rezultă din trecerea la limită a cazului unui magnet schematic, adică reprezentat prin doi poli de aceeaşi masă magnetică dar de semne opuse, situaţi la distanţă finită — este valabilă numai într-o primă aproximaţie Ea este, totuşi, deosebit de utilă atît pentru descrierea principalelor caracteristici ale cîmpului persistent cît şi pentru studiul detaliilor neregulate ale acestui cîmp real, considerate ca abateri de la structura regulată a cîmpului ideal al sferei uniform magnetizate (sau al dipolului magnetic) Făcîndu-se abstracţie de neregularităţile evidente ale distribuţiei spaţiale a cîmpului geomagnetic principal, se constată că, în linii mari, ea corespunde distribuţiei cîmpului unui dipol care ar fi situat în centrul Pămîntului, avînd un moment magnetic determinat ca mărime şi ca orientare Axa acestui dipol, numită axă geomagnetică, nu coincide cu axa de rotaţie a Pămîntului ci formează cu ea un unghi de circa 11°½ Punctele în care axa geomagnetică înţeapă suprafaţa sferei prin care se idealizează suprafaţa terestră reprezintă polii geomagnetici, polul geomagnetic boreal B în emisfera nordică şi polul geomagnetic austral A în cea sudică (Este preferabil să se utilizeze termenii „boreal” şi „austral” pentru desemnarea polilor geomagnetici, căci altfel se poate produce o confuzie, datorită faptului că polul geomagnetic boreal este, din punct de vedere fizic, un pol magnetic sud: spre el se îndreaptă polul nord al acului busolei şi, conform legii lui Coulomb, polii care se atrag sînt de nume contrarii ) Cercul mare al sferei rezultat din intersecţia suprafeţei ei cu un plan normal pe axa geomagnetică AB şi trecînd prin centrul Pămîntului reprezintă ecuatorul geomagnetic Ţinînd seama de felul în care sînt definite elementele geomagnetice, prin raportare la sistemul local de referinţă determinat cu ajutorul verticalei locului — pe care, în aproximaţia suprafeţei terestre printr-o sferă, o reprezintă chiar raza sferei —, este evident că la polii geomagnetici cîmpul are direcţia verticală iar la ecuatorul geomagnetic el este orizontal În ceea ce priveşte intensitatea, valoarea cîmpului total la polii geomagnetici este dublul aceleia de la ecuatorul geomagnetic, în conformitate cu raportul dintre intensităţile cîmpului dipolului magnetic în puncte situate la aceeaşi distanţă de locul în care este aşezat el, puncte de pe axa lui, respectiv din planul normal pe ea Pe de altă parte, întrucît — aşa cum s-a spus mai înainte — totul se petrece ca şi cînd la polul geomagnetic boreal am avea magnetism sud (situaţia fiind, evident, inversă la celălalt pol geomagnetic), înseamnă că sensul cîmpului este în jos la polul B şi în sus la polul A Pe toată suprafaţa terestră, componenta orizontală a cîmpului dipolic este dirijată spre nord, avînd valoarea maximă, egală cu cîmpul total, la ecuatorul geomagnetic, şi anulîndu-se la polii A şi B În ceea ce priveşte componenta verticală, ea reprezintă, evident, în întregime cîmpul la cei doi poli, fiind pozitivă (dirijată în jos) în punctul B şi negativă (dirijată în sus) în A Ecuatorul geomagnetic, de-a lungul căruia ea este nulă, îi separă valorile negative din emisfera geomagnetică australă de 58 3 PĂMÎNTUL CA MAGNET cele pozitive din emisfera geomagnetică boreală În legătură cu orientarea cîmpului dipolic, abia dacă mai trebuie remarcat că inclinaţia este nulă la ecuatorul geomagnetic şi creşte în valoare absolută spre polii A şi B, unde atinge, bineînţeles, maximul absolut de 90° În privinţa declinaţiei este de semnalat o situaţie remarcabilă de-a lungul cercului mare al sferei terestre care trece prin polii geomagnetici A şi B (meridian geomagnetic) şi prin cei geografici N şi S: între punctele N şi B ca şi între S şi A declinaţia este 180° (conform cu definiţia ei de a fi unghiul format de direcţia nord magnetic cu direcţia nord geografic), iar între B şi S, respectiv între A şi N ea este nulă Se înţelege că şi pentru alte puncte ale suprafeţei terestre se poate prevedea mărimea şi semnul declinaţiei ideale (considerată pozitivă atunci cînd este estică, adică pentru o orientare a meridianului magnetic spre est de cel geografic), ţinîndu-se seama de amplasarea polilor geomagnetici şi a celor geografici în raport cu poziţia punctului considerat, dar operaţia comportă un grad de detaliere care nu se înscrie în sfera de interes a expunerii de faţă Am început discuţia asupra aproximării cîmpului geomagnetic principal prin cîmpul unui dipol magnetic plecînd de la afirmaţia că asemănarea dintre aceste cîmpuri apare dacă se face abstracţie de neregularităţile evidente ale distribuţiei spaţiale ale celui dintîi Afirmaţia este făcută în termeni în acelaşi timp vagi (neregularităţi) şi categorici (evidente) şi lasă deschisă problema felului în care se face abstracţie de ceea ce în cîmpul geomagnetic principal nu corespunde cîmpului dipolic De aceea se recomandă aici cîteva lămuriri suplimentare Mai întîi, trebuie spus că funcţiile sferice, despre care a fost vorba mai înainte, sînt constituite dintr-o sumă de termeni, principial în număr infinit, care reprezintă cu atît mai bine cîmpul real, cu tot mai multe detalii şi particularităţi, cu cît se consideră un număr mai mare de termeni S-a constatat, însă, că numărul de termeni efectiv necesari pentru o bună reprezentare a cîmpului geomagnetic principal nu este prea mare — vreo 16 ar ajunge —, căci ei descresc relativ repede şi începînd de la un anumit ordin contribuţia lor la determinarea valorii cîmpului este mai mică decît eroarea cu care se cunoaşte cîmpul real, aşa că luarea în considerare a termenilor următori este lipsită de sens Termenii de ordinul I ai desfăşurării în serie de armonice sferice a cîmpului geomagnetic principal (în număr de trei), care definesc ca mărime şi ca orientare dipolul magnetic terestru, reprezintă aproximativ patru cincimi din întregul cîmp Aceasta arată atît ce înseamnă a face abstracţie de neregularităţi evidente (a neglija termenii de ordin superior din desfăşurarea în serie, în acest caz termenii de ordinul II şi mai mare), cît şi gradul de aproximare a cîmpului geomagnetic principal prin cel dipolic Cîmpul dipolic, reprezentînd aşadar 80% din cîmpul principal, este bine determinat prin dubla condiţie, aparent inconsistentă intrinsec, de a se face o reprezentare matematică prin funcţii armonice sferice, care să corespundă cît mai bine 59 3 PĂMÎNTUL CA MAGNET cazului real, şi de a se reţine apoi din ea numai termenii de ordinul I Aceşti termeni, cu coeficienţi numerici rezultaţi din ansamblul măsurătorilor geomagnetice reale, definesc fără ambiguitate şi cu bună precizie dipolul considerat ca sursă ideală a cîmpului, indicînd atît mărimea momemtului lui magnetic cît şi orientarea axei lui Cîmpul „generat” de acest dipol imaginar — totul se petrece ca şi cînd am avea un dipol —, cîmp pentru a cărui desemnare se folosesc în mod echivalent termenii de cîmp geomagnetic regulat, analitic, dipolic, al magnetizării uniforme sau al lui Gauss, conturează precis, cantitativ, noţiunile despre care s-a vorbit mai sus: axă geomagnetică, poli geomagnetici, ecuator geomagnetic, emisfere geomagnetice etc (Amintim aici că adjectivul „geomagnetic” este utilizat preferenţial pentru a desemna noţiunile de acest fel legate de cîmpul ideal, pentru cele corespunzătoare legate de cîmpul real obişnuindu-se a se folosi adjectivul „magnetic” ) Caracterul regulat al cîmpului dipolic este pus în evidenţă, în particular, de faptul că polii geomagnetici reprezintă extremităţile unui diametru terestru, aşa cum sînt şi polii geografici, şi că ecuatorul geomagnetic este un cerc mare al sferei terestre Spre deosebire de acest cîmp ideal, cîmpul geomagnetic real este caracterizat prin cîteva abateri de la regularităţile lui, abateri neglijabile numai într-o primă aproximaţie Mai întîi, polii magnetici reali, definiţi local prin condiţia fizică a verticalităţii cîmpului şi prin unele particularităţi ale reprezentării cartografice a lui, despre care va fi vorba mai încolo, nu numai că nu coincid cu polii geomagnetici ideali — de exemplu, polul magnetic real se găseşte în nordul Canadei, la nord-est de ţara lui Baffin, pe cînd polul geomagnetic al dipolului este amplasat în vestul Groenlandei, în regiunea strîmtorii Smith — dar nici nu se găsesc la extremităţile unui aceluiaşi diametru terestru: dreapta care uneşte polul magnetic boreal cu polul magnetic austral trece la o distanţă de circa 1100 de kilometri de centrul Pămîntului În al doilea rînd, ecuatorul magnetic real nu este un cerc mare pe sfera de aproximare a suprafeţei terestre şi are un traseu cu multe neregularităţi Mai mult chiar: dacă el poate fi definit cu ajutorul distribuţiei valorilor componentei verticale sau ale inclinaţiei, el nu mai poate fi definit, în schimb, folosind pe aceea a valorilor componentei orizontale În această ordine de idei, atît pentru justificarea unei asemenea afirmaţii cît şi pentru a putea indica în termeni mai intuitivi cîteva particularităţi semnificative ale cîmpului geomagnetic principal real, este poate bine să amintim aici că, pe lîngă reprezentarea matematică prin funcţii sferice, cu ajutorul cărora se defineşte — cum am văzut — cîmpul dipolic, mai există o posibilitate de reprezentare sintetică a cîmpului: cea cartografică Putînd fi utilizată, în principiu, şi pentru cîmpul dipolic, această reprezentare sintetică este recomandată (şi este efectiv aplicată) pentru vizualizarea distribuţiei geografice a cîmpului real Procedeul pe care se bazează reprezentarea cartografică a cîmpului geomagnetic, real sau ideal, foarte eficace ca putere de sintetizare şi aplicabil la orice scară — locală, 60 3 PĂMÎNTUL CA MAGNET regională sau planetară —, constă în a pune în evidenţă repartiţia geografică a valorilor diverselor elemente geomagnetice, într-o anumită regiune sau pe întregul Glob, unind prin linii continue pe harta respectivă sau pe planiglob punctele în care un anumit element geomagnetic are aceleaşi valori Se obţin, astfel, hărţi cu linii izomagnetice (izogone pentru declinaţia D, izocline pentru inclinaţia I şi izodiname pentru intensitatea totală a cîmpului geomagnetic T sau pentru diversele ei componente: H, X, Y, Z), la scările reprezentării cartografice corespunzătoare şi cu „echidistanţele” adecvate lor De obicei, la scară planetară izoliniile sînt reprezentate pe hărţi cuprinzînd zonele pînă la circa 80° latitudine; pentru regiunile polare se adaugă porţiuni de planiglob avînd în centru proiecţia polului respectiv În reprezentarea cartografică, imaginea simplificatoare a cîmpului ideal dipolic are cîteva caracteristici, de altfel uşor de întrevăzut, importante ca termeni de comparaţie pentru cîmpul real Ele au jucat un rol care nu este de neglijat în prevederea distribuţiei geografice a elementelor cîmpului geomagnetic real şi în orientarea organizării măsurării lor precum şi în înţelegerea aspectului reprezentării cartografice a acestei distribuţii prin linii izomagnetice Mai întîi, pe harta declinaţiei ideale, la scară mondială, apar două izogone D = 0°, unind polul geomagnetic boreal B cu polul geografic sud S, respectiv polul geografic nord N cu polul geomagnetic austral A Cu numele de agone, de o justificare evidentă, aceste izogone speciale, care sînt meridiane geomagnetice, împart suprafaţa Pămîntului în două emisfere: în cea situată la est de agona BS declinaţiile sînt negative (vestice), iar în cealaltă ele sînt pozitive (estice) Se înţelege că, în conformitate cu definiţia declinaţiei, atît polii geomagnetici cît şi cei geografici apar ca puncte nodale pe harta mondială a izogonelor, fiind uniţi în regiunile polare prin izogone cu valoarea maximă de 180°: B cu N în emisfera boreală şi A cu S în cea australă În al doilea rînd, hărţile mondiale cu izocline I şi cu izodiname T, H şi Z pun în evidenţă regularităţi corespunzînd caracterului de paralele geomagnetice pe care-l au toate aceste izolinii magnetice În particular, izoclina I = 0° şi izodinamele Tminim = Hmaxim, respectiv Z = 0 definesc, în perfectă concordanţă, ecuatorul geomagnetic, care separă emisfera geomagnetică boreală de cea australă Elementele I şi Z sînt pozitive în prima regiune şi negative în a doua, pe cînd T şi H sînt, evident, pozitive în orice punct de pe Glob Pe hărţile mondiale ale izoclinelor şi ale izodinamelor T, H şi Z polii geomagnetici A şi B apar ca puncte în jurul cărora aceste linii izomagnetice se închid, pe cînd polii geografici nu se manifestă cu nimic, definiţia elementelor geomagnetice respective fiind independentă de rotaţia Pămîntului, adică de axa ei NS În schimb, ca şi în harta cu izogone — izolinii care converg atît spre A şi B cît şi spre N şi S —, hărţile cu izodiname X şi Y prezintă puncte nodale în cei patru poli A, B, N şi S, aceste elemente geomagnetice fiind proiecţii ale cîmpului geomagnetic total pe direcţiile nord şi est, legate de rotaţia Pămîntului 61 3 PĂMÎNTUL CA MAGNET Cîmpul geomagnetic principal real are, în reprezentarea cartografică, o imagine cu multe abateri de la cea ideală, ale cărei principale trăsături au fost schiţate în cele ce preced Deşi există două agone, ele nu prezintă aspectul regulat de „meridiane” geomagnetice: dacă agona BS are un traseu relativ liniştit peste cele două Americi, agona NA prezintă un mers cu totul neregulat peste Lumea veche, punînd în evidenţă o mare anomalie magnetică continentală Dintre celelalte abateri, foarte numeroase, ale cîmpului geomagnetic real de la cel dipolic, nu vom mai aminti aici decît pe aceea prezentată de izodinama reală H = maxim care, în loc să înconjure Pămîntul ca ecuator magnetic, se închide în jurul unui punct situat în sud-estul Asiei, punct spre care apare ca deplasat „dipolul” corespunzător cîmpului magnetic real al Pămîntului Imposibil de definit cu ajutorul componentei orizontale, ecuatorul magnetic este, totuşi, determinat clar de izoclina I = 0° (numită aclină) şi de izodinama Z = 0, fără, însă, ca aceste izolinii coincidente să prezinte mersul regulat al ecuatorului geomagnetic Deşi ar mai fi multe de adăugat pentru caracterizarea cîmpului geomagnetic principal real, ne vom limita la cele spuse mai sus, suficiente pentru scoaterea în relief a semnificaţiei acestui cîmp ca mesaj al Pămîntului, purtător de informaţii asupra interiorului acestuia Înainte de a discuta acest aspect al problemelor geomagnetice, nu este, poate, lipsit de interes să amintim că existenţa declinaţiei magnetice şi variaţiile ei de la un loc la altul au jucat un rol important în utilizarea busolei ca mijloc de orientare, împrejurare de care Thellier leagă — în citatul din fruntea acestui capitol — notorietatea publică a magnetismului terestru, atîta cîtă este Adeseori i se atribuie lui Columb descoperirea faptului că acul busolei nu indică direcţia nord adevărată şi că abaterea lui de la această direcţie, adică declinaţia, este diferită în diferite puncte de pe suprafaţa Pămîntului Această părere îşi are originea în cîteva observaţii, formulate destul de confuz, în jurnalul ţinut de Columb şi transmise, nu fără deformări, de alţi autori Ea nu pare a fi justificată Ceea ce rezultă, totuşi, clar din jurnalul lui Columb este faptul că una din busolele cu care el a plecat în a doua sa expediţie spre America era construită în aşa fel încît indicatorul de pe roza vînturilor cu care se repera direcţia nord să arate spre nordul adevărat Aceasta înseamnă că acul magnetic era rotit cu unghiul şi în sensul corespunzător pentru eliminarea influenţei declinaţiei, din locul în care fusese construită busola, asupra indicaţiei ei, ceea ce se şi întîmplase în acel loc dar nu mai era valabil pentru locuri cu valori foarte diferite ale declinaţiei, cum erau cele din America, spre care se îndrepta Columb Astfel de „corectări” ale indicaţiilor busolei erau necesare în special pentru valori mari ale declinaţiei şi nu reprezentau operaţii excepţionale, cum rezultă dintr-o pagină din Rabelais În capitolul privitor la felul în care Gargantua a fost instruit de către Pantocrates, Rabelais înşiră numeroasele activităţi şi operaţii a căror deprindere era obligatorie pentru formarea unui om educat, de fapt considerat ca atare, în acele vremuri, şi nu uită să menţioneze că Gargantua „regla busola”, adică potrivea, 62 3 PĂMÎNTUL CA MAGNET corespunzător valorii declinaţiei, decalajul dintre indicatorul şi acul busolei, aşa ca orientarea spre nord să fie corectă 1 Patru descifrări diferite, principial posibile, ale aceluiaşi mesaj: cîmpul geomagnetic principal Pentru a examina cîmpul geomagnetic principal sub aspectul de mesaj al Pămîntului şi pentru a încerca, acum după expunerea relativ amănunţită a modului în care acest mesaj este detectat, să schiţăm căile de descifrare a lui, vom face în prealabil constatarea că, deşi fără o justificare fizică evidentă, reprezentarea matematică prin funcţii armonice sferice s-a dovedit extrem de utilă în această privinţă Aşa cum am arătat mai înainte, utilizarea funcţiilor sferice a permis nu numai o reprezentare sintetică adecvată a bogatului material de observaţie privitor la distribuţia geografică a cîmpului geomagnetic principal — material reprezentat de valorile numerice ale elementelor geomagnetice în zeci de mii de puncte de observaţie de pe întreg Globul — ci şi stabilirea originii interne a acestui cîmp şi chiar determinarea proporţiei în care el poate fi asimilat cu un cîmp regulat de tip dipolic Aceşti primi paşi spre descifrarea mesajului complex reprezentat de cîmpul geomagnetic principal fiind făcuţi, urma să se treacă la imaginarea mecanismului fizic 63 3 PĂMÎNTUL CA MAGNET în stare să dea naştere părţii regulate a cîmpului şi la explicarea substratului fenomenologic al părţii neregulate a lui În ambele privinţe s-au obţinut rezultate interesante şi informaţii preţioase Totuşi, încă nu se poate vorbi de o descifrare satisfăcatoare a celor două categorii de semnale care intră în alcătuirea mesajului geomagnetic al cîmpului principal: partea dipolică şi partea neregulată, reprezentată de diferenţa dintre cîmpul observat şi cel regulat, dipolic Distribuţia regulată în exteriorul Pămîntului a părţii dipolice a cîmpului geomagnetic principal fiind cea descrisă mai înainte şi reprezentată grafic în figura 1 (în exteriorul oricăruia dintre cercurile care reprezintă meridiane geomagnetice), pentru natura fizică a cauzei lui se oferă principial cel puţin patru imagini: (a) prezenţa unui dipol magnetic în centrul Pămîntului, caz în care termenul de „dipolic” ar fi într-adevăr potrivit pentru a desemna cîmpul astfel produs, (b) magnetizarea uniformă a nucleului presupus metalic al Pămîntului, (c) magnetizarea uniformă, evident cu o intensitate mai redusă decît în cazul anterior, a întregului Glob terestru (în ambele cazuri imediat precedente fiind deci adecvată caracterizarea cîmpului produs drept „cîmp al magnetizării uniforme”) şi (d) existenţa în nucleul terestru, bun conducător de electricitate, a unor curenţi electrici circulînd de la est spre vest, la limita dintre nucleu şi manta, cu o densitate de curent satisfăcînd o anumită lege de variaţie cu latitidinea S-ar putea comenta pe larg fiecare din cele patru descifrări principial posibile ale distribuţiei date a cîmpului geomagnetic din interiorul Pămîntului Nu o vom face însă, căci aceasta ar depăşi cadrul pe care ni l-am impus prin limitarea descifrărilor mesajelor terestre la cele actuale De altfel, eliminarea primelor trei posibilităţi este relativ uşoară, pentru motive de incompatibilitate a mecanismului, pe care ele îl sugerează, cu alte informaţii geofizice asupra condiţiilor din interiorul Globului Nici existenţa unui dipol permanent şi nici magnetizarea uniformă permanentă, fie numai în nucleu fie şi în mantaua terestră, nu se împacă cu temperaturile ridicate din interiorul Pămîntului iar ordinul de mărime a cîmpului ar implica valori ale momentului magnetic al dipolului, respectiv ale intensităţilor de magnetizare, inconsistente cu proprietăţile cunoscute ale materiei, chiar admiţînd o eventuală variaţie a acestor proprietăţi, studiate şi determinate în laborator, în condiţiile termodinamice diferite existente în adîncul planetei noastre Rămîne, astfel, în picioare numai a patra modalitate de descifrare, cea care identifică partea regulată a cîmpului geomagnetic principal cu cîmpul produs de curenţi electrici care circulă în nucleu Limitată la aceşti termeni, descifrarea este nesatisfăcătoare, ea fiind cu totul incompletă Ea nu face decît să deplaseze partea cifrată a mesajului de la nivelul producerii cîmpului magnetic la acela al generării curenţilor electrici cărora el le este atribuit, ridicînd o problemă deloc mai simplă: care este mecanismul producerii şi menţinerii acestor curenţi? Mai mult, întrucît s-a stabilit că în trecutul Pămîntului au avut loc inversări ale sensului cîmpului, cu păstrarea în 64 3 PĂMÎNTUL CA MAGNET linii mari a direcţiei lui, se pune şi întrebarea privitoare la mecanismul inversării sensului curenţilor care îi dau naştere Este o legătură între aceşti curenţi, deci şi între cîmpul magnetic produs de ei, şi rotaţia terestră? Pe de altă parte, care este cauza variaţiei seculare a cîmpului geomagnetic principal? Apoi, trecînd de la cîmpul dipolic la cel real — mesajul autentic al Pămîntului —, se ridică chestiunea părţii neregulate, nedipolice, a lui Reprezentat de termenii de ordin superior ordinului I din desfăşurarea în serie de funcţii armonice sferice a cîmpului geomagnetic, cîmpul nedipolic, numit şi cîmp neregulat sau cîmp al lui Bauer, a fost considerat, pînă nu demult, ca datorit magnetizării neuniforme a crustei terestre; a şi fost numit, ca atare, cîmp crustal Cercetări recente, bazate în particular pe măsurători efectuate cu aparate transportate de rachete şi sateliţi artificiali ai Pămîntului, au arătat că sediul cauzelor acestui cîmp este situat şi el foarte adînc, probabil tot în nucleu aşa încît tot curenţilor responsabili de producerea părţii dipolice a cîmpului geomagnetic ar trebui să li atribuie şi abaterile de la regularităţile ei care constituie partea nedipolică a cîmpului De asemenea s-a stabilit că, independent de natura sa fizică, variaţia seculară geomagnetică este datorită unui mecanism al cărui substrat fenomenologic trebuie săşi aibă sediul în nucleu sau cel puţin în mantaua inferioară Imaginea aceasta, care deja nu mai este simplă, devine şi mai complicată dacă se ţine seama de diverse particularităţi continentale şi regionale ale cîmpului geomagnetic principal şi ale variaţiei lui seculare, în mod evident semnificative şi cunoscute acum nu numai în distribuţia lor geografică actuală ci şi într-un vast complex spaţio-temporal tetradimensional Cu alte cuvinte, problema pe care trebuie s-o rezolve descifrarea mesajului geomagnetic reprezentat de cîmpul magnetic principal al Pămîntului este la ora actuală aceea a explicării diverselor caracteristici ale distribuţiei acestui cîmp în spaţiul din jurul Pămîntului, nu numai la suprafaţa terestră, şi a evoluţiei lor în timp, nu numai la un moment dat Departe de a fi rezolvat această problemă, cercetările întreprinse şi conduse cu asiduitate în scopul elucidării ei au deschis, totuşi, perspective promiţătoare Liniile mari ale mecanismului de producere a cîmpului geomagnetic principal sînt deja schiţate şi ceea ce rămîne de făcut — desigur încă mult — este în special să se elaboreze bazele cantitative ale descifrării şi să i se finiseze unele aspecte mai de detaliu, care sînt, totuşi, semnificative pentru înlănţuirea fenomenelor În esenţă, descifrarea, spre a cărei desăvîrşire se merge în prezent, are loc în cadru magnetohidrodinamic, adică producerea cîmpului geomagnetic principal este atribuită unor fenomene legate de deplasarea în cîmp magnetic a unor medii fluide şi cu conductibilitate electrică Concepţiile actuale, bazate pe cercetări teoretice şi pe experienţe în condiţii cel puţin comparabile cu cele din interiorul Globului, oferă perspectiva explicării celor mai multe dintre „constrîngerile” indicate mai înainte, 65 3 PĂMÎNTUL CA MAGNET adică a caracteristicilor şi a principalelor particularităţi ale distribuţiei spaţiotemporale a cîmpului geomagnetic principal Ele abordează chiar şi problema, deloc simplă, a explicării deplasărilor polilor magnetici tereştri în raport cu cei de rotaţie, cu care nu numai că sînt compatibile dar chiar le cer cu necesitate Apoi, spre deosebire de alte concepţii — ca, de exemplu, cele bazate pe existenţa unor curenţi termoelectrici legaţi de eterogenităţi de constituţie şi de temperatură, la a căror producere şi menţinere ar contribui curenţii de convecţie şi dezintegrările radioactive din interiorul Pămîntului —, concepţiile magnetohidrodinamice furnizează şi o explicaţie rezonabilă a schimbărilor relativ rapide ale părţilor nedipolice ale cîmpului geomagnetic principal, atribuindu-le turbulenţei din zonele exterioare ale nucleului terestru Mai mult, încă: aceste concepţii sînt compatibile — chiar dacă încă nu conduc la explicaţii perfect coerente — cu inversări ale polarităţii cîmpului geomagnetic, în decursul timpului Oprindu-ne aici — cam în punctul în care se opresc azi înseşi imaginile calitative ale descifrărilor despre care este vorba —, să amintim, măcar în treacăt, şi nişte prelungiri ale studiului cîmpului geomagnetic principal în complexul spaţio-temporal tetradimensional care prezintă importanţă nu numai pentru cunoaşterea evoluţiei acestui cîmp şi a unor caracteristici semnificative ale lui — deci şi pentru descifrările de mesaj amintite mai sus — ci şi pentru problema pe care o vom discuta în ultimul capitol al acestei scrieri: imaginea dinamică a structurii Pămîntului Este vorba de informaţiile ce se obţin cu privire la cîmpul geomagnetic din trecut, pe baza studiului magnetizării unor roci şi chiar a unor obiecte artificiale, ca vase arse sau cărămizi, de vîrstă cunoscută Cercetările întreprinse, pe această cale, cu privire la cîmpul geomagnetic din trecut — dacă este vorba de trecutul preistoric sau istoric ele se numesc arheomagnetice, iar în cazul trecutului geologic se utilizează termenul de paleomagnetism — se bazează pe premisa că probele studiate s-au magnetizat în condiţiile existente în momentul „formării” lor şi că au păstrat nealterată pînă astăzi această magnetizare Ceea ce se studiază astăzi, pe baza măsurării direcţiei şi intensităţii magnetizării acestor probe, reprezentate de roci sau obiecte de pămînt ars, ar corespunde, deci, cîmpului geomagnetic din epoca „formării” probelor Aceasta înseamnă momentul răcirii sub punctul Curie — temperatura începînd de la care în jos are loc magnetizarea — pentru rocile eruptive, respectiv al cimentării particulelor magnetice care, înainte de depunere, se orientează în direcţia cîmpului geomagnetic, în cazul rocilor sedimentare, şi momentul răcirii, după ardere, a obiectelor artificiale amintite În cadrul unor ipoteze rezonabile, privind mecanismul şi stabilitatea magnetizării iniţiale şi caracterul dipolic al cîmpului geomagnetic principal în tot trecutul Pămîntului, foarte numeroase cercetări paleomagnetice — cele arheomagnetice privesc intervale de timp foarte scurte şi prea apropiate de prezent pentru a avea o însemnătate de ordin gnoseologic, avînd totuşi una de natură metodologică, importantă pentru justificarea ipotezelor admise — au condus la 66 3 PĂMÎNTUL CA MAGNET stabilirea cîtorva fapte de valoare deosebită pentru descifrarea mesajelor geomagnetice Dintre acestea menţionăm, ca avînd semnificaţie specială la scară planetară: inversarea repetată a polarităţii cîmpului geomagnetic în trecut, migrarea polilor magnetici şi deriva continentelor Bine datate, prin determinări de vîrstă relativă şi absolută, numeroase probe de roci, din diverse amplasamente de pe Glob, au arătat, pentru diverse vîrste, magnetizări cînd normale — adică în sensul cîmpului geomagnetic de astăzi —, cînd inverse Reciproc compatibile atît în cazul determinărilor făcute pe lave solidificate în diverse epoci, pentru timpuri mai recente, cît şi în cazul celor efectuate pe probe de roci sedimentare, de asemenea de diverse vîrste, pentru timpuri îndepărtate, rezultatele paleomagnetice au pus lămurit în evidenţă generalitatea inversării sensului cîmpului geomagnetic principal, pentru întregul Glob, deci şi inversarea curenţilor electrici din nucleu responsabili de producerea lui Pe de altă parte, studiul paleomagnetic foarte îngrijit al unor roci sedimentare din aceeaşi regiune dar de vîrste diferite, bine cunoscute, a condus — în cadrul imaginii distribuţiei dipolice a cîmpului —, la amplasări diferite ale polilor magnetici ai Pămîntului, în decursul timpului geologic, deci la migraţia polilor Astfel de determinări făcute pentru roci reprezentînd o lungă serie de vîrste dar provenind dintr-o regiune de dimensiuni relativ reduse — un asemenea caz este, de exemplu, cel al Angliei — au permis chiar trasarea curbei descrise de polul geomagnetic de-a lungul timpului În fine, informaţii obţinute cu probe de aceeaşi vîrstă, luate din locuri diferite, împrăştiate pe întregul Glob, cu privire la amplasarea polilor magnetici într-o aceeaşi epocă geologică n-au putut fi puse de acord decît admiţîndu-se o deplasare relativă a locurilor respective, situate pe continente diferite, deci postulînd deriva continentală Semnificative din acest punct de vedere sînt rezultatele determinărilor paleomagnetice efectuate asupra unor probe de roci de aceeaşi vîrstă din America de Nord, din Anglia şi din India, rezultate care devin intrinsec compatibile numai dacă se admite o anumită distribuţie geografică relativă a punctelor de luare a probelor, diferită de cea de astăzi Pentru ilustrarea unui aspect particular pe care-l prezintă descifrarea unui mesaj paleomagnetic şi pentru aprecierea plauzibilităţii ipotezei privitoare la stabilitatea magnetizării „paleomagnetice”, este schiţat în figura 2 un caz special dar real de asemenea magnetizare Două probe de rocă, bine identificate petrografic şi stratigrafic ca aparţinînd aceleiaşi formaţiuni geologice, luate în punctele A şi B (figura 2a), prezintă direcţii de magnetizare cu totul diferite: orizontală în punctul A şi verticală în B Aceste direcţii sînt imposibil de explicat în cadrul conceptual admis, atît din punctul de vedere al compatibilităţii lor mutuale cît şi din acela al acordului cu imaginea distribuţiei dipolice a cîmpului geomagnetic, care ar implica amplasarea, în epoca 67 3 PĂMÎNTUL CA MAGNET magnetizării, la ecuatorul magnetic pentru punctul A şi la polul magnetic boreal pentru punctul B Punîndu-se, însă, în evidenţă structura formaţiunii din care s-au extras cele două probe şi faptul că ele au fost luate, respectiv, de pe cele două flancuri ale cutei anticlinale prezentate de formaţiunea respectivă (figura 2b), enigma a fost lămurită prin constatarea că este vorba de o aceeaşi direcţie a magnetizării în epoca în care a avut loc fenomenul: o direcţie înclinată în raport cu orizontala locului, dar pentru poziţia nedeformată, orizontală, a întregului strat sedimentar, înaintea cutării lui 2 Descifrarea unui mesaj enigmatic: direcţii paleomagnetice aparent discordante Exemplul este deosebit de elocvent atît pentru stabilitatea magnetizării, care nu a fost afectată de procesul de cutare, cît şi pentru caracterul dipolic al cîmpului din epoca „formării” rocii, care a produs magnetizarea Simultan, acest exemplu de descifrare a unui mesaj enigmatic, la prima vedere, sugerează posibilităţi promiţătoare de valorificare pe plan geologic a datelor paleomagnetice Încheind această lungă şi, totuşi, incompletă trecere în revistă a problemelor descifrării actuale a mesajului „variat şi complicat” constituit de cîmpul geomagnetic principal şi diversele lui caracteristici şi particularităţi, vom sublinia, o dată mai mult, bogăţia de informaţii care rezultă din această operaţie, doar schematic prezentată în cele ce preced: situarea sediului cauzelor care produc acest cîmp în interiorul Pămîntului; precizarea mai de aproape a localizării lor, anume în apropierea discontinuităţii care separă nucleul terestru de manta; prezenţa unei conductibilităţi electrice ridicate în zona corespunzătoare; natura magnetohidrodinamică a fenomenelor responsabile de generarea cîmpului geomagnetic principal; desfăşurarea unor procese asociate, de turbulenţă, de care sînt legate unele variaţii relativ rapide ale acestui cîmp; particularităţi ale mecanismului care provoacă variaţia seculară şi partea nedipolică a cîmpului; inversări ale cîmpului geomagnetic principal în trecut, cu menţinerea orientării axei dipolului imaginar; migraţia polilor geomagnetici; deriva continentelor; etc Dacă ar fi numai aceste informaţii privitoare la Pămînt care ar rezulta din descifrarea mesajului al cărui purtător este cîmpul geomagnetic principal, şi încă magnetismul terestru ar contribui cu o pondere însemnată la documentarea 68 3 PĂMÎNTUL CA MAGNET geofizică pe care se bazează cunoaşterea şi înţelegerea anatomiei şi fiziologiei planetei noastre Mai sînt, însă, şi cele două cîmpuri ale schimbărilor tranzitorii geomagnetice, cu alte substraturi fizice şi cu alte posibilităţi de a contribui la formarea unei imagini coerente despre Pămînt şi viaţa lui ● Pentru aprecierea potenţialităţilor de mesaj al Pămîntului pe care le prezintă cîmpul geomagnetic al variaţiilor calme, este indicată o examinare, fie cît de sumară, a principalelor lui caracteristici O vom face pe baza manifestărilor morfologice ale acestor caracteristici, aşa cum apar ele în înregistrările continue de la observatoarele geomagnetice în intervalele de „calm magnetic”; vom utiliza, pe lîngă aceasta, şi cîteva indicaţii rezultate din tratamente statistice ale datelor de înregistrare Am anticipat deja că starea de calm magnetic nu înseamnă absenţa de schimbări în cîmpul geomagnetic, ea implică, însă, un caracter lent şi regulat al lor, fapt pentru care au şi fost numite variaţii calme Evoluţia în timp a oricăruia dintre elementele geomagnetice înregistrate — de regulă D, H şi Z — este redată pe magnetograme, în epocile de calm al cîmpului geomagnetic, printr-o curbă cu un mers monoton, fără particularităţi neregulate, prezentînd totuşi abateri de la o linie dreaptă Ceea ce atrage atenţia în magnetograma unei zile calme din punct de vedere magnetic este apariţia, în cele trei curbe care reprezintă variaţia elementelor geomagnetice înregistrate, a unei unde de variaţie, cu aspecte diferite pentru cele trei elemente dar manifestîndu-se numai în porţiunea de zi în care Soarele se găseşte deasupra orizontului la locul de înregistrare În timpul nopţii, curbele au un mers aproape rectiliniu, în direcţia efectuării înregistrării, adică paralel cu axa timpului, ceea ce arată cvaziconstanţa cîmpului geomagnetic în acest interval, deci absenţa variaţiilor Prin intermediul înregistrării elementelor geomagnetice, se pune, astfel, în evidenţă o variaţie a cîmpului care, din punct de vedere morfologic, este calmă iar ca desfăşurare în timp este periodică, repetîndu-se în fiecare interval de timp de 24 de ore care reprezintă o zi solară (dar putînd fi mascată de perturbaţii, în epocile de mare agitaţie geomagnetică) Numită variaţie diurnă solară calmă, ea se recunoaşte de la prima vedere pe magnetograme, în zilele de calm magnetic, reprezentînd singura abatere, în înregistrări, de la monotonia totală a liniilor drepte care ar indica absenţa oricăror variaţii Pe lîngă această variaţie manifestă, s-a reuşit să se pună în evidenţă — prin procedee statistice adecvate — existenţa unei variaţii cu o amplitudine mult mai mică (circa o zecime din a celei precedente) şi de aceea nedetectabilă direct chiar în intervale de calm magnetic Ea are perioada de 24 de ore şi 50 de minute, care reprezintă intervalul de timp dintre două treceri succesive ale Lunii la meridianul locului, adică ziua lunară, şi este numită în consecinţă variaţie diurnă lunară 69 3 PĂMÎNTUL CA MAGNET Ambele variaţii diurne prezintă o variaţie anuală a amplitudinii lor, mai mare în timpul verii şi mai mică în timpul iernii, cu valori evident intermediare în anotimpurile echinocţiale În afară de aceasta, simpla succesiune a valorilor medii lunare — adică luate pentru un interval de o lună — ale elementelor geomagnetice pune în evidenţă, într-un loc dat (de obicei un observator geomagnetic, căci acolo se dispune de datele de observaţie necesare pentru un asemenea scop), un mers care arată o variaţie anuală a cîmpului geomagnetic Prelucrări statistice folosind în esenţă metoda mediilor mobile în timp — o mediere efectuată pentru un acelaşi interval de timp, centrat, însă, pe diferite „epoci” — au arătat că mai există o variaţie care se desfăşoară în paralel cu activitatea solară, cu maxime ale valorilor medii ale elementelor geomagnetice în epocile de maxim de activitate solară şi cu minime în epocile de minim ale acesteia Fără a fi strict periodice, întrucît ciclul de activitate solară are o durată de 11 ani doar ca valoare medie — putînd fi, în realitate, ceva mai lung sau ceva mai scurt —, această variaţie este numită variaţie ciclică undecenală Pentru întregirea fizionomiei cîmpului variaţiilor calme, trebuie să adăugăm cîteva informaţii privind unele caracteristici pe care le prezintă aceste variaţii în funcţie de poziţia pe Glob a locului de înregistrare Mai întîi, este evident că, manifestîndu-se exclusiv în perioada de lumină a zilei, ele sînt legate, ca moment de aparitie şi ca desfăşurare ulterioară, de timpul local al amplasamentului observatorului, deci morfologic pot fi considerate ca fiind o funcţie de acest timp, cu alte cuvinte de longitudinea locului În al doilea rînd, pentru o aceeaşi zi, amplitudinea variaţiilor geomagnetice calme depinde şi de latitudinea punctului considerat: fără a fi vorba de o lege simplă de variaţie, amplitudinea scade, în general, cu creşterea latitudinii În fine, aceste variaţii calme prezintă şi unele particularităţi cu totul locale — de exemplu, accentuări relative ale variaţiei componentei verticale a cîmpului sau inversări ale sensului variaţiei ei —, care pun în evidenţă o influenţă a structurii mai mult sau mai puţin adînci a subsolului regiunii Toate aceste regularităţi ale distribuţiei geografice a variaţiilor calme au fost stabilite pentru variaţia diurnă solară, cea de amplitudine mai mare şi oarecum mai reprezentativă De altfel, celelalte variaţii calme — cu excepţia celei diurne lunare — rezultă din medieri care nu numai că nu înlătură contribuţia variaţiei diurne solare dar chiar vădesc evoluţia amplitudinii acesteia în timpul unui an, respectiv într-un ciclu de activitate solară Toate variaţiile geomagnetice calme: diurnă solară, diurnă lunară, anuală şi undecenală sînt desemnate la un loc fie prin termenul de variaţii calme, care subliniază caracterul manifestării lor, directe sau indirecte, fie prin acela de variaţii periodice, care atrage atenţia asupra regularităţii distribuţiei lor în timp Deşi denumirea de variaţii periodice este folosită mai frecvent pentru a le indica, ea nu le 70 3 PĂMÎNTUL CA MAGNET desemnează cu exclusivitate, căci — aşa cum vom vedea mai încolo — există schimbări ale cîmpului geomagnetic cu caracter de perturbaţii, care nu sînt periodice De aceea este de preferat denumirea de variaţii geomagnetice calme, respectiv aceea de cîmp geomagnetic al variaţiilor calme Examinarea cîmpului variaţiilor calme sub aspectul de mesaj terestru, purtător de informaţii asupra fenomenelor care-l generează, arată imediat că avem de a face cu un caz constituind un excelent exemplu de ceea ce înseamnă un mesaj al Pămîntului — în accepţiunea cuvîntului pe care am convenit s-o adoptăm — şi de felul în care elementele lui componente pot fi utilizate pentru a i se efectua descifrarea De aceea, în loc de a da, pur şi simplu, rezultatele acestei descifrări, vom indica ceva mai pe larg, pentru acest caz, mecanismul şi principalele etape ale obţinerii lor Pentru început, facem observaţia că descifrarea desfăşurării în timp a variaţiei diurne solare se simplifică în mod sensibil dacă se utilizează o imagine care nu este o descifrare ci doar o transpunere într-un alt cifru a mesajului corespunzător: imaginea unui uriaş pol magnetic sud care s-ar deplasa, în emisfera boreală, la mare altitudine, de la est spre vest, în medie de-a lungul paralelului de 40°, cu meridianul orei 11 Această operaţie analoagă cu descrierea cîmpului geomagnetic principal drept cîmpul unui dipol central, prezintă avantajul că, în noul cifru, mesajul devine mai accesibil încercărilor de descifrare Constatîndu-se că, în linii mari, totul se petrece în desfăşurarea variaţiilor calme ca şi cînd ar exista un asemenea pol magnetic — pentru emisfera australă imaginea corespunzătoare este aceea a unui pol magnetic nord —, într-a doua etapă urmează să se găsească echilibrul fenomenologic al acestor poli magnetici imaginari Ar fi vorba de o înlănţuire de fenomene compatibile cu condiţiile fizice reale din atmosfera înaltă, satisfăcînd, printr-un mecanism fizic plauzibil, caracteristicile principale ale variaţiilor calme şi oferind perspectiva explicării cît mai multor particularităţi ale lor Faptul că variaţiile geomagnetice calme se manifestă precumpănitor în variaţia diurnă solară, că aceasta apare numai în intervalul luminat al zilei şi că efectele evoluează odată cu înălţimea Soarelui deasupra orizontului locului furnizează trei prime elemente pentru tentativa de descifrare: intervenţia, cu rol preponderent, a unui agent solar, propagarea lui în linie dreaptă de la Soare la Pămînt şi dependenţa acţiunii lui de unghiul sub care are loc incidenţa pe Pămînt Alte indicaţii preţioase pentru reuşita acestei tentative rezultă din caracteristicile variaţiei diurne lunare: participarea şi a unui agent lunar la producerea fenomenelor care generează variaţiile calme şi dependenţa efectelor lui de poziţia reciprocă a celor trei corpuri: Pămîntul, Luna şi Soarele În fine, şi variaţia anuală şi undecenală contribuie cu informaţii utile pentru descifrare: eficienţa agentului solar determinant în producerea şi desfăşurarea fenomenelor-substrat variază cu poziţia Pămîntului faţă de Soare în decursul unui an şi cu intensitatea activităţii solare de-a lungul unui ciclu al acesteia 71 3 PĂMÎNTUL CA MAGNET Evident, trebuie să se ţină seama şi de sugestia dată de analiza armonică sferică şi amintită mai înainte, anume că există şi o parte internă a fenomenelor din a căror înlănţuire rezultă variaţiile calme Această sugestie este confirmată de existenţa particularităţilor locale ale variaţiilor calme, legate în mod clar de structura şi proprietăţile subsolului Înainte de a prezenta rezultatul descifrării actuale a mesajului terestru reprezentat de cîmpul variaţiilor geomagnetice calme, trebuie precizat că elementelor indicate mai înainte este necesar să li se adauge unul, care în epoca primelor încercări de descifrare — către sfîrşitul secolului trecut — era complet ipotetic dar a cărui realitate este astăzi un fapt pus direct în evidenţă: existenţa unor straturi bune conducătoare de electricitate în atmosfera înaltă Într-adevăr, polii magnetici imaginaţi ca mobili în aceste zone şi reprezentînd o modalitate de uşurare a descrierii morfologiei variaţiilor calme nu pot avea o existenţă reală În schimb, funcţiunea lor poate fi îndeplinită perfect de un sistem de curenţi electrici de caracteristici determinate, care ar circula în porţiunile superioare ale atmosferei terestre Producerea şi menţinerea unor asemenea curenţi este condiţionată, însă, independent de mecanismul de asigurare a forţei electromotrice necesare, de buna conductibilitate electrică a mediului, adică a straturilor atmosferei superioare Deşi o asemenea concepţie era în contradicţie flagrantă cu tot ce se ştia atunci despre proprietăţile gazelor şi, în particular, cu extrapolarea pentru altitudini mari a proprietăţilor atmosferei de la suprafaţa Pămîntului — chiar, sau mai ales, ţinînd seama de scăderea densităţii cu înălţimea —, ea s-a impus Astfel, pe baze geomagnetice, a fost postulată pentru prima dată existenţa ionsferei, care ulterior a fost demonstrată de la distanţă prin particularităţi ale propagării undelor de radio, reflectate de ea, şi prin sondaje electromagnetice ad hoc iar, recent, la faţa locului, prin determinări efectuate cu ajutorul rachetelor şi al sateliţilor artificiali ai Pămîntului La ora actuală, ceea ce se numea, cu trei sferturi de secol în urmă, „stratul Kennelly- Heaviside”, imagine ipotetică necesară pentru a se explica nu numai producerea variaţiilor geomagnetice calme ci şi transmiterea — realizată de Marconi — a undelor de radio peste Atlantic, este o realitate bine demonstrată, cu o structură complicată O imagine suprasimplificată, în scopul descifrării de mesaj care ne interesează, este reprezentată în figura 3 La altitudini cuprinse între circa 100 şi 400 de kilometri gazele care alcătuiesc atmosfera sînt ionizate şi devin, astfel, bune conducătoare de electricitate, prezentînd o stratificare în această zonă a atmosferei înalte, numită ionosferă În afară de un strat D de la partea inferioară a ionosferei, care nu este reprezentat în figură, există un strat E, continuu în partea luminată a Pămîntului dar prezentînd mari discontinuităţi în timpul nopţii („stratul sporadic” Es) şi un strat continuu peste tot F, care este afectat de o dedublare în timpul zilei, manifestîndu-se 72 3 PĂMÎNTUL CA MAGNET de fapt ca două straturi F1 şi F2 Dacă ar apărea o forţă electromotrice, este evident că aceste straturi ar deveni sediul unor curenţi electrici, producători de cîmpuri magnetice 3 Structura schematică a ionosferei Cu aceasta am ajuns la prezentarea imaginii coerente a ansamblului de fenomene la care conduce integrarea într-un sistem unitar a tuturor elementelor deduse din caracteristicile morfologice ale variaţiilor geomagnetice calme şi a celor adăugate ca postulate necesare, justificate ulterior Ca descifrare actuală a ansamblului variaţiilor calme ale cîmpului geomagnetic se consideră înlănţuirea complexă de fenomene schiţată sumar în cele ce urmează Sub influenţa radiaţiilor electromagnetice de lungimi de undă mici ale Soarelui — radiaţii ultraviolete UV şi raze X —, se produce ionizarea gazelor din atmosfera superioară terestră, cu apariţia straturilor care constituie ionosfera, bune conducătoare de electricitate Deplasarea, sub acţiunea de maree exercitată de Soare şi Lună, prin atracţie gravitaţională a acestor straturi în cîmpul geomagnetic principal, datorit cauzelor interne, provoacă apariţia unor forţe electromotrice de inducţie, care determină producerea unor curenţi electrici în ionosferă, în partea „de zi” a ei Aceşti curenţi, variabili în timp, produc la rîndul lor, prin inducţie în subsolul conductor, nişte curenţi electrici numiţi curenţi telurici Cîmpurile magnetice suprapuse ale sistemelor de curenţi electrici din ionosferă şi ale curenţilor telurici formează ceea ce se înregistrează global ca variaţii geomagnetice calme Este simplu să se identifice, în termeni calitativi, în această imagine complexă — căreia îi corespund suporturi cantitative elaborate în cadrul unor dezvoltări matematice complicate şi subtile — diversele elemente corespunzătoare 73 3 PĂMÎNTUL CA MAGNET caracteristicilor şi particularităţilor din mesajul descifrat Agentul solar principal, responsabil de producerea variaţiilor calme este reprezentat de radiaţiile solare electromagnetice UV şi X, care se propagă în linie dreaptă de la Soare la Pămînt Active, astfel, numai în timpul zilei, eficienţa lor în procesul de ionizare pe care-l provoacă în atmosfera înaltă depinde de absorbţia lor acolo şi aceasta depinde de incidenţa radiaţiilor, variabilă, în decursul unei zile, cu înălţimea Soarelui deasupra orizontului şi, în decursul unui an, cu poziţia Pămîntului faţă de Soare Pe de altă parte, intensitatea radiaţiilor UV şi X emise de Soare este variabilă de-a lungul ciclului de activitate solară, de unde şi variaţiile corespunzătoare ale efectelor lor în cîmpul geomagnetic al variaţiilor calme În fine, particularităţile locale ale fenomenului sînt legate de conductibilitatea electrică a subsolului în care se induc curenţii telurici, variabili ca densitate de curent — pentru o aceeaşi forţă electromotrice — cu această conductibilitate Curenţii telurici reprezintă, astfel, treimea din cauzele variaţiilor geomagnetice calme pe care analiza armonică sferică o atribuie interiorului Globului Se înţelege că ponderea mare în producerea variaţiilor geomagnetice calme o are Soarele, care intervine atît în procesul determinant al ionizării cît şi în provocarea fenomenului de flux şi reflux al atmosferei superioare, pe cînd rolul Lunii este cu mult mai modest, limitat la intervenţia ei în acest fenomen de maree atmosferice Pămîntul însuşi participă la acest fenomen prin cîmpul său magnetic principal ● Ca şi în cazul pe care am terminat de a-l examina al variaţiilor geomagnetice calme, este recomandabil ca, înainte de a schiţa descifrarea actuală a mesajului terestru al cîmpului perturbaţiilor geomangetice, să facem o scurtă trecere în revistă a principalelor caracteristici morfologice ale fenomenului global pe care-l constituie aceste perturbaţii Operaţia va trebui să fie completată, şi pentru acest caz, cu aducerea cîtorva informaţii suplimentare Acestea vor privi, însă, de astă dată, aspecte extrinsece fenomenului terestru propriu-zis, legate de activitatea solară Deşi complexă prin aspectele morfologice ale manifestărilor ei ca şi prin conţinutul fenomenologic, noţiunea de perturbaţie geomagnetică este relativ uşor de definit, prin punerea în contrast cu aceea de calm magnetic Vom caracteriza, astfel, în primul rînd, starea de perturbaţie (sau agitaţie) geomagnetică prin absenţa oricărei regularităţi vizibile în evoluţia în timp a oricăruia dintre elementele geomagnetice urmărite prin înregistrările continue de la observatoarele magnetice Deosebiri esenţiale între perturbaţiile şi variaţiile calme ale cîmpului geomagnetic, din punctul de vedere al indicaţiilor asupra substratului fizic al fenomenelor sînt prezentate, însă, în particular, de două caracteristici morfologice: izbucnirea şi desfăşurarea perturbaţiilor în orice interval, luminat sau de întuneric, al duratei de 24 de ore a zilei şi simultaneitatea apariţiei lor pe întreg Globul Independente, în felul acesta, de longitudine, perturbaţiile geomagnetice prezintă, 74 3 PĂMÎNTUL CA MAGNET totuşi, o dependenţă, foarte complicată însă, de latitudine, efectele fiind, de astă dată, mai intense la latitudini mari O regularitate importantă se remarcă în desfăşurarea în timp a perturbaţiilor geomagnetice, în forma lor cu cel mai ridicat grad de agitaţie, cunoscută sub numele de furtună magnetică: independent de momentul apariţiei — care se poate situa la orice oră din zi sau din noapte —, în componenta orizontală are loc, mai întîi, brusc sau progresiv, o creştere (faza iniţială), urmată de o scădere apreciabilă a valorii acestei componente (faza principală sau de paroxism), după care urmează o revenire lentă spre valoarea ei neperturbată (faza de relaxare sau de „convalescenţă”) O altă caracteristică semnificativă este creşterea pe care o prezintă componenta verticală a cîmpului geomagnetic în după-amiaza unei zile de perturbaţie Este vorba de o manifestare periodică în desfăşurarea perturbaţiilor geomagnetice, care se numeşte perturbaţie diurnă Perioade bine marcate în evoluţia în timp a perturbaţiilor geomagnetice sînt intervalele de 1 an, reprezentînd durata revoluţiei terestre, şi de 11 ani, corespunzînd ciclului de activitate solară Prima nu se manifestă, însă, în intensitatea fenomenelor — cum era cazul pentru variaţiile calme — ci numai în numărul lor: în anotimpul geomagnetic echinocţial (format din lunile martie-aprilie şi septembrie-octombrie) perturbaţiile sînt sensibil mai numeroase decît în timpul verii geomagnetice (formată din lunile mai, iunie, iulie şi august) sau în timpul iernii geomagnetice (lunile noiembrie, decembrie, ianuarie şi februarie), ambele comparabile din punctul de vedere al frecvenţei de apariţie a perturbaţiilor geomagnetice În privinţa perioadei undecenale, trebuie subliniat că ea se recunoaşte atît în numărul de perturbaţii cît şi în intensitatea lor, variabile în perfect paralelism cu activitatea solară, de-a lungul celor 11 ani ai ciclului acesteia O perioadă interesantă — care se mai manifestă în evoluţia în timp a perturbaţiilor geomagnetice, fără a apărea în mersul variaţiilor calme — este intervalul de timp de 27 de zile al rotaţiei Soarelui în jurul axei proprii (valoare medie, corespunzătoare latitudinilor heliografice mijlocii): furtunile magnetice prezintă o tendinţă de repetare, cu intensităţi descrescînde, după acest interval Există, în fine, multe particularităţi în desfăşurarea oricărei perturbaţii geomagnetice, ca formă de prezentare şi ca amplitudine, unele cu evidente manifestări locale, în acord cu indicaţiile analizei armonice sferice, care atribuie şi acestor schimbări în timp ale cîmpului geomagnetic o parte internă a cauzelor care le determină, aşa cum am văzut mai înainte Legătura cu fenomenele solare fiind evidentă şi în acest caz, faptul că perturbaţiile pot apărea, şi chiar apar frecvent, şi în partea de noapte a Pămîntului arată că trebuie să intervină un agent solar capabil să se propage şi pe traiectorii diferite de o linie dreaptă Întrucît acest agent a fost identificat a fi radiaţia corpusculară a Soarelui, vom da aici cele cîteva informaţii care o privesc, anunţate deja ca extrinsece fenomenului terestru al perturbaţiilor geomagnetice 75 3 PĂMÎNTUL CA MAGNET În urma unor procese a căror natură fizică este numai parţial explicată la ora actuală, Soarele emite în spaţiul interplanetar, cu intensităţi foarte variabile, şi o radiaţie corpusculară, indicată prescurtat, în mod obişnuit, prin litera K, formată dintr-un flux de atomi şi de particule încărcate electric, ioni — în particular protoni — şi electroni Pe lîngă neuniformitatea temporală a emisiunii, radiaţia K este caracterizată şi printr-o marcată neregularitate spaţială, datorită repartiţiei cu totul întîmplătoare a surselor ei pe suprafaţa Soarelui, direcţiilor corespunzător capricioase în care e dirijată şi înseşi propagării ei intrinsec perturbante Ea pleacă din anumite regiuni ale Soarelui (numite de geomagneticieni regiuni M), legate de petele solare sau, poate, chiar reprezentate de acestea Fluxul de radiaţii corpusculare, neutru în ansamblu, constituind deci o plasmă — numită şi gaz solar sau, mai frecvent, vînt solar —, poate ajunge la Pămînt, dacă este dirijat spre el Cîmpul magnetic principal al acestuia exercită o acţiune deviatoare asupra particulelor electric încărcate care alcătuiesc fluxul radiaţiei K De fapt, interacţiunea dintre cîmpul geomagnetic şi vîntul solar este mult mai complexă — este vorba de o acţiune într-adevăr reciprocă, guvernată de legile magnetohidrodinamicii — şi duce la formarea acelor porţiuni depărtate ale domeniului terestru exterior ionosferei, desemnat mai întîi ca exosferă şi apoi, ţinîndu-se seama de rolul determinant pe care-l are cîmpul magnetic în desfăşurarea fenomenelor ce au loc acolo, cu numele de magnetosferă Abătîndu-se cu mult mai mult decît ionosfera — destul de asimetrică şi ea — de la simetria generală a celorlalte geosfere, care, cu excepţia hidrosferei şi a biosferei, sînt practic sfere concentrice, magnetosfera nu-şi justifică deloc a doua jumătate a numelui Magnetosfera are forma indicată în figura 4, în care sînt reprezentate, în paralel, concepţiile despre distribuţia spaţială a cîmpului geomagnetic extern, valabile pentru lumea ştiinţifică în epocile 1950 şi 1970 În opoziţie cu simetria perfectă a distribuţiei dipolice a acestui cîmp, în ipoteza absenţei complete a materiei în spaţiul interplanetar, caracterizat ca vacuum, imagine admisă acum un sfert de secol (partea din stînga a figurii 4), se situează imaginea de azi, complet asimetrică, în care cîmpul geomagnetic apare ca distorsionat sub influenţa vîntului solar şi limitat la zona care formează magnetosfera, în interiorul „tecii” acesteia 76 3 PĂMÎNTUL CA MAGNET 4 Imaginile de ieri şi de azi ale cîmpului geomagnetic extern De fapt, structura magnetosferei prezintă o complicaţie mult mai mare Pentru problemele legate de perturbaţiile geomagnetice, examinate aici sub aspectul de mesaj al Pămîntului, care urmează să fie descifrat doar în termeni calitativi, informaţiile date pînă acum sînt, totuşi, suficiente, furnizînd punctele de sprijin mai importante Mai este, poate, bine să semnalăm şi existenţa zonei aurorale, care coboară pînă în ionosfera inferioară, şi a regiunii-capcană, în care sînt capturate particule ale vîntului solar, constituind aşa-numitele centuri de radiaţie ale Pămîntului sau zonele lui Van Allen Să trecem acum la prezentarea imaginii care rezultă din descifrarea mesajului terestru al cîmpului perturbaţiillor magnetice, în cadrul fixat de morfologia lor şi de cunoştinţele actuale privitoare la activitatea solară şi la interacţiunea dintre vîntul solar şi cîmpul geomagnetic Vom începe prin a constata că, aşa cum prevedeau vechile calcule ale lui Störmer şi experienţele tot atît de vechi ale lui Birkeland cu o Terrella modernă, introdusă într-un spaţiu cu aer rarefiat şi supusă unui flux de raze catodice — unele şi altele din primul sfert al secolului nostru —, particulele încărcate electric care constituie plasma solară, ajungînd în cîmpul geomagnetic, sînt deviate de acesta şi se distribuie în planul ecuatorului geomagnetic, formînd un curent electric inelar, de rază egală cu cîteva raze terestre, şi în două spirale deasupra regiunilor polare Aceste spirale, răsucite în jurul axei geomagnetice, deci dipolice, şi nu în raport 77 3 PĂMÎNTUL CA MAGNET cu axa magnetică reală a Pămîntului, pătrund relativ adînc în atmosferă şi dau naştere fenomenelor luminoase cunoscute sub numele de aurore polare (boreale şi australe) Efectele magnetice ale curentului inelar şi ale spiralelor polare constituie o parte a ceea ce observăm noi în înregistrări ca perturbaţii geomagnetice O altă parte a acestor perturbaţii este datorită modificării conductibilităţii straturilor ionosferice de către particulele încărcate cu electricitate pătrunse în ele, ceea ce duce la deformarea sistemelor de curenţi care provoacă variaţiile calme diurne Fenomene de natură magnetohidrodinamică — constînd în oscilaţii ale plasmei care capătă o rigiditate transversală faţă de liniile de cîmp ale cîmpului geomagnetic — se adaugă celorlalte categorii de procese Inducţia de curenţi electrici în Pămînt, sub influenţa curenţilor variabili responsabili de producerea perturbaţiilor — alţii decît cei care produc variaţiile geomagnetice calme — complică şi ea fenomenele, cu efecte locale, determinate de conductibilitatea subsolului Un mecanism imaginat în urma descoperirii centurilor de radiaţii din jurul Pămîntului atribuie, în fine, cel puţin o parte din perturbaţiile geomagnetice efectelor magnetice ale particulelor solare care, pătrunzînd în cîmpul geomagnetic, sînt capturate de acesta şi obligate să circule în zonele de radiaţie Din această schemă a substratului fizic al perturbaţiilor geomagnetice, este de reţinut complicaţia aproape inextricabilă a fenomenelor, în care neuniformitatea în timp a emisiunii radiaţiei corpusculare solare este asociată cu neregularităţile distribuţiei ei spaţiale, ca urmare a repartiţiei regiunilor M pe suprafaţa Soarelui În cadrul acestei complicaţii — accentuate încă şi mai mult de efectele rotaţiei solare asupra orientării în spaţiul interplanetar a fluxurilor de radiaţii K precum şi de efectele deviatoare ale cîmpului magnetic principal al Pămîntului asupra particulelor încărcate electric care o constituie — trebuie considerat mecanismul suprasimplificat, prezentat mai sus, căruia i se atribuie originea fizică a cîmpului geomagnetic al perturbaţiilor Informaţiile furnizate de descifrarea mesajului terestru reprezentat de acest cîmp permit cîteva precizări privind fenomenele responsabile de generarea perturbaţiilor al căror aspect morfologic a fost schiţat mai înainte Fazelor mai importante ale unei furtuni magnetice le corespund, astfel, luarea de contact a vîntului solar cu cîmpul geomagnetic principal — care poate avea caracterul brusc al unui şoc sau poate fi progresivă — (faza iniţială), formarea curentului inelar în planul ecuatorului geomagnetic şi circularea lui în acest plan cu intensitatea maximă (faza de paroxism), respectiv atenuarea treptată a curentului inelar (faza de convalescenţă) Se înţelege, apoi, că perturbaţia diurnă este legată de creşterea conductibilităţii electrice a straturilor ionosferice, a căror densitate de ioni este mărită prin adăugarea, la cei produşi de radiaţiile UV şi X, a celor reprezentaţi de particulele încărcate din radiaţia K Pe de altă parte, tendinţa de repetare a furtunilor magnetice după 27 de zile se explică şi ea, în cadrul acestei descifrări a mesajului general al perturbaţiilor geomagnetice: repetarea unei furtuni magnetice corespunde revenirii, după o rotaţie a 78 3 PĂMÎNTUL CA MAGNET Soarelui în jurul axei sale, a unor regiuni M în poziţia favorabilă bombardării Pămîntului cu radiaţie K în stare să provoace furtuna, în general cu o intensitate mai redusă decît a celei anterioare, datorită slăbirii continue a emisiunii corpusculare În fine, particularităţile locale ale perturbaţiilor geomagnetice sînt corespondentele magnetice ale perturbaţiilor curenţilor telurici, induşi în subsolul cu conductibilitate electrică variabilă de la o regiune la alta Fără îndoială, imaginea extrem de schematică prezentată, lipsită şi de suportul cantitativ al teoriei matematice a fenomenelor, lasă nelămurite multe dintre aspectele mai de detaliu ale numeroaselor probleme legate de cîmpul geomagnetic al perturbaţiilor Liniile generale, însă, ale descifrării actuale a mesajului Pămîntului pe care îl constituie acest cîmp, se pot recunoaşte din prezentarea făcută, precum şi natura şi ponderea gnoseologică a informaţiilor privitoare la planeta noastră, care rezultă din această descifrare ● Recunoscînd limitarea substanţială a celor trecute în revistă, nu numai în expunerea de pe urmă, privind cîmpul geomagnetic al perturbaţiilor, dar în întreg acest capitol, în general, este recomandabil să subliniem şi absenţa completă din prezentarea noastră a unor informaţii care se pot lega de problemele geomagnetice: date cu privire la fenomenele geoelectrice — n-am amintit decît cu totul în treacăt curenţii telurici —, utilizarea fenomenelor geomagnetice la studiul structurii subsolului (prospecţiunile magnetice legate de anomaliile locale ale cîmpului principal ca şi tehnicile sondajelor geomagnetice şi magnetotelurice, care utilizează cîmpurile variaţiilor calme şi perturbaţiilor), aplicaţii ale studiului ionosferei şi magnetosferei în domeniul telecomunicaţiilor, paralelizarea ansamblului fenomenelor legate de activitatea solară: furtuni geomagnetice, perturbaţii ionosferice, agitaţii în curenţii telurici, apariţii de aurore polare, dispariţii în recepţiile radiofonice pe unde scurte, etc Explicaţia este că, pe lîngă volumul limitat impus expunerii noastre, valoarea relativ redusă a informaţiilor respective ca mesaje ale Pămîntului, la scara la care am considerat noi fenomenele, nu ne îndemna la cuprinderea lor în acest cadru Chiar cu aceste lacune — pe care le semnalăm şi pentru a sublinia amploarea domeniului geomagnetismului, pe lîngă existenţa unor prelungiri care merg uneori foarte departe, în direcţii cu totul neaşteptate —, expunerea noastră, polarizată în jurul aspectelor pe care le ia cîmpul geomagnetic, prin părţile lui componente, ca mesaj terestru, este în măsură să dea o idee despre caracterul acestui mesaj şi despre căile descifrării lui Descifrarea însăşi, prezentată în liniile ei esenţiale şi cu principalele rezultate la care a condus pînă la ora actuală contribuie şi ea la scoaterea în relief a ceea ce anunţau cuvintele lui Thellier puse în fruntea acestui capitol, cu privire la cîmpul geomagnetic: caracter complicat şi enigmatic, varietate în manifestări La aceste caracteristici, noi am adăuga, cu titlu de încheiere a capitolului, şi 79 3 PĂMÎNTUL CA MAGNET vastitatea impresionantă a domeniului spaţial în care se extind fenomenele legate de magnetismul terestru: de la nucleul Pămîntului (unde descifrarea actuală a mesajului complex al cîmpului geomagnetic principal situează sursa acestui cîmp) pînă la ionosfera şi magnetosfera planetei noastre (unde ultimele descifrări ale celorlalte două mesaje, nu mai puţin complexe, ale variaţiilor calme şi ale perturbaţiilor geomagnetice arată că se găsesc sediile cauzelor care produc cîmpurile respective) 80 4 RADIOACTIVITATEA TERESTRĂ 4 RADIOACTIVITATEA TERESTRĂ „Curînd după descoperirea radioactivităţii de către H Becquerel şi M Curie se recunoaşte omniprezenţa substanţelor radioactive în toate mediile geofizice Aceasta conduce repede la întreprinderea sistematică de cercetări şi de experienţe în activitatea geofizică şi oferă noi soluţii eficiente pentru numeroase probleme individuale ” H ISRAËL „Dar vremea? Unde-i vremea? O caut şi e lipsă?” ION PILLAT Asocierea acestor două citate aici, la început de capitol, poate să fie întrucîtva derutantă, la prima vedere, şi ca simplă alăturare şi prin funcţiunea comună pe care însuşi acest fapt pare a le-o atribui Dar a pune alături nu înseamnă totdeauna a paraleliza şi atribuirea unei aceleiaşi destinaţii nu implică neapărat utilizarea aceloraşi căi pentru a ajunge la ea Ca atare, informaţia cuprinzătoare, tonalitatea majoră afirmativă şi expresia calmă a cuvintelor omului de ştiinţă pot să nu fie chiar atît de antinomice, după trecerea primului moment, cu sugestia restrînsă, atmosfera interogativ-negativă şi tonul agitat din versul poetului, în rolul pe care cele două citate îl au aici de a pregăti trecerea în revistă a unei categorii deosebite de mesaje terestre Sînt mesajele fizice pe care Pămîntul ni le trimite fie prin însăşi emisiunea de particule şi de unde produse în procesele de dezintegrare radioactivă, fie prin compoziţia substanţelor care au rezultat din aceste fenomene De altfel, structura acestui capitol, de dimensiuni mai reduse decît ale celor care l-au precedat, privitoare la cîmpurile naturale ale Pămîntului, reflectă oarecum — la altă scară, desigur — imaginea sugerată, împreună, de aprecierea obiectivă asupra georadioactivităţii, făcută de Israël, şi de întrebarea în termeni subiectivi, a lui Pillat, privind „vremea” Va fi, astfel, vorba — în cele ce urmează — de mesajele radioactive, directe sau indirecte, ale planetei noastre şi, în particular, de acelea care permit „căutarea” timpului, cu rezultatul punerii în evidenţă nu a lipsei ci a prezenţei lui, sub forme de trecut geologic, în vîrsta rocilor şi a Pămîntului ● Pentru conturarea cadrului în care vom face prezentarea mesajelor terestre din această categorie, se oferă un punct de plecare natural şi comod, reprezentat de faptul că însăşi descoperirea fenomenului radioactivităţii s-a făcut în context geonomic Eliberarea spontană de energie, desemnată global prin termenul de radioactivitate, a fost pusă în evidenţă, mai întîi, în cazul unor săruri de uraniu, apoi pentru diverse 81 4 RADIOACTIVITATEA TERESTRĂ minerale conţinînd acest element Ea s-a manifestat macroscopic prin impresionarea unei plăci fotografice, fără un contact optic direct între emulsia ei şi sărurile sau mineralele respective Se poate vorbi, astfel, de adevărate „autoradiograme”, cu caracter de prime aplicaţii ale radioactivităţii în domeniul geoştiinţelor, înainte de identificarea ei ca fenomen nuclear Rezultatele sistematic negative ale tuturor încercărilor de a se influenţa, din exterior, prin diverşi agenţi fizici sau chimici, procesele radioactive au demonstrat, cu toată claritatea, că sediul cauzelor care le provoacă este în interiorul adînc al atomului, adică în nucleu De acolo pleacă atît radiaţiile de natură corpusculară „alfa” şi „beta” cît şi cele de natură ondulatorie, electromagnetică, „gama”, toate purtătoare de energie şi formînd în ansamblu emisiunea radioactivă, produs al dezintegrării nucleului atomic Dezintegrarea radioactivă se desfăşoară după bine-cunoscutele legi de descendenţă, care au ca obiect mecanismul dezintegrării şi caracterizarea atomului rezultat din acest proces, în raport cu atomul din care provine În ceea ce priveşte desfăşurarea în timp a fenomenelor, ea este guvernată de legi statistice bine stabilite, deosebit de importante pentru georadioactivitate Ambele categorii de legi ale radioactivităţii se aplică tuturor proceselor de dezintegrare, prezentate de atomi aparţinînd aşa-numitelor familii radioactive naturale (familia uraniului sau radiului, familia actiniului şi familia toriului) sau de alţi atomi, care nu se încadrează în familii cu proprietăţi radioactive, cum sînt anumiţi atomi de carbon, de potasiu sau de rubidiu Legile de descendenţă se formulează uşor dacă se ţine seama de natura radiaţiei emise în procesul căruia i se aplică, pe de o parte, şi de caracteristica atomului care este determinantă pentru fixarea locului lui în tabloul clasificării periodice a elementelor, al lui Mendeleev, pe de alta Pentru scopurile noastre, aici, este de ajuns să amintim că particulele „alfa” sînt atomi de heliu biionizaţi, adică au o masă de patru unităţi atomice şi două sarcini electrice elementare pozitive, iar particulele „beta” sînt electroni, adică au o masă neglijabilă şi o sarcină electrică elementară negativă, pe cînd radiaţiile „gama” sînt formate din fotoni, fără masă — la scara la care se consideră fenomenele în acest context — şi fără sarcini electrice Pe de altă parte, trebuie să amintim că locul unui atom în tabloul lui Mendeleev este fixat de numărul lui atomic, reprezentat de numărul de sarcini electrice elementare pozitive ale nucleului, număr evident egal cu acela al electronilor de pe orbitele din jurul nucleului, ceea ce asigură neutralitatea electrică a atomului, considerat în ansamblu Enunţul legilor de descendenţă este, acum, simplu, ţinînd seama că ele trebuie să arate cum se schimbă masa atomică şi locul unui element în tabloul lui Mendeleev, în urma dezintegrării radioactive Dacă dezintegrarea unui atom se face prim emisiunea unei particule „alfa”, aceasta conduce la apariţia unui descendent care, conform celor 82 4 RADIOACTIVITATEA TERESTRĂ spuse mai sus, cu privire la la masa şi sarcina electrică a particulei „alfa”, va avea o masă atomică mai mică cu patru unităţi şi se va deplasa cu două locuri spre stînga (adică spre numere atomice mai mici) în tabloul de clasificare a elementelor În cazul unei dezintegrări prin emisiune „beta”, descendentul va avea, practic, aceeaşi masă atomică pe care o avea elementul-părinte dar se va situa, în tabloul lui Mendeleev, în căsuţa vecină de la dreapta aceleia a atomului din care provine (număr atomic mai mare cu o unitate) Emisiunea de radiaţii „gama” nu produce, însă, schimbări nici în masa atomică, nici în numărul de ordine al elementului în tabloul lui Mendeleev, efectul ei fiind numai modificarea energiei interne a nucleului atomic Se înţelege că dacă, de exemplu, în cadrul unei familii radioactive, au loc, succesiv, o dezintegrare „alfa” şi două dezintegrări „beta”, după aceste procese elementul descendent se găseşte în acelaşi loc în tabloul lui Mendeleev în care se găsea elementul radioactiv iniţial, ca avînd aceeaşi sarcină electrică pozitivă a nucleului şi acelaşi număr de electroni pe orbitele din jurul lui (deci şi aceleaşi proprietăţi fizice şi chimice, în general) Masa lui atomică este, însă, mai mică cu patru unităţi Asemenea atomi, cu mase atomice diferite dar cu acelaşi număr de ordine în clasificarea elementelor, sînt numiţi, cum se ştie, izotopi, întrucît ocupă acelaşi loc în tabloul lui Mendeleev Izotopii prezintă o importanţă deosebită şi pentru ştiinţele Pămîntului Compoziţia izotopică a anumitor elemente constituie un mesaj radioactiv de prim ordin al Pămîntului Repartiţia relativă a diverşilor izotopi, fie în produsul final al unui proces de dezintegrare, fie în anumite combinaţii chimice din alcătuirea unor roci sau a unor părţi din diverse fosile, furnizează informaţii de mare valoare pentru determinările de vîrste ale rocilor, prin aşa-numita datare radioactivă absolută, respectiv pentru condiţiile în care au avut loc anumite fenomene, în particular în privinţa temperaturii de formare a unor combinaţii chimice din roci şi din fosile Pentru importanţa pe care o prezintă în cadrul determinărilor de vîrste ale rocilor, este cazul să menţionăm aici un proces radioactiv întrucîtva particular: aşanumita dezintegrare prin captură Nucleele unor atomi (cum este, de exemplu, cazul unui anumit izotop al potasiului) „capturează”, însuşindu-şi, unul dintre electronii de pe prima orbită exterioară, ceea ce echivalează cu dispariţia unei sarcini electrice elementare pozitive din nucleu Legea de deplasare corespunzătoare indică pentru acest caz o deplasare spre stînga cu un loc, în tabloul lui Mendeleev, fără variaţie de masă atomică Acest proces, reprezentînd oarecum inversul unei emisiuni „beta”, este însoţit de obicei de emisiunea unui foton, dar nu în domeniul radiaţiilor „gama” ci în acela al razelor X Să mai adăugăm că potasiul radioactiv prezintă atît dezintegrarea prin captură — care duce la formarea de argon, fenomenul utilizat în determinările de vîrste prin metoda „potasiu/argon” — cît şi dezintegrarea „beta”, din care rezultă calciu 83 4 RADIOACTIVITATEA TERESTRĂ Trecînd acum la legile statistice care guvernează toate fenomenele radioactive, inclusiv captura, vom anticipa că ele constituie valoroase instrumente de investigaţie în domeniul descifrărilor mesajelor radioactive ale Pămîntului, în particular prin datele pe care le furnizează privitor la rapiditatea, respectiv — mai bine, poate — încetineala desfăşurării în timp, a proceselor de dezintegrare pentru diferitele elemente radioactive Aceste procese au un caracter întîmplător dar, producîndu-se pentru o populaţie extrem de numeroasă de atomi, sînt supuse legilor numerelor mari ale statisticii În consecinţă, plecîndu-se de la ipoteza perfect plauzibilă, independentă de mecanismul fizic al dezintegrării, că numărul de dezintegrări produse într-un anumit interval de timp este proporţional cu numărul de atomi prezenţi şi cu lungimea acestui interval de timp, se deduce legea exponenţială a descreşterii în timp a numărului de atomi care se dezintegrează Constanta de proporţionalitate din legea elementară este specifică elementului respectiv şi se numeşte constanta de dezintegrare a lui Cunoaşterea acestui parametru caracteristic pentru fiecare specie de atomi radioactivi — asigurată cu o precizie care a fost mereu îmbunătăţită de determinările fizicii — permite studiul desfăşurării în timp a fenomenului, cu importante aplicaţii în geoştiinţe O mărime mai intuitivă decît constanta de dezintegrare este inversul ei, care reprezintă aşa-numita viaţă medie a atomilor radioactivi Încă mai elocventă — în special în vederea descrierii pentru nespecialişti a desfăşurării în timp a proceselor de dezintegrare radioactivă — este un al treilea parametru al legilor statistice ale radioactivităţii: timpul de înjumătăţire În relaţii simple, bine determinate, cu constanta de dezintegrare şi cu viaţa medie, timpul de înjumătăţire reprezintă — cum arată şi termenul însuşi — intervalul de timp după care din numărrul de atomi radioactivi, prezenţi la un moment dat, au mai rămas nedezintegraţi doar jumătate Se înţelege că acest interval este lung pentru procesele lente şi scurt pentru cele rapide Astfel, pentru a cita exemple importante pentru problemele care ne interesează aici, timpul de înjumătăţire este de aproape 50 de miliarde de ani pentru dezintegrarea foarte înceată a izotopului radioactiv al rubidiului dar de numai 5730 de ani pentru procesul relativ rapid de dezintegrare a izotopului radioactiv al carbonului Chiar pentru dezintegrări din sînul aceleiaşi familii, ordinele de mărime ale acestui parametru prezintă variaţii extrem de mari Să amintim numai că primele dezintegrări din familia uraniului au următoarele timpuri de înjumătăţire: patru miliarde şi jumătate de ani pentru tranziţia uraniului în uraniu X1, apoi ceva mai mult de 24 de zile pentru dezintegrarea acestuia, care dă atît uraniu X2 cît şi uraniu Z, pentru ca aceştia să se dezintegreze cu timpuri de înjumătăţire de aproape 7 ore, respectiv de ceva mai mult de un minut Interesant este şi cazul celor trei produşi în stare gazoasă („emanaţii”) din familiile radioactive naturale: radonul, toronul şi actinonul, cu timpurile de înjumătăţire respective de aproape patru zile, aproape un minut şi ceva mai puţin de patru secunde 84 4 RADIOACTIVITATEA TERESTRĂ Existenţa unor valori atît de diferite pentru acest important parametru de caracterizare cantitativă a procesului de dezintegrare are o importanţă evidentă Între anumite limite şi în funcţie de frecvenţa de apariţie a fenomenelor corespunzătoare în mediile geologice — şi depinzînd, evident, şi de satisfacerea anumitor condiţii privind posibilitatea de efectuare a măsurătorilor cu precizia necesară, în acord cu premisele ce stau la baza tehnicii metrologice respective —, se poate face o alegere a tipului de dezintegrare care este indicat să fie utilizat într-un anumit scop, după ordinul de mărime al timpului de înjumătăţire corespunzător ● Trecînd acum, propriu-zis, la mesajele radioactive ale Pămîntului, vom începe examinarea lor, a modalităţii de a le descifra şi a informaţiilor pe care le furnizează, cu cea mai importantă categorie: dezintegrările radioactive naturale ale atomilor care intră în alcătuirea Pămîntului Se înţelege că este necesar ca aceşti atomi să aibă cel puţin o largă răspîndire în roci — dacă nu şi să intre într-o proporţie ridicată în alcătuirea lor —, pentru ca detectarea şi descifrarea mesajelor pe care le constituie dezintegrările respective să fie, într-adevăr, semnificative Detectarea şi identificarea acestor mesaje se face prin tehnici în acelaşi timp complicate şi delicate iar descifrarea lor presupune cunoscute, cu o bună precizie, constantele de dezintegrare, respectiv timpurile de înjumătăţire sau vieţile medii ale elementelor care vin în vedere Mai mult decît în cazul altor mesaje ale Pămîntului, sînt evidente interdependenţa şi alternanţa etapelor operaţiilor respective, care lasă impresia unei cvasisimultaneităţi a lor şi fac ca o încercare de a separa cu totul descifrarea de detectare să pară arbitrară Elaborate în variate forme şi aplicate cu multe adaptări specifice, de la caz la caz — în special după categoria de atomi radioactivi utilizaţi —, tehnicile de descifrare a mesajelor radioactive ale Pămîntului în scopul datării absolute a rocilor şi chiar pentru determinarea vîrstei absolute a Pămîntului au o fundamentare conceptuală simplă şi cvaziunitară În primul rînd este de avut în vedere că dacă „la început” (aceasta înseamnă a fixa momentul de la care se pleacă în considerarea vîrstei rocii sau a Pămîntului) n-au existat decît părinţii celor trei familii radioactive naturale şi dacă se cunoaşte ritmul de dezintegrare al fiecăruia, datarea se poate face pe baza determinării raporturilor în care se găsesc în produsul final al dezintegrării cei trei descendenţi stabili (ceea ce înseamnă a fixa cealaltă extremitate a intervalului de timp care reprezintă vîrsta) De fapt, nu este necesar să se studieze cele trei procese de dezintegrare, este de ajuns să se considere numai două Produsul final al dezintegrărilor pentru toate cele trei familii de elemente radioactive naturale este plumbul, în fiecare caz fiind vorba de un anumit izotop stabil al lui Lucrurile sînt, de fapt, mai complicate, ţinîndu-se seama de întregul lanţ de dezintegrări intermediare, dar important este că, teoretic, se poate 85 4 RADIOACTIVITATEA TERESTRĂ calcula în ce raporturi relative trebuie să se găsească izotopii respectivi după un anumit interval de timp sau — problemă inversă, cu mult mai importantă — ce interval de timp a trebuit să treacă pentru ca izotopii să se prezinte în proporţiile constatate experimental Dacă este vorba de un singur element radioactiv care se dezintegrează trecînd într-un singur descendent stabil (cazul izotopilor radioactivi ai rubidiului şi potasiului), acesta se acumulează mereu, pe măsură ce trece timpul, şi parametrul caracteristic pentru lungimea intervalului de timp este de astădată raportul dintre cantitatea de element-părinte şi cantitatea de element-descendent Acest raport se micşorează mereu, fiind într-o legătură cantitativă bine cunoscută cu timpul scurs, legătură comandată de constanta de dezintegrare (viaţa medie, timpul de înjumătăţire); timpul scurs este reprezentat, evident, de intervalul dintre momentul iniţial şi momentul final al procesului considerat, dificultatea mare fiind legată de precizarea a ceea ce este momentul iniţial, la o determinare de vîrstă În măsura în care acest interval poate fi identificat cu vîrsta a cărei determinare se urmăreşte şi în funcţie de măsurarea foarte precisă a raportului părinte/descendent, ca şi de cunoaşterea nu mai puţin precisă a parametrului de caracterizare a vitezei de desfăşurare a procesului de dezintegrare, este posibilă datarea absolută radioactivă O deosebire fundamentală faţă de cele două principii menţionate o prezintă descifrările de mesaj pe care le constituie determinările de vîrste absolute prin metoda carbonului radioactiv În acest caz nu mai este vorba nici de proporţia dintre izotopii din produsul final al unui proces de dezintegrare nici de raportul dintre cantitatea de element radioactiv şi cea de produs de dezintegrare stabil Pur şi simplu se face comparaţia între cantitatea de element radioactiv care a mai rămas ca atare într-o combinaţie şi cantitatea în care este prezent un element „martor”, reprezentat de izotopul stabil al lui, care nu are nimic de a face cu procesul de dezintegrare dar care participă la formarea combinaţiei respective în paralel cu izotopul radioactiv, cu acelaşi rol chimic Pentru precizare, să indicăm că elementul radioactiv este izotopul de masă atomică 14 al carbonului, care se formează continuu din azotul atmosferic sub influenţa razelor cosmice El se găseşte în atmosferă într-un raport bine determinat faţă de carbonul obişnuit, izotopul neradioactiv de masă atomică 12, şi intră în acelaşi raport în compoziţia bioxidului de carbon şi, prin intermediul acestuia, în substanţele organice care participă la alcătuirea plantelor şi animalelor O dată cu încetarea vieţii — momentul iniţial pentru determinările de vîrstă pe această cale —, izotopul radioactiv al carbonului se împuţinează prin dezintegrare pe cînd cel stabil rămîne ca atare Timpul scurs din momentul încetării vieţii organismului respectiv pînă în momentul determinării raportului dintre carbonul 14 şi carbonul 12 se calculează dintr-o relaţie simplă, în care mai intră, pe lîngă acest raport, şi parametrul de caracterizare cantitativă a desfăşurării procesului de dezintegrare, de exemplu timpul de înjumătăţire 86 4 RADIOACTIVITATEA TERESTRĂ Extrem de numeroase, descifrările de mesaje radioactive pe care le prezintă aceste determinări geocronologice au condus la rezultate de semnificaţie deosebită pentru ştiinţele Pămîntului Problema vîrstei Pămîntului fusese abordată pe diverse căi, care conduseseră la rezultate diferite, greu de pus în acord în privinţa ordinului de mărime Geologii secolului trecut ar putea fi grupaţi, din punctul de vedere al opiniilor cu privire la vîrsta Pămîntului, în trei clase: „uniformitariştii”, conduşi de Lyell, admiteau pentru planeta noastră o vîrstă infinită, „moderaţii”, influenţaţi în special de Darwin, considerau că această vîrstă este de cîteva sute de milioane de ani iar „revoluţionarii”, acceptînd argumentele de ordin cantitativ aduse de Lord Kelvin printr-o demonstraţie intrinsec corectă dar fundamentată greşit pe date geotermice — cum vom vedea în capitolul următor —, adoptaseră o cifră care întinerea Pămîntul: 24 de milioane de ani În această atmosferă de complet dezacord asupra unei probleme fundamentale, cu numeroase implicaţii în diverse direcţii, au venit rezultatele descifrărilor de mesaje radioactive Diferind ca cifre, ele au indicat, totuşi, corect, de la început, ordinul de mărime pentru vîrsta Pămîntului: miliarde de ani Cifrele pentru precizarea vîrstei au crescut treptat, pe măsura îmbunătăţirii preciziei determinărilor şi a eliminării intervenţiei unor agenţi perturbanţi, conducînd la valoarea care este acceptată azi: 5 miliarde de ani Ordinul de mărime al vîrstei Pămîntului s-a impus în geoştiinţe şi prin autenticitatea modului de obţinere şi prin acordul lui cu diverse date ale acestor ştiinţe, în particular cu duratele necesare, principial, pentru desfăşurarea anumitor procese ca realizarea salinităţii apelor marine, procesele orogenetice, depunerea formaţiunilor sedimentare, evoluţia speciilor animale şi vegetale etc Impresionantă prin ingeniozitatea descifrării de mesaj care a condus la obţinerea ei precum şi prin ordinul ei de mărime, vîrsta Pămîntului este menţionată adeseori şi în afara cadrului strict ştiinţific, fie în termeni poetici adecvaţi pentru a o sugera, ca în versurile lui Tudor Arghezi: „Şi-a mai trecut o vreme, şi zeci de vremi şi sute Şi mii de vremi, pe număr, în şir nemaiştiute”, fie chiar cu ordinul de mărime corect — lucru care nu tulbură atmosfera poetică —, cum o face George Călinescu: „Naintea vieţii tale Cu miliarde de-ani S-au închegat metale Şi-au bubuit vulcani” În privinţa determinărilor de vîrste pentru anumite roci, este bine să menţionăm 87 4 RADIOACTIVITATEA TERESTRĂ — fără a merge pînă la detalii — contribuţia importantă a descifrării mesajelor respective care constă în atribuirea de vîrste absolute diviziunilor de timp stabilite în mod relativ, pe cale stratigrafică şi paleontologică Aceasta înseamnă indicarea duratelor în ani pentru erele şi perioadele geologice de la Cambrian încoace, adică pentru circa 600 de milioane de ani, cît reprezintă întregul interval de timp datat relativ de geologi O contribuţie poate şi mai importantă este constituită de evaluarea extinderii în timp a Precambrianului şi — ceea ce este şi mai mult — de subdivizarea lui, imposibilă în absenţa metodelor radioactive, fără urme care să marcheze trecerea timpului, cum sînt fosilele prezente în formaţiunile postcambriene Faţă de cele şase sute de milioane de ani ale intervalului de timp corespunzător depunerii acestor formaţiuni, Precambrianul are o durată foarte lungă: după ce, pînă nu demult, se acceptase ca vîrstă a celor mai vechi roci datate vîrsta de trei miliarde şi patru sute de milioane de ani, recent Precambrianul a mai fost prelungit în trecut cu încă patru sute de milioane de ani Trebuie recunoscut că cele mai multe determinări de vîrste geologice absolute au fost făcute în laboratoare de către fizicieni şi chimişti, cel mai adesea fără colaborarea geologilor şi petrografilor Aceasta s-a resimţit dezavantajos, în faptul că determinările, putînd fi foarte precise pentru proba de rocă studiată, nu au fost, totuşi, totdeauna corect încadrate din punctul de vedere al istoriei trecute a rocii din care fusese extrasă proba şi din acela al caracterelor ei petrografice, pentru care competenţa se găsea de partea celor absenţi: geologii Să mai amintim că o bună parte din dificultăţile care împiedică acordul perfect al cantitativului datărilor absolute cu calitativul celor relative provin din faptul că primele rezultă preponderent din studiul rocilor eruptive, pe cînd limitele de timp stratigrafice şi paleontologice au fost fixate de cercetări efectuate asupra formaţiunilor sedimentare Progresele care sînt de aşteptat în domeniul descifrării acestor categorii de mesaje terestre privesc în special două direcţii: pe de o parte, mărirea preciziei datelor finale (valoarea vîrstelor) prin îmbunătăţirea cunoaşterii constantelor fizice care intră în calcule şi prin tot mai bune determinări ale mărimilor supuse observaţiei şi, pe de alta, mai buna armonizare a competenţei în domeniul fizicii şi chimiei cu cea din domeniul geoştiinţelor Se pare că acest ultim deziderat nu se poate realiza nici sub eticheta de fizică nucleră aplicată, pe care o reclamă pentru acest domeniu izolaţioniştii fizicieni şi chimişti şi nici sub aceea de geologie nucleară, pe care caută so impună unii geologi exclusivişti Dat fiind că studiul fenomenelor nucleare în cadru geologic constituie un domeniu tipic de frontieră şi că el promite să se dezvolte tot mai mult pe baze inter- şi pluri-disciplinare, cercetările în echipe complexe de specialişti vor fi, fără îndoială, o necesitate Cum se pune şi problema coordonării acestor cercetări, aceasta ar reveni, în principiu, geofizicienilor, competenţi atît pentru aspectele fizico-matematice ale metodelor de descifrare cît şi pentru încadrarea geologică a problemelor geocronologice 88 4 RADIOACTIVITATEA TERESTRĂ ● O altă categorie de mesaje terestre care, fără să fie autentic radioactive, sînt supuse descifrării în cadrul conceptual al georadioactivităţii este reprezentată de compoziţiile izotopice ale anumitor elemente care intră în alcătuirea materialelor din crusta terestră (minerale, roci, resturi organice vechi) Elemente cu rol important în această privinţă sînt, în particular, oxigenul, sulful şi carbonul Constatări mai vechi — în terminologia adoptată de noi: descifrări de mesaje — au arătat că, pentru asemenea elemente, compoziţia izotopică este diferită după natura şi originea mineralelor la a căror alcătuire participă ele, adică raporturile dintre cantităţile de izotopi ai aceluiaşi element variază atît cu mineralul din care este extras cît şi, pentru un acelaşi mineral, cu zăcămîntul sau formaţiunea din care acesta provine Faţă de o compoziţie izotopică iniţială — s-a adoptat drept termen de referinţă compoziţia izotopică a elementelor din meteoriţi —, s-au pus astfel în evidenţă variaţii care au sugerat existenţa unor procese de deplasare a echilibrului izotopilor într-un sens sau altul, în funcţie de anumite condiţii legate de fenomene fizico-chimice sau chiar biologice Sugestia a devenit, treptat, convingere şi astăzi se admit ca fapte bine stabilite numeroase constatări de acest fel În linii cu totul generale se acceptă în prezent ca sens general al schimbării raportului dintre izotopii aceluiaşi element cel reprezentat de îmbogăţirea în izotopi grei în fenomenele desfăşurate în cadru exclusiv anorganic şi, invers, de creşterea proporţiei de izotopi uşori în procesele afectate şi de participarea unor factori de ordin biologic Desigur, interesante sînt descifrările de mesaje particulare din această categorie Vom aminti aici, pentru exemplificare, pe cel reprezentat de compoziţia izotopică a oxigenului care intră în alcătuirea silicaţilor din atîtea minerale şi în a carbonaţilor, în particular a carbonatului de calciu, prezent în cochiliile atîtor vietăţi de altădată Cei doi izotopi ai oxigenului, cel obişnuit (de masă atomică 16) şi cel mai greu (de masă atomică 18) se găsesc într-un raport care depinde, în mod esenţial, de temperatura la care s-au format combinaţiile chimice respective Variaţia lui, nu atît de mare dar suficientă pentru a fi accesibilă determinării cantitative şi ridicată la un grad mai mare de semnificaţie pe cale statistică, a putut fi folosită pentru a se pune în evidenţă variaţii de temperatură medie a apelor marine din care s-au depus anumite formaţiuni geologice sau în care au trăit anumite vietăţi, studiate astăzi ca fosile S-a putut stabili, astfel, pe baza variaţiilor acestui raport pentru oxigenul din cochiliile a diverşi belemniţi din Cretacicul Europei de vest, mersul temperaturii medii în decursul unui interval de timp destul de lung — între Albian şi Danian —, luîndu-se numeroşi indivizi din diverse etaje geologice Mai mult decît atît: studiindu-se acelaşi raport pentru mici porţiuni din cochilia aceluiaşi individ, dinspre exterior spre interior, s-a putut determina durata vieţii lui prin alternanţa de temperatură pusă în evidenţă, corespunzătoare trecerii de la vară la iarnă 89 4 RADIOACTIVITATEA TERESTRĂ Sînt evidente implicaţiile de ordin paleoclimatic ale unor asemenea descifrări de mesaje, cu prelungiri adeseori foarte îndepărtate Să menţionăm numai, în acest context, că astfel de determinări au fost utilizate, pe baza variaţiilor de temperatură dintre zi şi noapte, pentru a se pune în evidenţă lungimea zilei în trecutul geologic şi a se deduce, din comparaţia între durata zilei în prezent şi durata zilelor din diverse epoci ale trecutului geologic — valorile fiind stabilite pe largi baze statistice —, încetinirea rotaţiei terestre În felul acesta, duratelor geologice, rezultate din datările făcute cu „ceasurile radioactive” li s-a îmbogăţit conţinutul cu detalii furnizate de „ceasurile fosile” de tipul celui menţionat mai sus ● Ultima categorie de mesaje radioactive ale Pămîntului pe care le mai examinăm este reprezentată de manifestări ale înseşi radiaţiilor emise în procesele de dezintegrare Asemenea mesaje pleacă, evident, numai din porţiunile Pămîntului în care există substanţe radioactive şi pot fi detectate numai în limitele distanţelor pînă la care radiaţiile se pot propaga fără a fi prea puternic absorbite Din acest punct de vedere este de menţionat că absorbţia este mai intensă pentru radiaţiile corpusculare — mai mult pentru particulele „alfa” şi mai puţin pentru particulele „beta” — şi mai redusă pentru cele electromagnetice, motiv pentru care radiaţiile „gama” s-au şi numit „radiaţii penetrante”, în prospecţiunile radiometrice Dubla restricţie menţionată mai sus, legată de existenţa surselor radioactive şi a unui plafon al absorbţiei pentru radiaţiile emise de ele, limitează considerabil, ca extindere spaţială, conţinutul informaţional al mesajelor autentic radioactive constituite de particulele „alfa” şi „beta” şi de razele „gama” care rezultă din dezintegrări Caracterul complementar, faţă de alte date geofizice, al informaţiilor pe care le furnizează descifrarea lor le ridică, totuşi, valoarea la un nivel de semnificaţie deosebită pe plan pur ştiinţific şi le asigură prelungiri importante pe plan practic De altfel, adeseori unele informaţii din cele două categorii amintite se suprapun Acesta este, de exemplu, cazul punerii în evidenţă a unor importante accidente tectonice sau a altor particularităţi în distribuţia spaţială a rocilor care alcătuiesc crusta terestră: falii, ondulaţii ale fundamentului cristalin sub o cuvertură sedimentară nu prea groasă, variaţii în structura acestui fundament reprezentate de intruziuni cu proprietăţi radioactive diferite etc În particular s-au dovedit utile, în legătură cu detectarea şi localizarea faliilor, tehnicile de înregistrare şi descifrare a mesajelor radioactive standardizate ca prospecţiuni radiometrice Discontinuităţile crustei terestre reprezentate de falii sînt deosebit de importante şi pentru descifrarea particularităţilor structurale ale porţiunilor de suprafaţă ale Pămîntului şi pentru localizarea unor zone de interes economic Frecvenţa lor este destul de mare, şi o ştiu nu numai geologii Într-un aforism intitulat „Pavăză indestructibilă”, Lucian Blaga spune: „Scoarţa Pămîntului e compusă în întregime 90 4 RADIOACTIVITATEA TERESTRĂ numai din cicatrici” şi nu e departe de realitate, nici în privinţa faptului pe care îl afirmă, nici în privinţa semnificaţiei pe care i-o atribuie prin titlu Cicatrizate sau nu, aceste răni ale Pămîntului au reprezentat şi reprezintă căi de acces mai uşor spre suprafaţă pentru substanţele radioactive, fie în stare gazoasă — emanaţiile radioactive, propriu-zis numai cea din familia uraniului, adică radonul —, fie dizolvate şi transportate, deci, de soluţii Substanţele radioactive şi descendenţii lor activi — cei stabili neinteresînd în această împrejurare — se pot şi depune pe parcursul urmat între blocurile faliilor Are, astfel, loc o îmbogăţire a emisiunii de radiaţii, a cărei punere în evidenţă înseamnă, ipso facto, detectarea şi localizarea acestui accident tectonic În privinţa posibilităţiilor de localizare a surselor, se poate sublinia o calitate a acestor mesaje terestre, rezultată — în mod în aparenţă paradoxal — dintr-un defect al lor, acela că intensitatea radiaţiilor scade foarte repede cu distanţa, mai repede decît intensitatea cîmpurilor gravific şi geomagnetic Într-adevăr, pe lîngă descreşterea cu pătratul distanţei datorită distribuţiei radiaţiilor în jurul sursei pe suprafeţe sferice care descresc cu pătratul razei, are loc şi o descreştere exponenţială cu distanţa de la sursă, provocată de absorbţia radiaţiilor pe parcursul străbătut În felul acesta, dacă sensibilitatea aparatului folosit este destul de mare pentru ca pragul de detecţie să asigure nu numai prinderea maximului semnalului ci şi descreşterea acestuia, localizarea sursei radiaţiilor se va face cu o precizie remarcabil mai mare decît cea pe baza mesajelor corespunzătoare gravimetrice sau magnetice Am mai putea aminti, în legătură cu aplicaţiile de ordin practic ale descifrărilor de mesaje radioactive terestre, două potenţialităţi ale lor, frecvent transformate în realităţi: descoperirea şi conturarea zăcămintelor de minereuri radioactive şi cooperarea la aceleaşi operaţii pentru zăcămintele de hidrocarburi Privitor la ultimul punct, este bine să subliniem că posibilitatea corespunzătoare este legată de afinitatea pentru emanaţiile radioactive pe care o au în general substanţele organice şi în particular hidrocarburile, ceea ce duce la o accentuare a proprietăţilor lor radioactive Pentru petrol lucrul a fost pus în evidenţă, încă din primul deceniu al secolului nostru, deci chiar de la începuturile radioactivităţii, de un pionier român în acest domeniu, Dragomir Hurmuzescu ● Considerate din punctul de vedere general al contribuţiei lor la cunoaşterea şi înţelegerea vieţii Pămîntului, mesajele radioactive terestre se pot caracteriza prin bogatul lor conţinut informaţional cu privire la trecutul îndepărtat al Pămîntului dar şi printr-o foarte restrînsă extindere spaţială a domeniului de investigaţie Deşi o autentică comparaţie nu se poate face între entităţi atît de diferite ca timpul şi spaţiul, oricine se gîndeşte mai profund la semnificaţia aportului gnoseologic al georadioactivităţii nu se poate împiedica de a constata disproporţia flagrantă dintre 91 4 RADIOACTIVITATEA TERESTRĂ lungimea intervalelor de timp asupra cărora se extinde puterea de investigaţie a metodelor ei şi scurtimea distanţelor spaţiale accesibile cercetărilor de această natură Venind din adîncul trecutului geologic, mesajele radioactive terestre furnizează, ca rezultat al descifrării lor, vîrsta absolută a Pămîntului şi vîrstele absolute ale diverselor formaţiuni geologice, date cantitative din care se deduc şi duratele diverselor ere şi perioade geologice Informaţii cu caracter mai de detaliu se obţin din descifrarea mesajelor reprezentate de compoziţiile izotopice ale unor elemente din minerale şi roci şi — într-un cadru conceptual puţin diferit — din resturile unor vieţuitoare din trecutul îndepărtat, cu privire la condiţiile din epoca formării, respectiv din timpul vieţii lor Emise, în prezent, din anumite porţiuni ale Pămîntului, ca cele unde se găsesc zăcăminte de minereuri de uraniu sau ca locurile de îmbogăţire în surse radioactive, cum sînt faliile şi zăcămintele de petrol, radiaţiile rezultate din dezintegrări constituie şi ele mesaje elocvente Fără a putea ajunge prea departe de sursele lor — datorită absorbţiei în mediul de propagare — ele nu sînt de neglijat în rolul lor de purtătoare ale unor informaţii valorificabile şi pe plan ştiinţfic si în direcţii practice-economice În felul acesta, mesajele radioactive ale Pămîntului se înscriu printre mesajele geofizice de semnificaţie deosebită Ceea ce scoate şi mai mult în relief valoarea informativă a rezultatelor la care conduce descifrarea lor este caracterul complementar al datelor radioactive faţă de alte indicaţii geofizice, fără a mai vorbi de posibilităţile largi de a se obţine informaţii cantitative cu privire la trecutul planetei noastre 92 5 CĂLDURA PĂMÎNTULUI 5 CĂLDURA PĂMÎNTULUI „Istoria Pămîntului este o istorie a căldurii De-a lungul întregii istorii terestre, mari cantităţi de energie au fost încontinuu cheltuite în formarea munţilor, în vulcanism şi în alte activităţi care au generat continentele, oceanele şi atmosfera Exceptînd acţiunile agenţilor de la suprafaţă, alimentate de căldura Soarelui, energia vine din interiorul Pămîntului şi trebuie să fi fost cîndva sub forma de căldură ” PATRICK M HURLEY „Globul pămîntesc văzut din interior îţi dă un alt fior decît văzut din exterior Sub pămînt e altfel Pămîntul E mai îndesat, mai adevărat Parcă cel de afară e numai fumul şi putregaiul, aici e focul şi jeregaiul ” MARIN SORESCU Identificabile direct numai sub formele lor mai particulare şi mai intense, care sînt sporadice ca distribuţie geografică şi intermitente ca evoluţie în timp, manifestările căldurii Pămîntului sînt, totuşi, omniprezente şi continue Fenomene geotermice spectaculoase, cum sînt erupţiile vulcanice sau geyserii, ori chiar mai puţin impresionante, ca, de exemplu, izvoarele termale sau fumarolele, apar în relativ puţine locuri şi chiar acolo ele prezintă discontinuităţi în desfăşurarea lor La o cercetare mai de aproape şi cu mijloace adecvate se poate face, însă, imediat, constatarea că manifestări calorice terestre au loc peste tot şi fără întrerupere Ubicitatea şi perenitatea fenomenelor geotermice sînt puse în evidenţă, în modul cel mai clar, de creşterea cu adîncimea a temperaturii în interiorul Pămîntului, sub porţiunea superficială, de grosime redusă, afectată de variaţiile sezonale ale climei şi de circulaţia apelor subterane Prezent oriunde, în orice regiune a Globului, fenomenul implică o continuă scurgere de căldură, în sens invers, spre suprafaţa planetei noastre, de unde căldura este radiată în exterior, în spaţiul cosmic Acest „flux geotermic” constituie principalul mesaj caloric al Pămîntului, a cărui detectare, cu reliefarea caracteristicilor planetare ca şi a particularităţilor mai mult sau mai puţin regionale, este în curs de efectuare dar a cărui descifrare este abia la început Problemele legate de fenomenele geotermice sînt numeroase şi variate Într-o primă categorie se înscriu cele care privesc bilanţul termic al Pămîntului, procesele de activ şi de pasiv în evoluţia energiei care intervine sub formă de căldură în viaţa planetei noastre O a doua categorie de probleme este reprezentată de cele ce se pun în legătură cu însuşi fluxul geotermic, deja menţionat ca important mesaj fizic terestru Subordonate acestor două categorii de probleme geotermice majore sînt o serie de probleme nu mai puţin importante dar a căror pondere se împarte între geotermia propriu-zisă şi alte domenii ştiinţifice, unele chiar în afara geoştiinţelor, sau care au 93 5 CĂLDURA PĂMÎNTULUI luat formele predominant tehnice ale aplicaţiilor Am putea aminti ca astfel de probleme pe aceea a mecanismului de propagare a energiei termice în interiorul Globului — cu importante prelungiri în fizică —, pe aceea a transformărilor ei în energia mecanică responsabilă de activitatea tectonică, pe aceea a manifestărilor locale de eliberare a ei şi, încheind lista, fără a o epuiza, pe aceea a teledetecţiei în infraroşu Aceste două probleme de pe urmă excelează sub aspectul lor de aplicaţii practice Se înţelege că, fiindu-i imposibil să le abordeze, necum să le trateze, pe toate, expunerea din acest mic capitol se va limita la a le prezenta — şi numai în linii generale — pe cele două mai importante: bilanţul geotermic şi, în particular, fluxul geotermic Accentul va cădea pe acesta de pe urmă, în acord cu ponderea mai mare care-i revine în preocupările noastre, prin caracterul său de mesaj al Pămîntului Cîteva referiri fugare vor fi făcute, totuşi, şi la alte probleme conexe, chiar şi la unele care, minore la scară planetară, sînt de o importanţă practică deosebită şi nu sînt nici lipsite, în ansamblu, de potenţialităţi de mesaje terestre ● Pe lîngă baza cantitativă construită şi consolidată tot mai mult cu ajutorul datelor rezultate din măsurători, problema bilanţului geotermic prezintă astăzi două importante elemente noi faţă de ceea ce era ea pentru ştiinţa secolului trecut Pe planul faptelor este vorba de luarea în considerare a importantei surse de căldură reprezentată de dezintegrările radioactive iar în domeniul cadrului conceptual, încă preponderent speculativ, de înlocuirea ipotezei cosmogonice a stării iniţiale incandescente a Pămîntului prin aceea a formării lui ca aglomerare de pulberi şi protocorpuri cosmice reci Aceste două elemente nu sînt fără legătură între ele În acord cu vechea concepţie cosmogonică a desprinderii Pămîntului din Soare, în stare incandescentă, se considera, în secolul trecut, că fluxul continuu de căldură care asigură iradierea permanentă de energie termică în spaţiul interplanetar este rezultatul exclusiv al răcirii treptate a corpului fierbinte pe care-l reprezenta Pămîntul în starea lui iniţială Pe această bază a efectuat Lordul Kelvin calculele menţionate în capitolul precedent, după ale căror rezultate Pămîntul ar fi trebuit să aibă doar o vîrstă de ordinul de mărime al zecilor de milioane de ani După descoperirea radioactivităţii şi, în particular, după punerea în evidenţă a degajării de căldură care însoţeşte toate dezintegrările radioactive, s-a recunoscut posibilitatea de a identifica în aceste procese sursa de căldură internă în stare să explice fluxul geotermic, fără a mai fi nevoie să se apeleze la ipoteza stării iniţiale incandescente a Pămîntului În felul acesta, s-a pregătit calea pentru apariţia concepţiilor cosmogonice moderne, după care, în esenţă, planeta noastră s-a format ca un corp la început rece Acceptatrea unei asemenea vederi implică, evident, 94 5 CĂLDURA PĂMÎNTULUI necesitatea de a se explica şi mecanismul fizic care a dus la temperaturile ridicate existente astăzi în interiorul Globului, pe lîngă modalitatea de menţinere a fluxului geotermic actual Din calculele care se pot face în cadrul unor ipoteze simplificatoare dar folosind relaţii compatibile cu realitatea şi date numerice furnizate de observaţii, rezultă că pentru ridicarea temperaturii în interiorul Pămîntului este nevoie de o cantitate de căldură sensibil mai mare decît cea corespunzătoare fluxului geotermic curent Formulată în termeni expliciţi, problema bilanţului termic al Pămîntului constă, astfel, în stabilirea surselor de energie capabile să asigure în prezent înlocuirea continuă a căldurii pierdute în spaţiul cosmic şi furnizarea aceleia utilizate pentru realizarea în trecut a temperaturilor ridicate din interiorul lui De asemenea, în cadrul problemei bilanţului geotermic nu pot fi neglijate nici alte procese care consumă energie, cum sînt cele care se manifestă, direct sau indirect, în activitatea tectonică Vom trece, acum, în revistă sursele de căldură care pot figura în mod semnificativ în bugetul termic al Pămîntului, menţionînd şi pe acelea care au fost active, probabil, în trecut, în perioada formării planetei noastre, cu rolul important de a-i ridica temperatura internă Accentul expunerii, care nu va putea merge pînă la detalii, va cădea, totuşi, pe discutarea proceselor actuale, cărora le revine rolul important al menţinerii fluxului geotermic De altfel, tocmai pentru a servi drept cadru pentru conturarea acestei noţiuni examinăm şi problema bilanţului termic al Pămîntului, căci, din punctul de vedere pe care-l urmărim noi, fluxul geotermic este, la ora actuală, autenticul mesaj caloric al planetei noastre şi de la fidela detectare şi corecta descifrare a lui se aşteaptă lămurirea multor probleme geodinamice Este în afară de orice îndoială că principala sursă de căldură, permanent activă, a Pămîntului este constituită de ansamblul proceselor de dezintegrare radioactivă Elementele radioactive care au avut o contribuţie însemnată la producerea căldurii terestre de-a lungul întregii vieţi a Pămîntului şi o au şi în prezent sînt relativ puţine: doi izotopi ai uraniului (capul familiei uraniului şi capul familiei actiniului), apoi toriul şi izotopul radioactiv al potasiului Toate aceste patru elemente sînt larg răspîndite în roci şi au vieţi medii de ordinul de mărime al vîrstei Pămîntului aşa încît, active în tot trecutul acestuia, ele se mai găsesc în cantităţi suficient de mari pentru a constitui şi la ora actuală surse importante de căldură Calculele făcute, admiţîndu-se în întreaga masă a Pămîntului o abundenţă a lor comparabilă cu aceea din meteoriţi, arată că, prin contribuţia căldurii degajate de aceste elemente radioactive naturale, s-ar putea echilibra perfect bilanţul geotermic actual Întrucît, însă, obiecţii serioase de ordin geofizic şi geochimic se ridică împotriva unui asemenea „model meteoritic” rudimentar al Pămîntului, rezultatele acestea trebuie acceptate numai ca o indicaţie de ordin de mărime a plauzibilităţii concepţiei după care partea principală a fluxului geotermic din trecut şi de azi poate fi 95 5 CĂLDURA PĂMÎNTULUI atribuită dezintegrării izotopilor radioactivi cu viaţă lungă În ceea ce priveşte izotopii radioactivi cu viaţă scurtă — în vedere ar putea veni cei ai fierului, clorului şi aluminiului —, ei au putut avea un rol important în perioada formării Pămîntului (căci în prezent ei s-au stins), anume în intervalul de timp de circa 5 pînă la 10 milioane de ani care a urmat sintezei nucleelor atomice ale elementelor din sistemul solar primitiv În particular aluminiul radioactiv a putut contribui în mod esenţial la ridicarea temperaturii interne a Globului, cu condiţia ca formarea acestuia să nu fi durat mai mult de 20 de milioane de ani În perioada de formare a Pămîntului au mai putut avea contribuţii la ridicarea temperaturii lui interne şi alte fenomene, de exemplu căderea de corpuri protoplanetare pe Pămîntul primitiv, în curs de creştere, urmată de transformarea energiei lor cinetice în căldură, sau degajarea de căldură datorită continuei comprimări adiabatice De asemenea a fost desigur activă şi conversiunea în căldură a energiei gravitaţionale eliberate prin diferenţierea materialului mai mult sau mai puţin omogen care constituia Pămîntul primitiv Această diferenţiere a dus la formarea nucleului terestru de mare densitate şi cu temperaturi ridicate pe care George Călinescu l-a numit „ sîmburele de nestemate Şi flăcări îmbălsămate Cu care metalele ard De ani un miliard” Desigur, o cantitate mai mică de căldură, totuşi semnificativă, a trebuit să apară şi în urma separării crustei terestre de manta Un alt fenomen în stare să genereze căldură în interiorul Pămîntului este încetinirea rotaţiei lui, în urma interacţiunii cu Luna şi, într-o măsură mai redusă, cu Soarele, cu manifestări în fenomenul mareelor terestre şi oceanice Încercările de evaluare cantitativă a căldurii produse pe această cale se lovesc de o mare dificultate în legătură cu distribuţia acţiunii de frînare a rotaţiei terestre între mareele hidrosferei şi acelea ale Pămîntului „solid” (contribuţia maselor atmosferice este neglijabilă în această privinţă) Primele ar putea contribui doar la o încălzire superficială, numai mareele „terestre” — afectînd nu numai crusta ci şi mantaua — ar putea avea efecte adînci Oricum, în prezent fenomenul poate contribui, în ansamblu, cu o mică fracţiune din căldura necesară menţinerii fluxului geotermic dar în trecut el a putut juca un rol cu mult mai important la generarea căldurii terestre Lista surselor de căldură care iau parte la determinarea bilanţului geotermic merită să fie completată cu cîteva surse care, minore prin contribuţia lor relativă, prezintă interes prin adăugarea unor faţete deosebite pentru aspectul complex al ansamblului Ca asemenea surse geotermice secundare pot fi menţionate unele 96 5 CĂLDURA PĂMÎNTULUI tranziţii de fază din interiorul Globului, în particular în zonele de discontinuităţi, sau cristalizările şi reacţiunile chimice exoterme O contribuţie majoră la activul bilanţului geotermic are, evident, radiaţia solară, care afectează, însă, numai părţile superficiale ale Pămîntului Importanţa căldurii furnizate de Soare este, totuşi, mare, atît prin valoarea ei absolută cît şi prin participarea ei la fenomenele cele mai variate de la suprafaţa planetei noastre Trebuie accentuat, la încheierea acestei enumerări, că, prezentînd încă destule faţete puţin clare, legate mai ales de anumite elemente ipotetice privind formarea Pămîntului, problema bilanţului geotermic a primit, totuşi, în ultimul deceniu, o formă consistentă şi o fundamentare cantitativă, în continuă ameliorare, care îi asigură tot mai mult perspectivele unei rezolvări satisfăcătoare Dacă am forţa puţin lucrurile şi am considera cu orice preţ şi bilanţul termic al Pămîntului ca un mesaj fizic al lui, am putea spune că detectarea acestui mesaj prin prinderea cvazicantitativă a elementelor lui se face deja în condiţii acceptabile Ceea ce lasă încă de dorit este, bineînţeles, descifrarea lui ● Studiul cantitativ al fenomenelor geotermice a început cu determinări de temperatură Faptul cunoscut de multă vreme că, abstracţie făcînd de o mică porţiune din crusta terestră, afectată de condiţiile de suprafaţă, temperatura creşte cu adîncimea, şi observaţia ulterioară că rapiditatea acestei creşteri diferă de la o regiune la alta au condus la definirea noţiunii de treaptă geotermică, respectiv a inversului ei, gradientul geotermic Această mărime de pe urmă, definită ca variaţia de temperatură cu adîncimea, raportată la distanţa dintre punctele între care este constatată ea, evaluată, practic, în grade pe kilometru, s-a dovedit utilă pentru cercetările geotermice efectuate la scări regionale (după cum determinările de temperatură au dat şi dau satisfacţie în cadrul unor investigaţii locale) Pentru cercetările geotermice la scară planetară s-a impus, însă, o noţiune ceva mai complexă şi cu un conţinut fizic mai bogat, aceea de flux geotermic Termenul, pe care l-am folosit deja, sugerează el însuşi sensul fizic pe care-l are Cantitativ, fluxul geotermic este definit ca fiind cantitatea de căldură care străbate în unitatea de timp unitatea de suprafaţă normală pe direcţia de gradient maxim; ca atare el este măsurat în calorii pe secundă şi pe centimetru patrat O demonstraţie simplă arată că această mărime este reprezentată, în mod echivalent, de produsul dintre gradientul geotermic şi conductibilitatea termică, ceea ce indică şi calea determinării ei: se măsoară „in situ” gradientul geotermic şi în laborator conductibilitatea termică a rocii care constituie formaţiunea geologică din zona determinării Atît măsurătorile de teren ale gradientului geotermic, cît şi cele de laborator ale conductibilităţii termice trebuie efectuate cu o foarte mare precizie, şi cu o grijă 97 5 CĂLDURA PĂMÎNTULUI deosebită pentru înlăturarea intervenţiei tuturor agenţilor perturbanţi Numai aşa precizia finală cu care se va cunoaşte fluxul geotermic, cantitate relativ mică în valoare absolută, va putea asigura detectarea unor eventuale variaţii cărora să li se atribuie pertinent o semnificaţie geofizică Nu putem intra aici în detalii privind determinările dar, pentru a ilustra cît de departe trebuie împinsă preocuparea de a evita influenţe parazite, menţionăm numai că, în regiunile în care au existat glaciaţiuni în Pleistocen, măsurătorile de gradient geotermic trebuie făcute la adîncimi de circa 200 de metri, unde nu mai sînt de temut efectele reziduale ale acelor glaciaţiuni, de mult trecute, care se pot face simţite în porţiunile crustei terestre situate mai aproape de suprafaţă Pe de altă parte, extragerea probei de rocă, pentru care urmează să se facă determinarea de conductibilitate termică, implică măsuri speciale de precauţie Operaţia este comparativ mai simplă în cazul măsurătorilor în zone oceanice, unde o tijă de pînă la 2 metri este scufundată vertical în sedimentele relativ mai de pe fund şi gradientul este măsurat între doi sau mai mulţi termistori fixaţi pe tijă iar proba destinată determinărilor de conductibiliitate este extrasă de însăşi tija aceasta, prevăzută cu un recipient special pentru colectarea sedimentelor din chiar locul măsurătorii de gradient geotermic Fără a fi complet mulţumitor, ansamblul determinărilor existente de flux geotermic se prezintă relativ bine O lucrare de sinteză din anul 1965 a omologat ca sigure 1150 de determinări de flux geotermic pentru întregul Glob terestru, dintre care, însă, numai 11% erau efectuate pentru zone continentale (şi acestea nu prea bine distribuite) În anul 1970, numărul determinărilor de flux geotermic cu pretenţii de semnificaţie la scară planetară se ridicase la aproximativ 3000 Din determinările făcute pînă acum se desprind două rezultate însemnate, cu privire la acest mesaj fizic al Pămîntului Primul este constituit de faptul că, independent de valoarea temperaturilor măsurate şi chiar de valoarea gradienţilor — primele cu pronunţat caracter informativ local, cei de pe urmă semnificativi la scară regională —, fluxul geotermic este practic aproape acelaşi în orice punct de pe Glob Remarcabil este, în particular, faptul că nu s-a pus în evidenţă, contrar tuturor aşteptărilor, nici o deosebire sistematică între valorile fluxului geotermic pentru regiunile continentale şi pentru cele oceanice Al doilea rezultat important este valoarea numerică a fluxului geotermic Media determinărilor, reprezentativă la scară planetară, are o valoare numerică pe care o indicăm aici, dată fiind importanţa deosebită a acestei mărimi: 1,5 microcalorii pe secundă şi pe centimetru pătrat Faţă de această valoare medie planetară, constituind chiar ea cel mai important mesaj termic al Pămîntului, variaţiile regionale pot fi uneori destul de mari şi cu distribuţii statistice întrucîtva diferite pentru oceane şi pentru continente, prezentînd pentru fiecare categorie în parte 98 5 CĂLDURA PĂMÎNTULUI corelaţii evidente cu subdiviziunile geologice majore; în particular se manifestă tendinţa de creştere a fluxului geotermic în zonele orogenice tinere Media pentru toate determinările „oceanice” rămîne, în continuare, aceeaşi cu media determinărilor „continentale” Valoarea medie, indicată mai sus, a fluxului geotermic conduce la o valoare a pierderii totale de căldură a Pămîntului, prin conducţie, de circa 2,4 ∙ 1020 calorii pe an Această cantitate de căldură este de circa patru sute de ori mai mare decît cea pierdută prin activitatea vulcanică de pe întregul Glob Iată, deci, pe baza acestor două rezultate, sintetizate în valoarea numerică unică, o primă descifrare a principalului mesaj termic al Pămîntului: cea mai mare parte din căldura pe care planeta noastră o pierde prin iradierea în spaţiul cosmic vine din adîncimi, căci este aceeaşi pentru orice punct de pe Pămînt, şi ajunge la suprafaţa terestră prin mecanismul conducţiei termice, comandat de gradientul geotermic, pe cînd transportul vulcanic de căldură are o contribuţie cu totul minoră Conţinutul informaţional al mesajului fizic terestru reprezentat de fluxul geotermic este chiar mai bogat Cvasiegalitatea valorilor lui medii, luate separat pentru zonele continentale şi pentru cele oceanice, a produs schimbări fundamentale în ideile privitoare la distribuţia spaţială a surselor căldurii interne a Pămîntului Rocile care alcătuiesc crusta continentală cuprind în special granite şi granodiorite, cu un conţinut de substanţe radioactive dintre cele mai ridicate printre rocile comune Pe de altă parte, grosimea crustei continentale este mare faţă de a celei oceanice (circa 35 de kilometri, faţă de aproximativ 5 pînă la 6 kilometri) A fost, astfel, într-adevăr o surpriză să se găsească pentru fluxul geotermic o valoare medie „oceanică” practic egală cu cea „continentală”, cînd se aştepta o valoare de circa patru-cinci ori mai mare pentru aceasta de pe urmă Interpretarea acestui fapt — un mesaj special, conţinut în acela general al fluxului geotermic — nu este încă complet elaborată dar vechile vederi trebuie, evident, schimbate fundamental Cadrul în care urmează să se facă revizuirea lor pare a fi determinat, în linii mari, de părerea că, pentru suprafeţe de ordinul de mărime al sutelor de kilometri pătraţi, cantitatea totală de substanţe radioactive este peste tot aproape aceeaşi, distribuţia ei radială fiind, totuşi, diferită sub continente faţă de cea sub oceane: o concentrare mai mare de substanţe radioactive spre suprafaţă ar corespunde zonelor continentale, pe cînd în zonele oceanice aceeaşi cantitate totală ar fi distribuită pînă la adîncimi mai mari În legătură cu influenţele provocate în valorile fluxului geotermic de deplasările de mase fierbinţi — magme, ape termale, vapori şi gaze la temperaturi ridicate — se pot semnala tendinţe locale evidente, atît în zonele continentale cît şi în cele oceanice Asemenea efecte se manifestă, în particular, în zona circumpacifică şi în a dorsalelor medio-oceanice Variaţia rapidă a acestor efecte cu distanţa demonstrează, în mod 99 5 CĂLDURA PĂMÎNTULUI convingător, caracterul local şi superficial al surselor lor Încercări de corelare a variaţiilor regionale ale fluxului geotermic cu alte particularităţi geofizice ale zonelor în care ele apar s-au făcut dar încă nu au dus la rezultate sigure În această categorie intră paralelizările valorilor fluxului geotermic cu ondulaţiile geoidului, cu seismicitatea şi cu mişcările crustale recente Există unele indicaţii că, de exemplu, o coborîre a geoidului ar corespunde unei creşteri regionale a fluxului geotermic dar corelările sînt prea slabe pentru a fi convingătoare Perspectivele de continuare a descifrării mesajelor geotermice sînt promiţătoare şi în această direcţie ● O problemă interesantă, legată de descifrarea mesajului fizic constituit de fluxul geotermic şi cu implicaţii nu numai pentru geodinamică ci chiar pentru fizică, este aceea a mecanismului care, independent de natura surselor de căldură, asigură menţinerea acestui flux În cele ce preced, noi am utilizat deja, pentru a desemna acest mecanism, termenul de conducţie termică Noţiunea care-i corespunde în cadrul uriaş al fenomenelor terestre nu este, însă, atît de simplă ca în condiţiile controlabile şi simplificate ale laboratorului Plecînd de la fapte de observaţie, vom constata că, dacă luăm valoarea medie de 1,5 microcalorii pe secundă şi pe centimetru pătrat pentru fluxul geotermic şi o valoare medie reprezentativă a conductibilităţii termice a rocilor de 6 milicalorii pe centimetru, pe secundă şi pe grad, rezultă un gradient geotermic de 25° pe kilometru (adică o valoare a treptei geotermice de 40 metri pentru un grad) Dacă am extrapola valabilitatea acestei valori pînă la o adîncime de numai 100 de kilometri, temperatura ar trebui să fie acolo de 2500°, ceea ce ar implica topirea completă a materialului prezent în zona respectivă Pe de altă parte, temperatura compatibilă cu existenţa de magme bazaltice ar trebui să atingă local 1200° la adîncimea de 60 de kilometri Rezultă de aici că gradientul geotermic trebuie să descrească cu adîncimea cu un factor de aproximativ 10, înainte de a se atinge adîncimea de 100 de kilometri Aceasta s-ar putea realiza fie printr-o concentrare a surselor de căldură — în speţă substanţele radioactive — în apropierea suprafeţei Pămîntului, fie printr-un mecanism de propagare a căldurii mai activ decît conducţia termică normală (ori printr-o intervenţie comună a celor două modalităţi de realizare a condiţiilor la limită impuse de observaţii) O examinare mai detaliată a situaţiei, în special sub oceane, arată că cea de-a doua posibilitate principială trebuie să fie în orice caz admisă, cel puţin ca intervenţie cu pondere mai mare, chiar dacă nu exclusivă În mod firesc se pune atunci întrebarea: Care este mecanismul, mai eficace decît simpla conducţie, care asigură transferul de căldură din interiorul Pămîntului spre suprafaţă? Curenţii de convecţie, care principial ar putea veni în vedere, nu satisfac condiţia de ordin de mărime, la vitezele pe care le- 100 5 CĂLDURA PĂMÎNTULUI ar putea avea în interiorul mantalei terestre, aşa că soluţia s-a căutat în imaginarea unor procese asigurînd un mecanism de propagare a căldurii echivalent, formal, cu o creştere a conductibilităţii termice În felul acesta s-a ajuns la ideea unei conductibilităţi „radiative” sau „fotonice” şi a unei conductibilităţi „excitonice”, care sar adăuga în adîncime conductibilităţii „fononice”, obişnuită în roci în condiţiile din apropierea suprafeţei terestre Într-adevăr, în apropierea suprafeţei Pămîntului, căldura este transmisă în roci prin vibraţii — de aici termenul de „fonon” — ale reţelelor cristaline, adică prin interacţiuni ale atomilor vecini, aranjaţi în cristalele mineralelor componente Această componentă fononică a conductibilităţii, singură prezentă în condiţiile de suprafaţă, este influenţată de variaţiile de temperatură şi de presiune care intervin în adîncime, pentru ca la temperaturi de ordinul a 200°-300° să i se adauge, în special pentru diverşi silicaţi, un mecanism suplimentar: transferul de căldură prin radiaţie de la un atom la altul, componenta radiativă a conducţiei La temperaturi şi mai ridicate devine important un mecanism de transfer de energie cu totul diferit, care a fost desemnat prin termenul de conducţie prin excitoni, întrucît implică propagarea stărilor excitate ale atomilor Se ajunge, aşadar, la imaginea complexă a unei conductibilităţi termice cu trei componente care ar interveni în proporţii variabile cu temperatura: mai întîi componenta fononică, existentă la toate temperaturile (forma clasică a conducţiei), apoi componenta fotonică şi cea excitonică, ambele importante la temperaturi mai ridicate din mantaua terestră, pînă la adîncimi de circa 1500 de kilometri; dincolo de aceste adîncimi componenta radiativă ar începe să scadă, pe cînd celelalte continuă, amîndouă, să crească Fără îndoială că distribuţia elementelor radioactive cu adîncimea trebuie luată şi ea în considerare în încercările de descifrare de mesaje legate de fluxul geotermic şi implicaţiile lui Generarea de căldură prin dezintegrări radioactive este atît de intensă, pentru concentraţiile de substanţe radioactive constatate efectiv în roci, că duce la cantităţi de căldură suficiente pentru a explica în întregime fluxul geotermic chiar dacă degajarea ar avea loc numai în porţiunile foarte superficiale ale Pămîntului Se pune şi în această privinţă, deci, problema variaţiei cu adîncimea a concentraţiei de elemente radioactive Din păcate, nu vom putea intra nici aici în amănunte dar vom discuta, totuşi, pe scurt, un aspect al problemei bilanţului geotermic care apare în legătură cu această implicaţie a descifrării mesajului Pămîntului reprezentat de fluxul geotermic Este vorba de caracterul deficitar sau excedentar al acestui bilanţ — dacă se consideră că despre un echilibru perfect este greu să se vorbească —, lucru pe care nu l-am discutat în contextul strict al bilanţului termic al Pămîntului, căci are prelungiri importante peste limitele acestei probleme În principiu sînt date ambele posibilităţi şi ele au şi fost discutate, nu numai în 101 5 CĂLDURA PĂMÎNTULUI termeni restrîns ştiinţifici dar chiar sub aspecte larg filozofice După o predominare a concepţiei unei continue răciri a Pămîntului, care s-ar fi găsit la început în stare incandescentă, concepţie care oferea vieţii de pe el perspectiva unei morţi prin frig, s-a trecut de cealaltă parte În urma descoperirii continuei generări de căldură prin dezintegrările radioactive, s-a admis concepţia unei lente încălziri, cu promisiunea unei morţi prin căldură Trebuie subliniat că, în ambele cazuri, evoluţia este extrem de lentă aşa că pînă la dispariţia vieţii de pe Pămînt — prin frig sau căldură, excluzînd intervenţia unei cauze antropogene — ar fi, în orice caz, încă foarte mult timp Este interesant de examinat şi o concepţie intermediară care, admiţînd o alternanţă ciclică a celor două evoluţii, la foarte lungi intervale de timp, imaginează următorul mecanism: Dacă la un moment dat bilanţul geotermic ar fi excedentar, adică dacă Pămîntul s-ar găsi într-o perioadă de încălzire — cum se consideră că ar fi în prezent —, o parte importantă a interiorului lui fiind în stare solidă, degajarea continuă de căldură ar putea duce la o fluidizare treptată a acestei părţi (căci conducţia n-ar fi în stare, chiar cu adăugarea componentelor suplimentare care au fost menţionate mai sus, să asigure transferul spre exterior al întregii cantităţi de căldură degajate) Această fluidizare ar favoriza apariţia curenţilor de convecţie din ce în ce mai activi Transferul masiv de căldură spre exterior, asigurat de conducţia mărită prin ridicarea temperaturii şi de convecţia adăugată în urma fluidizării, ar face ca Pămîntul să treacă într-o perioadă de răcire, căldura transportată la suprafaţă şi iradiată în spaţiu fiind mai mare decît cea generată, adică bilanţul geotermic devenind deficitar Răcirea ar implica, însă, mărirea vîscozităţii interiorului fluid şi, deci, încetinirea treptată a convecţiei, pînă la suprimarea ei prin solidificarea mediului în care se desfăşura Ciclul ar fi, astfel, închis şi ar putea reîncepe Lucrurile ar putea fi mult mai complicate decît arată această schemă suprasimplificată Printre altele ar interveni în bilanţul geotermic, alternativ excedentar şi deficitar, şi cantităţile de căldură asociate proceselor de fluidizare şi solidificare imaginate pentru asigurarea mecanismului alternării Această concepţie, sugerată de problemele interdependente ale bilanţului şi fluxului geotermic şi oferind interesante perspective de explicare a multor fenomene din complexul geodinamic, nu prezintă, însă, deocamdată, consistenţa intrinsecă a unui sistem perfect coerent şi nici încadrarea faptică pe deplin satisfăcătoare care să-i asigure acceptarea unanimă Acest lucru este cu atît mai semnificativ cu cît ea nu este de dată recentă, a fost numai reactualizată şi completată cu elemente noi de unele implicaţii în direcţia ei ale vederilor actuale cu privire la dinamica interiorului Globului Să mai amintim, pentru a încheia cu această categorie de probleme, că existenţa curenţilor de convecţie din mantaua terestră a fost postulată, din considerente geodinamice, de multă vreme Chiar dacă acestor curenţi, reprezentînd deplasări lente ale materialului mantalei terestre, nu le revine un rol important în transferul de căldură din interiorul spre exteriorul Pămîntului, datorită vitezei lor foarte reduse, le 102 5 CĂLDURA PĂMÎNTULUI rămîne marea responsabilitate de a contribui la asigurarea mecanismului tectonicii globale în imaginea ei actuală de „tectonică a plăcilor”, cum vom vedea în ultimul capitol al acestei scrieri Compatibilitatea dintre existenţa lor şi condiţiile din interiorul Pămîntului este subliniată, cum am văzut cînd am discutat mesajele gravitaţionale terestre, şi de unele considerente legate de turtirea Pămîntului, în stare să furnizeze indicaţii asupra vîscozităţii maselor din interiorul Globului Rezervele formulate mai sus, în legătură cu concepţia alternanţei perioadelor de excedent şi de deficit al bilanţului geotermic în evoluţia planetei noastre, nu vizează direct existenţa curenţilor de convecţie ● Să amintim acum, pe scurt, şi aspectele geotermice ale problemei de mare actualitate a teledetecţiei, cu foarte importante perspective de dezvoltare şi chiar cu remarcabile performanţe înscrise deja la activul ei (Nu mai departe decît în februarie 1974, a doua zi după revenirea pe Pămînt a misiunii Skylab 3, se anunţa descoperirea sigură, prin tehnicile detecţiei în infraroşu, a unor zone termale de interes economic în Florida şi probabilitatea existenţei unor resurse energetice importante — zăcăminte de petrol — în alte zone ) Cum se ştie, se desemnează prin termenul de teledetecţie un ansamblu de tehnici, aplicate cu ajutorul avioanelor, baloanelor stratosferice, rachetelor şi sateliţilor, prin care se conturează o porţiune a suprafeţei terestre sau un obiect de dimensiuni mai mari de pe ea (sau chiar de sub ea, dar situat nu prea adînc), care prezintă deosebiri, dintr-un anumit punct de vedere, faţă de mediul înconjurător Realizată sub forme extrem de variate, teledetecţia este, în fond, o fotografie aeriană, de la foarte mari altitudini, în general, folosind radiaţiile dintr-un anumit domeniu de lungimi de undă, pentru care atmosfera este transparentă Această condiţie este satisfăcută nu numai de domeniul vizibil şi de un spectru relativ larg de microunde ci şi de infraroşul situat între ele şi reprezentat de radiaţiile calorice Deşi vaporii de apă şi bioxidul de carbon intervin supărător, prin absorbţii puternice ale acestor radiaţii, într-o anumită bandă de lungimi de undă, rămîn încă largi domenii ale spectrului infraroşu, spre vizibil ca şi spre microunde, disponibile pentru scopurile teledetecţiei Aceasta utilizează atît radiaţiile infraroşii care vin în mod natural, ca generate de Pămînt sau ca radiaţii solare reflectate de suprafaţa terestră (teledetecţia „pasivă”) cît şi radiaţii controlate de observator, emise dintr-un dispozitiv care zboară cu el, şi reflectate de Pămînt (teledetecţia „activă”) Foarte amănunţit elaborată ca tehnică fotografică în infraroşu, asociată cu dispozitive radar cu examinare laterală şi, foarte recent, chiar cu laseri speciali pentru infraroşu, teledetecţia este lipsită de avantajul examinării stereoscopice În schimb ea a fost adaptată şi determinărilor cantitative, prin calibrarea dispozitivului de observaţie cu un corp negru intern şi prin asocierea cu termometre radiative Determinările de 103 5 CĂLDURA PĂMÎNTULUI temperatură a solului, efectuate astfel din aer, sînt în bun acord cu cele făcute la suprafaţa Pămîntului, valorile obţinute fiind reprezentative, ca valori medii, pentru o suprafaţă mai mare dar pentru un strat foarte superficial, pe cînd valorile măsurate la sol corespund unei suprafeţe mai mici însă şi proprietăţilor termice ale unei porţiuni de teren de grosime supusă controlului Dat fiind că teledetecţia în infraroşu este comandată în fond de temperaturile de la suprafaţa Pămîntului, o problemă de prim ordin a ei este alegerea celui mai potrivit timp pentru efectuarea înregistrărilor Rezultatele obţinute pe baza punerii în evidenţă a contrastelor de temperatură sînt cu totul remarcabile: cartări geologice, descoperiri şi extinderi de zăcăminte de minereuri, localizări de structuri potenţial petrolifere, indicaţii de ordin structural (falii, cute, anticlinale, domuri), conturări de zone termale, informaţii asupra compactităţii solurilor ca şi asupra stabilităţii terenurilor în pantă Optimiştii vorbesc chiar de performanţe în supravegherea şi prevederea activităţii vulcanice ca şi în studiul seismicităţii şi în prevederea cutremurelor de pămînt Constituind — alături de prospecţiunile geotermice — importante prelungiri pe plan aplicativ ale cercetărilor privind fenomenele legate de căldura Pămîntului, tehnicile teledetecţiei în infraroşu, un domeniu particular dar dintre cele mai dezvoltate ale teledetecţiei în general, reprezintă simultan o detectare şi o descifrare de mesaj fizic al Pămîntului Situată deocamdată preponderent în planul calitativului, perspectivele ei de trecere spre cantitativ au fost deja deschise Asocierea sistemelor pasive şi active, adică a detectării şi descifrării de mesaje termice naturale şi provocate, promite dezvoltări ale teledetecţiei în infraroşu care, solicitate în primul rînd de necesităţi economice, ar putea să se prelungească şi în domeniul propriu-zis al cercetărilor geotermice Nu sînt, astfel, excluse contribuţii de valoare cel puţin în extinderea rapidă şi în ameliorarea cunoaşterii distribuţiei temperaturilor de suprafaţă şi a dependenţei lor de condiţiile locale ● Din expunerea care precedă, se desprind, fără îndoială, cel puţin două lucruri: interesul domeniului — deşi prezentat doar în linii de schiţă — şi caracterul lui de vie efervescenţă, sub dubla acţiune a acestui interes şi a invitaţiei la speculaţii, care rezultă din incompleta determinare metrologică şi conceptuală a problemelor lui Apoi, chiar dacă problemele geotermice se pun azi şi aici, ele îşi au începutul foarte departe în timp ca şi în spaţiu, în epoca formării planetei noastre şi în interiorul foarte adînc al ei Privind Pămîntul în întregime, fenomenele geotermice au principala sursă în zonele lui inaccesibile iar datele noastre de observaţie provin din puncte relativ puţin numeroase, distribuite neuniform pe suprafaţa terestră şi limitate la porţiunile de suprafaţă ale Globului Încă din secolul al XVII-lea, Robert Boyle remarca, în legătură cu caracterul „superficial” al informaţiilor geotermice: „Şi mult mai puţin avem vreo cunoştinţă sigură despre temperatura părţilor mai dinăuntru şi (dacă pot spune aşa) 104 5 CĂLDURA PĂMÎNTULUI mai centrale ale Pămîntului, în care sîntem încă ignoranţi şi vom continua, mă tem, să fim încă mult timp Căci trebuie notat că ceea ce a fost discutat pînă acum se referă numai la temperatura acelor părţi subterane în care oamenilor le-a fost permis să ajungă prin săpare” Deşi în cele trei secole care au trecut de cînd Boyle făcea această observaţie progresele au fost mari, disproporţia dintre ce se ştie şi ce ar trebui ştiut este încă flagrantă în geotermie Este adevărat că descoperirea radioactivităţii a permis fixarea cîtorva jaloane sigure, pe lîngă ceea ce au adus observaţiile Ea a deschis, însă, şi calea pentru speculaţii privind interiorul inaccesibil al Pămîntului iar omul de ştiinţă nu a urmat sfatul poetului: „Stai pe planetă de noroi Nu tulbura cu gîndurile tale Scrumirea flăcării centrale!” (George Călinescu) Gîndurile cercetătorilor au mers chiar foarte departe, adeseori mai departe decît limitele pînă la care faptele indicau teren sigur Dar cînd este vorba de un teren care trebuie cucerit nu se face consolidarea după ocuparea lui? 105 6 UNDE ELASTICE ÎN PĂMÎNT 6 UNDE ELASTICE ÎN PĂMÎNT „În ultimii cincizeci de ani s-a ajuns treptat la aprecierea că seismologia este fecundă nu numai prin aplicarea metodelor fizice pentru a arunca lumină asupra naturii şi caracteristicilor cutremurelor de pămînt ci şi prin utilizarea datelor seismice ca sursă de cunoaştere a structurii interne a Pămîntului Cînd se produce un cutremur, în interiorul Pămîntului se transmit unde, care sînt înregistrate în observatoare pe seismograme; prin descifrarea înregistrărilor, seismologul face radiografia Pămîntului ” K E BULLEN „Ce te scuturi tu, Pămîntule, fără pricină ştiută?” TUDOR ARGHEZI Aspectul sub care cutremurele de pămînt s-au impus, mai întîi, atenţiei omului a fost, desigur, acela de calamitate naturală Fenomene impresionante prin capacitatea lor de distrugere, adăugată imprevizibilităţii şi implacabilităţii lor, cutremurele au devenit, relativ tîrziu, obiect de cercetare ştiinţifică Ele s-au dovedit, totuşi, în scurt timp, a fi foarte importante mesaje fizice ale Pămîntului Suportul lor fenomenologic este reprezentat de undele elastice care sînt generate în focarele seismice şi care se propagă, în interiorul Globului, în toate direcţiile, aducînd cu ele informaţii atît despre fenomenele din focar cît şi despre drumul parcurs de acolo pînă la locul de înregistrare Din păcate, aceste „semnale utile”, complexe prin ele însele, apar pe un fond de „zgomot perturbant”, datorit condiţiilor locale ale amplasamentului şi particularităţilor echipamentului staţiunii de înregistrare, ceea ce complică foarte mult detectarea, identificarea şi descifrarea lor În acest capitol, de dimensiuni extrem de reduse în raport cu vastitatea, complexitatea şi importanţa domeniului seismologiei, expunerea se va limita doar la aspectul de mesaj fizic al undelor elastice provocate de cutremurele de pămînt în interiorul Globului şi la descifrarea lor, în dublul scop al cunoaşterii mecanismului de producere a fenomenelor seismice şi al obţinerii unei imagini cît mai fidele a structurii interne a planetei noastre Nu vor putea fi amintite decît în treacăt — întrucît sînt mai puţin semnificative ca mesaje, în sensul adoptat de noi — importante date seismologice legate de unele probleme de ordin practic, cu prelungiri pe plan economic şi chiar diplomatic, cum sînt zonările seismice în vederea realizării, cu cheltuieli minime şi cu eficienţă maximă, a construcţiilor antiseismice, respectiv discriminarea între undele elastice provocate de cutremurele naturale şi cele generate de exploziile subterane artificiale Subliniind, de la început, că descifrarea mesajelor terestre pe care le constituie undele seismice este — ca şi operaţiile corespunzătoare celorlalte mesaje fizice ale 106 6 UNDE ELASTICE ÎN PĂMÎNT Pămîntului — tot o problemă inversă, adică o caracterizare de cauză plecînd de la cunoaşterea efectelor, vom prezenta, mai întîi, cadrul general în care se efectuează această descifrare aşa cum rezultă el, schematic, din termenii problemei directe corespunzătoare: prevederea efectelor plecînd de la fenomenele considerate a fi cauza lor În acest cadru vom situa, apoi, mesajele seismice ale Pămîntului şi vom trece în revistă descifrările lor actuale cele mai importante ● Formulată de Tudor Arghezi în context literar, întrebarea care stă ca al doilea citat în fruntea acestui capitol s-a pus pentru om din cele mai vechi timpuri şi se menţine şi azi, doar uşor atenuată, chiar în domeniul cercetărilor ştiinţifice Date fiind proporţiile pe care le pot lua cutremurele de pămînt, caracterul lor de inevitabilitate şi impresia puternică exercitată de manifestările lor asupra omului — aproape cu totul neputincios în a-şi apăra viaţa şi bunurile de efectele distrugătoare ale unor fenomene încă imprevizibile —, nu este de mirare că această întrebare se pune mereu, cu insistenţă Mai mult, ţinînd seama de complexitatea fenomenelor seismice, de multitudinea şi varietatea factorilor ce intervin în înlănţuirea lor, de vastitatea cadrului în care ele se desfăşoară ca şi de relativa modicitate a mijloacelor de investigaţie, apare justificată, pînă la un punct, şi pe plan ştiinţific, sugestia privitoare la ignorarea cauzei cutremurelor, cu care se termină întrebarea poetului Justificarea este numai parţială, în prezent, căci o parte din înlănţuirea de fenomene care constituie mecanismul de producere a cutremurelor de pămînt se cunoaşte relativ bine Tocmai de această parte cunoscută ne vom servi pentru a schiţa, în termeni calitativi de problemă directă, cadrul de interpretare a datelor de observaţie ale seismologiei, în vederea abordării descifrării de mesaje care ne interesează Complexul fenomenelor seismice poate fi reprezentat, la nivelul cunoştinţelor actuale, de următoarea imagine schematică, chiar suprasimplificată Sub influenţa tensiunilor care se nasc în interiorul lui, Pămîntul este supus unor continue deformări Dintre modificările de formă care au loc: deformări elastice, deformări plastice şi fracturi, primele două nu provoacă schimbări cu caracter brusc, pe cînd cele din ultima categorie implică o variaţie bruscă de tensiune în locul unde se produce fractura, adică în porţiunea din interiorul Pămîntului, situată mai mult sau mai puţin adînc (dar nu mai adînc de 720 de kilometri), numită focar; de dimensiuni relativ reduse, focarul este asimilat, de regulă, cu un punct iar proiecţia lui pe suprafaţa Pămîntului reprezintă ceea ce se desemnează obişnuit ca epicentrul cutremurului O asemenea variaţie bruscă a stării de tensiune din interiorul maselor terestre generează unde elastice ce se propagă în mediul complex care constituie interiorul planetei noastre Mişcarea care rezultă poate avea manifestări distrugătoare la distanţe nu prea mari de sursa ei şi, deşi puternic atenuată, mai poate avea intensităţi care să permită înregistrarea ei — ca deplasare, viteză sau acceleraţie a solului — chiar la 107 6 UNDE ELASTICE ÎN PĂMÎNT distanţe foarte mari de epicentru, dacă se dispune de instrumente adecvate şi suficient de sensibile, amplasate în condiţii corespunzătoare Ansamblul acestor fenomene, constituind o perturbaţie elastică complexă, reprezintă un cutremur de pămînt Nu este greu să se remarce care sînt părţile mai puţin clare ale acestei imagini schematice Ele corespund mai mult mecanismului de generare a tensiunilor cărora li se atribuie deformările decît eliberării acestor tensiuni în cadrul procesului de „faliere”, care conduce la apariţia fracturilor Situaţia se prezintă sensibil mai bine în privinţa producerii undelor seismice, a propagării şi atenuării lor Lăsînd la o parte procesele încă insuficient cunoscute ale apariţiei şi acumulării tensiunilor în porţiunea din interiorul Globului care, prin eliberarea bruscă a lor, devine focarul (sau hipocentrul) unui cutremur de pămînt, vom examina acum — pe scurt dar nu fără o încercare de încadrare istorico-literară — caracterul ondulatoriu al substratului mecanic al fenomenelor seismice, tipurile de unde produse, propagarea lor în interiorul Pămîntului şi forma sub care ele apar înregistrate Rostul acestei examinări este acela de a se fixa cîteva repere, destinate a servi ca elemente aperceptive pentru discutarea procesului de descifrare a mesajelor seismice ale Pămîntului, reprezentate de diverse manifestări ale cutremurelor Caracterul de unde al perturbaţiilor seismice a fost recunoscut de multă vreme Se pare că ideea unui substrat ondulatoriu al cutremurelor de pămînt ar fi apărut în urma observaţiilor făcute cu ocazia cutremurului care a distrus Lisabona în 1755 (Este vorba de cutremurul menţionat de Voltaire în „Candide”, cutremur căruia doctorul Pangloss îi atribuie o origine fantezistă: „Acest cutremur nu este ceva nou; oraşul Lima a suferit scuturături asemănătoare anul trecut; aceleaşi cauze — aceleaşi efecte: există desigur o dîră de pucioasă pe sub pămînt de la Lima la Lisabona ”) Cum acest cutremur s-a produs în timpul serviciilor religioase de „ziua tuturor sfinţilor”, foarte numeroase persoane din diverse regiuni ale Europei au văzut candelabrele oscilînd Nu este, astfel, surprinzătoare emiterea, în 1760, a ipotezei undelor elastice din interiorul Pămîntului ca echivalent fenomenologic al cutremurelor Este interesant să semnalăm că, vorbind în „Fraţii Jderi” despre „cutremurul cel mare” din 1471, Mihail Sadoveanu scoate şi el în relief caracterul ondulatoriu al fenomenului: „ cutremurul se desluşi deplin ca o unduire de val ” Şi mai interesant este faptul că, în concordanţă deplină cu observaţiile ştiinţifice, se menţionează o a doua etapă în desfăşurarea fenomenului: „Al doilea val al cutremurului scutură pămîntul cu mai multă putere şi mai îndelung decît întîia oară, cu aceleaşi detunete subpămîntene” Într-adevăr, deşi apar simultan în focar, diversele tipuri de unde elastice produse de cutremure se propagă în interiorul Pămîntului cu viteze diferite şi ajung, deci, succesiv într-un loc situat la oarecare depărtare, în ordinea vitezelor lor descrescătoare O primă categorie de unde seismice este formată de undele longitudinale, unde 108 6 UNDE ELASTICE ÎN PĂMÎNT de comprimare şi dilatare, care provoacă în mediul de propagare o deplasare a particulelor acestuia după însăşi direcţia lor de înaintare Dintre toate undele seismice, ele au cea mai mare viteză de propagare, ceea ce face ca ele să sosească mai întîi în locul în care se observă manifestarea efectelor cutremurului Înscriindu-se ca prime impulsuri pe seismogramă, undele longitudinale au şi fost numite în latineşte „primae” şi sînt desemnate, de regulă, prin litera P, iniţiala acestui cuvînt Cu o viteză mai mică se propagă undele elastice transversale, pentru care deplasarea particulelor mediului se face după direcţia perpendiculară pe aceea de propagare, ele avînd, astfel, caracterul de „unde de forfecare” Aceste unde ajung în rîndul al doilea la locul de înregistrare, cu o întîrziere cu atît mai mare, faţă de momentul sosirii undelor P, cu cît înregistrarea se face la o distanţă epicentrală mai mare Numite unde „secundae”, undele transversale sînt indicate, în mod obişnuit, prin litera S, cu care începe acest cuvînt Din focar, undele P şi S se propagă prin „volumul” Pămîntului în toate direcţiile, în particular şi spre locul de observaţie (De fapt, propagarea nu se face în linie dreaptă Cum vitezele cresc, în general, cu adîncimea, atît pentru undele P cît şi pentru undele S, traiectoriile urmate de ele sînt, în conformitate cu legile refracţiei, curbe cu concavitatea spre suprafaţa terestră ) Ambele categorii de unde de volum au caracterul de unde precursoare ale cutremurului propriu-zis distructiv, ele avînd efecte relativ reduse în această privinţă Prima „unduire de val” pe care o reprezintă ele constituie, însă, un important mesaj al Pămîntului Cu un secol şi jumătate înainte ca Bullen să fi subliniat, prin cuvintele citate în fruntea acestui capitol, conţinutul informaţional — cu privire la interiorul Pămîntului — al undelor seismice, Shelley a arătat, în „Prometeu eliberat”, în termeni aproape ştiinţifici, că ele „Cînd longitudinale şi cînd transversale Străbat întunecata crustă terestră şi, sosind la suprafaţă, Dezvăluie secretele din adîncul inimii Pămîntului” (Traducerea a renunţat la libertatea pe care şi-a luat-o poetul de a folosi cuvîntul „perpendicular” în loc de „longitudinal” — undele longitudinale produc, de altfel, deplasări perpendiculare dar nu pe direcţia de propagare ci pe frontul de undă —, menţinînd, însă, imaginea sugerată cu privire la alternanţa naturii undelor, şi ea o evidentă licenţă poetică ) Cutremurele de pămînt se manifestă distructiv în special prin undele de suprafaţă Spre deosebire de undele de volum, acestea se propagă prin porţiunile foarte superficiale ale crustei terestre, ca şi cînd ar proveni din epicentru şi nu din hipocentru, cu viteze şi mai mici decît ale undelor S, aşa încît la distanţă ajung după ele Undele de suprafaţă sînt de două categorii Unele, numite unde Rayleigh, provoacă o deplasare complicată a particulelor mediului de propagare, anume o 109 6 UNDE ELASTICE ÎN PĂMÎNT mişcare retrogradă după o traiectorie eliptică, în planul determinat de direcţia de propagare şi de verticală Altele, undele Love, sînt caracterizate prin deplasări mai simple, transversale în planul orizontal Ambele categorii de unde de suprafaţă, avînd viteze de valori apropiate, au perioade mai lungi decît undele de volum, ceea ce a făcut să fie numite unde „longae”, de unde şi desemnarea lor prin litera L Producînd deplasări de amplitudini mari şi durînd un interval de timp mai lung, ele constituie, macroscopic, faza a doua — cea distructivă — a cutremurului, atît de bine descrisă de Sadoveanu 5 Mesaje seismice naturale şi descifrarea lor Cîteva imagini, cu caracter de sinteză a trecerii în revistă care precedă, sînt prezentate în figura 5, destinată să încheie această discuţie în termeni de problemă directă Punînd în evidenţă formele sub care se prezintă principalele mesaje seismice ale Pămîntului, ca înregistrări de unde produse de cutremure, această figură indică şi traiectoriile după care se pot propaga undele de volum P şi S de la hipocentrul cutremurului (practic coincident cu epicentrul) pînă la locul de înregistrare, considerat la cinci distanţe diferite de focar 110 6 UNDE ELASTICE ÎN PĂMÎNT Dacă înregistrarea se face într-un loc situat în zona epicentrală, pentru care perturbaţia seismică reprezintă un „cutremur local”, diversele unde seismice se înregistrează practic suprapuse, la un interval de timp foarte scurt după momentul producerii lor în focar (cazul 1) Pînă la distanţa de circa 1000 de kilometri se vorbeşte de un „cutremur foarte apropiat”, pe a cărui seismogramă undele de volum şi de suprafaţă încep să se separe unele de altele, fiind înregistrate cu decalaje de pînă la 2 minute, fără, însă, ca undele S, care apar în trena undelor P, să poată fi uşor identificate (cazul 2) Se consideră, apoi, că avem de-a face cu un „cutremur apropiat” (evident, la scară planetară) pînă la distanţe epicentrale de ordinul a 3000 de kilometri, înregistrările punînd clar în evidenţă undele P, S şi L (cazul 3) La distanţe şi mai mari, de circa 5000 de kilometri, perturbaţia seismică reprezintă ceea ce se poate numi fără ezitare un „cutremur depărtat”, pe a cărui seismogramă apar diverse „faze” ale undelor seismice, de exemplu, pe lîngă cele simple P, S şi L, şi unde longitudinale care s-au reflectat odată pe faţa interioară a suprafeţei Pămîntului şi ajung să se înregistreze, după undele P, ca unde PP; la fel, există unde SS (cazul 4) Pot apărea şi faze, care nu sînt marcate pe figură, ca PS sau SP, dacă reflexia undelor se face cu schimbarea caracterului lor (longitudinal sau transversal) În fine, la distanţe şi mai mari, de ordinul de mărime al sfertului de meridian şi mai mari, nu mai este o figură de stil să se vorbească despre un „cutremur foarte depărtat” (sau teleseism), pentru care „al doilea val” al cutremurului, reprezentat de undele L, se înregistrează la peste 20 de minute după sosirea undelor P; între aceste extreme, se înregistrează, evident, undele S şi diversele faze PP, PPP, SS, SSS (cazul 5) Se înţelege că pot apărea şi faze complexe de tipul PS, SP, PPS, PSS etc Trebuie să adăugăm că schema pe care am prezentat-o este foarte mult simplificată Fazele undelor seismice înregistrate sînt mult mai numeroase şi mai variate decît ar sugera această schemă, în care s-au luat în considerare numai reflexii ale undelor P şi S pe faţa interioară a suprafeţei terestre, cu sau fără menţinerea caracterului lor Undele de volum se mai pot reflecta pe suprafaţa de separaţie dintre manta şi nucleu sau pot pătrunde în nucleu prin refracţie Reflexia pe suprafaţa nucleului exterior, indicată prin litera c în simbolul de reperare al fazei respective, poate schimba sau nu natura undei incidente, aşa încît la suprafaţa Pămîntului se pot înregistra faze ca, de exemplu, PcP, PcS, ScS sau ScP Refracţia urmată de propagarea în nucleul exterior se indică prin litera K şi poate duce, pe înregistrări, la faze PKP, PKS etc; în nucleul exterior undele seismice nu se pot propaga decît ca unde longitudinale, mediul respectiv comportîndu-se ca un fluid, deci simbolul K nu comportă nici o ambiguitate în privinţa naturii undelor la care se referă În schimb, în nucleul interior, cu proprietăţi de corp solid, în particular cu rezistenţă la forfecare, pe lîngă undele longitudinale care pătrund din nucleul exterior, refractîndu-se şi păstrîndu-şi natura (fenomenul este indicat în simbolul fazei respective prin I), pot apărea şi unde transversale, rezultate din refracţia undelor longitudinale din nucleul exterior, însoţită de schimbarea caracterului lor (fenomenul 111 6 UNDE ELASTICE ÎN PĂMÎNT este desemnat prin litera J) În consecinţă, pot exista, de exemplu, faze ca PKIKS, SKJKP, PKJKS etc Să mai amintim că, în cazul undelor generate de cutremure cu focar adînc, poate avea loc o primă reflexie pe faţa interioară a suprafeţei Pămîntului, într-un punct relativ apropiat de epicentru, unda care se propagă între focar şi acest punct fiind desemnată prin litera minusculă corespunzătoare naturii ei: p (longitudinală) sau s (transversală) Se înţelege uşor ce reprezintă, atunci, de exemplu, simbolurile pScP sau sSKJKS În primul caz este vorba de o undă care pleacă dintr-un focar adînc spre suprafaţa Pămîntului ca undă longitudinală, se reflectă pe suprafaţa terestră ca undă transversală, se propagă ca atare în manta, pînă la suprafaţa nucleului, unde se reflectă schimbîndu-se în undă longitudinală, cum va ajunge la locul de înregistrare Faza indicată de al doilea simbol corespunde următoarelor evenimente: plecarea, de la focar adînc, a unei unde transversale, reflectarea ei pe faţa interioară a suprafeţei terestre, fără schimbarea naturii, refracţia ei la suprafaţa nucleului exterior şi pătrunderea în el, obligatoriu ca undă longitudinală, pătrunderea în nucleul interior, prin refracţie cu schimbarea în undă transversală, ieşirea în nucleul exterior (evident, ca undă longitudinală) şi, apoi, pătrunderea prin refracţie în manta, cu schimbarea naturii, deci sosirea la locul de înregistrare ca undă transversală Se conturează acum aspectele mai importante ale descifrării mesajelor seismice ale planetei noastre, reprezentate chiar de undele produse de cutremure, detectate şi identificate, prin intermediul înregistrării pe seismograme, după propagarea lor, pe diverse trasee prin interiorul Globului, cu schimbări de direcţie şi, eventual, de natură, în urma reflexiilor şi refracţiilor suferite la suprafeţele de discontinuitate care separă diferitele diviziuni ale interiorului Pămîntului Deşi se prezintă sub aspecte variate, problemele ridicate de descifrarea acestor mesaje se reduc, în esenţă, la una singură: problema inversă a seismologiei, care constă în caracterizarea sursei, pe de o parte, şi a parcursului undelor înregistrate, pe de alta, prin reconstituirea fenomenelor care au avut loc în focar şi a celor de pe traseul complicat urmat de ele Se înţelege că rezolvarea unei asemenea probleme se face cu mari dificultăţi, legate atît de ambiguitatea intrinsecă a caracterului ei invers cît şi de ignorarea unor parametri importanţi, în particular a parametrilor elastici, respectiv a vitezelor de propagare a undelor de volum în diversele zone din interiorul Globului În măsura în care aceste dificultăţi pot fi învinse sau cel puţin ocolite, este posibil să se obţină informaţii asupra naturii proceselor din focarele cutremurelor, respectiv asupra structurii interne a Pămîntului Sînt cele două categorii de descifrări de mesaje seismice terestre pe care urmează să le trecem în revistă ● În dezacord flagrant cu titlul adoptat pentru scrierea de faţă, care subliniază caracterul actual al descifrărilor de mesaje terestre luate în considerare, vom părăsi 112 6 UNDE ELASTICE ÎN PĂMÎNT pentru moment actualitatea, pentru a trece sumar în revistă cîteva aspecte din trecutul informaţiilor privitoare la cutremurele de pămînt, atît ca simple menţionări cît şi ca încercări de descifrare a acestor mesaje ale Pămîntului Operaţia prezintă interes prin ocazia pe care o oferă de a se semnala justeţea unor observaţii făcute direct, fără ajutor instrumental, şi de a se constata evoluţia de la „explicaţii” cu totul naive şi fanteziste spre interpretări mai realiste, prin invocarea unor fenomene naturale în tentativele de descifrare, chiar dacă nu este vorba de procese care intervin efectiv în cazul cutremurelor Din foarte numeroasele imagini conţinute în ceea ce constituie o adevărată mitologie a seismologiei, vom evoca — pentru meritul ei de a ţine seama de cele două „valuri” din manifestările macroseismice — numai pe aceea a peştelui uriaş care ar susţine Pămîntul şi ale cărui mişcări bruşte ar fi la originea cutremurelor de pămînt Iat-o în prezentarea lui Sadoveanu: „N-a dat din coadă prea tare peştele cel mare pe care stă aşezat Pămîntul Precît spun oamenii cei vechi, este apă fără sfîrşit care se chiamă Marea Şi la faţa apei stă peştele cel mare, cu poruncă de la începutul zidirii să ţie sub Soare Pămîntul Din vreme în vreme acel peşte are şi el nevoie de somn, adoarme, îi intră apă în nări şi strănută; ş-atunci se deşteaptă şi bate o dată din coadă; pe urmă bate ş-a doua oară Aşa s-a cutremurat zidirea lumii de două ori şi azi” Cum am remarcat deja, interesantă este menţionarea celor două bătăi din coadă, corespunzînd, evident, efectelor macroscopice ale undelor de volum, precursoare, respectiv ale undelor de suprafaţă, de paroxism al cutremurului Ecouri ale preocupărilor legate de cutremurele de pămînt apar în numeroase şi variate documente ce ne-au parvenit din trecutul îndepărtat al omenirii, precum şi în opere literare şi filozofice din antichitate Menţiuni despre cutremure se găsesc — uneori cu detalii descriptive semnificative —, de exemplu, în Biblie iar descrieri ale lor au fost date de Homer în „Odiseea”, de Virgil în „Eneida” şi în „Georgice”, de Eschil în „Prometeu înlănţuit”, de Euripide în „Ifigenia în Taurida” Încercări de clasificare şi chiar ipoteze cu pretenţii de explicare a producerii cutremurelor, deci adevărate tentative de descifrare a mesajelor seismice — arît de imperfect recepţionate, lăsînd la o parte efectele distrugătoare —, au fost făcute de gînditori ca Aristotel, Seneca, Lucreţiu şi Pliniu Nu este lipsit de interes să menţionăm, în această ordine de idei, că ipoteza lui Aristotel cu privire la mecanismul de producere a cutremurelor de pămînt, anume că ele ar fi provocate de degajarea cu putere a aerului închis în cavităţi subterane — concepţie desigur neconformă cu realitatea dar avînd meritul incontestabil de a face apel la fenomene naturale, într-un domeniu în care, pînă atunci, nu se manifestase decît imaginaţia necontrolată —, s-a transmis de-a lungul evului mediu pînă în epoca lui Shakespeare, în a cărui piesă „Henric al IV-lea” găsim următoarea prezentare a ei (pe care o redăm în traducerea lui Dan Duţescu): 113 6 UNDE ELASTICE ÎN PĂMÎNT „ Pămîntul E canonit c-un soi de junghi în pîntec, De vîntul pe nedrept întemniţat În burta lui; cercînd să iasă-afară El zgîlţîie Pămîntul şi dărîmă Clopotniţe şi foişoare vechi” Am anticipat că, la ora actuală, cutremurele sînt considerate ca reprezentînd manifestări, la suprafaţa Pămîntului, prin intermediul undelor elastice, ale unor modificări cu caracter brusc, ce au loc în sînul maselor terestre Această concepţie, ale cărei principale elemente vor fi prezentate, în linii de schiţă, mai jos, a rezultat din descifrarea mesajelor Pămîntului reprezentate de undele seismice Forma sub care mesajele seismice sînt utilizate în descifrările avînd ca obiect reconstituirea proceselor din focarele cutremurelor de pămînt este aceea a înregistrărilor obţinute în cît mai multe puncte, distribuite cît mai uniform şi pînă la distanţe suficient de mari de la focarul cutremurului considerat Principalul element pe care trebuie să-l furnizeze seismograma în fiecare din punctele de înregistrare este semnul primei sosiri în undele P, adică precizarea dacă aceste unde sosesc la staţiunea de înregistrare ca unde de dilatare sau ca unde de comprimare; informaţii suplimentare privind amplitudinea acestor unde, precum şi semnul şi amplitudinea undelor S ca şi date asupra undelor de suprafaţă sînt bineînţeles binevenite şi pot duce la detalieri interesante ale imaginii proceselor focale Pentru înţelegerea modului în care se efectuează operaţia de descifrare, pe această bază, este bine să precizăm că marea majoritate a cutremurelor de pămînt sînt cutremure tectonice În asemenea cazuri, energia potenţială este înmagazinată progresiv sub formă de tensiuni elastice în rocile care constituie crusta terestă şi chiar în sînul maselor subcrustale, pînă la adîncimi trecînd cu ceva peste o zecime din valoarea razei terestre — nu s-au identificat, însă, focare de cutremure la adîncimi mai mari de 720 de kilometri Energia astfel acumulată este eliberată brusc, sub formă de unde seismice, în momentul în care aceste tensiuni depăşesc rezistenţa materialelor respective În acest moment se produce o ruptură, o falie, şi cele două blocuri rezultate se deplasează, în acelaşi mod brusc, unul în raport cu celălalt, rezolvînd tensiunile acumulate anterior şi transformînd în energie seismică — energie mecanică transportată de undele seismice — energia potenţială corespunzătoare Deplasarea relativă a celor două blocuri, rezultate în urma apariţiei fracturii şi participante la dinamica procesului de faliere, provoacă atît unde P, cît şi unde S În figura 6 este reprezentată schematic distribuţia în direcţie a amplitudinilor primelor sosiri, în cazul unui cutremur cu un astfel de mecanism focal, pentru ambele categorii de unde În cerculeţe este dată imaginea corespunzătoare a începutului înregistrării pentru undele P, în staţiuni seismologice 114 6 UNDE ELASTICE ÎN PĂMÎNT situate la oarecare distanţă de focarul cutremurului, considerat — pentru motive de simplitate — a fi sediul unui proces de faliere după direcţia orizontală (falie transcurentă sau de decroşare), produs chiar la suprafaţă În cazul unei staţiuni situate în faţa blocului în deplasare, prima sosire în unda P va fi, evident, o comprimare şi se va înregistra pe seismogramă ca o deplasare convenţional pozitivă (cerculeţul din dreapta figurii), pe cînd într-o staţiune faţă de care blocul faliei se depărtează prima sosire în unda P va fi o dilatare, înregistrată ca o deplasare negativă (cerculeţul de sus) 6 Mecanismul de producere şi înregistrarea undelor seismice provocate de un cutremur de pămînt Se înţelege că deplasările corespunzătoare undelor P vor fi nule în planul însuşi al faliei (planul 1), mişcările în sensuri opuse ale celor două blocuri anulîndu-şi reciproc efectul, ca şi în planul normal pe acesta şi trecînd prin focar (planul 2) şi vor atinge valori maxime în planele bisectoare ale diedrelor rectangulare determinate de aceste două plane „nodale”; amplitudinile deplasărilor vor avea valori corespunzătoare mersului curbei pline din figura 6 Este, de asemenea, evident, dacă se ţine seama de natura transversală a undelor S, că amplitudinea acestora va fi nulă în planul de falie (1) şi maximă în celălalt plan nodal (2), cu o distribuţie a valorilor de felul celei indicate în figura 6 de curba întreruptă 115 6 UNDE ELASTICE ÎN PĂMÎNT Această imagine a distribuţiei semnelor şi valorilor deplasărilor corespunzătoare primelor sosiri în undele P — rămîne să discutăm mai încolo cazul undelor S — este în perfectă concordanţă cu observaţiile făcute în zonele unde procesul de faliere, reprezentînd cauza unui cutremur, este de tipul modelat de figura 6 şi accesibil observaţiei directe În asemenea situaţii simple — cazul a numeroase cutremure generate de celebra falie San Andreas din California sau al unor cutremure prealpine, de exemplu al unui cutremur din 1935 avînd focarul în sud-vestul Germaniei (Suabia superioară), pentru care există date de observaţie de foarte bună calitate, provenind din staţiuni bine repartizate geografic —, s-a stabilit cu certitudine distribuţia semnelor şi amplitudinilor primelor sosiri ca fiind conformă imaginii descrise mai sus, doar cu uşoare modificări în amplitudini, datorite condiţiilor locale de propagare şi de înregistrare a undelor În cazul general, problema descifrării mesajelor seismice ale Pămîntului, în vederea determinării mecanismului de producere a cutremurelor — pusă, evident, ca problemă inversă — este complicată, chiar principial şi cu atît mai mult în condiţiile complexe ale realităţii În primul rînd, dacă se ţine seama numai de semnul primelor sosiri în undele P, problema rămîne nedeterminată, căci ceea ce se poate stabili, pe baza unor foarte bune date de observaţie, este doar orientarea celor două plane nodale, în care deplasările sînt nule, rămînînd deschisă problema de a se preciza care din acestea este planul de falie În al doilea rînd, descifrarea este mult îngreuiată de complexitatea imaginii distribuţiei geografice a semnelor (şi amplitudinilor) primelor sosiri, pentru o orientare oarecare în spaţiu a planului de falie În fine, dificultăţile intrinsece ale problemei sînt mult accentuate de eventualele eterogenităţi şi anizotropii ale mediilor de propagare a undelor, ca şi de deosebiri de ordin instrumental şi de condiţii geologice de amplasare între staţiunile care furnizează datele de observaţie Înlăturarea ambiguităţii legate de identificarea planului de falie dintre cele două plane nodale stabilite cu ajutorul undelor P este posibilă, în principiu, prin luarea în considerare a undelor S — lucrul este clar indicat de imaginea distribuţiei deplasărilor dată de figura 6 Rezultatele obţinute în numeroase cercetări din acest domeniu au arătat, însă, că în unele cazuri utilizarea undelor S a produs mai curînd o agravare a confuziei decît o lămurire a situaţiei Pe lîngă faptul că identificarea primelor sosiri în undele S este adeseori nesigură — ele apar în timp ce se înregistrează sosiri ulterioare de unde P —, utilizarea convenabilă a undelor transversale în studii de mecanisme este limitată la anumite distanţe epicentrale Este, totuşi, posibil să se reducă sensibil şi chiar să se înlăture complet ambiguitatea în obţinerea soluţiilor de plan de falie, folosindu-se, de la caz la caz, diverse date suplimentare S-au dovedit utile, în particular, informaţii geologicetectonice pentru cutremurele crustale (superficiale sau normale) şi cele de tectonică globală sau geotectonice pentru cutremurele subcrustale (intermediare şi adînci) Şi într-un caz şi în celălalt, consideraţii de ordin fizic, privind legătura dintre mecanismul 116 6 UNDE ELASTICE ÎN PĂMÎNT unui cutremur şi proprietăţile mediului din focar şi din jurul lui, pot contribui cu elemente importante la restrîngerea, eventual chiar la eliminarea, ambiguităţii în determinarea planului de falie Limitînd această descifrare de mesaj al Pămîntului la cadrul strict seismologic, am putea menţiona şi posibilitatea luării în considerare a unor informaţii conţinute în anumite particularităţi ale undelor de suprafaţă, înregistrate în diversele staţiuni, în special ale undelor Love, comparabile, în acest rol, prin transversalitatea lor, cu undele S Posibilitatea determinării planelor nodale, în cazul unei orientări oarecare a lor, (ele trebuind să rămînă, în orice caz, reciproc ortogonale) este asigurată de reprezentarea într-o proiecţie stereografică adecvată a amplasamentelor staţiunilor de la care provin datele de observaţie Trasarea, într-o asemenea proiecţie, a urmelor planelor care separă zonele cu semne pozitive şi negative, deci comprimări şi dilatări, în undele P, cu respectarea condiţiei de perpendicularitate mutuală, rezolvă relativ comod această etapă a problemei mecanismului focal 7 Mecanismul de producere şi înregistrarea undelor seismice provocate de o explozie subterană Dacă în marea lor majoritate (circa 95%) cutremurele de pămînt sînt cutremure tectonice, pentru care descifrările de mesaj privind procesele din focar se efectuează în cadrul schiţat în cele ce preced, rămîne, totuşi, încă o minoritate care nu trebuie ignorată Deşi cu totul rare, există încă două tipuri de cutremure: cutremure de prăbuşire şi cutrmure de explozie, ambele generînd, în principiu, numai unde 117 6 UNDE ELASTICE ÎN PĂMÎNT longitudinale Cutremurele de prăbuşire se produc în regiunile carstice, unde există frecvente goluri subterane iar cele de explozie apar în legătură cu unele manifestări vulcanice Raritatea acestor două categorii de cutremure nu le-ar justifica menţionarea, în acest context, dacă mecanismul lor de producere n-ar fi interesant pentru analogia pe care o prezintă cu acela al cutremurelor artificiale, provocate prin explozii subterane, analogie mergînd pînă la identitate principială în cazul cutremurelor de tip exploziv, naturale şi artificiale Pentru acest motiv, se dă, în figura 7, imaginea mecanismului de producere a undelor seismice (principial exclusiv unde P), în cazul unei explozii, precum şi forma pe care o are începutul înregistrării unui asemenea eveniment seismic, independent de caracterul natural sau artificial al lui Se înţelege că, aşa cum indică forma curbelor din cerculeţe, oriunde s-ar face înregistrarea, în orice direcţie sar găsi locul de înregistrare faţă de sursa undelor, prima sosire în P este totdeauna pozitivă, adică o comprimare Evident, situaţia este inversă pentru un cutremur de prăbuşire, de la care primele sosiri ale undelor P sînt totdeauna dilatări Pentru că nu vom putea intra aici în detalii privind un domeniu al seismologiei care s-a dezvoltat foarte mult în ultimul timp — el s-ar putea numi, pentru motive ce vor deveni evidente numaidecît, seismologie diplomatică —, vom semnala că această deosebire dintre cutremurele tectonice şi cele de explozie, pusă în evidenţă în cercetările de mecanism — a se compara imaginile din cerculeţele din figurile 6 şi 7 — sugerează o posibilitate de discriminare între undele seismice provenite din focarele cutremurelor naturale (aproape exclusiv de faliere) şi cele datorite evenimentelor seismice artificiale (exclusiv procese explozive) Să mai adăugăm că există şi alte criterii de discriminare, printre altele distribuţia energiei seismice între undele de volum şi cele de suprafaţă sau distribuţia spectrală a energiei, în funcţie de frecvenţa undelor, ambele diferite în cazul exploziilor şi în acela al cutremurelor naturale Fără a insista asupra acestei probleme, dăm pentru ilustrare, în figura 8, înregistrările obţinute la staţiunea Uppsala din Suedia pentru cutremurul natural care a distrus în iulie 1963 oraşul Skopje din Iugoslavia (curba superioară) şi pentru o explozie nucleară, din seria încercărilor din Novaia Zemlia (curba inferioară), evenimente produse la distanţe comparabile de locul de înregistrare, cum arată intervalul de timp dintre sosirea undelor P şi S, aproape acelaşi în cele două cazuri De remarcat şi deplasările relative diferite ale solului, înregistrate pe seismogramele celor două evenimente, pentru diversele unde, punînd în evidenţă distribuţia diferită a energiei în spectrul de frecvenţă al acestora 118 6 UNDE ELASTICE ÎN PĂMÎNT 8 Cazuri reale de înregistrare a unui cutremur de pămînt (sus) şi a unei explozii nucleare (jos) Desigur, studiul undelor seismice provocate de explozii subterane artificiale — în cazul unor explozii puternice nu este exagerat să se vorbească de adevărate cutremure antropogene — poate duce şi la informaţii asupra structurii interne a Pămîntului Adeseori descifrarea unor asemenea „mesaje provocate” ale Pămîntului se 119 6 UNDE ELASTICE ÎN PĂMÎNT face mai uşor, numărul parametrilor necunoscuţi dintre cei care determină evenimentul final fiind mai redus decît în cazul unui seism natural, lucru care se va discuta mai încolo Aici s-a urmărit numai o comparaţie a cutremurelor şi exploziilor subterane (nucleare sau chimice) din punctul de vedere al mecanismului de producere a undelor seismice şi semnalarea posibilităţii de discriminare între cele două cazuri, pe baza studiului acestor unde Problema unei asemenea discriminări are importante implicaţii pentru politica internaţională, în legătură cu termenii unui tratat de renunţare la încercările de explozii nucleare subterane, tratat din care nu pot lipsi prevederile referitoare la controlul respectării lui Şi problema mare, asupra căreia încă nu s-a căzut de acord, este dacă acest control se poate face pe baza unei simple înregistrări de la distanţă a undelor seismice provocate — a căror interpretare să nu lase nici un dubiu asupra caracterului sursei de la care provin — sau dacă este necesar un control la faţa locului Este aspectul modern al dificultăţii de discriminare între semnale suprapuse, care este relatată în termeni diferiţi, dar tot în legătură cu războiul şi cutremurele de pămînt, de Tit Liviu în „Ab urbe condita”: pentru a sublinia cît de crîncenă a fost lupta dintre cartaginezi şi romani de la Trasimene (încheiată cu victoria lui Hanibal), el spune că zgomotul luptei a făcut să nu se simtă cutremurul de pămînt care a avut loc: „Tantus fuit tumultus proelli ut nemo senserit motum Terrae” ● În celebrele sale „Lecţii de seismometrie”, seismologul rus Goliţîn foloseşte o comparaţie deosebit de sugestivă pentru a sublinia rolul mesajelor seismice ca mijloc de cunoaştere a fenomenelor din interiorul Pămîntului Îi cităm aici cuvintele pentru că, nefăcînd o separaţie între ceea ce se referă la focar şi ceea ce priveşte propagarea undelor, în consecinţă şi alcătuirea internă a Globului, ele pregătesc o trecere netedă de la prima descifrare importantă de mesaj seismic (privind mecanismul focal), discutată pînă aici, la următoarea (referitoare la structura interiorului planetei noastre), de care ne vom ocupa de acum înainte „Fiecare cutremur de pămînt — spune Goliţîn — poate fi comparat cu un felinar care se aprinde pentru puţin timp, luminează interiorul Pămîntului şi prin aceasta ne permite să cercetăm ce se petrece acolo Lumina acestui felinar este deocamdată foarte slabă; nu încape, însă, nici o îndoială că ea va deveni cu timpul mai puternică şi ne va ajuta să obţinem idei clare despre aceste fenomene complicate ale naturii” Aşa cum a prevăzut Goliţîn, „lumina” proiectată intermitent de cutremure asupra fenomenelor din interiorul Pămîntului s-a intensificat mereu şi, graţie ei, s-a ajuns astăzi la o imagine destul de clară atît a proceselor ce se desfăşoară în focarul unui cutremur de pămînt cît şi, prin intermediul celor din mediul prin care se propagă undele generate acolo, a structurii interne a Pămîntului Situaţia era confirmată ca atare, la o jumătate de secol după ce Goliţîn a scris cuvintele de mai sus, de către 120 6 UNDE ELASTICE ÎN PĂMÎNT Bullen, în citatul pus în fruntea acestui capitol Separînd cele două funcţiuni ale studiului cutremurelor: pe de-o parte, furnizarea de informaţii asupra fenomenelor seismice înseşi şi, pe de alta, conturarea unei imagini cît mai fidele a interiorului Globului, Bullen subliniază, în particular, pe aceasta de pe urmă După ce am examinat modalitatea de a descifra mesajele seismice ale Pămîntului în prima direcţie, cu rezultatul punerii în evidenţă a mecanismului focal, prin determinarea planului de falie, vom aborda acum a doua categorie importantă de descifrări de mesaje ale Pămîntului, purtate de undele elastice generate de cutremure, cele destinate să conducă la lămurirea structurii interiorului Globului O vom face tot în linii generale, fără a neglija, însă, ceea ce este esenţial în asemenea descifrări Mesajul seismic propriu-zis, care serveşte în scopul menţionat, fiind reprezentat tot de înregistrările staţiunilor seismologice, accentul cade, de astă dată, nu pe primele sosiri şi pe semnul lor ci pe succesiunea în timp a sosirilor diferitelor faze ale undelor seismice, pe identificarea sigură şi pe reperarea foarte precisă a momentelor de apariţie a lor O altă deosebire pe care o prezintă această categorie de descifrări de mesaje, faţă de cea precedentă, constă în faptul că, deşi utile — în particular cu titlul de confirmări suplimentare —, observaţiile din mai multe staţiuni nu mai sînt strict necesare pentru descifrările de mesaj în vederea determinării structurii interne a Globului Dacă acest lucru este adevărat pentru operaţia propriu-zisă de descifrare de mesaj, el nu este, totuşi, valabil pentru cea care conduce la realizarea principalului instrument necesar pentru operaţie Într-adevăr, mijlocul indispensabil în cercetarea interiorului Pămîntului, pentru determinarea discontinuităţilor majore care îi definesc structura, mijloc reprezentat de ansamblul aşa-numitelor hodocrone ale undelor seismice, se obţine pe baza studiului a numeroase înregistrări ale diverselor faze de unde seismice generate de un acelaşi cutremur de pămînt, înregistrări efectuate în diverse staţiuni seismologice, la diferite distanţe epicentrale Odată ce se dispune, însă, de acest instrument al hodocronelor, descifrarea mesajului reprezentat de seismogramă — pe care trebuie detectate, identificate şi reperate ca distribuţie în timp diferitele faze ale undelor seismice — se poate face separat pentru fiecare staţiune de înregistrare Hodocronele, numite şi curbe drum-timp, sînt grafice în care este vizualizată legătura dintre timpii de sosire ai diferitelor faze ale undelor seismice, în diferite puncte de pe suprafaţa Pămîntului, şi distanţele epicentrale ale acestora Ele se obţin trasînd curbele continue care unesc punctele reprezentative ale datelor de observaţie: distanţele epicentrale în abscisă şi timpii de sosire în ordonată, pentru diversele faze, bine identificate Realizate în cadrul unor ipoteze simplificatoare privind structura interiorului Pămîntului — în particular se postulează existenţa unor sfere concentrice ca suprafeţe 121 6 UNDE ELASTICE ÎN PĂMÎNT de discontinuitate şi absenţa oricăror eterogenităţi „laterale” în mediile cu proprietăţi elastice diferite situate între acestea — dar pe baza unui material de observaţie real şi foarte bogat, privind numeroase cutremure, înregistrate în multe staţiuni, aceste grafice (cărora le corespund şi tabele numerice drum-timp, de asemenea utilizate în descifrările de mesaje avute în vedere) reprezintă rezultate cu semnificaţie de valori medii, valabile la scară planetară Faţă de ele, determinările izolate, pentru cazuri particulare, pot să prezinte variaţii mai mult sau mai puţin importante, indicînd abateri cu caracter regional sau local de la imaginea simplificată admisă la deducerea lor Construcţia curbelor, respectiv întocmirea tabelelor drum-timp, nu reprezintă o operaţie uşoară Ea este condiţionată, printre altele, de determinarea prealabilă a timpului la origine şi a coordonatelor focarului cutremurului studiat, ele însele probleme inverse cu caracter de descifrare de mesaj Determinarea timpului la origine, adică a momentului producerii undelor seismice în focar, ca şi determinarea coordonatelor acestuia (longitudinea şi latitudinea epicentrului, adîncimea hipocentrului) implică şi ele observaţii numeroase, faţă de a căror precizie exigenţele sînt mari În legătură cu precizia cunoaşterii acestor parametri ai cutremurelor, se ridică şi chestiunea de principiu a plauzibilităţii concepţiei simplificatoare, privind fenomenele din focar, după care mecanismul de eliberare a energiei ar putea fi modelat printr-o sursă momentană şi punctiformă, permiţînd să se vorbească despre timpul la origine şi despre focar ca despre un moment determinat, respectiv ca despre un punct geometric În esenţă, problema hodocronelor este o problemă de pătrate minime, aplicată datelor de observaţie, în cadrul conceptual al teoriei elasticităţii şi al teoriei propagării undelor Problema este sensibil complicată de abaterile realităţii de la imaginile schematice din acest cadru, care cer să se facă apel la un tratament statistic îngrijit al datelor şi la lungi serii de aproximaţii succesive Progrese remarcabile au fost realizate în ultimii ani prin utilizarea datelor de observaţie privind undele seismice generate de explozii Reducerea, amintită mai înainte, a numărului de parametri necunoscuţi se referă, în acest caz, tocmai la timpul la origine şi la coordonatele focarelor, ale căror valori sînt cunoscute pentru o explozie Alături de „seismologia cutremurelor” a apărut şi s-a dezvoltat, în ultimii ani, o „seismologie a exploziilor” (avînd elemente comune cu seismologia clasică prin scara de cercetare şi cu prospecţiunile seismice prin caracterul artificial al sursei undelor elastice), care a adus contribuţii de prim ordin la îmbunătăţirea şi aplicarea instrumentului de cercetare a structurii interiorului Globului, reprezentat de curbele şi tabelele drum-timp Este interesant de semnalat că, pentru a se sublinia caracterul cel mai important al acestui mod de a studia structura Pămîntului, la ultimul congres internaţional de 122 6 UNDE ELASTICE ÎN PĂMÎNT seismologie (Lima, august 1973), numele seismologiei exploziilor a fost schimbat în acela de „seismologie cu sursă controlată” Posibilităţile de investigaţie ale ei sînt, evident, altele decît ale seismologiei cutremurelor, lipsită de controlul sursei undelor în ceea ce priveşte amplasarea, momentul producerii undelor, energia eliberată şi chiar mecanismul focal În cazul cutremurelor naturale, toate aceste elemente trebuie să fie determinate în prealabil, prin rezolvarea a tot atîtea probleme inverse, dificile descifrări de mesaje seismice Avînd la dispoziţie, pe de-o parte, datele de observaţie sub forma de seismograme, pe care diversele faze ale undelor seismice au fost detectate şi identificate, şi, pe de alta, instrumentul de investigaţie, reprezentat de curbele sau tabelele drum-timp, descifrarea de mesaj seismic care ne interesează este posibilă, deşi nu tocmai uşoară Ea se face în cadrul unei „geooptici” care permite urmărirea traseului unei raze seismice (normale pe unda seismică) în interiorul Globului, pe baza cunoaşterii momentului înregistrării fazei respective, în raport cu timpul la origine, şi a adoptării unei legi de variaţie cu adîncimea a vitezelor de propagare ale diverselor unde seismice Din compararea valorilor obţinute prin calcul pentru timpii de propagare, în cadrul ipotezelor adoptate, cu momentele efectiv reperate pe seismograme, rezultă — într-o primă etapă — indicaţii privitoare la modificările necesare pentru ameliorarea acestor ipoteze şi, după realizarea acordului cu valorile observate al valorilor recalculate în urma ameliorării, chiar elemente ale imaginii structurii interiorului Globului Cele mai importante dintre aceste elemente privesc geometria principalelor suprafeţe de discontinuitate care trebuie admise şi variaţiile proprietăţilor elastice şi ale densităţii în mediile pe care ele le separă În modul acesta s-a ajuns la stabilirea existenţei, sugerată şi de alte informaţii geofizice — de exemplu de variaţii ale cîmpului gravific şi ale cîmpului geomagnetic —, a celor trei diviziuni majore ale interiorului Globului: nucleul (subdivizat în nucleu interior şi nucleu exterior), mantaua şi crusta Contribuţia remarcabilă a seismologiei, rezultată din aceste descifrări de mesaje, este nu numai la justificarea existenţei diviziunilor majore (ca şi a unor subdiviziuni ale lor), cu proprietăţi fizice compatibile cu cele postulate de gravimetrie (densitatea) şi de geomagnetism (conductibilitatea electrică) ci mai ales în determinarea dimensiunilor lor, prin reperarea adîncimilor la care se găsesc suprafeţele de discontinuitate care le separă: discontinuitatea Mohorovičić dintre crustă şi manta, la circa 35 de kilometri, în medie, sub continente, şi la 5-6 kilometri, în medie, sub oceane — indicînd variaţii de grosime ale crustei terestre în acord cu datele gravimetrice şi cu concepţiile izostatice — şi discontinuitatea Gutenberg dintre manta şi nucleu, la aproximativ 2900 de kilometri (discontinuitatea Lehmann dintre nucleul exterior şi cel interior fiind la o adîncime de ordinul a 5000 de kilometri) 123 6 UNDE ELASTICE ÎN PĂMÎNT ● Pe lîngă cele două categorii de descifrări de mesaje seismice de primă importanţă, discutate pînă acum — prin care s-a ajuns la principalele performanţe ale seismologiei, legate de cunoaşterea mecanismului focal şi, mai ales, de stabilirea structurii interne a Pămîntului —, mai există o serie întreagă de descifrări de mesaje seismice cu caracter oarecum diferit Privind tot manifestări ale undelor elastice, generate într-un mod sau altul în interiorul planetei noastre, ele sînt efectuate în scopuri de interes mai deosebit ca, de exemplu, evaluarea energiei eliberate la producerea unui cutremur de pămînt, zonarea seismică a suprafeţei terestre în anumite regiuni, obţinerea de informaţii asupra legăturii dintre cutremurele de pămînt şi formarea munţilor, lămurirea raporturilor dintre seismicitate şi vulcanism etc De asemenea, există descifrări de mesaje speciale, recent detectate, cum sînt oscilaţiile libere ale Pămîntului Nu le vom putea discuta pe toate, nici măcar în ceea ce au ele esenţial, dar vom trece rapid în revistă cîteva aspecte ale problemelor legate de unele dintre ele Chiar după datele macroseismice, reprezentate de informaţii directe, obţinute fără instrumente, asupra efectelor cutremurelor de pămînt, se poate ajunge la o evaluare cu aspect de caracterizare cantitativă (de fapt numai numerică) a manifestărilor lor Adoptîndu-se, convenţional, o scară de „intensităţi” macroseismice (scara internaţională în vigoare, în prezent, are 12 grade), se poate atribui, pe baza efectelor locale ale cutremurului, în particular asupra construcţiilor dar şi asupra unor elemente naturale, un anumit grad de intensitate fiecărei localităţi Reprezentarea cartografică a acestor date macroseismice duce la obţinerea unei hărţi cu izoseiste (linii care unesc punctele cu aceeaşi intensitate convenţională), care poate servi ca atare în scopul proiectării adecvate, fără supradimensionări inutile şi costisitoare, ţinîndu-se seama de seismicitatea locală, a construcţiilor antiseismice sau care poate fi folosită drept cadru pentru detalieri prin determinări instrumentale (microzonare seismică) Trebuie precizat că intensitatea macroseismică nu caracterizează un cutremur ci manifestările lui într-un anumit loc Independent de asemenea manifestări, cutremurul poate fi apreciat, din punctul de vedere al „tăriei” lui — dar numai într-o oarecare măsură —, prin intensitatea maximă pe care o are în zona epicentrală, în aria pleistoseistă, delimitată de izoseista cu valoarea cea mai mare Nu se poate, deci, vorbi, în mod absolut, despre intensitatea unui cutremur ci numai despre intensitatea lui într-un loc dat Este, de altfel, clar că un cutremur care se manifestă cu o anumită intensitate în interiorul ariei pleistoseiste va avea, în general, intensităţi tot mai mici la distanţe epicentrale din ce în ce mai mari Uneori se poate întîmpla ca la distanţe intermediare intensitatea de manifestare să fie local mai ridicată datorită unor condiţii geologice particulare, care determină o mobilitate mai mare a solului, cum a fost cazul zonei Bucureştilor în manifestările cutremurului din noiembrie 1940 (o insulă de intensitate 124 6 UNDE ELASTICE ÎN PĂMÎNT macroseismică 9, înconjurată de o mare zonă de gradul 8) O mărime care caracterizează un cutremur, independent de manifestările lui întrun loc sau altul, este magnitudinea, definită cu ajutorul amplitudinii deplasării solului şi legată, în mod univoc, de energia degajată de cutremur Stabilită de Richter, printr-o definiţie care conţine, totuşi, o parte de convenţional, în legătură cu determinarea instrumentală a amplitudinii, scara magnitudinilor are un caracter absolut, un cutremur fiind caracterizat, fără ambiguitate, dacă i se indică magnitudinea (Este incorect să se vorbească de „intensitatea unui cutremur în scara Richter” cum se face în unele relatări din presă; în realitate mărimea indicată este magnitudinea ) Există relaţii care leagă magnitudinea cu energia eliberată de cutremur şi cu intensitatea maximă a manifestării lui în zona epicentrală, aşa încît este posibil să se evalueze oricare din aceste mărimi dacă se cunoaşte magnitudinea (şi invers) Nu este lipsit de interes să menţionăm, în această ordine de idei, că o mărime definită în termeni obiectivi şi pe baze în parte instrumentale, cum este magnitudinea, poate fi estimată, cu o aproximaţie destul de bună, şi pentru unele cutremure din trecut, dacă există informaţii macroseismice potrivite Pentru „cutremurul cel mare” din timpul lui Ştefan cel Mare, menţionat cu destule detalii în cronici şi descris, pe baza acestora, de Sadoveanu în „Izvorul Alb”, s-a evaluat intensitatea, după indicaţiile de ordin macroseismic, relatate de scriitor în următorii termeni: „În cornul dinspre răsărit al Cetăţii, turnul numit al Nebuisăi îşi lepădă în rîpă o aripă, cu mare sunet, şi clopotul lui dădu zvon prelung, atins ca de zimţii unei aripi a Demonului” Prin intermediul valorii astfel estimate pentru intensitate, s-a putut aprecia magnitudinea şi valoarea energiei pentru un cutremur de acum o jumătate de mileniu În afara rolului ei de element al documentaţiei necesare inginerului constructor, harta de zonare seismică are, desigur, şi caracterul unui mesaj seismic Din descifrarea acestui mesaj pot rezulta informaţii privind amplasarea focarului (deci nu numai locul epicentrului ci şi adîncimea hipocentrului), precum şi energia degajată, elemente utile pentru completarea caracterizării fenomenelor seismice Descifrarea aceluiaşi mesaj poate conduce şi la informaţii de ordin geologic şi tectonic Noţiunea de magnitudine s-a dovedit folositoare şi în legătură cu punerea în evidenţă a unor neregularităţi privind frecvenţa de apariţie a cutremurelor Constatarea făcută de multă vreme că marile cutremure sînt rare, pe cînd seismele slabe sînt foarte numeroase (faţă de un cutremur catastrofal de magnitudine 8 sau mai mare, pe an, numărul anual al cutremurelor de magnitudini între 3 şi 4 este de ordinul de mărime al sutelor de mii, pentru întreg Pămîntul) a fost formulată matematic într-o relaţie care exprimă cantitativ această dependenţă Relaţia conţine constante care se determină pe baza observaţiilor, prin tratamente statistice adecvate, şi care au, chiar ele, semnificaţia unor mesaje particulare, cum are, de altfel, şi relaţia însăşi Să mai amintim un interesant mesaj seismic terestru, detectat în ultimul timp şi 125 6 UNDE ELASTICE ÎN PĂMÎNT abia în curs de descifrare: oscilaţiile libere ale Pămîntului Bănuit de multă vreme că ar putea fi provocat de cutremure puternice, fenomenul n-a putut fi pus în evidenţă, în mod sigur, decît cu ocazia marelui cutremur din 22 mai 1960 din Chile şi a fost recunoscut ca atare (am putea spune „omologat”) la reuniunea Asociaţiei Internaţionale de Seismologie şi Fizica Interiorului Globului din cadrul adunării generale a Uniunii Internaţionale de Geodezie şi Geofizică, ţinută în august 1960 la Helsinki, într-o şedinţă considerată ca „dramatică” de către unul din marii seismologi participanţi Fenomenul constă în transpunerea în oscilaţie a Pămîntului ca întreg, în modul în care vibrează un clopot Producerea oscilaţiilor libere, în urma loviturii limbii clopotului, în cazul termenului de comparaţie folosit, este asigurată pentru cazul Pămîntului de un cutremur puternic, cum a fost şi este cazul Aceste oscilaţii libere sînt de două tipuri: torsionale, pentru care deplasările sînt perpendiculare pe rază, şi sferoidale, care implică deplasări radiale şi tangenţiale Primele sînt echivalente unor trenuri de unde Love care interferă iar cele din a doua categorie pot fi privite ca unde staţionare, rezultate din trenuri de unde Rayleigh care se propagă în sensuri inverse în jurul Globului Detectarea atît de tardivă a acestui mesaj seismic al Pămîntului se datoreşte desigur şi rarităţii fenomenului, produs numai de cutremure foarte puternice, dar, în particular, faptului că pînă nu de mult nu au existat instrumente potrivite scestui scop Înregistrarea oscilaţiilor libere ale Pămîntului este posibilă numai cu aparate care reacţionează la oscilaţii cu perioade ultralungi: faţă de perioadele de ordinul de mărime al secundelor — cum sînt cele ale undelor P, S şi chiar L —, oscilaţiile libere ale Pămîntului au perioade de ordinul zecilor de minute, aproape o oră pentru cele sferoidale Ele completează spectrul de frecvenţă al undelor seismice, extinzîndu-l pînă în domeniul care interesează înregistrările de maree terestre Mesajul Pămîntului reprezentat de oscilaţiile libere ale lui, acum bine detectat şi identificat, a fost descifrat numai în parte Operaţia trebuie efectuată admiţîndu-se un anumit model al Pămîntului, caracterizat printr-o anumită distribuţie a proprietăţilor fizice în interiorul lui Ea fost deja realizată pentru mai multe asemenea modele, pe baza înregistrărilor oscilaţiilor libere produse în special de două cutremure foarte puternice: cel amintit din Chile şi cel din Alaska, din 28 martie 1964 Principalele rezultate obţinute, pînă acum, din aceste descifrări reprezintă informaţii suplimentare privind distribuţia densităţii şi a vitezelor undelor P şi S (deci şi distribuţia parametrilor elastici) în interiorul Globului Cadrul teoretic elaborat pentru cercetările din acest domeniu ca şi datele de observaţie şi prelucrările lor au adus elemente noi şi în legătură cu undele de suprafaţă, contribuind la o mai bună cunoaştere şi la o înţelegere mai profundă a lor ● Capitolul de faţă se poate încheia cu constatarea că descifrările mesajelor 126 6 UNDE ELASTICE ÎN PĂMÎNT seismice ale Pămîntului, desigur încă imperfecte şi incomplete — şi prezentate, de altfel, într-o expunere foarte sumară şi lacunară —, au condus deja la informaţii dintre cele mai importante, în particular în cele două direcţii asupra cărora s-a insistat: cunoaşterea fenomenelor seismice ca natură intrinsecă şi cunoaşterea structurii interiorului planetei noastre Completate cu diverse informaţii suplimentare, seismologice ca şi extraseismologice, datele astfel obţinute au contribuit, în mod esenţial, la elaborarea imaginii dinamice a structurii Pămîntului, ale cărei trăsături principale, abia schiţate, în mod izolat, pînă acum, constituie obiectul prezentării din capitolul următor 127 7 IMAGINEA DINAMICĂ A STRUCTURII PĂMÎNTULUI 7 IMAGINEA DINAMICĂ A STRUCTURII PĂMÎNTULUI „Mi s-a părut improbabil ca asemenea schimbări în zonele de suprafaţă ale Globului să aibă loc dacă Pămîntul ar fi solid spre centru De aceea am imaginat că părţile interne ar putea fi un fluid mai dens şi de greutate specifică mai mare decît oricare dintre solidele pe care le cunoaştem; care în consecinţă ar putea înota în sau pe acel fluid Astfel suprafaţa Globului ar fi o carapace susceptibilă să fie spartă şi deranjată de mişcările violente ale fluidului pe care se sprijină ” BENJAMIN FRANKLIN „În sînu-astei planete vueşte foc şi lavă Şi ca o piele-ntinsă, ce tremură fireşte Cînd parazita-ascunsă o-nţeapă şi ciupeşte Aşa planeta-acuma îşi mişcă scoarţa veche ” I L CARAGIALE În capitolele precedente am examinat diferite mesaje fizice ale Pămîntului, aduse de mai departe sau de mai aproape, mai mult de dedesubtul dar şi de deasupra suprafeţei terestre, unde se face recepţia lor, de către purtători care sînt ei înşişi diferiţi: cîmpuri, particule şi unde Numărul ca şi marea varietate a acestor mesageri, ca natură fizică, mecanism de propagare, „bătaie” (în sensul de distanţă pînă la care semnalul mai este detectabil cu mijloacele actuale, respectiv nu este acoperit de zgomot), capacitate de transport de informaţie, accesibilitate la influenţe străine — de unde, în principiu, atît avantajul îmbogăţirii cu date suplimentare, privind parcursul străbătut, cît şi pericolul contaminării cu elemente parazite a informaţiei transportate —, posibilitate de separare a semnalului util din fondul de zgomot etc oferă o varietate corespunzătoare şi în gama mesajelor În asemenea situaţie, detectarea şi descifrarea acestor mesaje sînt condiţionate de existenţa unui bogat arsenal de mijloace instrumentale şi conceptuale, ceea ce implică, evident, dificultăţi pe plan tehnic-metrologic ca şi pe plan teoretic-interpretativ În schimb, însă, amploarea şi varietatea conţinutului informaţional al rezultatelor operaţiilor răsplătesc cu generozitate eforturile făcute pentru depăşirea acestor dificultăţi, printre altele şi prin caracterul de complementaritate al diverselor elemente de informaţie obţinute Capitolul de faţă este destinat prezentării trăsăturilor caracteristice ale imaginii structurii Pămîntului, rezultată din integrarea coerentă a informaţiilor mai importante la care conduc descifrările actuale ale principalelor mesaje fizice terestre Această prezentare se face în cadrul a două limitări destul de severe: (1) ponderea mare a 128 7 IMAGINEA DINAMICĂ A STRUCTURII PĂMÎNTULUI expunerii va reveni părţii care are ca obiect situaţia din zonele de suprafaţă ale Pămîntului şi (2) se vor avea în vedere aproape exclusiv concepţiile actuale asupra fenomenelor care o determină Cele două limitări sînt recomandate atît de faptul că ele conturează mai de aproape domeniul care, interesînd toate geoştiinţele, este cel mai bine consolidat cît şi de calitatea acestui domeniu de a oferi o amplă sinteză a datelor actuale ale tuturor disciplinelor geofizice În acelaşi timp, concentrarea atenţiei asupra situaţiei din „interiorul superficial” al planetei noastre şi polarizarea preocupărilor în jurul „filozofiei actuale” privitoare la această zonă îşi au justificarea şi în economia intrinsecă a acestei scrieri, al cărei echilibru cere, pentru încheiere, indicarea contribuţiei pe care o aduc descifrările actuale ale diverselor mesaje fizice terestre la formarea unei imagini coerente despre planeta noastră, în primul rînd despre părţile ei care ne sînt accesibile Nu trebuie uitat că în contextul de faţă, accesibil înseamnă simultan posibilităţi de control, cel puţin parţial, al concepţiilor admise şi perspective de valorificare, cel puţin principială, pe plan geologic, deci interes teoretic şi practic Renunţînd la trecerea în revistă a evoluţiei ideilor cu privire la structura internă a Globului, expunerea de faţă se lipseşte, desigur, de avantajul perspectivei pe care o poate da o încadrare istorică a concepţiilor actuale Apropierea de obiectul atenţiei, pe care o implică, însă, limitarea la imaginea lui actuală, permite, în schimb, examinarea unor detalii de semnificaţie deosebită În această categorie intră, în particular, informaţiile privitoare la caracterul dinamic al imaginii pe care ne-o formăm azi despre structura interiorului Globului, în ansamblu, şi a crustei lui, în particular Este o caracteristică foarte importantă, scoasă în relief de însuşi titlul capitolului şi subliniată, de altfel, şi în cele două citate alese ca motto pentru el În acelaşi sens, al scoaterii în evidenţă a caracterului dinamic, lucrează şi cealaltă limitare, reprezentată de luarea în considerare aproape exclusiv a structurii şi fenomenelor privind crusta terestră Aşadar, fără a ignora ceea ce se ştie, în general, despre structura internă a planetei noastre — adică şi despre părţile ei mai adînci — şi ţinînd seama şi de contribuţiile din trecut care nu alterează caracterul de actualitate al concepţiilor admise în prezent, expunerea care urmează pune accentul, îndeosebi, pe imaginea dinamică a structurii crustei terestre aşa cum o vedem azi Indicarea caracteristicilor mai importante ale distribuţiei spaţiale a elementelor care definesc această structură şi schiţarea principalelor procese determinante pentru evoluţia temporală a lor aspiră la conturarea unei imagini coordonate, chiar dacă relativ schematică, reprezentînd sinteza realizărilor de pînă acum şi putînd servi, în acelaşi timp, la orientarea cercetărilor viitoare Dacă şi pînă acum au intervenit frecvent simplificări, adeseori chiar suprasimplificări, în prezentarea noastră, cu atît mai mult va fi vorba de aşa ceva în 129 7 IMAGINEA DINAMICĂ A STRUCTURII PĂMÎNTULUI expunerea pe care o abordăm acum Fără o asemenea operaţie, marele număr de elemente care intervin şi bogata lor varietate, încărcarea extremă cu aspecte locale şi de prea mare detaliu, suprapunerea de procese afectînd domenii de diverse extinderi spaţiale şi desfăşurîndu-se în intervale de timp de diferite ordine de mărime ar îngreuia dacă nu chiar ar împiedica separarea esenţialului de accesoriu Grija pentru menţinerea unui contact cît mai strîns cu realitatea trebuie să se manifeste, şi în această privinţă, mai mult în preocuparea pentru compararea principalelor elemente ale imaginii adoptate cu datele de observaţie corespunzătoare şi nu în încărcarea ei cu detalii de semnificaţie limitată Valabilă în general, această observaţie se cere respectată şi în cazul de faţă, în ciuda dificultăţilor legate de caracterul de vie actualitate şi rapidă evoluţie a uneia din problemele cele mai importante ale ansamblului geoştiinţelor, care în termeni ontomorfici s-ar putea formula ca anatomia şi fiziologia Pămîntului, în particular a crustei sale, în termeni geonomici putînd fi desemnată ca aspectul geodinamic al structurii interne a Globului, în special pentru zonele sale de suprafaţă ● Informaţiile care rezultă din descifrarea mesajelor constituite de manifestările cîmpului gravific prezintă interes pentru lămurirea structurii interne a Pămîntului atît la scară planetară cît şi pe plan regional şi local În primul rînd, deducerea valorii medii a densităţii Pămîntului, pe baza cunoaşterii constantei atracţiei universale şi a valorii medii a gravităţii (şi, evident, a dimensiunilor Globului) implică prezenţa unui material de densităţi foarte mari în interiorul adînc al Pămîntului Apoi, abaterea turtirii sferoidului terestru de la aceea a elipsoidului de rotaţie corespunzător duce la concluzii calitativ concordante cu această implicaţie şi sugerează o vîscozitate a maselor din interiorul Globului, de acelaşi ordin de mărime cu cea indicată de studiul mareelor terestre şi compatibilă cu existenţa unor curenţi de convecţie, cel puţin în concepţia că valoarea actuală a turtirii nu ar corespunde condiţiilor de echilibru din trecutul îndepărtat al Pămîntului ci ar avea doar o semnificaţie comparabilă cu aceea a anomaliilor gravimetrice continentale-regionale Pe de altă parte, acestea indică, în cadrul concepţiilor izostatice, un echilibru special al maselor crustale, cu posibilităţi de adaptare la schimbări de condiţii, manifestat prin absenţa anomaliilor izostatice şi postulînd variaţii în grosimea crustei terestre în sensul variaţiilor de altitudine ale suprafeţei fizice a Pămîntului În fine, eterogenităţi în structura crustei sînt indicate de anomaliile gravimetrice regionale şi locale Datele privitoare la distribuţia în spaţiu a cîmpului geomagnetic principal sînt interesante pentru studiul interiorului Globului prin situarea sediului cauzelor care produc acest cîmp în zonele foarte adînci ale Pămîntului şi prin postularea unor conductibilităţi electrice ridicate, în acele zone Informaţiile la care conduce descifrarea mesajului reprezentat de variaţia geomagnetică seculară întăresc această deducţie 130 7 IMAGINEA DINAMICĂ A STRUCTURII PĂMÎNTULUI Mesajul mai complicat constituit de diversele particularităţi ale cîmpurilor de variaţii calme şi de perturbaţii geomagnetice este descifrat în termeni care indică o anumită variaţie a conductibilităţii electrice cu adîncimea, paralelizabilă cu alte variaţii de proprietăţi fizice cu adîncimea, în special cu variaţiile densităţii şi cu ale proprietăţilor elastice Efectul pelicular, care se manifestă în distribuţia curenţilor variabili induşi în Pămînt de curenţii din ionosferă, anume cu densităţi de curent maxime la adîncimi variind invers cu frecvenţa lor, poate fi folosit pentru sondaje geomagnetice la scară planetară şi regională, după cum la scară regională şi locală se pot face sondaje magnetotelurice; unele şi altele sînt în stare să furnizeze informaţii asupra particularităţilor structurale ale crustei terestre Cercetările paleomagnetice reprezintă, la rîndul lor, descifrări de mesaje care conduc la informaţii nu numai asupra prezentului ci şi asupra trecutului planetei noastre, informaţii printre care cele privitoare la inversiunile cîmpului geomagnetic în trecutul geologic joacă un rol important În felul acesta, cîmpurile naturale ale Pămîntului ne pun la dispoziţie cîteva elemente importante privind nu numai structura statică a interiorului Globului ci şi dinamica lui Ceea ce lipseşte acestor informaţii pentru a permite schiţarea unei imagini cu dreptul de a aspira la indicarea de raporturi cantitative este o categorie specială de date: cele privitoare la adîncimi Dar dacă acesta nu este punctul tare al informaţiilor rezultate din descifrarea mesajelor geomagnetice şi gravimetrice, el nu lipseşte informaţiilor care provin din alt domeniu: acela al seismologiei Principalele informaţii pe care le furnizează descifrările de mesaje georadioactive sînt cele privitoare la vîrsta absolută a rocilor şi la degajările de căldură care însoţesc dezintegrările radioactive Prima categorie de informaţii priveşte, în particular, zonele de suprafaţă ale Pămîntului, deci acelea care ne interesează în mod special, pe cînd cea de-a doua se referă şi la porţiunile mai adînci ale crustei şi chiar ale mantalei terestre Incursiunile în trecutul Pămîntului sînt posibile şi pe cale radioactivă şi merg pînă la estimări de temperatură, capabile să permită reconstituiri de paleoclimate, cu implicaţii privind atît biosfera cît şi procesele de modificare a suprafeţei terestre În strînsă legătură cu datele radioactivităţii terestre, informaţiile geotermice le întregesc prin elemente privind, în special, fluxul de căldură din interiorul spre exteriorul Pămîntului şi bilanţul geotermic Şi unele şi altele sînt semnificative pentru scopul pe care-l avem acum în vedere, în special prin indicarea posibilităţii de existenţă a curenţilor de convecţie din mantaua Pămîntului Necesari pentru coerenţa intrinsecă a geotermiei, asemenea curenţi au un rol de primă însemnătate în dinamismul imaginii actuale a structurii interne a Globului, căci ei asigură legătura dintre procesele termice din manta şi cele magnetice din crustă, legătură care constituie una din principalele trăsături ale concepţiilor tectonicii globale aproape general acceptate azi 131 7 IMAGINEA DINAMICĂ A STRUCTURII PĂMÎNTULUI 9 Structura interioară a Pămîntului şi variaţiile cu adîncimea a vitezei de propagare a undelor seismice longitudinale (a) şi a densităţii (b) Este în afară de orice îndoială că cele mai importante informaţii asupra structurii interne a Pămîntului rezultă din descifrarea mesajelor seismice Afirmaţia aceasta categorică este valabilă atît pentru interiorul adînc cît şi pentru porţiunile superficiale ale Globului terestru Stabilitatea distribuţiei spaţiale a discontinuităţilor majore din interiorul planetei noastre care îi delimitează principalele diviziuni: nucleul (împărţit în nucleu interior şi nucleu exterior prin zona de tranziţie Lehmann), separat de manta prin discontinuitatea Gutenberg, mantaua separată de crusta terestră prin discontinuitatea Mohorovičić şi crusta reprezintă realizarea de căpetenie a seismologiei cutremurelor Detalii privind structura crustei şi a părţilor superioare ale mantalei terestre au rezultat atît din descifrările mesajelor seismice naturale cît şi din acelea ale mesajelor provocate (seismologia exploziilor sau seismologia cu sursa controlată) Adîncimile suprafeţelor de discontinuitate principale, ca şi ale altora 132 7 IMAGINEA DINAMICĂ A STRUCTURII PĂMÎNTULUI secundare, variaţiile „constantelor” elastice, respectiv ale vitezelor de propagare ale undelor seismice la traversarea acestor discontinuităţi, determinarea parametrilor de definire cantitativă a focarelor cutremurelor (timpul la origine, coordonatele epicentrului, adîncimea hipocentrului, magnitudinea), precizarea unor elemente ale mecanismului focal, în particular a orientării planului de falie etc completează lista performanţelor remarcabile ale seismologiei în direcţia lămuririi structurii interne a Pămîntului şi a dinamicii lui De altfel, în aceeaşi direcţie nu sînt de trecut cu vederea informaţiile mai vechi şi obţinute prin mijloace mai puţin pretenţioase cu privire la seismicitatea generală a Pămîntului şi la distribuţia geografică a focarelor de cutremure Ansamblul informaţiilor geofizice, dintre care numai cele mai relevante au fost amintite în enumerarea fugară care precedă, a condus la imaginea statică a structurii interne a Pămîntului, la scară planetară, care este schiţată în figura 9 Această figură indică atît diviziunile majore ale Pămîntului, cu valorile în kilometri ale adîncimilor la care se găsesc discontinuităţile care le definesc, cît şi variaţia cu adîncimea a vitezei undelor P, exprimată în kilometri pe secundă (curba a), respectiv a densităţii, exprimată în grame pe centimetri cubi (curba b) Coerenţa intrinsecă a acestei imagini şi încadrarea în ea a tuturor detaliilor rezultate din cele mai variate cercetări fac ca probabilitatea corespondenţei ei cu realitatea să fie practic coincidentă cu certitudinea Mai mult: statică în forma redată de figura 9, ea este compatibilă cu dinamica pe care o reclamă rezultatele unora dintre aceste cercetări De menţionat, în această privinţă, sînt, în primul rînd, curenţii de convecţie din interiorul mantalei, postulaţi de necesităţi ale geotermiei şi ale geotectonicii, şi curenţii electrici, asociaţi cu curenţi de convecţie, din nucleu, pe care îi reclamă teoriile privitoare la originea cîmpului geomagnetic principal Aşadar, chiar la această scară planetară şi avîndu-se în vedere întregul interior al Globului terestru, dinamismul imaginii structurii lui este o caracteristică esenţială a acesteia, chiar dacă dovezile în sprijinul acestui dinamism sînt doar indirecte De altfel, unele indicaţii care pledează în sensul acesta sînt furnizate de anumite particularităţi care se manifestă în propagarea undelor seismice în interiorul adînc al Pămîntului ● Şi pentru imaginea dinamică a structurii zonelor apropiate de suprafaţa Pămîntului, reprezentate de porţiuni ale mantalei superioare şi de crusta terestră, vom menţiona mai întîi fundamentarea geofizică corespunzătoare O vom face enumerativ, fără stabiliri de priorităţi, cronologice sau de importanţă Principalele fapte, bine stabilite prin observaţii şi măsurători, care sînt relevante pentru problema ce ne interesează, sînt legate de repartiţia focarelor seismice pe Glob, de distribuţia lor cu adîncimea în anumite regiuni ca şi de regularităţile, manifestate tot regional, în orientarea planelor de falie, de unele particularităţi ale magnetizării 133 7 IMAGINEA DINAMICĂ A STRUCTURII PĂMÎNTULUI rocilor, constatate fie direct fie prin efectele lor în morfologia anomaliilor magnetice, de grosimea şi vîrsta sedimentelor de pe fundul oceanelor, de caracteristici ale fluxului geotermic în anumite zone oceanice şi continentale ca şi de unele regularităţi ale anomaliilor gravimetrice în acele zone, toate adăugate informaţiilor privitoare la relieful fundului oceanelor, rezultate din sondaje acustice foarte detaliate, între puncte controlate prin determinări directe de adîncime Iată acum aceste fapte, în ordinea în care ele pot contribui la elaborarea concepţiei actuale a tectonicii globale şi la schiţarea imaginii dinamice a structurii zonelor de suprafaţă ale Pămîntului, imagine care stă la baza acestei concepţii, desemnată acum, în mod curent, prin numele de tectonică a plăcilor Focarele seismice sînt situate numai în anumite regiuni şi prezintă o distribuţie caracteristică cu adîncimea precum şi anumite regularităţi în orientarea planelor de falie în aceste regiuni Pentru unele zone oceanice, în care studiul reliefului fundului a pus în evidenţă ridicări, desemnate ca dorsale oceanice şi constituind adevăraţi munţi submarini, cu o crăpătură adîncă longitudinală în zona lor centrală, întinzîndu-se de-a lungul întregului lanţ, epicentrele se aliniază pe traseul lanţului muntos submarin, cu adîncimi medii şi mici ale hipocentrelor (în general sub 30 de kilometri) şi cu orientări ale planelor de falie de regulă paralele cu direcţia locală a „riftului” (cum este denumită adînca crăpătură care separă cele două creste ale lanţului muntos submarin); în ceea ce priveşte înclinările acestor plane de falie, ele sînt apropiate de planul vertical paralel cu pereţii riftului în cazul cutremurelor cu focarele apropiate de suprafaţă şi tind spre orizontală mai în adîncime De-o parte şi de alta a riftului se aliniază benzi de anomalii magnetice, alternativ pozitive şi negative, avînd lăţimi de ordinul zecilor şi sutelor de kilometri, bine determinate aeromagnetometric, paralele pe porţiuni cu riftul, al cărui traseu îl urmează cu fidelitate Pe fundul oceanului, sedimentele sînt subţiri şi de vîrste recente în apropierea riftului şi tot mai groase pe măsură ce se consideră puncte mai depărtate de zona lui, cu vîrste mici spre suprafaţă şi tot mai mari în adîncime Magnetismul remanent al acestor sedimente mai groase, din zonele depărtate de dorsala mediooceanică, prezintă polarităţi alternativ normale (adică în sensul cîmpului geomagnetic actual) şi inverse, pentru grosimi de ordinul centimetrilor, care pot fi evaluate cu precizie satisfăcătoare Fluxul geotermic este, în general, de valori ceva mai ridicate în apropierea dorsalei şi anomaliile cîmpului gravităţii au şi ele valori pozitive, mai mari în zona dorsalei, descrescînd cu depărtarea de ea Integrarea acestor fapte de observaţie, în mare parte determinate cantitativ, conduce la următoarea imagine a situaţiei din zona dorsalelor şi din regiunile învecinate: Sub riftul din partea centrală a dorsalei are loc o ridicare a maselor fierbinţi subcrustale (să le zicem magme), care au temperaturi incompatibile cu magnetizarea Pe măsură ce ele se ridică spre suprafaţă, temperatura le scade şi viscozitatea le creşte, 134 7 IMAGINEA DINAMICĂ A STRUCTURII PĂMÎNTULUI pentru ca la o anumită temperatură ele să se solidifice şi să poată produce, prin frecare de pereţii riftului, focare de cutremure Acestea se situează la adîncimile corespunzătoare porţiunilor inferioare ale riftului, nu mai adînc decît grosimea crustei terestre în zona respectivă, planele de „falie” avînd orientarea apropiată de aceea a pereţilor riftului la adîncimea la care se produce evenimentul seismic În paralel, temperatura scăzînd sub punctul Curie, se poate produce magnetizarea magmelor răcite şi consolidate, evident în direcţia şi cu intensitatea corespunzătoare cîmpului geomagnetic existent acolo în acea epocă Procesul continuînd, sub acţiunea curenţilor de convecţie din manta, ascendenţi sub dorsală şi tinzînd spre direcţii orizontale sub zonele situate lateral, se produce treptat o deplasare laterală a porţiunilor consolidate, adică după direcţii perpendiculare pe rift Are, astfel, loc ceea ce s-a numit expansiunea fundului oceanului Bineînţeles, pe crusta tînără, nou formată în zona riftului, nu există sedimente Acestea se depun pe măsură ce crusta îmbătrîneşte şi se deplasează lateral, ajungînd, astfel, la grosimi din ce în ce mai mari la distanţă de dorsală, aşa cum arată observaţiile În acest punct al prezentării imaginii pe care o sugerează ansamblul descifrărilor de mesaje geofizice, pentru zona centrală a bazinelor oceanice, marcată de dorsale, este necesar să reamintim, în vederea completării şi explicării acestei imagini, existenţa inversărilor cîmpului geomagnetic, despre care a fost vorba în capitolul privitor la mesajele geomagnetice Admiţînd, la o anumită epocă, o orientare dată a cîmpului geomagnetic, să zicem cea normală, magnetizarea rocilor rezultate din răcirea magmei se face, evident, normal; tot normală va fi şi magnetizarea sedimentelor care se depun în această epocă peste tot în bazinul oceanic, căci particulele cu proprietăţi magnetice care intră în alcătuirea lor se orientează, fiind încă în suspensie, sub acţiunea cîmpului geomagnetic principal, considerat a fi el însuşi „normal” (evident, în sensul de antonim al lui „invers”) Cînd se produce inversarea cîmpului geomagnetic, atît magnetizarea rocilor recent consolidate prin răcirea magmei, acum parte constitutivă a fundului eruptiv tînăr al oceanului, cît şi magnetizarea sedimentelor ce se depun peste tot, în bazinul oceanic, în această epocă, vor fi inverse Duratele epocilor de polarităţi date ale cîmpului geomagnetic, determinabile prin intermediul magnetizării lavelor răcite, de vîrste cunoscute din date radioactive, sînt de ordinul de mărime al sutelor de mii şi al milioanelor de ani, timp în care expensiunea fundului oceanului duce la deplasări de ordinul zecilor şi sutelor de kilometri iar depunerea suspensiunilor din apa oceanului asigură grosimi ale sedimentelor de pe fundul lui de ordinul centimetrilor Dacă lucrurile se petrec aşa, lăţimile benzilor de anomalii magnetice de un acelaşi semn, ca şi grosimile sedimentelor cu o aceeaşi polaritate a magnetizării, trebuie să fie proporţionale cu duratele epocilor în care cîmpul geomagnetic a avut un acelaşi sens Se constată, într-adevăr, că această condiţie este satisfăcută, demonstraţia fiind de ordin cantitativ Dacă se iau în considerare durate ale epocilor de anumite sensuri ale cîmpului geomagnetic din trecut, lăţimi ale benzilor de anomalii de semne 135 7 IMAGINEA DINAMICĂ A STRUCTURII PĂMÎNTULUI corespunzătoare şi grosimi ale sedimentelor de polarităţi de asemenea corespunzătoare şi dacă este satisfăcută condiţia ca cele trei categorii de mărimi să corespundă aceloraşi epoci, se obţine o aceeaşi valoare a raportului dintre durate, dintre lăţimi de benzi, respectiv dintre grosimi de sedimente Se înţelege că numerele de ordine trebuie să fie corespunzător aceleaşi pentru mărimile între care se ia raportul, ceea ce se poate asigura printr-o numerotare atentă a alternanţelor, plecînd respectiv de la prezent, de la rift şi de la partea superioară a sedimentelor de pe fundul oceanului Luînd, deci, două numere de ordine astfel determinate, raporturile dintre duratele epocilor, respectiv dintre lăţimile benzilor de anomalii magnetice sau dintre grosimile sedimentelor (determinate pe o probă scoasă din fundul oceanului) corespunzătoare acestor numere de ordine au aceeaşi valoare numerică Lucrul este cu atît mai remarcabil cu cît — aşa cum şi trebuie să fie, dacă concepţia corespunde realiităţii — constanţa raportului se regăseşte pentru determinări efectuate în diferite regiuni ale Globului De asemenea, este impresionantă această verificare şi pentru că este vorba de un raport între cantităţi atît de diferite ca natură şi ca ordin de mărime: durate în timp exprimate în sute de mii şi milioane de ani, distanţe orizontale (lăţimi) exprimate în zeci şi sute de kilometri, respectiv distanţe verticale (grosimi) exprimate în centimetri Se înţelege că zonelor de expansiune a fundului oceanului, din porţiunile unde se găsesc dorsalele, care sînt „zone de extensiune” a crustei terestre, caracterizate prin crearea de crustă nouă din masele subcrustale ce se ridică spre suprafaţă, trebuie să le corespundă regiuni, situate la distanţă de dorsale, în care crusta mai în vîrstă, împinsă spre ele, să dispară Asemenea zone, care sînt „zone de compresiune” a crustei şi în care aceasta este absorbită în adîncime şi consumată prin topire pentru a fi transformată în magmă, se găsesc în regiunile marilor fose oceanice din apropierea arcurilor insulare şi din faţa unor margini continentale (în jurul oceanului Pacific există astfel de fose, din ambele categorii) Caracteristicile geofizice ale unor asemenea zone, care se mai numesc, cu un termen care începe a se generaliza, şi „zone de subducţiune”, sînt în special de ordin seismic: existenţa de focare de cutremure intermediare şi adînci, de adîncimi cu atît mai mari cu cît este vorba de epicentre mai depărtate de regiunea în care crusta este absorbită, şi anume în sensul în care are loc expansiunea fundului oceanului Hipocentrele acestor cutremure se situează, conform unor observaţii făcute cu mult înainte de elaborarea concepţiilor actuale, pe plane înclinate chiar în acest sens, adică dinspre bazinul oceanic spre porţiunea de dedesubtul arcului insular, respectiv spre interiorul continentului (plane Benioff) Acestea sînt, de exemplu, cazurile prezentate de cutremurele din zona de subducţiune a insulelor Aleutine şi Japoniei, respectiv din zona Anzilor Pe lîngă aceste caracteristici seismice, zonele de subducţiune (sau de subîmpingere) mai prezintă două categorii de particularităţi geofizice: cu fluctuaţii relativ mari, valorile fluxului geotermic au tendinţa de a se grupa în jurul unor valori 136 7 IMAGINEA DINAMICĂ A STRUCTURII PĂMÎNTULUI medii regionale în general mai mici, tendinţă în acord cu imaginea curenţilor de convecţie descendenţi în asemenea regiuni Pe de altă parte, anomaliile gravimetrice din aceste zone sînt în general negative, ceea ce, de asemenea, se încadrează în imaginea geodinamică a subducţiunii 10 Dinamica mantalei superioare şi a crustei terestre O schiţă sintetică de ansamblu a situaţiei pe care am prezentat-o este dată în figura 10, în care se pot identifica uşor principalele trăsături ale imaginilor corespunzătoare celor două categorii importante de zone: zonele de extensiune, corespunzătoare dorsalei oceanice, sub care este indicat traseul ascendent al curenţilor de convecţie, şi cele două tipuri de zone de compresiune, corespunzătoare subducţiunii care are loc fie în regiunile foselor oceanice din apropierea arcurilor insulare, fie în regiunile foselor din faţa marginilor continentale, zone caracterizate prin prezenţa de munţi tineri Sub ambele categorii de zone de compresiune, curenţii de convecţie trebuie să prezinte tendinţe ferme descendente Schiţa din figura 10 este evident suprasimplificată; întreruperile din reprezentarea crustei oceanice vor să sugereze deosebirea dintre scările utilizate pentru distanţele verticale şi cele orizontale, corespunzătoare grosimilor crustei, respectiv dimensiunilor bazinului oceanic Concepţia expansiunii fundului oceanelor, schiţată în cele ce preced, reprezintă o formă modernă a concepţiei mai vechi a derivei continentale a lui Wegener, la care se ajunsese plecîndu-se de la considerentele calitative ale asemănărilor de contururi ale Americilor, în particular America de sud, şi ale Lumii vechi, în particular Africa În acelaşi timp, ea este etapa preliminară a concepţiei actuale a tectonicii globale, cunoscută sub numele de tectonica plăcilor 137 7 IMAGINEA DINAMICĂ A STRUCTURII PĂMÎNTULUI Nu este aici locul să încercăm o conturare, nici măcar în linii generale, a ansamblului acestei concepţii, care a ajuns la un mare grad de detaliere, privind atît mecanismul diferitelor particularităţi tectonice cît şi distribuţia lor geografică Vom indica numai că, după această concepţie, litosfera (care reprezintă porţiunile de suprafaţă ale Pămîntului), numită în cadrul consideraţiilor geotectonice şi tectonosferă, este divizată în cîteva plăci rigide, din ale căror deplasări relative ar rezulta principalele caracteristici geofizice şi geotectonice ale porţiunilor din interiorul Pămîntului din apropierea suprafeţei lui Deplasările plăcilor litosferei au loc pe masele subcrustale plastice, care nu le opun rezistenţă şi pentru a căror denumire a fost adoptat termenul de astenosferă, creat anterior de seismologi, pe baza altor considerente, în legătură cu descreşterea vitezelor de propagare a undelor seismice în aceste zone Folosind, la început, şase plăci (versiunea Le Pichon), această concepţie a tectonicii globale le-a înmulţit în curînd la nouă (versiunea Dietz-Holden), pentru a ajunge, la ora actuală, la un mare număr de plăci şi plăcuţe (ceea ce, de altfel, ia concepţiei caracterul de autentică „tectonică globală”) 11 Schema sistemului mondial de plăci crustale majore În figura 11 este reprodusă schema sistemului mondial de plăci litosferice 138 7 IMAGINEA DINAMICĂ A STRUCTURII PĂMÎNTULUI majore, după Dietz şi Holden (1970) Din cele şase plăci iniţiale ale lui Le Pichon au rămas intacte numai trei: placa euroasiatică (5), placa africană (6) şi placa antarctică (9) Celelalte trei s-au divizat fiecare în cîte două plăci, conducînd la placa pacifică (1) şi placa „Nazca” (2), rezultate din vechea placă pacifică unică, apoi placa nordamericană (3) şi placa sudamericană (4), provenind din placa americană, unică la început, şi, în fine, placa indiană (7) şi placa australiană (8), reprezentînd rezultatele împărţirii plăcii respective indiano-australiană, considerată iniţial unitară Limitele reprezentate de sistemul mondial de dorsale şi fose oceanice se pot recunoaşte în figura 11, foarte schematică, dar mai bine, cu traseul lor real, în figura 12, adoptată cu adaptări simplificatoare din programul american pentru Proiectul de geodinamică (1973) În figura 12 numerotarea este, bineînţeles, aceeaşi ca în figura 11, corespunzînd şi indicaţiilor de mai sus 12 Principalele elemente ale mozaicului planetar al tectonicii plăcilor Trebuie să adăugăm că, pe lîngă zonele de divergenţă a plăcilor, care sînt zonele de extensiune corespunzătoare dorsalelor, şi pe lîngă zonele de convergenţă a lor, care sînt zone de compresiune cu subducţiune, corespunzătoare foselor oceanice din cele două categorii amintite, există şi zone de convergenţă de tipul caracterizat, de exemplu, de contactul dintre placa indiană şi uriaşa placă euroasiatică, contact marcat de lanţul muntos himalaian Mai există, de asemenea, zone de deplasări laterale ale plăcilor, de tipul reprezentat de contactul dintre placa pacifică şi cea nordamericană, contact marcat de falia transcurentă San Andreas, fiecare cu caracteristici geofizice şi tectonice specifice ● 139 7 IMAGINEA DINAMICĂ A STRUCTURII PĂMÎNTULUI Desigur, imaginea dinamică a structurii Pămîntului, pe care am prezentat-o schematic mai sus, în lumina concepţiei actuale a tectonicii plăcilor, are principalele calităţi ale unei teorii ştiinţifice: sintetizează şi explică fapte cunoscute şi prevede situaţii care sînt de aşteptat în zone caracterizate prin anumite condiţii Fundamentată pe numeroase date de observaţie, bine stabilite, multe din ele cantitative, ea a luat forme organizate noi Ideile, care stau de asemenea la baza ei, au, însă, un trecut Despre deriva continentală, despre expansiunea fundului oceanelor şi chiar despre deplasările relative ale unor plăci în care ar fi divizată crusta terestră s-a mai vorbit, şi uneori şi de către nespecialişti Se poate cita ca o idee premergătoare a acestei concepţii, de fapt ca o expresie rudimentară a concepţiei derivei continentale, menţiunea făcută de Samuel Pepys în jurnalul său, la 23 mai 1661: „Jones Moore matematicianul ne-a făcut să credem de-a binelea, cu argumente întemeiate, că Anglia şi Franţa au făcut parte cîndva din acelaşi continent” Nu sînt, apoi, cuvintele dintr-o scrisoare a lui Benjamin Franklin din 22 septembrie 1782, citate la începutul acestui capitol, o expresie limpede a principalei idei a tectonicii plăcilor? Ce să mai spunem de intuiţia extraordinară a lui Blasco Ibañez, care, în „Călătoria unui romancier în jurul lumii”, face următoarea observaţie pertinentă: „Crusta terestră nu este nici uniformă nici rigidă ci este fragmentară şi pluteşte, ca un mozaic de zgură răcită, pe Globul compact de materie incandescentă care constituie partea interioară a planetei noastre”? Poate şi mai surprinzător trebuie să ni se pară acelaşi romancier cînd îl auzim vorbind despre „ măreaţa singurătate a oceanelor, paznici ai forţelor care întineresc planeta noastră” Am fi aproape tentaţi să spunem, împreună cu înţeleptul Solomon, că nu este nimic nou sub Soare Totuşi, concepţia tectonicii plăcilor conţine foarte importante elemente noi, aşezate toate la fundamentarea ei ştiinţifică: datele geofizice rezultate din descifrarea mesajelor fizice ale Pămîntului Lucrul acesta este, în general, uitat, chiar de către cei mai fervenţi adepţi ai ei, adeseori nu prea introduşi în aspectele cantitative ale concepţiei şi nu totdeauna cunoscători ai solidului substrat geofizic al ei De altfel, chiar cunoscîndu-se acest substrat se poate încă discuta în legătură cu unele aspecte puţin satisfăcătoare, în prezent, ale noii concepţii a tectonicii globale Această remarcă este valabilă, în particular, dacă ne gîndim la două puncte nevralgice ale ei: explicarea particularităţilor tectonice din interiorul plăcilor, în general dificultăţi ale tectonicii continentale, mult mai mari decît cele ale tectonicii oceanice, şi identificarea sursei de energie care alimentează întregul mecanism al plăcilor Cu atît mai mult sînt posibile discuţiile dacă se ignorează fundamentarea geofizică a concepţiei În această privinţă s-ar putea cita numeroase asemenea discuţii, în parte interesante prin argumentele aduse pro şi contra, ca şi prin semnalarea de noi şi noi particularităţi geofizice şi tectonice , care se încadrează sau nu se încadrează în 140 7 IMAGINEA DINAMICĂ A STRUCTURII PĂMÎNTULUI vederile concepţiei Ne vom limita să menţionăm doar cîteva opinii exprimate de un adversar hotărît al tectonicii plăcilor, în opoziţie cu opiniile unor susţinători nu mai puţin hotărîţi ai ei, la ultimele două mari congrese internaţionale de specialitate, nu tocmai în completă necunoaştere a aspectelor geofizice ale problemelor dar în parte (şi dintr-o parte) cu o aparentă ignorare a lor La adunarea generală a Uniunii Internaţionale de Geodezie şi Geofizică (Moscova, august 1971), V V Beloussov prezenta „tezele” următoare: „Încercarea de a geometriza structura fundului oceanului şi de a o împărţi într-un mic număr de plăci rotindu-se în jurul anumitor centre este un exemplu de schemă dusă extrem de departe Deşi nu o putem afirma categoric pînă nu se va fi realizat forajul prin al doilea strat al fundului oceanului, s-ar putea ca fundul oceanului modern să fie relativ tînăr Dacă este adevărat, atunci întinerirea nu este rezultatul dispariţiei lui sub continente ci este datorită poate circulaţiei verticale a materialului mantalei şi crustei, care a afectat întregul fund al oceanului ” La aceeaşi reuniune ştiinţifică internaţională, S K Runcorn, după ce examinează posibilitatea deplasării plăcilor pe astenosfera aproape staţionară, se declară categoric, aducînd argumente cantitative, pentru altă cauză a mişcării lor: „ este mai posibil ca convecţia în manta să fie cauza mişcării plăcilor” La Congresul Geologic Internaţional (Montreal, august 1972), faţă de părerea lui Beloussov că „Toate datele de care dispunem arată că regiunile endogene de la suprafaţă îşi au rădăcinile adînc în manta; aceasta pledează în contra oricărei idei de deplasare orizontală importantă în tectonosferă şi astenosferă”, se ridică opinia exprimată, în termeni oarecum particulari dar categorici, de către Holden şi Dietz: „Pacificul este în întregime un bazin de fose oceanice, înconjurat de zone de subducţiune” Ce poate să creadă nespecialistul despre situaţia schiţată numai prin cîteva momente dintr-o dispută de durată, în jurul unei concepţii care a fost considerată ca semnalul unei adevărate revoluţii în domeniul ştiinţelor Pămîntului? În primul moment el rămîne, probabil, nedumerit Nu este, însă, exclus ca după oarecare ezitare să ia o atitudine Una extremă, de adoptare fără rezerve a noii concepţii, cu repudierea completă a tot ce s-a făcut în domeniul respectiv înainte E cazul unui popularizator al ştiinţei care şi-a intitulat un articol de prezentare a tectonicii plăcilor cu următorul manifest revoluţionar: „Aruncaţi cărţile de geologie Suprafaţa „stabilei” noastre planete este în continuă mişcare, continentele înseşi învîrtindu-se, înclinîndu-se, deplasîndu-se în derivă şi scufundîndu-se sub picioarele noastre” Sub acest titlu, el însuşi o profesiune de credinţă, autorul afirmă că teoria tectonicii plăcilor este „noua biblie a geoştiinţelor” La cealaltă extremă se situează, evident, repudiatorii fără ezitare Şi între extreme, cei care mai rămîn nehotărîţi, neîncrezătorii şi prudenţii Părerea lor este, cel mult, cea exprimată, în alt context, de Ion Pillat: 141 7 IMAGINEA DINAMICĂ A STRUCTURII PĂMÎNTULUI „Cred mulţi dar cine ştie de-i faptă sau poveste!” Geofizicianul este îndreptăţit să creadă, pe baza cunoaşterii fundamentării pe datele geofizice a concepţiei, că ea corespunde realităţii în liniile ei mari, esenţiale, dar că are încă nevoie de perfecţionări şi completări, care să-i permită o şi mai bună adaptare la realitate, o şi mai cuprinzătoare putere de sintetizare, o şi mai pătrunzătoare forţă de prevedere Sînt încă multe de aşteptat de la integrarea datelor de observaţie ca şi de la finisarea cadrului conceptual Pe de altă parte, sînt şi multe de temut, nu atît din partea adversarilor cît din partea adepţilor prea uşor cîştigaţi, dintre cei care au intuiţia productivităţii ideii dar nu şi înţelegerea profundă a fundamentării ei Este de temut, în particular, zelul neofiţilor, mai ales al celor care sînt dispuşi să creadă fără a cerceta 142 ÎNCHEIERE ÎNCHEIERE „Există două ţinte ale cercetării; una vrea să descopere amănunte noi, să îmbogăţească conţinutul experienţei; cealaltă, să-l sistematizeze, să-l unifice Nu te opri din drum, depune efortul cel mai ostenitor, mergi pînă la capăt, atinge limita, restabileşte unitatea ” TUDOR VIANU În fruntea introducerii acestei scrieri pusesem cîteva versuri dintr-un poem al lui Whitman, în care, după recunoaşterea dificultăţilor din calea celor ce se apropie de tainele Pămîntului, poetul le adresa un îndemn: „nu vă descurajaţi, mergeţi înainte”, asigurîndu-i că în faţă se găsesc lucruri minunate Iată că acum, pregătindu-ne să încheiem trecerea în revistă a principalelor mesaje ale Pămîtului în descifrări actuale, apelăm — pentru a scoate în relief semnificaţia mai largă a acestor operaţii, în cadrul unei autentice cercetări — la un citat tot din domeniul extraştiinţific, purtător şi el al unui îndemn, adresat cercetătorului: „nu te opri din drum, mergi pînă la capăt, restabileşte unitatea ” Considerînd dinafară — aşa cum am făcut noi — eforturile cercetătorilor din domeniul ştiinţei fizice a Pămîntului de a strînge materialul faptic, pe de o parte, şi de a-l organiza într-o sinteză coordonată, pe de alta, este bine să avem în vedere rolul funcţional şi semnificaţia gnoseologică a acestor două etape principale ale cercetării Căci este, evident, vorba de două etape deosebite, deşi nu totdeauna net distincte, care se succed în timp Cele două ţinte ale cercetării, despre care vorbeşte Tudor Vianu, polarizează activităţi consecutive, chiar dacă, parţial, acumularea materialului de observaţie este însoţită şi de o ordonare conceptuală sau dacă sistematizarea interpretativă cere şi primeşte completări de date reale În comportarea geofizicienilor faţă de mesajele Pămîntului — atît de diferite prin natura lor fizică, prin amplasarea spaţială a surselor lor, prin mecanismul de transmitere ca şi prin condiţiile de detectare şi de descifrare — prima etapă este totdeauna prezentă, fiind reprezentată de recepţionarea, detectarea şi identificarea semnalelor care constituie mesajul respectiv Cea de-a doua etapă apare, însă, adeseori numai parţial şi uneori — în cazurile relativ frecvente azi ale specializării excesive a cercetătorilor — fără reliefarea necesară pentru recunoaşterea semnificaţiei pe care o are de contribuţie la realizarea unei unităţi depăşind specialitatea Înfăţişarea ei curentă este aceea de descifrare de mesaj, limitată de regulă la transpunerea, în termenii disciplinei respective, a informaţiilor pe care acesta le conţine, fără preocuparea integrării lor în ansamblul căruia aparţin Or, tocmai această fază finală, de restabilire a unităţii, este esenţială Necesitatea 143 ÎNCHEIERE ei, pentru valorificarea deplină, pe planul cunoaşterii şi înţelegerii, a datelor furnizate de observaţie, este subliniată, în cazul mesajelor complexe ale Pămîntului, de faptul că prima fază implică aproape totdeauna o examinare unilaterală, sub o faţetă particulară, a unui proces la a cărui desfăşurare contribuie mai mulţi factori După expresia lui Lucian Blaga, de cele mai multe ori are loc o adevărată „complicitate universală la producerea unui fenomen” Cercetarea rămîne, bineînţeles, incompletă dacă analiza acestei complicităţi, care în mod fatal duce la fragmentarea unităţii naturale, nu este urmată de sinteza care să tindă la refacerea unităţii În drumul parcurs în această scriere, s-a încercat să se furnizeze informaţii care, respectînd în linii mari evoluţia procesului de cercetare însuşi, să nu-i accentueze defectele legate de desfăşurarea lui într-un cadru de supraspecializare De aceea, examinarea succesivă a principalelor mesaje fizice ale Pămîntului, în încadrarea particulară corespunzătoare naturii lor fizice şi tehnicilor de detectare şi descifrare, a fost precedată de o prezentare de ansamblu a categoriilor de mesaje terestre: cîmpuri, particule, unde, şi urmată de o schiţă sintetică a imaginii alcătuirii şi dinamicii planetei noastre, aşa cum rezultă din informaţiile aduse de mesajele respective În felul acesta, s-a căutat să se subordoneze examinarea separată a diferitelor mesaje ale Pămîntului scopului final, reprezentat de obţinerea unei imagini coerente şi vii, intrinsec compatibilă ca structură şi funcţional coordonată ca dinamică, a planetei noastre Prin forţa lucrurilor, în cadrul fiecărui capitol prezentarea a fost selectivă şi, deci, inevitabil fragmentară Ea a fost, totuşi, împinsă, în toate cazurile, pînă la stadiul descifrării actuale a mesajelor terestre luate în considerare, în termenii calitativi şi, pe cît posibil, eliberaţi de esoterismul specialităţii, ai unei informări care să garanteze accesibilitatea, fără o simplificare exagerată, comportînd riscul unei distorsionări Cu atenţie pentru faptele de interes mai general, fără a ignora, însă, în unele cazuri, nici detaliul semnificativ, trecerea în revistă pe care o încheiem a avut permanent în vedere cea de-a doua ţintă a cercetării, de care vorbeşte Tudor Vianu: restabilirea unităţii Pămîntul este, fără îndoială, o unitate, o unitate structurală şi o unitate funcţională Manifestările variate ale acestei unităţi şi caracteristicile procesului de cunoaştere ca şi ale tehnicilor care îi asigură desfăşurarea duc la abordarea fragmentară a ei şi, în consecinţă, la obţinerea de elemente disparate de informaţie Integrarea acestora în totul la care se referă este absolut obligatorie pentru garantarea atingerii scopului final: cunoaşterea şi înţelegerea autentică a planetei noastre Desigur, aşa cum spunea Henri Poincaré, o ştiinţă se construieşte din fapte, aşa cum o casă se construieşte din pietre; dar o simplă acumulare de fapte nu constituie o ştiinţă, după cum o grămadă de pietre nu formează o casă Fără a exploata prea mult această comparaţie, vom sublinia că, în expunerea noastră, am urmărit ca, chiar în decursul prezentării acumulării de fapte, să realizăm nu numai oarecare ordine ci să pregătim şi sinteza întregitoare ulterioară Ultimul capitol a încercat, în fine, însăşi 144 ÎNCHEIERE sintetizarea corespunzătoare scopului urmărit Ceea ce s-a avut sistematic în vedere, în tot cursul prezentării noastre, a fost scoaterea în evidenţă a semnificaţiei generale pe care o are operaţia de descifrare a mesajelor fizice ale Pămîntului, chiar în cazul unei specificităţi intrinsec ridicate a lor În cartea sa „Evoluţia creatoare”, Bergson are o remarcă a cărei însemnătate nu poate fi subliniată îndeajuns, din punctul de vedere al acestei semnificaţii: „Ca fiinţe vii — spune filozoful — noi depindem de planeta pe care ne găsim şi de Soarele care o alimentează, de nimic altceva Ca fiinţe care gîndesc, putem aplica legile fizicii noastre acestei lumi care este a noastră ” Considerăm că una din principalele caracteristici ale acestei scrieri este aceea de a fi arătat, la nivelul adoptat pentru prezentare, felul în care legile fizicii se aplică în descifrarea mesajelor Pămîntului Una din dificultăţile pe care numai cei obişnuiţi cu prezentarea matematică a legilor naturii o pot recunoaşte a fost legată, la întocmirea acestei cărţi, de încercarea de a prezenta în termeni calitativi, fără formule şi ecuaţii, diferite concepţii, fapte şi interpretări care au fost formulate, prinse, respectiv elaborate în termeni cantitativi, cu ajutorul unui simbolism matematic în acelaşi timp elocvent, elegant şi expeditiv Nu este exclus ca acest mod de a prezenta în cuvinte chiar şi ceea ce se pretează mai bine unei prezentări în expresii matematice să fi lăsat incomplet lămurite unele aspecte ale chestiunilor abordate, în particular să fi atribuit, în mod artificial, caracterul de postulate conceptuale unor rezultate ale observaţiilor Conştient de acest risc, autorul a încercat să-l evite, pe cît posibil O dată făcute aceste observaţii generale în legătură cu felul în care autorul a încercat să-şi îndeplinească obligaţiile de ghid în excursia la care a invitat pe cititor, nu este lipsită de interes semnalarea unei prelungiri posibile a impresiilor pe care le-ar putea lăsa această excursie Informaţiile culese de-a lungul drumului parcurs şi impresiile corespunzătoare nu sînt lipsite, în principiu, de posibilitatea de a da şi satisfacţii extragnoseologice În afara mulţumirii de a cunoaşte şi înţelege mediul fizic ambiant şi cadrul lui mai general, de a fundamenta ştiinţific o concepţie clară despre lume, nu pot afecta asemenea informaţii şi impresii, şi mai profund, starea de spirit a celuia căruia i-au fost transmise? Este foarte probabil că de o „afectare” se poate vorbi în multe cazuri Dar în ce sens? Opiniile celor ce s-au gîndit la astfel de efecte ale cunoaşterii lumii sînt extrem de variate, situîndu-se între două extreme, pe care le vom aminti La un capăt se găsesc părerile acelora care cred că a cunoaşte lumea la scări cu totul diferite de cea omenească ajută la menţinerea echilibrului sufletesc, ar avea chiar efecte reconfortante Iată, de exemplu, cuvintele lui Vasile Pârvan, pe care le cităm în acest context, deşi ele se referă la o scară depăşind pe cea planetară, la care am considerat noi, de cele mai multe ori, mesajele Pămîntului: „Continua comparaţie a soartei omeneşti cu nesfîrşitul Cosmosului e cel mai bun ajutor împotriva prea marei 145 ÎNCHEIERE bucurii ori prea marei întristări de lucrurile pămînteşti” În schimb, Anatole France îl situează pe prietenul său Jean, din „Grădina lui Epicur”, la polul opus, cu opinia următoare: „ ştiinţa este aceea care întristează pe oameni, care îi pune în legătură cu obiecte faţă de care ei sînt disproporţionaţi şi schimbă adevăratele condiţii ale raportului dintre ei şi natură ea creează micimea noastră măsurînd astrele, scurtimea vieţii măsurînd vîrsta Pămîntului ” O aprofundare a substratului psihologic al acestor atitudini extreme şi a implicaţiilor lor pe plan general cultural — în special pentru filozofie şi literatură — ar fi, desigur, interesantă dar nu-şi are locul în limitele şi la nivelul preocupărilor nostre aici Ceea ce putem, totuşi, adăuga — cu riscul unei uşoare bagatelizări — este că ştiinţele Pămîntului şi în particular geofizica provoacă, în majoritatea cazurilor, efecte medii, între cele două extreme (spre care se pare că ar împinge astronomia) Asigurînd omului cunoaşterea şi înţelegerea propriei planete, ca organism complex în continuă devenire, geofizica îi dă, chiar prin aceasta, mulţumirea familiarizării, pe plan intelectual, cu amplul cadru în care el îşi desfăşoară viaţa şi activitatea Fără a merge pînă la potolirea unor eventuale nelinişti cosmice, geofizica poate da, totuşi, omului care gîndeşte satisfacţia de a constata cît de mult îşi poate extinde, în spaţiu şi chiar în timp, capacitatea de comprehensiune, care fără mijloacele ştiinţei — create tot de el — s-ar limita la imediatul reprezentat de un „aici” foarte local şi de un „acum” foarte actual După ce a arătat ce a urmărit în scrierea la al cărei termen final a ajuns, autorul ţine să sublinieze, în mod special, şi ceea ce nu a urmărit: cartea de faţă nu este nicidecum o introducere în geofizică Ea nu are nici caracterul sistematic, nici ponderea adecvată a diverselor părţi, nici stilul de prezentare care să asigure formarea acelei imagini simplificate şi echilibrate în stare să constituie suportul unei detalieri ulterioare, cum trebuie să fie o bună introducere într-o ştiinţă Ceea ce mai lipseşte, apoi, scrierii de faţă pentru a fi o introducere în geofizică este, evident, şi limbajul fizico-matematic caracteristic şi esenţial pentru această ştiinţă a Pămîntului Dacă autorul a ţinut să menţioneze în termeni expliciţi că, scriind aceste pagini de informare generală asupra problemelor geofizice legate de mesajele Pămîntului şi descifrarea lor, nu s-a gîndit deloc la o introducere în geofizică, este pentru a nu i se atribui cumva o asemenea intenţie şi a se face, apoi, constatarea că realizarea nu corespunde intenţiei În legătură cu această ultimă precizare, autorul îşi aminteşte de întîmplarea relatată de un coleg al său din străinătate, care a scris o carte cu destinaţia, declarată chiar în titlu, de introducere în geofizică Într-o discuţie cu editorul, despre categoriile de cititori potenţiali ai unei astfel de cărţi, acesta i-a atras atenţia asupra posibilităţii ca ea să cadă şi în mîna unor persoane care nu intenţionează să devină geofizicieni Pentru un cititor din această categorie, cartea ar trebui — spunea editorul — să răspundă indirect la cel puţin două întrebări: (1) Ce este specific geofizicii? şi (2) Ce înseamnă geofizica pentru negeofizician? 146 ÎNCHEIERE Destinaţia cărţii de faţă fiind aceea de a fi citită în special de persoane din categoria pentru care editorul amintit socotea necesară asigurarea răspunsurilor la cele două întrebări de mai sus, autorul ei — care la sfîrşitul prefeţei invitase pe cititor să participe la o tentativă de familiarizare cu „natura Pămîntului” — îşi permite, acum la capătul drumului străbătut împreună, în acest scop, să-i adreseze o nouă şi ultimă invitaţie: să încerce să răspundă la aceste întrebări Cititorul o poate face, luînd, în fine, cuvîntul, după ce a fost ţinut atîta timp de vorbă 147 CUPRINS CUPRINS PREFAŢĂ 3 INTRODUCERE 7 1 MESAJE FIZICE ALE PĂMÎNTULUI 12 2 MANIFESTĂRI TERESTRE ALE ATRACŢIEI UNIVERSALE 20 3 PĂMÎNTUL CA MAGNET 47 4 RADIOACTIVITATEA TERESTRĂ 81 5 CĂLDURA PĂMÎNTULUI 93 6 UNDE ELASTICE ÎN PĂMÎNT 106 7 IMAGINEA DINAMICĂ A STRUCTURII PĂMÎNTULUI 128 ÎNCHEIERE 143 148 149